
Pratarme 


Knygoje pateikiama analitines filosofijos savivokos, pagrindimo bei 
raidos apZvalga, nagrinejami autoriai, disciplinos bei naujos sroves. 
Knyga sumanyta taip, kad dalykai, kurie, müsu supratimu, yra svar- 
biausi studijuojant analitinę filosofiją, būtų aptariami išsamiau. Be 
abejo, pasirinkti atskiras temas paskatino mūsų pačių vertinimai bei 
moksliniai interesai. Be svarbiausių autorių — Frege’s, Russello ir 
Wittgensteino — darbų apžvalgos, pateikiamos metaetikos, moralės 
filosofijos, jutiminio suvokimo filosofijos, antropologijos (sąmonės 
filosofijos) bei kalbos filosofijos istorinės apybraižos. Pabaigoje siste- 
mingiau nagrinėjamos kai kurios pamatinės problemos, iškylančios 
diskutuojant. Mėginome pateikti kuo aiškesnį ir charakteringesnį 
analitinės filosofijos vaizdą. Knygą stengėmės rašyti taip, kad ji būtų 
naudinga ne tik vyresniųjų kursų studentams, bet ir plačiajai visuo- 
menei bei pradedantiesiems, kurie paprastai neturi išsamesnių lo- 
gikos žinių. Todėl nutarėme neužsiminti apie disciplinas, kurias 
nagrinėjant būtina taikyti loginį formalizma. Tokioms disciplinoms 
priklauso mokslinio pažinimo teorija, veiksmo ir sprendimų priėmi- 
mo teorija, taip pat filosofinė logika. Kiekvienam iš vienuolikos sky- 
rių pateikiama įvadinės bei specialiosios literatūros bibliografija. Be 
to, svarbiausius autorių (disciplinų) darbus 1-8 skyriuose pateikia- 
me chronologiškai. Tai turėtų padėti lengviau orientuotis tiek prade- 
dantiems, tiek ir pažengusiems studentams. 

Bendrąją koncepciją, išdėstytą įvadiniame skyriuje „Kas yra anali- 
tinė filosofija?“, taip pat literatūros sąrašą parengėme kartu. Skyrius 
apie Frege, Russellą ir ankstyvąjį Wittgensteiną (1, 2, 3.1), taip pat apie 
naujas ontologijos, sąmonės filosofijos bei kalbos filosofijos sroves (9- 
11) parašė Albertas Newenas. Už kritines pastabas turinio bei formos 
atžvilgiu jis dėkoja Martinui Anduschusui, Ulrikei Haas-Spohn, And- 
reasui Kemmerlingui, Peteriui Lanzui ir Karlui Petersui. Skirsnius 
apie vėlyvąjį Wittgensteiną (3.2), taip pat skyrius apie metaetiką, 

morales filosofija, jutiminio suvokimo teorija, antropologija ir kalbos 
filosofiją (4-8) parašė Eike’as von Savigny. Dėkojame Brigittei Drappa 
ir Utei Halfar-Schneiders už sekretoriavimą, Rimui Čiuplinskui už 
pagalbą sudarant literatūros sąrašą. 


0.1 Kas yra analitinė filosofija? 


Norėdami atsakyti į šį klausimą pirmiausia jį keičiame kitu: kaip var- 
tojama „analitinės filosofijos“ sąvoka? Šiuo terminu vadinama viena 
įtakingiausių XX amžiaus filosofinių mokyklų. Remdamiesi paradig- 
miniais šios sąvokos vartojimo pavyzdžiais siekiame išsiaiškinti isto- 
rines bei metodologines analitinės filosofijos ištakas. Būtent toks ob- 
jekto analizės keitimas objekto sąvokos analize apibūdina lingvistinį 
filosofijos posūkį (the linguistic turn). 

Analitinės filosofijos ištakos siekia XIX amžių. Tarp jos pirmtakų, 
šalia Franzo Brentano (1838-1917), Alexiuso Meinongo (1852-1920), 
galima paminėti Bernardą Bolzaną (1781-1848), kuriam būdinga ypač 
aiški kalba, skaidri argumentacija bei dalykinių problemų keitimas sa- 
vokinėmis. Jis sukūrė naują filosofavimo stilių. Šį stilių, orientuotą į 
kasdienės kalbos vartoseną, XX amžiuje išplėtojo George'as Moore'as 
ir ypač Ludwigas Wittgensteinas Filosofiniuose tyrinėjimuose (1953). Iš 
čia kylanti analitinės filosofijos srovė vadinama kasdienės, arba įpras- 
tosios, kalbos filosofija. Kita analitinės filosofijos atsiradimo gairė — 
Gottlobo Frege's Sąvokos (Begriffsschrift, 1870). Šiame darbe pirmąkart 
buvo žengta toliau už Aristotelio ir stoikų logiką. Šiuolaikinės logikos 
raida iš pat pradžių buvo glaudžiai susijusi su šia analitinės filosofijos 
srove - idealiosios kalbos filosofija. Šiuolaikinė logika yra svarbiausias 
metodologinis jos įrankis. Frege’s, Russello, ankstyvojo Wittgensteino, 
Logikos-filosofijos traktato (1918) autoriaus, pagrindinių darbų temas sa- 
lygoja matematikos pagrindų problematika. Nagrinėdami šią proble- 
matiką jie pradėjo sistemingai plėtoti kalbos filosofiją. Ketvirtajame 
dešimtmetyje garsių analitinės filosofijos atstovų buvo Vokietijoje ir 
Austrijoje; dauguma jų priklausė Vienos rateliui. Iškilus nacionalso- 
cialistų diktatūrai beveik visi jie pasitraukė iš Europos žemyno į Di- 
džiąją Britaniją arba Jungtines Amerikos Valstijas, tad keliolika metų 
analitinės filosofijos srityje dirbo vien anglosaksai. Tačiau netrukus po 

Antrojo pasaulinio karo analitinė filosofija pamažu pradeda iš naujo 
įsitvirtinti Europos žemyne. Tad įprotis anglosaksų analitinę filosofiją 
skirti nuo kontinentinės filosofijos turėjo pagrindą tik keliolika metų; 
netrukus jis pradėjo klaidinti, o šiandien yra visiškai nepagrįstas. Pir- 
maisiais Vokietijos Federacinės respublikos dešimtmečiais analitinę 
filosofiją daugiausia plėtojo Wolfgangas Stegmülleris bei tuometinis 
Antrasis Miuncheno filosofijos seminaras. Šiuo metu analitinė filosofija, 
kaip filosofinio lavinimo dalis, dėstoma beveik visuose Vokietijos uni- 
versitetuose. Jau keletą metų Vokietijoje veikia Analitinės filosofijos 
draugija (Gesellschaft für Analytische Philosophie, GAP), taip pat Ana- 
litinės filosofijos Europos draugija (Europäische Gesellschaft für Analy- 
tische Philosophie, ESAP). 


Kasdienės kalbos filosofijos ir idealiosios kalbos filosofijos distinkcija 
yra parankus klasifikacijos įrankis metodologiškai apibūdinant analiti- 
nės filosofijos veikalus nuo trečiojo iki maždaug septintojo šio amžiaus 
dešimtmečio. Autoriai, priklausantys idealiosios kalbos filosofijos kryp- 
čiai, metodo požiūriu išsiskiria tuo, kad kasdienės kalbos loginės analizės 
būdu mėgina konstruoti idealiąją kalbą, kuri gali išreikšti viską, kas 
pasakoma prasmingais kasdienės kalbos sakiniais, tačiau daug aiškiau 
ir griežčiau. Tiesa, nuomonės smarkiai skiriasi dėl to, kaip turi atrodyti 
loginė kasdienės kalbos analizė. Kaip pavyzdį pateiksime ankstyvojo 
Wittgensteino interpretaciją (žr. 3.1.4). Idealiosios kalbos filosofija taip 
pat taiko racionaliosios rekonstrukcijos metodą. Pažinimo bei mokslo teo- 
rijoje mėginama patyrimo ir pažinimo pagrindus pateikti taip, kad juos 
sąlygojančios psichologinės priežastys būtų atskirtos nuo veiksnių, api- 
brėžiančių loginį arba sąvokinį tam tikro reiškinio pobūdį. Idealiosios 
kalbos filosofiją, pradedant Frege, Russellu ir ankstyvuoju Wittgen- 
steinu, plėtojo Vienos ratelio nariai, pirmiausia Moritzas Schlickas ir 
Friedrichas Waismannas. Mokslinio pažinimo problematika tapo svar- 
biausia Vienos ratelio filosofijos tema. Ją plėtodami Karlas Popperis ir 
Carlas G. Hempelis sukūrė mokslo teorijos disciplinos pagrindus, o 
Rudolfas Carnapas ir Hansas Reichenbachas rutuliojo kalbos filosofiją. 

Plėtojantis kasdienės kalbos filosofijai susiklostė du jai būdingi me- 
todai: sąvokinės analizės ir „terapijos“. Wittgensteinas Filosofiniuose 
tyrinėjimuose (FT) iškelia idėją, kad filosofinės problemos turi būti 

traktuojamos kaip ligos (FT 255). Liga yra toji painiava, kuri filosofija 
užverčia neišsprendžiamomis problemomis. Terapijos tikslas — savo- 
kas, keliančias filosofinių problemų, grąžinti iš metafizinės vartosenos 
į kasdienę ir šitaip jas paversti pseudoproblemomis: „Filosofija yra 
kova su proto pakerėjimu kalbos priemonėmis“ (FT 109). 

Šis filosofo terapeuto modelis neteko patrauklumo veikiausiai dėl 
to, kad šalinant filosofines problemas neprireikė kurti konstruktyvių 
aiškinamųjų teorijų. Žinoma, kukli neišmanymo nuostata dažnai dera 
labiau negu klaidingų konstruktyvių teorijų kūrimas; ir vis dėlto filo- 
sofija paprastai neilgam tenkinasi šia sokratiškąja neišmanymo nuos- 
tata. Tačiau kasdienės kalbos filosofija taip pat iškėlė konstruktyvų 
sąvokinės analizės metodą, kuris prigijo kur kas geriau. Kalbama apie 
strategiją, kuri padeda tam tikrą sąvoką informatyviai eksplikuoti, arba 
išaiškinti, kitomis sąvokomis. Panagrinėkime elementarų pavyzdį. 


(i) Senelis - tai tėvo tėvas arba motinos tėvas. 


Pažymėtina, kad šis sakinys išreiškia sąvokinę, o ne empirinę tiesą. 
Priešingai nei pirmasis, sakinys „Senelis — tai vedęs, senesnis nei 50 
metų vyras“ yra empirinis, jame nusakomi seneliams būdingi bruožai. 
Seneliai paprastai yra vedę ir vyresni nei 50 metų vyrai. Tačiau tai 
nereiškia, kad vedę ir vyresni nei 50 metų vyrai yra būtinai seneliai. 
Net jeigu faktiškai visi pasaulio seneliai būtų vedę ir vyresni nei 50 metų 
ir, atvirkščiai, visi vedę ir vyresni nei 50 metų vyrai būtų seneliai, tai vis 
dėlto ši tiesa nebūtų absoliuti. Faktas, kad gali būti ir kitaip, rodo, jog 
sakinys išreiškia empirinę, o ne sąvokinę tiesą. Tačiau nors teisingai 
atlikta sąvokinė analizė teikia tik sąvokines tiesas, kyla klausimas, ar 
tokios tiesos informatyvios. Kaip rodo pavyzdys (i), apie sąvokinę tiesą 
galima kalbėti tik tuo atveju, kai analizuojamoji sąvoka ir ją aiškinančioji 
sąvoka turi tą pačią reikšmę, t.y. kai jos sinonimiškos. Tačiau būtent dėl 
to atrodo, kad informatyvi analizė negalima. Tad analitinė filosofija su- 
siduria su „analizės paradoksu“. Bendroji sąvokinės analizės sakinių 
forma nusakoma taip: „Būti X yra tas pat, kas būti Y“". 


(1) Prielaida: jeigu „X“ ir „Y“ yra sinonimai, sąvokinė analizė nėra 
informatyvi. 


! Plg. W. Kūnne, George Edward Moore, Was ist Begriffsanalyse?, in M. Fleischer 
(parengė), Philosophen des 20. Jahrhunderts, Darmstadt, 1990, p. 27-40. 

(2) Prielaida: jeigu „X“ ir „Y“ nėra sinonimai, sąvokinė analizė nėra 
teisinga. 
Išvada: sąvokinė analizė negali būti teisinga ir informatyvi. 


Jeigu šios išvados nenorime pripažinti, turime įrodyti, kad bent viena 
prielaidų klaidinga, nes pats argumentas teisingas. Šį paradoksą ga- 
lime išspręsti parodydami, jog antroji argumento prielaida klaidinga, 
t.y. kad sąvokinė analizė gali būti teisinga net tuomet, jeigu tos dvi 
sąvokos nėra sinonimiškos. Pirmiausia turime tiksliau apibrėžti są- 
vokas „sinonimiškumas“ ir „teisinga analizė“. Sinonimiją nusako ši 
būtinoji sąlyga: jeigu dvi sąvokos „F“ ir „G“ sinonimiškos, tai joks 
žmogus, kuris supranta sakinius „Pėteris yra F“ ir „Pėteris yra G“, 
negali vieną jų laikyti klaidingu, o kitą teisingu.“ Panagrinėkime, pa- 
vyzdžiui, sąvokas „būti senberniu“ ir „būti nevedusiu vyru“. Jeigu 
kas nors mano, kad sakinys „Pėteris yra senbernis“ teisingas, jis taip 
pat turi manyti, kad teisingas ir sakinys „Pėteris yra nevedęs vyras“. 
Jau matėme, kad teisinga analizė turi tenkinti šią sąlygą: sąvokinė 
analizė teisinga tik tuomet, jeigu sakinys „Būti X yra tas pat, kas būti 
Y” teisingas ne atsitiktinai, o būtinai. Dabar panagrinėkime pavyzdį, 
kuris tenkina teisingos analizės sąlygą, bet netenkina būtinosios si- 
nonimiškumo sąlygos. Filosofinė sąvokos „žinoti“ analizė atrodo taip 
(raidė „p“ žymi laisvai pasirenkamą sakinį): 


Individas žino, kad p, jeigu ir tik jeigu: 

1) jis mano, kad p, 

2) turi pakankamą pagrindą manyti, kad p, 
3) tiesa, kad p. 


Tad apie žinojimą galima kalbėti tik tada, kai individas, pirma, laikosi 
tam tikro įsitikinimo, antra, turi pakankamą pagrindą laikytis to įsi- 
tikinimo (jis, pavyzdžiui, nesapnuoja) ir, trečia, tas įsitikinimas yra 
teisingas. Taigi žinojimas apibrėžiamas kaip pagrįstas, teisingas įsi- 
tikinimas arba manymas. Teiginys „Žinojimas - tai pagrįstas, teisingas 


? Sakinius reikia parinkti taip, kad tikrinis vardas nebūtų daugiaprasmis, t.y. kad 
jis Žymėtų tą patį objektą ir kad savybės F ir G būtų objektui predikuojamos tuo 
pačiu aspektu. 

> Naujausi darbai parodė, kad šias sąlygas turi papildyti dar kelios. Plg. P. Bieri 
(parengė), Analytische Philosophie der Erkenntnis, Frankfurt, 1992, p. 91-107. 

manymas“ išreiškia būtiną, o ne atsitiktinę tiesą. Taigi turime teisingos 
sąvokinės analizės pavyzdį. Ir vis dėlto gali būti, kad asmuo laiko tei- 
singu teiginį „Petras žino, kad lauke lyja“, bet kartu laiko neteisingu 
teiginį „Petras pagrįstai ir teisingai mano, kad lauke lyja“, nes tas asmuo 
paprasčiausiai gali nieko nenutuokti apie filosofijos atrastą žinojimo ir 
pagrįsto teisingo manymo priklausomybę. Sinonimiškumo sąlyga nėra 
patenkinta. Taigi pavyzdžiu parodėme, kad analizė gali būti teisinga 
dviejų nesinonimiškų sąvokų atžvilgiu, t.y. kad sąvokinė analizė gali 
būti teisinga ir kartu informatyvi. Šio pobūdžio sąvokinė analizė plačiai 
taikoma kasdienės kalbos filosofijoje. Antai Gilbertas Ryle'as knygoje 
Sąmonės sąvoka (1949) atranda ištisą psichologinių sąvokų tinklą ir nu- 
rodo jų „geografiją“; panašią analizę ontologinių sąvokų srityje pateikia 
Peteris Frederickas Strawsonas knygoje Individai (1959). 

Nuo šeštojo dešimtmečio analitinė filosofija pradeda plisti ne tik 
anglosaksų pasaulyje, bet ir Europos žemyne. Be to, analitinės filosofi- 
jos disciplinos kelia diskusijų, kurių jau neįmanoma įsprausti į meto- 
dinę kasdienės kalbos filosofijos ir idealiosios kalbos filosofijos dicho- 
tomiją. Galbūt dar per anksti nustatyti bendrą įvairių analitinės filoso- 
fijos srovių, atsiradusių per paskutinius tris dešimtmečius, vardiklį. 
Tačiau turbūt galima teigti, kad lingvistinį analitinės filosofijos posūkį 
keičia kognityvinis. Daugelis analitinės filosofijos disciplinų, ypač 
pažinimo teorija, sąmonės filosofija bei kai kurios kalbos filosofijos 
sritys glaudžiai siejamos su kognityviniais mokslais. Šis jaunas moks- 
las siekia išsiaiškinti psichologines žmogaus galias - lingvistai, psi- 
chologai, neurobiologai, filosofai bei informatikai nagrinėja tas pačias 
pamatines problemas. Naujoms analitinės filosofijos srovėms būdinga 
tai, kad jos atveria duris disciplinų mainams. 

Klausimą, kas yra analitinė filosofija, aptarėme tik istoriniu bei 
metodologiniu aspektu. Šias bendras pastabas jūs galite panagrinėti 
išsamiau skaitydami minėtų autorių darbus, susipažindami su atski- 
romis analitinės filosofijos disciplinomis bei naujomis jos srovėmis. 
Jeigu mums pavyktų sudominti filosofine mokykla, kuri argumenta- 
cijos išsamumą bei aiškumą vertina labiau nei beletristinį originalumą 
bei įmantrumą, šis darbas pasiektų savo svarbiausią tikslą. 


I 


Frege, Russellas ir 
Wittgensteinas 


1. Gottlobas Frege 


Gottlobas Frege (1848-1925) formaliai buvo matematikas. Akademiné 
jo veikla glaudžiai susijusi su Jenos matematikos institutu. Ten jis ap- 
gynė daktaro disertaciją, 1879 metais gavo ekstraordinarinio, o 1896 — 
ordinarinio profesoriaus vardą. Svarbiausioji jo tyrimų sritis buvo ma- 
tematikos pagrindai, filosofinė logika bei kalbos filosofija. Kadangi Fre- 
ge's tiek matematikos, tiek filosofijos tyrinėjimai buvo novatoriški ir 
pagal tais laikais vyravusį požiūrį jis nagrinėjo tik periferinius dalykus, 
būdamas gyvas deramo savo darbų pripažinimo jis nesulaukė. Jam 
nebuvo leista turėti savo katedros. Frege padarė didelę įtaką Russellui 
ir Wittgensteinui. Iš pradžių jo idėjos plito tik netiesiogiai - per Russello 
ir Wittgensteino darbus. Tačiau štai jau keletas dešimtmečių tęsiasi 
Frege’s renesansas, ir jis pripažįstamas kaip šiuolaikinės logikos, for- 
maliosios semantikos bei kalbos filosofijos pradininkas. 

Frege's filosofiją išdėstysime dviejuose skyriuose. Pirmame sky- 
riuje dėmesį sutelksime į jo Aritmetikos pagrindus. Šis veikalas atspindi 
Frege's koncepcijos evoliuciją, nes jame analizuojama skaičiaus sa- 
voka ir tos analizės pagrindu iškeliami ir toliau taikomi principai, 
sudarantys Frege’s kalbos filosofijos karkasą. Šiame veikale ypač ryški 
matematinių tyrimų ir kalbos filosofijos sąsaja. Antrame skyriuje siste- 
mingai išdėstysime svarbiausius Frege's kalbos filosofijos principus — 
pirmiausia kaip jie pateikti jo straipsniuose „Funkcija ir sąvoka“, 
„Apie prasmę ir reikšmę“, „Apie sąvoką ir objektą“, taip pat nedi- 
deliame logikos traktate Mintis. 


1.1 Matematikos ir kalbos filosofijos sąsaja 
Aritmetikos pagrinduose 


Kaip matyti iš knygos pavadinimo, joje nagrinėjami aritmetikos pa- 
grindai, konkrečiai - skaičiaus sąvoka. Ši pagrindų analizė neturi būti 
painiojama su klausimu apie skaičiaus sąvokos atsiradimo psicholo- 

gines prielaidas. Cia keliamas loginis salygu, kurias turi tenkinti ne- 
priekaištingas skaičiaus sąvokos apibrėžimas, klausimas. Atradimo 
ir pagrindimo kontekstų skyrimas - tai standartas, kurį ketvirtajame 
šio amžiaus dešimtmetyje į mokslo teoriją įtraukė Karlas Popperis (žr. 
jo knygą Tyrimo logika), tačiau jo ištakos siekia Frege’s Aritmetikos 
pagrindus: 


Tad klausimą, kaip gauname kokio nors teiginio turinį, visada 
reikia skirti nuo klausimo, kaip tą teiginį pagrindziame.* 


Filosofiniu požiūriu pagrindinis Frege's tyrinėjimų klausimas - tai 
klausimas dėl sintetinės ar analitinės aritmetikos tiesų prigimties. Šią 
Kanto distinkciją Frege aiškina taip: teiginys ir jo pagrindimas yra 
analitinis, jeigu teiginiui įrodyti pakanka vien bendrųjų logikos dės- 
nių ir apibrėžimų. Logikos dėsnio pavyzdys gali būti formulė „p arba 
ne-p“, ojo taikymo pavyzdys - teiginys „Lyja arba nelyja“. Apibrėži- 
mo pavyzdys gali būti teiginys „Viengungiai — tai nevede vyrai“. 
Logikos dėsnis grindžiamas nesiremiant jutiminiu patyrimu. Tas pat 
pasakytina apie apibrėžimus. Tad nepriklausomybė nuo jutiminio 
patyrimo yra bendras visų analitinių teiginių bruožas. Teiginys ir jo 
pagrindimas yra sintetinis, jeigu teiginiui pagrįsti reikalingos dar ir 
tiesos, priklausančios specifinei žinių sričiai. Specifinės srities žinias 
išreiškia teiginiai, kurių teisingumas galiausiai nustatomas tik juti- 
minio patyrimo pagrindu; pavyzdys gali būti teiginys, kad „Bylefelde 
dabar šviečia saulė“. Šiai kategorijai taip pat priklauso teiginiai apie 
jutiminio patyrimo sąlygas. Todėl Frege pripažįsta Kanto tezę, kad 
geometrijos teiginiai grindžiami sintetiniu būdu, nes juos įrodant ne- 
įmanoma išsiversti be teiginių apie jutiminio patyrimo sąlygas. 

Pagrindinis Frege's klausimas - ar tas pat pasakytina ir apie arit- 
metikos teiginių, tokių kaip „2 + 3 = 5“, pagrindimo pobūdį, ar jie vis 
dėlto yra analitiniai? Kadangi aritmetiniuose teiginiuose vartojama 
skaičiaus sąvoka, šis klausimas gali būti išspręstas tik išsiaiškinus, ar 
įmanoma ją apibrėžti. Jeigu skaičiaus sąvoką apibrėžti įmanoma, tada 
galima įrodyti, kad skaitmeninės formulės yra analitinės ir kad arit- 
metika yra sudėtinė logikos dalis. Jeigu skaičiaus sąvokos apibrėžti 


* Frege, Die Grundlagen der Arithmetik (GLA), p. 27. 

neįmanoma, tada turėtume pripažinti, kad skaitmeninės formulės yra 
sintetinės prigimties ir kad aritmetikai reikėtų suteikti tokį pat statusą 
kaip geometrijai - ji būtų laikoma matematikos sritimi, kurios pagrin- 
diniai dėsniai priklauso nuo jutiminio patyrimo sąlygų. 

Šią dilemą Aritmetikos pagrinduose Frege sprendžia skaitmeninių 
formulių analitiškumo naudai — pateikdamas skaičiaus sąvokos api- 
brėžimą ir bendrais bruožais jį pagrįsdamas. Tiesa, jis suvokia, kad jo 
išvadai, nors šiaip jau neblogai argumentuotai, dar trūksta išsamaus 
loginio įrodymo. Kadangi vėliau, Russellui sukritikavus, ši jo išvada 
susvyravo (žr. skirsnį 2.2), čia mus labiau domins ne pats Frege's 
minties rezultatas, bet veikiau jos formavimosi kelias. Žengdamas 
šiuo keliu jis suformulavo tris pagrindinius principus, žyminčius ma- 
tematikos filosofijos ir kalbos filosofijos sandūros vietą. 


1.1.1. Logikos ir psichologijos atskyrimas 


Frege’s antipsichologizmas pasireiškia ne tik tuo, kad atskiriami atradi- 
mo ir pagrindimo kontekstai, bet ir tuo, kaip jis sprendžia klausimą, ar 
skaičius, panašiai kaip skonio dalykas, priklauso subjektyvumo sričiai. 
Subjektyvius pojūčius ir apskritai visa, kas subjektyvu, Frege apibend- 
rintai vadina vaizdinių (Vorstellungen) sritimi. Jis kategoriškai teigia: 


[...] Skaičius yra psichologijos objektas arba psichologinių procesų 
rezultatas neką daugiau nei Šiaurės jūra. 


Šią tezę Frege grindžia dviem argumentais. Kai sakome „Šiaurės 
jūros plotas yra 10 000 kvadratinių kilometrų“, teigiame visiškai objek- 
tyvų dalyką. Objektyvumas pasireiškia tuo, kad šio teiginio turinys 
nepriklausomai nuo mūsų subjektyvių raiškos būdų — „Šiaurės jūra“ ir 
„10000“ - turi objektyvią teisingumo (klaidingumo) vertę. Pagal įprastą 
to sakinio sampratą jis išreiškia tiesą, bet Šiaurės jūros ribas apibrėžus 
siauriau arba kitaip suvokiant skaičių „10 000“, sakinio turinys netaps 
klaidingas, o tik pasikeis. Naujasis turinys bus klaidingas, nors pirmasis 
turinys teisingas. Antrasis Frege's argumentas yra netiesioginis. Rem- 
damasis prielaida, kad teiginys „Vienas vaizdinys negali priklausyti 


> Frege, GLA, p. 56. 

dviem žmonėms“ yra analitinis, — t.y. jeigu vaizdinys priklausytų 
dviem žmonėms, jis nebūtų vaizdinys, - Frege mūsų dėmesį atkreipia į 
keletą akivaizdžiai absurdiškų psichologizmo implikacijų. Jeigu skai- 
čius būtų subjektyvus dalykas, t.y. vaizdinys, tai matematikoje turėtų 
būti skiriama tiek dvejetų, kiek yra žmonių, gebančių skaičiuoti; juk 
pagal apibrėžimą dviejų Žmonių vaizdiniai yra skirtingi. Be to, nebūtų 
atsakyta į klausimą, ar žmonių vaizdiniai (išliekant toms pačioms objek- 
tyvioms sąlygoms) galėtų taip pasikeisti, kad „2 + 2 = 5” pradėtų reikšti 
tiesą? Beje, ir atsakymas į klausimą, ar 10 000 nėra tik tuščias ženklas, 
priklausytų tik nuo to, ar yra žmonių, turinčių to skaičiaus vaizdinį. 
Kadangi šios implikacijos akivaizdžiai nepriimtinos, bet kuri koncep- 
cija, traktuojanti skaičių kaip subjektyvų dalyką, turi būti atmesta. Tad 
skaičius yra objektyvus dalykas, nors, žinoma, kitaip nei stalai, kėdės 
ar net skaitmenų ženklai, jis nėra daiktas erdvėje ir laike. Iš čia, Frege's 
teigimu, išplaukia tik tai, kad ne visa, kas objektyvu, turi užimti vietą 
erdvėje. Be subjektyvumo, t.y. šalia vaizdinių, kurie negali būti loka- 
lizuoti erdvėje, yra dvejopo objektyvumo sritis: objektyvumo, kurį ga- 
lima lokalizuoti erdvėje ir laike, ir objektyvumo, kurio taip lokalizuoti 
negalima. Pirmąjį objektyvumą Frege vadina objektyvia realybe (objek- 
tiv Wirkliche), antrąjį - objektyvia nerealybe (objektiv Nichtwirkliche). Ob- 
jektyviosios nerealybės analizė priklauso logikos sričiai. Kadangi psi- 
chologai gali kompetentingai nagrinėti tik subjektyvumą, skaičiaus 
analizė nepriklauso jų sričiai. Skaičiaus kaip objektyvios nerealybės 
apibrėžimo užduotį turi kelti logika. Aritmetikos pagrinduose Frege taip 
formuluoja savo pirmąjį principą: 


Būtina psichologinius dalykus griežtai skirti nuo loginių, subjek- 
tyvumą — nuo objektyvumo.“ 


1.1.2. Kontekstinės priklausomybės principas 
Antrasis Aritmetikos pagrindų principas skelbia: 


Žodžių reikšmę būtina aiškintis pagal sakinio kontekstą, ne izo- 
liuotai.’ 


€ Frege, GLA, p. 23. 
’ Ibid. 

Sis principas taip pat išreiškia Frege’s neigiamą nuostatą psicholo- 
gizmo atžvilgiu. Jis krituoja jo laikais paplitusią pažiūrą, kad žodžio 
reikšmė - tai su tuo žodžiu susiję vaizdiniai. Ši pažiūra klaidinga, nes 
mes, pavyzdžiui, neturime atstumo nuo Žemės iki Saulės vaizdinio, o 
tik taisyklę, nurodančią, kiek kartų reikia nuosekliai pridėti tam tikrą 
matą. Ir vis dėlto galime griežtai įrodyti, kad šis skaičiavimas tei- 
singas. Kadangi teiginys, nurodantis tikrąjį atstumą nuo Žemės iki 
Saulės, yra teisingas, jis turi būti ir prasmingas. Tad mūsų negebė- 
jimas tam tikro žodžio turinį sieti su vaizdiniu nėra pakankamas pa- 
grindas tą žodį laikyti beprasmiu. Be argumento, atmetančio žodžio 
prasmės tapatinimą su vaizdiniu, Frege taip pat pateikia paaiškinimą, 
kodėl toks tapatinimas įprastas - žvelgiant į žodį izoliuotai, jo reikšmę 
lengva supainioti su vaizdiniu. 


Taigi negalėdami įsivaizduoti žodžio turinio dar neturime pagrin- 
do laikyti jį beprasmiu ar jo nevartoti. Priešingos pažiūros patrauk- 
lumą paaiškina tai, kad žodžius traktuojame izoliuotai ir klausdami, 
kas yra jų reikšmė, tą reikšmę suprantame kaip vaizdinį. Tada žodis, 
kurio negalime sieti su kokiu nors vidiniu vaizdiniu, atrodo neturįs 
turinio. Tačiau visada būtina nagrinėti visą sakinį. Vien sakinio kon- 
tekstas žodžiui suteikia reikšmę iš tikrųjų. 


Tik vadovaujantis antruoju principu, galima apsisaugoti nuo psicho- 
loginių reikšmės teorijų klaidų ir nenusižengti pirmajam principui; 
kitaip sakant, antrasis principas yra bendresnio pirmojo principo tai- 
kymo atvejis reikšmės teorijos srityje. 


1.1.3. Sąvokos ir objekto skirtumas 


Kadangi skaitvardžių reikšmė nėra subjektyvus dalykas, reikia išsiaiš- 
kinti, kuriai objektyvumo kategorijai ji priklauso. Ar ji yra objektas, ar 
sąvoka? Sąvokos ir objekto skirtumas grindžiamas matematiniu funk- 
cijos ir argumento skirtumu. Matematikai paprastai skaitmeninę iš- 
raišką „3*“ skaido į funkcinę išraišką „( )?” ir argumentinę išraišką 
„3“. Funkcinė išraiška čia žymi kėlimo kvadratu funkciją, argumen- 
tine išraiška - argumentą, būtent skaičių „3“. Svarbus funkcinės išraiš- 


® Frege, GLA, p. 92. 

kos pozymis yra jos neuzbaigtumas, arba papildymo bütinumas, kuri 
formulėje simbolizuoja skliaustai. Tik kartu su argumentine išraiška 
funkcinė išraiška sudaro užbaigtą visumą. O argumentinei išraiškai 
joks papildymas nereikalingas. Todėl funkcinę išraišką bei jos žymimą 
funkciją Frege vadina neprisotinta (ungesättigt), o argumentine išraiš- 
ką kartu su jos žymimu argumentu - prisotinta (gesättigt). 

Kaip ir matematinė formulė, sakinys gali būti išskaidytas į argu- 
mentinę ir funkcinę išraiškas. Antai sakinys „Brutas nužudė Cezarį“ 
skaidomas į argumentine išraišką „Brutas“ ir funkcinę išraišką ,,( ) 
nužudė Cezarį“ arba į argumentinę išraišką „Cezaris“ ir funkcinę 
išraišką „Brutas nužudė ( )”, arba į argumentines išraiškas „Brutas“ ir 
„Cezaris“ bei dviviete funkcinę išraišką „() nužudė ( )“. Sakinio skai- 
dymo būdas priklauso nuo to, kurią sakinio dalį traktuojame kaip 
variantinę ir keičiamąją, tad jis nėra vienareikšmis. 

Aritmetikos pagrinduose Frege nagrinėja tik singuliarinio asertorinio 
(beurteilbaren) turinio sakinius. Sakinio turinys singuliarinis, jeigu saki- 
nio argumentinė išraiška prasideda tikriniu vardu, žymimuoju artikelių 
arba parodomuoju įvardžiu. Singuliarinio turinio sakinio argumentinė 
išraiška žymi tam tikrą atskirą, vieninį dalyką. Visas argumentines iš- 
raiškas, kurios tenkina šią sąlygą, Frege vadina „tikriniais vardais“ 
(Eigennamen). Tam, kad singuliarinio sakinio turinys galėtų būti verti- 
namas teisingumo požiūriu, pats sakinys turi būti prasmingas. Jo funk- 
cinėmis išraiškomis turi būti tik tokios neprisotintos sakinio dalys, ku- 
rios kartu su tikriniais vardais sudaro prasmingą sakinį. Argumentines 
išraiškas apibrėžus kaip tikrinius vardus, o funkcines išraiškas trak- 
tuojant kaip tokius sąvokinius žodžius, kurie kartu su tikriniais vardais 
sudaro prasmingą sakinį, nesunku apibrėžti objektą ir sąvoką. Objektas 
yra tai, kas gali būti žymima tikriniu vardu, t.y. tai, kas gali būti žymima 
argumentine singuliarinio sakinio išraiška. Sąvoka yra tai, ką gali Zy- 
mėti sąvokinis žodis. Sąvoka, arba tiksliau — pirmojo lygmens sąvoka, 
yra tai, ką gali žymėti singuliarinio sakinio funkcinė išraiška.” 

Taigi sąvokinis žodis žymi sąvoką, o tikrinis vardas - objektą. Ir 
sąvokos, ir objektai priklauso objektyvumo sričiai, tad juos būtų 
galima laikyti sąvokinių žodžių ir tikrinių vardų reikšmėmis. Ir išties 
sąvokinio žodžio reikšmę Frege apibrėžia kaip juo žymimą sąvoką, o 


* Plg. Frege, GLA, p. 98, išnaša 88. 

tikrinio vardo reikšmę — kaip juo pažymėtą objektą. Taigi pradinis 
klausimas dėl žodžio „skaičius“ bei skaitvardžių reikšmės gali būti 
pakeistas klausimu dėl šių žodžių kategorinės priklausomybės, t.y. 
klausimu, ar jų atveju turime reikalą su sąvokiniais žodžiais ar su 
tikriniais vardais. Akivaizdu, kad žodis „skaičius“, arba „() yra skai- 
čius“, yra sąvokinis žodis. Tačiau skaitvardis „du“ arba išraiška „skai- 
čius 2“ Frege'i yra tikrinis vardas. Skirtumas tarp sąvokinio žodžio 
„Skaičius“ ir skaitvardžių (pavyzdžiui, „du“, „keturi“), kurie yra tikri- 
niai vardai, remiasi trečiuoju Frege's principu: 


Būtina visada atsižvelgti į sąvokos ir objekto skirtumą." 


1.1.4. Būdvardiniai skaitvardžiai kaip antrojo lygmens 

sąvokiniai žodžiai 

Dar nekalbėjome apie dažniausią ir svarbiausią skaitvardžių vartoji- 
mo atvejį — būdvardišką vartojimą tokiuose junginiuose kaip „keturi 
žirgai“, „trys miestai“ ir pan. Įprastas būdvardis, pavyzdžiui, „iš- 
mintingas“, žymi vienvietę sąvoką — savybę būti išmintingam. Ar 
skaitvardis „du“ junginyje „du namai“ yra toks pat įprastas būdvardis 
kaip „grynaveislis“ junginyje „grynaveisliai žirgai“? Vartojant būd- 
vardį „grynaveislis“ junginyje su sąvokiniu žodžiu „žirgai“ objek- 
tams, kuriuos žymi savokinis žodis „žirgai“, predikuojama, t.y. pri- 
skiriama, tam tikra savybė. Šiame pavyzdyje žirgams predikuojama 
grynaveisliškumo savybė - savybė būti grynaveisliams. Norint šį pre- 
dikavimą padaryti akivaizdesnį reikia pakeisti žodžių tvarką — bud- 
vardį jungti su veiksmažodžiu „būti“ ir atitinkamą sąvoką paversti 
sakinio veiksniu. Tada junginys „grynaveisliai žirgai“ tampa sakiniu 
„Žirgai yra grynaveisliai“. Tačiau šitaip transformuojant žodis „būti“ 
(„yra“) vartojamas tik viena iš trijų galimų reikšmių. Jis gali būti var- 
tojamas egzistavimui, pavyzdžiui, „Dievas yra“ („Dievas egzistuo- 
ja“), tapatybei, pavyzdžiui, „Samuelis Klemensas yra Markas Tvenas“ 
(„Samuelis Klemensas ir Markas Tvenas - tas pats asmuo“), reikšti. 
Jis taip pat gali būti vartojamas kaip pagalbinis veiksmažodis. Būtent 
kaip pagalbinis veiksmažodis, jungiamas su būdvardžiu, jis išreiškia 


1 Frege, GLA, p. 23. 

tai, kad objektams, kurių atžvilgiu jis taikomas, predikuojama tam 
tikra savybė. Kai žodis „būti“ atlieka pagalbinę funkciją, jis taip pat 
vadinamas jungtimi (Kopula). Tačiau analogiškai transformuojant 
junginį „du namai“ atsiranda beprasmis sakinys, būtent „Namai yra 
du“ (Hūuser sind zwei). Sakinys prasmingas tik tuomet, jeigu išraiška 
„yra“ vartojama ne kaip jungtis, o kaip egzistencinė išraiška: „Yra 
(egzistuoja) du namai“. Šiuo atveju namams nepredikuojama kokia 
nors savybė: namas neturi savybės būti dvejetu. Tačiau palyginkime: 
jeigu „Žirgai grynaveisliai“ reiškia tiesą, tai žirgas turi grynaveis- 
liškumo savybę. Tad galime konstatuoti, kad, viena vertus, skaitvar- 
dis „du“ būdvardiniame junginyje „du namai“ nėra tikrinis vardas, 
nes jis, kaip ir būdvardis, nėra prisotintas; kita vertus, jis nėra ir įpras- 
tas vienvietis sąvokinis žodis, predikuojantis tam tikriems objektams 
tam tikrą savybę. Tad kyla klausimas, kokią funkciją atlieka būd- 
vardiškai vartojamas skaitvardis? 

Frege į šį klausimą atsako taip: skaitvardis yra antrojo lygmens sąvo- 
kinis žodis, kuris taikomas pirmojo lygmens sąvokai, o ne objektams, 
kuriuos ši sąvoka žymi. Šią interpretaciją Frege grindžia nuoroda į 
kasdienę kalbos vartoseną: pavyzdžiui, posakiuose zehn Mann (dešimt 
vyrų), vier Mark (keturios markės), drei Fass (trys statinės) su skait- 
vardžiu derinami sąvokiniai žodžiai vartojami vienaskaitos forma. Pa- 
vyzdžiai aiškiai rodo, kad skaitvardis priskiria savybę sąvokai — savo- 
kai „vyras“ priskiriama savybė būti realizuotai dešimčia egzempliorių, 
sąvokai „markė“ — savybė būti realizuotai keturiais egzemplioriais ir 
t.t. Jeigu būdvardis priskiria savybę pirmojo lygmens sąvokai, tas būd- 
vardis yra antrojo lygmens sąvokinis žodis. 

Jeigu būdvardis priskiria savybę objektams, kuriuos žymi tam tikra 
pirmojo lygmens sąvoka, tas būdvardis yra pirmojo lygmens sąvokinis 
žodis. Idėja, kad būdvardiškai vartojami skaitvardžiai yra antrojo lyg- 
mens sąvokiniai žodžiai, ir yra Frege's pateikto skaičiaus apibrėžimo 
Aritmetikos pagrinduose kertinė idėja. Kitaip nei kitos tuo metu siūlytos 
definicijos, ji jam leido nepriekaištingai apibrėžti nulį: 


Nulis yra objektų, kuriuos apibūdina sąvoka „netapatus pats sau”, 
skaičius." 


" Frege, GLA, p. 107. 

Psichologines teorijos visada susidurdavo su keblumu meginant 
nurodyti vaizdinį, su kuriuo būtų galima sieti skaitvardžio „nulis“ 
reikšmę. Frege gali šios problemos išvengti, nes jo definicija išsiverčia 
terminais, kurie gali būti paaiškinami vien logikos: išraiška „būti ob- 
jektų, kuriuos nurodo tam tikra sąvoka, skaičiumi“ (eine Anzahl sein, 
welche einem Begriff zukommt) apibrėžiama kaip loginė sąvoka.!* O są- 
vokinio žodžio „netapatus pats sau“ atžvilgiu galima vien logiškai 
įrodyti, kad niekas tikrovėje šios sąvokos neatitinka. 

Skaitvardžio „nulis“ definicija leidžia apibrėžti „egzistavimo“ 
reikšmę. Kadangi teigti egzistavimą yra tas pat, kas neigti, kad tam 
tikros sąvokos apibūdinamų objektų skaičius lygus nuliui, egzistavi- 
mo sąvoka išreiškia to paties lygmens sąvoką kaip ir būdvardiškai 
vartojamas skaičius „nulis“, būtent antrojo lygmens sąvoką. Kai ob- 
jektams, kuriuos apibūdina tam tikra sąvoka, priskiriamas egzista- 
vimas, tai reiškia, kad objektų skaičius, kuris tą sąvoką atitinka, yra 
kitoks nei skaičius, atitinkantis sąvoką „netapatus pats sau“. Šis egzis- 
tavimo sąvokos apibrėžimas Kanto teiginį, kad „būtis“ nėra realus 
predikatas, daro konkretesnį. 


1.1.5 Aukštesniųjų lygmenų sąvokos 


Trečiojo lygmens sąvokų santykis su antrojo lygmens sąvokomis yra 
toks pat, kaip pastarųjų santykis su pirmojo lygmens sąvokomis; tre- 
čiojo lygmens sąvokinis žodis priskiria savybę antrojo lygmens sąvo- 
kai, o ne objektams, kuriems ji taikoma. Apskritai n+1-ojo lygmens 
sąvokinis žodis priskiria savybę atitinkamai n-ojo lygmens sąvokai, o 
ne objektams, kuriems ji taikoma. Ar būdvardis, jungiamas su n-ojo 
lygmens sąvokiniu žodžiu, yra n-ojo ar n+1-ojo lygmens, gali būti 
nustatyta jį transformuojant aukščiau nurodytu būdu. Jeigu būdvar- 
dis jungtimi gali būti susietas su predikatu, kuris kartu su n-ojo lyg- 
mens sąvokiniu žodžiu gali būti prasmingo sakinio subjektas, tada 
tas būdvardis yra n-ojo lygmens sąvokinis žodis; kitu atveju jis yra 


'? Frege, GLA, p. 100 ir toliau. 

n+1-ojo lygmens savokinis žodis.” Šį bendrą principą galime pailiust- 
ruoti junginiu „keturi grynaveisliai žirgai“. Žodis „žirgai“ žymi įpras- 
tą pirmojo lygmens sąvoką. Objektai, kurių atžvilgiu ji yra taikoma, 
yra žirgai. Ar būdvardis „grynaveisliai“ yra pirmojo ar antrojo lyg- 
mens sąvoka, galima nustatyti minėtos transformacijos būdu: „gryna- 
veisliai žirgai“ virsta „žirgai yra grynaveisliai“. Kadangi šis sakinys 
prasmingas, sąvokinis žodis „grynaveislis“ išreiškia pirmojo lygmens 
sąvoką, t.y. jis priskiria objektams, kuriuos apibūdina sąvoka „žirgas“, 
grynaveisliskumo savybę. Kuriam lygmeniui priklauso sąvokinis Zo- 
dis „keturi“? Transformavus junginį „keturi grynaveisliai žirgai“ ji 
virsta sakiniu „grynaveisliai žirgai yra keturi“. Sakinys prasmingas 
tik tada, jeigu žodis „yra“ čia vartojamas jau ne kaip jungtis, bet kaip 
žodžio „egzistuoja“ sinonimas. Vadinasi, skaitvardis „keturi“, vartojant 
ji būdvardiškai, yra ne pirmojo, o antrojo lygmens sąvokinis žodis; ir 
tai pasakytina apskritai apie būdvardiškai vartojamus skaitvardžius. 

Sąvokos turi būti apibrėžiamos tik pagal jų vartojimo būdą, nes 
dažnai vienas ir tas pats žodis, priklausomai nuo vartojimo būdo, gali 
atlikti skirtingų lygmenų sąvokinių žodžių arba net tikrinio vardo 
funkciją. Pavyzdžiui, žodis „keturi“ gali būti vartojamas arba kaip 
skaičiaus „keturi“ tikrinis vardas, arba (būdvardiškai) kaip antrojo 
lygmens sąvokinis žodis. 


1.2 Frege’s kalbos filosofija 


Apžvelgdami Frege's kalbos filosofiją pirmiausia aptarsime jo 1918 
metų traktatą Mintis (Der Gedanke), kur Frege daugiausia nagrinėja 
minčių teisingumo ir klaidingumo problemą. Sakinio nagrinėjimas 
pasirodo esąs geriausias būdas analizuoti mintį, nes mintys pirmiau- 
sia reiškiamos sakiniais. Daugeliui autorių ir šiandien Frege's kalbos 
filosofija yra tikrasis orientyras, nes joje pateikta sisteminė prasmės 
(Sinn) ir reikšmės (Bedeutung) teorija. 


13 Griežtai kalbant, išvada, kad tam tikras būdvardis yra n+1-ojo lygmens sąvo- 
kinis žodis, turi būti pagrįsta ne tik negatyviai, t.y. kad jis nėra n-ojo lygmens 
sąvokinis žodis, bet taip pat pozityviai, t.y. kad juo kažkas predikuojama apie 
atitinkamą n-ojo lygmens sąvoką. 

1.2.1 Logika ir tiesa 


Pagrindines logikos sąvokas, tokias kaip „išvada“, „tapatumas“ arba 
„tiesa“, gali išaiškinti ne psichologinis tyrinėjimas, o tik loginė analizė. 
Jei sąvokinį žodį „tiesa“ megintume aiškinti kaip psichologinį žmo- 
gaus mąstymo ar vaizdinių formavimosi procesą, tikslo nepasiektu- 
me, nes tokiu atveju galėtume išsiaiškinti tik bendruosius įsitikinimų 
(Fürwahrhalten) kaitos dėsnius. Tačiau vaizdinių pagrindu susikurti 
įsitikinimai nėra tapatūs mokslinei tiesai, antraip kiekvienas atskiras 
asmuo savo vaizdinių pagrindu galėtų nustatyti savąją tiesą. Tokiu 
atveju būtų nereikalingas joks mokslinis diskursas. Mokslo tiesa būtų 
grindžiama subjektyviais mokslininko vaizdiniais, atvedusiais jį prie 
tam tikros idėjos. Pirmoji šio psichologinio požiūrio problema yra ta, 
kad kiti žmonės neturi tų pačių vaizdinių, nes vaizdiniai, pasak Fre- 
ge's, yra subjektyvūs; šia prasme pats pagrindimas būtų subjektyvus, 
t.y. apskritai nebūtų pagrindimas tiesiogine šio žodžio prasme. Ir net 
jeigu nepaisytume šios problemos ir kalbėtume ne apie subjektyvius 
vaizdinius, 0 apie visuotinai suprantamas mintis, iškiltų kita prob- 
lema: net jeigu tam tikras psichologijos dėsnis išreiškia perėjimo nuo 
vienos minties prie kitos reguliarumą, tas reguliarumas dar nėra ga- 
rantija, kad viena tų minčių gali pagrįsti kitą. Kaip rodo šiuolaikinė 
psichologija, kai kurie plačiai taikomi ir įprasti mąstymo arba sam- 
protavimo būdai grindžiami loginėmis klaidomis.'* Mokslo tiesa tu- 
rėtų jais remtis, jeigu psichologijos dėsniais, t.y. visuotiniais mąstymo 
reguliarumais, grindžiamo aiškinimo pakaktų įrodyti tiesą. Tačiau iš 
tikrųjų Minčių teisingumas gali būti įrodomas tik logiškai taisyklingos 
argumentacijos būdu, remiantis apibrėžimais ir teisingomis prielai- 
domis. Logika siekia atrasti taisyklingo protavimo būdus, o psicho- 
logija tik apibendrina plačiai paplitusius, nors logiškai dažnai netai- 
syklingus protavimo būdus. 


Siekdamas užkirsti kelią bet kokiam nesusipratimui, norėdamas 
panaikinti ribą tarp logikos ir psichologijos, logikos tikslu laikau 
tiesos, o ne manymo ar įsitikinimo dėsnių paiešką.“ 


 Kahnemann, D., Slovic, P., Tversky, A., Judgement under Uncertainty: Heuristics 
and Biasies, Cambridge UP, 1982. 
> Frege, Der Gedanke, p. 31. 

1.2.2 Minties objektyvumas 


Minti Frege apibüdina kaip dalyka, kurio atZvilgiu galima kelti tiesos 
klausima, t.y. mintis yra tai, kas gali büti teisinga arba klaidinga. 
Kadangi tai, kas yra teisinga, negali büti subjektyvus dalykas, mintis 
turi büti objektyvi. Mintis laikytina objektyvia, nes, pirma, viena ir ta 
pati mintis gali būti suprantama daugelio žmonių ir, antra, todėl, kad 
ji ne sukuriama, o atrandama. Kalbėdamas apie tai, kad mokslininkui 
svarbu ne sukurti teisingas mintis, bet jas atrasti, Frege siekia pabrėžti 
amžiną teisingų minčių galiojimą. Pitagoro teorema ar bet kuri astro- 
nomijos tiesa galiojo dar iki jų atradimo. Dėl amžino galiojimo teisin- 
gos mintys turi egzistuoti iki jų atradimo. Tas pat pasakytina apie 
klaidingas mintis, nes jų negaliojimas taip pat yra amžinas. Pripažin- 
damas šias minties savybes, Frege mintims suteikia specifinį egzis- 
tavimo statusą — tokį pat objektyvaus nerealumo (objektiv-nichtwirk- 
lich) statusą, kokį jis suteikia skaičiams. Specifinis minčių egzistavimo 
būdas apibrėžiamas tik negatyviai. Apibūdindamas mintis kaip ne- 
realias, Frege jas atskiria nuo erdvėje ir laike egzistuojančių objektų. 
„Nerealus“ Frege'i reiškia „neegzistuojantis erdvėje ir laike“. Kita 
vertus, minčių objektyvumas jas atskiria nuo subjektyvių vaizdinių, 
vadinasi, kitaip nei vaizdiniai, jos suvokiamos ne vien atskiro Zmo- 
gaus, bet visų. 


Tad objektyvumą suvokiu kaip nepriklausomybę nuo pojūčių, 
stebinių, įspūdžių ar vaizdinių, sukurtų prisimenamų pojūčių 
pagrindu.!* 


Pozityvia prasme mintys apibrėžiamos tik kaip tie dalykai, kurie gali 
turėti teisingumo (klaidingumo) vertę — savybę, kurios neturi nei išo- 
rinio pasaulio daiktai, nei vaizdiniai. Tad Frege skiria tris egzistuo- 
jančių dalykų rūšis: išorinio pasaulio objektus, vaizdinius ir mintis. 
Atitinkamai skiriasi jų prieinamumo būdai — matome (arba kitokiu 
jutiminiu būdu suvokiame) išorinius pasaulio objektus, turime savo 
vaizdinius ir suvokiame mintis. 


'* Frege, GLA, p. 59 

1 lentelė '7 


Pozymiai ISorinio pasaulio Vaizdiniai 
objektai 


Subjektyvumas/ | objektyvūs objektyvios subjektyvūs 
objektyvumas 


Erdvė ir laikas erdvėje ir laike ne erdvėje ir ne erdvėje 
ne laike 


Teisingumo/ neturi teisingu- turi teisingumo/ | neturi teisingumo/ 
klaidingumo vertė |mo/klaidingumo |klaidingumo vertę |klaidingumo vertės 
vertės 


Prieinamumas matome (jutimiškai | suvokiame turime 
suvokiame) 


1.2.3 Sakinių analizė ir sintezė 


Frege daugiausia dėmesio skiria teigiamųjų sakinių analizei. Šiais 
sakiniais kas nors tvirtinama esant. Apie liepiamuosius, tariamuosius 
ar klausiamuosius sakinius jis tik užsimena. Jais pirmąkart rimtai 
susidomėta tik šeštajame dešimtmetyje, susiformavus kalbos aktų teo- 
rijai (Zr. 8-ą skyrių). Matematinių formulių skaidymas į prisotintas ir 
neprisotintas parodė, kaip mintį reiškiantys teiginiai gali būti skai- 
domi į argumentines ir funkcines išraiškas. Funkcinės išraiškos reikš- 
me yra teiginiu žymima funkcija, argumetines išraiškos reikšmė - tei- 
giniu žymimas argumentas. Norėdami šias sąvokas pritaikyti sakinių 
analizei, iš pradžių paimkime matematinę formule „2*=1“, kuri for- 
muluojant ją žodžiais išreiškia teiginį „Skaičiaus 2 kvadratas lygus 
skaičiui 1“. Vienas galimų formulės analitinio skaidymo būdų yra 
toks: formulę „2*=1“ sudaro funkcinė išraiška „()*=1“ ir argumentine 
išraiška „2“. Jeigu keistume argumento reikšmes, vietoje 2 įrašydami 
-1, 0, 1, 2, gautume šias lygtis: 


—1*=1; 0°=1; 1*=1 ir 22=1. 


17 Lentelėje pateikiama ne išsami Frege's ontologijos schema, o tik trijų skirtingų 
būties rūšių klasifikacija. 

Kiekviena lygtis, gauta keičiant argumentą, turės apibrėžtą teisin- 
gumo vertę. Pirmoji ir trečioji lygtis teisinga, antroji ir ketvirtoji klai- 
dinga. Tad ir funkcijų, kurias gauname skaidydami teiginį, vertė taip 
pat turi būti teisingumo vertė. Teiginio funkcinę išraišką Frege vadina 
„savokiniu žodžiu“, argumentine - jeigu ji žymi atskirą daiktą — „tik- 
riniu vardu“. Sąvokinio žodžio reikšmė - tai tuo žodžiu žymima savo- 
ka. Kadangi sąvokinio žodžio reikšmė yra funkcija, suteikianti kiek- 
vieno argumento atžvilgiu tam tikrą teisingumo vertę teiginiui, Frege 
gali apibrėžti sąvokos sąvoką, būtent: „...sąvoka — tai funkcija, kurios 
vertė visada yra teisingumo vertė“.'* Tikrinio vardo reikšmė - tai 
objektas,-kurj tas vardas nurodo. Tikrinis vardas - tai išraiška, žyminti 
atskirą objektą; tikriniais vardais laikytini ne tik įprastieji vardai, bet 
ir apibūdinimai su Zymimuoju artikeliu arba parodomuoju įvardžiu 
(deskripcijos). Čia taip pat aiškinama sąvoka „objektas“, kuri aprėpia 
ne tik tai, ką paskutiniame skirsnyje vadinome išorinio pasaulio daik- 
tais (jutimiškai suvokiamais, erdvėje ir laike identifikuojamais). Atsa- 
kymą į klausimą, ar kas nors yra objektas, teikia lingvistinis kriterijus: 


Objektas yra tai, kas nėra funkcija, kitaip sakant, tai, ką žymi iš- 
raiška be neprisotinty išraiškų.!? 


Išsiaiškinus, kad savokinio žodžio reikšmė yra juo žymima sąvoka, o 
tikrinio vardo reikšmė — juo žymimas objektas, reikia nustatyti, kas yra 
sakinio reikšmė. Čia galimos dvi kandidatės - arba sakiniu reiškia- 
ma mintis, arba sakinio teisingumo vertė. Spręsdamas šį pasirinkimo 
klausimą Frege remiasi trimis pamatiniais principais. Pirmasis - kom- 
pozicinis reikšmės principas: 
Sudėtinės kalbinės išraiškos reikšmė priklauso nuo jos sudeda- 
mųjų reikšmės. 
Šio principo laikomasi tam, kad būtų galima paaiškinti mūsų gebė- 
jimą baigtinio žodyno pagrindu kurti neribotą sakinių aibę. Antrasis 
principas — pakeičiamumo: 


18 Frege, Funktion und Begriff, p. 28. 
P Ibid., p. 30. 

Pakeitus vieną sudėtinės kalbos išraiškos sudedamaja dalį kita tos 
pačios reikšmės išraiška, sudėtinės išraiškos reikšmė nesikeičia. 


Tiesą sakant, šis principas nenaujas; jis išvestas iš kompozicinio prin- 
cipo. Kadangi sakinio reikšmę apibrėžia jį sudarančių komponentų 
reikšmė, o ši reikšmė nekinta vieną išraišką keičiant kita tos pačios 
reikšmės išraiška, tad ir sakinio reikšmė turi išlikti ta pati. Trečiasis 
principas — minčių skirtumo kriterijus: 


Dvi mintys M1 ir M2 skiriasi, jeigu tuo pačiu metu M1 gali būti 
laikoma teisinga, o M2 klaidinga, ir atvirkščiai. 


Jeigu laikomasi šių principų, tai sakinio reikšmė turi būti jo teisin- 
gumo vertė, o ne juo reiškiama mintis. Tai paaiškėja, kai tarę, kad 
sakinio reikšmė yra juo reiškiama mintis, jame pakeičiame dvi viena- 
reikšmes išraiškas. Kadangi išraiškos „Markas Tvenas“ ir „Samuelis 
Klemensas“ žymi tą patį individą, jos laikytinos tos pačios reikšmės 
tikriniais vardais. Sakinyje „Markas Tvenas yra garsus rašytojas“ tik- 
rinį vardą pakeitę kitu, gauname sakinį „Samuelis Klemensas yra 
garsus rašytojas“. Pagal pakeičiamumo principą abu sakiniai privalo 
turėti tą pačią reikšmę. Tačiau pagal minčių skirtumo kriterijų jie 
išreiškia ne tą pačią mintį, nes kas nors gali laikyti tiesa, kad Markas 
Tvenas yra garsus rašytojas, tačiau kartu manyti, kad netiesa, jog 
Samuelis Klemensas yra garsus rašytojas — jis gali nežinoti autoriaus 
tikrojo vardo. Kadangi šiais dviem sakiniais reiškiamos mintys yra 
skirtingos, o jų reikšmė, pagal pakeičiamumo principą, yra tapati, 
mintis negali būti sakinio reikšmė. Tad sakinio reikšmė turi būti jo 
teisingumo vertė. Šią išvadą patvirtina tai, kad mūsų pavyzdyje abu 
sakiniai turi tą pačią teisingumo vertę: kadangi tikriniai vardai žymi 
tą patį objektą, t.y. tą patį individą, abiejų sakinių teisingumą sąlygoja 
tos pačios aplinkybės. 


1.2.4 Prasmes ir reikšmės būtinumas 


Frege'i pirmiausia rūpi mokslo minties analizė. Todėl jam nepakanka 
nustatyti tik sakinių reikšmę, t.y. teisingumo vertę, nes tokiu atveju 
mintys priklausytų tik dviem - teisingų ir klaidingų - minčių klasėms. 

Tačiau kad mokslas galėtų atskirti teisingą mintį, jog Žemė yra rutulio 
formos, nuo kitos teisingos minties, jog Saulę sudaro daugiausia helis, 
be reikšmės, būtinas dar vienas matmuo - sakinių prasmė. Sakinio 
prasmė turi nusakyti sakinio turinį arba, Frege's teigimu, sakiniu reiš- 
kiamą mintį. Taigi sakinio prasmė - tai juo reiškiama mintis, o sakinio 
reikšmė - tai jo teisingumo vertė. 

Sakinio sudedamųjų dalių atžvilgiu — vis dar kalbame apie ele- 
mentarius sakinius - taip pat galioja reikšmės ir prasmės skirtumas. 
Šio skirtumo būtinybė tampa akivaizdi tada, kai lyginame informaty- 
vius ir neinformatyvius tapatumo teiginius. Panagrinėkime vieną kla- 
sikinių Frege's pavyzdžių: 


(1) Rytinė žvaigždė tapati rytinei žvaigždei. 
(2) Vakarinė žvaigždė tapati rytinei žvaigždei. 


Kadangi sakinys (2) skiriasi nuo sakinio (1) tik tuo, kad vienas iš du- 
kart pakartotų tikrinių vardų „rytinė žvaigždė“ yra pakeistas tą pačią 
reikšmę turinčiu tikriniu vardu „vakarinė žvaigždė“, abu sakiniai 
pagal pakeičiamumo principą turi tą pačią reikšmę. Toji reikšmė yra 
teisingumo vertė „tiesa“, nes Veneros planeta iš tikrųjų tapati sau 
pačiai. Tačiau informacijos požiūriu sakiniai skiriasi: sakinys (1) yra 
neinformatyvus, o sakinys (2) informatyvus. Šie sakiniai išreiškia skir- 
tingas mintis. Kadangi sakiniai skiriasi tik tuo, kad juose pakeisti tos 
pačios reikšmės tikriniai vardai, tas pakeitimas ir turi būti minčių 
skirtingumo priežastis. Vadinasi, sakinio prasmė priklauso ne tik nuo 
tikrinių vardų reikšmės, kuri šiais atvejais yra viena ir ta pati. Tikriniai 
vardai „rytinė žvaigždė“ ir „vakarinė žvaigždė“ žymi, nurodo tą patį 
objektą, tačiau skiriasi būdu, kuriuo jie tą objektą nurodo. Tikrinis 
vardas „rytinė žvaigždė“ žymi Venerą, planetą, kuri ryte užgęsta pas- 
kutinė, o tikrinis vardas „vakarinė žvaigždė“ žymi Venerą, kuri pir- 
moji pasirodo vakare. Žodžiu, tikrinių vardų prasmę Frege aiškina 
kaip objekto identifikavimo, arba „pagavos“, būdą (Art des Gegeben- 
seins). Tikrinio vardo prasmė gali būti išreikšta atitinkamu aprašo- 
muoju junginiu, t.y. deskripcija. Tiesių a, b ir c susikirtimo taškas Z 
gali būti pažymėtas skirtingai - kaip tiesių a ir b, kaip tiesių a ir c arba 
kaip tiesių b ir c susikirtimo taškas. 

ApibreZes tikrinio vardo prasme kaip objekto pagavos büda, Frege 
gali paaiškinti, kodėl teiginys (2) yra informatyvus - juo reiškiama 
mintis, kad planeta, pirmoji pasirodanti vakaro danguje, yra tapati 
planetai, kuri paskutinė išnyksta ryto danguje. Reikšmės ir prasmės 
skirtumą Frege taiko ir sąvokinių žodžių atžvilgiu. Sąvokinio žodžio 
„()užkariavo Galiją“ prasmė apibrėžiama kaip juo žymimos sąvokos 
pagavos būdas. Frege nepateikia detalesnio sąvokinių žodžių pras- 
mės aiškinimo. Akivaizdu tik viena: kaip ir pats sąvokinis žodis, ji 
turi būti neprisotinta. Vienas ir tas pats objektas gali būti skirtingų 
tikrinių vardų reikšmė, nes tas objektas gali būti identifikuojamas 
skirtingai. Tas pat pasakytina apie teisingumo vertę, kaip sakinių 
reikšmę, ir apie sąvoką, kaip sąvokinio žodžio reikšmę. Kalbinės iš- 
raiškos reikšmė dar neapibrėžia jos prasmės, nes ta pati reikšmė gali 
būti identifikuota skirtingai. Tačiau išraiškos prasmė apibrėžia reikš- 
mę, nes reikšmės identifikavimo būdas kartu apibrėžia ir reikšmę. 
2-oje lentelėje parodyta, kas yra skirtingų išraiškų prasmė ir reikšmė.” 


2 lentelė 


Įprastoji reikšmė objektas O, kurį sąvoka S, kurią f(a) teisingumo vertė 
žymi „a“ žymi „f()“ (teisingas /klaidingas 


Įprastoji prasmė objekto O identifi- | sąvokos S identifi- | mintis, kad f(a) 
kavimo būdas kavimo būdas 


Prasmės, kaip ir reikšmės, plotmėje galioja kompozicinis ir pakei- 
čiamumo principai. 


2 Kalbėdamas apie tiesioginės kalbos sakinius Frege nurodo kasdienę kalbą, vadi- 
nasi, ir įprastąją prasmę bei reikšmę. 

Kompozicinis principas prasmės atžvilgiu: sudėtinės kalbinės išraiškos 
prasmę apibrėžia jos sudedamųjų dalių prasmė. 


Pakeičiamumo principas prasmės atžvilgiu: pakeitus vieną sudėtinės kal- 
binės išraiškos sudedamąją dalį kita tos pačios prasmės išraiška, sudė- 
tinės išraiškos prasmė nesikeičia. 


Adekvatus mokslo žinių aiškinimas turi ne tik atskleisti minčių turinį, 
bet ir nurodyti jų teisingumo vertę, nes mokslo žinias sudaro ne vien 
minčių pagava, bet ir jų teisingumo vertės pažinimas. 


Svarbu ne vien sakinio prasmė; vien mintis be reikšmės, t.y. be 
teisingumo vertės, mums dar neteikia žinių. Sprendinį galima su- 
prasti kaip perėjimą nuo minties prie jos teisingumo vertės.” 


1.2.5 Beprasmiai sakiniai ir sakinių dalys, 

nereiškiančios minties 

Kurdamas prasmės ir reikšmės teoriją Frege apsiriboja teiginiais ir 
nenagrinėja kitų nuosakų sakinių, nes jie neturi teisingumo vertės. 
Nedaug dėmesio skiriama ir tokiems sakiniams, kurie, nors ir būdami 
gramatiškai taisyklingi, netenkina kurios nors būtinos prasmingų sa- 
kinių sąlygos, pavyzdžiui, „Julijus Cezaris egzistuoja“. Šiame sakinyje 
sąvokinis antrojo lygmens žodis „() egzistuoja“ jungiamas su tikrinių 
vardu „Julijus Cezaris“. Toks junginys pagal Frege's koncepciją yra 
beprasmis, nes sąvokinis antrojo lygmens žodis gali ką nors predi- 
kuoti tik pirmojo lygmens sąvokinio žodžio, bet ne tikrinių vardu 
pažymėto objekto atžvilgiu. Pavyzdžiui, sakinyje „Drambliai egzis- 
tuoja“ sąvokos „dramblys“ atžvilgiu sakoma, kad ji nėra tuščia. Šis 
pavyzdys iliustruoja būtinąją sakinių prasmingumo sąlygą, kuri glau- 
džiai susijusi su Frege's sakinių analizės ypatumu: sakinys turi pras- 
mę, arba išreiškia mintį, tik jeigu skaidant jį į dvi dalis, viena dalis 
priklauso n-ajam lygmeniui, o kita - n+1-ajam; čia taip pat postu- 
luojama, kad tikriniai vardai priklauso nuliniam lygmeniui. Pagal šį 
kriterijų sakinys „Julijus Cezaris egzistuoja“ turi būti laikomas beprasmiu, 


1 Frege, Über Sinn und Bedeutung, p. 50. 

neturinčiu teisingumo vertės, nes jį išskaidžius gaunama viena nu- 
linio lygmens išraiška, t.y. tikrinis vardas „Cezaris“, ir viena 2-ojo 
lygmens išraiška ,,( ) egzistuoja“; tačiau sakinys „Cezaris yra ketur- 
kampis“, nors ir klaidingas, yra prasmingas, nes jis gali būti išskai- 
dytas į tikrinį vardą „Cezaris“ ir 1-0jo lygmens savckini žodį „() yra 
keturkampis“. Frege į prasmės ir reikšmės teoriją taip pat neįtraukia 
ir tam tikrų sakinio dalių. Jam rūpi tik mokslo žiniųanalizė. Todėl jo 
teorijoje neskiriama dėmesio toms sakinio dalims, kurios neturi įtakos 
mokslo teiginio teisingumo vertei: 


... tikslusis mokslas siekia tiesos ir tik tiesos. Taigi visos sakinio 
dalys, kurios neturi reikšmės teigiamojo sakinio teisingumo vertei, 
nėra mokslinės analizės objektas...” 


Sakinyje „Gaila, kad Alfredas neatvyko“ žodis „geila“ neturi jokios 
įtakos minties, kad Alfredas neatvyko, teisingumo vertei. Jis išreiškia 
vien kalbančiojo apgailestavimą dėl to, kad Alfredes neatvyko. Kal- 
bant Frege's terminais, jis tėra reiškiamos minties „spalva“, neturinti 
jokios reikšmės mokslui. Frege nepateikia aiškaus kriterijaus, kuris 
leistų atskirti tai, kas priklauso sakinio turiniui, nuo :0, kas jam nepri- 
klauso, tačiau iliustruoja šį skirtumą pavyzdžiu: sakiniai „Tas žirgas 
laimėjo lenktynes“ ir „Tas kuinas laimėjo lenktynes“ skiriasi ne iš- 
reikšta mintimi, o tik tuo, kad antrasis sakinys atskleidžia niekinamą 
požiūrį į žirgą. Remdamiesi minčių skirtumo kriterijumi, dalyką ga- 
lime formuluoti griežčiau: du sakiniai, kurie tarpusavyje skiriasi tik 
tuo, kad pirmame sakinyje žodis „kuinas“ pakeistas žodžiu „žirgas“, 
išreiškia tą pačią mintį, nes niekas negali laikyti pirmojo sakinio tei- 
singu ir kartu antrojo klaidingu. Žinoma, būtina padaryti prielaidą, 
kad kalbantysis yra lingvistiškai kompetentingas ir kad šiai kompe- 
tencijai priklauso žinojimas, jog sakinių turinio požiūriu „kuinas“ ir 
„Žirgas“ laikytini sinonimais. Jeigu nekreipiame dėmesio į niekinamą- 
sias „kuino“ konotacijas, tai sukeičiant tuos žodžius vietomis minčių 
skirtumo kriterijus negali būti patenkintas. Minties , nuspalvinimo”, 
o ne turinio skirtumu Frege laiko taip pat jungtukų „ir“, „bet“ skir- 
tumą, perėjimą nuo veikiamosios prie neveikiamosios konstrukcijos, 


” Frege, Der Gedanke, p. 36. 

ir atvirkščiai: sakinys „Veronika yra Alfredo apdovanojama gėlėmis“ 
išreiškia tą pačią mintį kaip ir sakinys „Alfredas apdovanoja Veroniką 
gėlėmis“. Ta pati mintis gali būti reiškiama visiškai kitokiais, net skir- 
tingų kalbų sakiniais „Žemė yra apvali kaip kamuolys“ ir The earth is 
as round as a ball. 

Tai tik keletas akivaizdžių pavyzdžių, kai sakinio dalių pakeitimas 
arba sakinio transformavimas nepakeičia minties, o tik padeda klau- 
sytojui tą mintį suvokti arba jam perteikia tam tikrus minties „nu- 
spalvinimo”, „nuotaikos“ bruožus: 


Tai, ką galima pavadinti sakinio nuotaika arba nuspalvinimu, kas 
išreiškiama intonacija bei ritmu, nepriklauso minčiai.“ 


1.2.6 Tiesioginės ir netiesioginės kalbos 
prasmė ir reikšmė 


Frege's prasmės ir reikšmės teorija taikoma ne tik paprastųjų, bet ir 
sudėtinių sakinių atžvilgiu. Sudėtingumą apibrėžia ne sakinių ilgis, bet 
vartojimo specifika. Frege skiria tiesioginę (gerade) ir netiesioginę (un- 
gerade) kalbą kaip du specifinius jų vartojimo kontekstus. Tiesioginės 
kalbos sakinys yra tik nurodomas jo paties nevartojant. Rašant šį sakinį 
nuorodos funkciją atlieka kabutės. Kokia sakinio, nurodomo, bet ne- 
vartojamo reikšmė? Jeigu kabutėmis išskirto sakinio reikšmė būtų, kaip 
ir kasdienėje kalboje, jo teisingumo vertė, tai nurodomas sakinys, pagal 
pakeičiamumo principą, galėtų būti keičiamas bet kuriuo tokios pat 
teisingumo vertės sakiniu nekintant sudėtinio sakinio teisingumo ver- 
tei. Tačiau šią prielaidą falsifikuoja kad ir toks pavyzdys: 
(1) „Žemė apvali“ susideda iš dešimties raidžių. 


(2) „Mėnulis mažesnis už Žeme“ susideda iš dešimties raidžių. 


Sakinys (2) sudaromas iš sakinio (1) pakeičiant vienareikšmes išraiš- 
kas, nes išties abu kabutėmis išskirti sakiniai yra teisingi. Ir vis dėlto 
sudėtinių sakinių reikšmė skiriasi, nes sakinys (1) yra teisingas, o 
sakinys (2) klaidingas. Kadangi pakeičiamumo principas šiuo atveju 


> Frege, Der Gedanke, p. 37. 

pažeistas, nurodomų sakinių reikšmė negali būti jų teisingumo vertė. 
Dabar patikrinkime, ar jų reikšmė negali būti jais pasakoma mintis — 
pakeiskime vieną iš nurodomų sakinių prasmės požiūriu tapačiu sa- 
kiniu „Žemė yra rutulio formos“: 


(3) „Žemė yra rutulio formos“ susideda iš dešimties raidžių. 


Kadangi sakinys (3) yra sudarytas iš sakinio (1) pakeitus vieną išraišką 
kita tokios pat prasmės išraiška, abu sakiniai pagal sakinių pakei- 
čiamumo principą privalo turėti tą pačią prasmę. Tačiau jie neišreiškia 
tos pačios minties, nes jie neturi net tos pačios teisingumo vertės. 
Kadangi sakinys (1) yra teisingas, o sakinys (3) klaidingas, pagal min- 
čių skirtumo kriterijų jie išreiškia skirtingas mintis. Pakeičiamumo 
principas yra pažeistas, taigi prielaida, kad kabutėmis išskirto sakinio 
reikšmė yra juo pasakoma mintis, turi būti atmesta. 

Tik nurodomo, o ne vartojamo sakinio reikšmė - tai pats kabutėmis 
išskirtas sakinys, nes būtent jo raides skaičiuojame tada, kai nustatome 
sakinių (1) - (3) teisingumo vertę. Apskritai nurodomos išraiškos reikš- 
me nustatoma nagrinėjant tarp kabučių esančią išraišką. Kadangi saki- 
niai (1) ir (2) turi ne tik teisingumo vertę, bet ir išreiškia tam tikrą mintį, 
jų atžvilgiu galioja ne tik reikšmės, bet ir prasmės kompozicinis princi- 
pas. Todėl toliau nuosekliai plėtojama prasmės ir reikšmės teorija taip 
pat turėtų paaiškinti tiesioginės kalbos tikrinių vardų, sąvokinių žodžių 
ir sakinių tiesioginę prasmę. Kadangi šiuo požiūriu Frege mums nepa- 
deda, lentelėje nurodysime tik tiesioginę įvairaus tipo išraiškų reikšmę. 


3 lentelė 


tiesioginė reikšmė | ženklas „a“ ženklas „f()“ ženklas „f()“ 


tiesioginė prasmė Frege's neaiškinama 


Kitas specifinis sudėtinių sakinių kontekstas - netiesioginė (ungerade) 
kalba. Sakinys „p“ vartojamas netiesioginės kalbos kontekste, kai jis 
yra kito sakinio, prasidedančio įvadine fraze „A mano/tikisi..., kad 
p“, kur „A“ žymi asmenį, dalis. Sakinio, vartojamo šiame kontekste, 
pavyzdys gali būti šalutinis sakinys „kad...“ sakinyje (4): 

(4) Kopernikas mané, kad Zeme apvali. 


Vartojant šiuolaikinį terminą, tokio tipo sakinys išreiškia propozicine 
nuostatą, t.y. jis predikuoja Kopernikui įsitikinimo nuostatą (propozi- 
cinio) turinio, kad Žemė apvali, atžvilgiu. Kiti propozicinių nuostatų 
pavyzdžiai gali būti norėjimo, baiminimosi, tikėjimosi, apgailestavimo 
ir t.t. nuostatos. Nuostatos lingvistinei išraiškai būdinga, kad po jung- 
tuko „kad“ eina ištisas sakinys, kaip mūsų pavyzdyje „Žemė apvali“. 
Tiesioginėje kalboje šio sakinio reikšmė yra teisingumo vertė (tiesa), o 
prasmė - mintis, jog Žemė apvali. Tačiau kokią reikšmę tas sakinys turi 
propozinės nuostatos kontekste? Dar kartą prisiminkime mūsų testą. 
Jeigu šalutinio sakinio „kad Žemė apvali“ reikšmė būtų jo teisingumo 
vertė, pagal pakeičiamumo principą šį sakinį galėtume pakeisti bet 
kuriuo teisingu sakiniu taip, kad propozicinę nuostatą išreiškiančio 
sakinio reikšmė nepakistų. Tačiau šiuo atveju to padaryti negalime. 
Jeigu teisingą sakinio (4) šalutinį sakinį pakeistume taip pat teisingu 
šalutiniu sakiniu „kad energija lygi masei, padaugintai iš šviesos greičio 
kvadrato“, suformuluotume akivaizdžiai klaidingą teiginį (5): 


(5) Kopernikas manė, kad energija lygi masei, padaugintai iš švie- 
sos greičio kvadrato. 


Kopernikas nežinojo Einsteino formulės, todėl jis negalėjo būti įsiti- 
kinęs jos teisingumu. Taigi pagal propozicinės nuostatos kontekstą 
šalutinio sakinio reikšmė nėra jo teisingumo vertė. 

Antroji šalutinio sakinio reikšmės kandidatė — jo prasmė, t.y. juo 
reiškiama mintis. Ji išties išlaiko pakeičiamumo testą ir prasmės, ir 
reikšmės atžvilgiu. Jeigu šalutinio sakinio reikšmė yra tuo sakiniu 
reiškiama mintis, tai šalutinis sakinys „kad Žemė apvali“ gali būti 
pakeistas prasmės požiūriu jam tapačiu sakiniu, pavyzdžiui, „kad 
Žemė yra rutulio formos“. Kadangi abu šalutiniai sakiniai įprastai 
vartojant išreiškia tą pačią mintį, pagal propozicinės nuostatos kon- 
tekstą jie privalo turėti tą pačią reikšmę. Šiuo atveju tos pačios pras- 
mės šalutinių sakinių pakeitimas yra vienareikšmių išraiškų pakei- 
timas, tad viso teiginio reikšmė, t.y. propozicinę nuostatą išreiškiančio 
teiginio teisingumo vertė, turėtų nesikeisti. Mūsų prielaidą patvirtina 
šiedu pavyzdžiai: 

(4) Kopernikas manė, kad Žemė apvali. 
(6) Kopernikas manė, kad Žemė yra rutulio formos. 


Abu šalutiniai sakiniai parinkti taip, kad išreikštų tą pačią mintį. Pagal 
minčių skirtumo kriterijų negali būti taip, kad Kopernikas vieną šių 
minčių galėtų laikyti teisinga, o kitą - klaidinga; kitaip sakant, Ko- 
pernikas turi būti įsitikinęs abiejų arba nė vienos šių šalutiniais saki- 
niais reiškiamų minčių teisingumu. Vadinasi, abu teiginiai (4) ir (6) 
turi būti arba teisingi, arba klaidingi. Taigi tą pačią prasmę turinčių 
sakinio dalių pakeitimas netransformuoja viso sakinio teisingumo 
vertės. Frege'i to pakanka suformuluoti principą: šalutinio sakinio 
reikšmė propozicinės nuostatos kontekste, t.y. netiesioginės kalbos 
sakinio reikšmė, yra tuo sakiniu reiškiama mintis. Ir apskritai ne- 
tiesioginės kalbos įprastos vartosenos išraiškos reikšmė yra šios iš- 
raiškos prasmė.” Kadangi įprastos vartosenos išraiškų prasmes jau 
žinome, jas galime laikyti netiesioginės kalbos išraiškų reikšmėmis. 

Netiesioginės kalbos išraiškos privalo turėti ne tik reikšmę, bet ir 
prasmę, nes propozicinės nuostatos sakiniu reiškiama mintis yra jo 
sudedamųjų dalių prasmė, taigi ir šalutinio sakinio prasmė. Netie- 
sioginė sakinio „f(a)“ reikšmė jau buvo nusakyta kaip mintis, kad f(a). 
Netiesioginė to paties sakinio prasmė yra išraiškos „mintis, kad f(a)“ 
prasmė.” Bendroji prasmės ir reikšmės teorija reikalauja pagal kom- 
pozicinį prasmės principą taip pat nusakyti netiesioginę tikrinių vardų 
ir sąvokinių žodžių prasmę. Tačiau į šiuos klausimus Frege atsakymo 
neduoda; galime pateikti tik tokią neišsamią netiesioginės kalbos reikš- 
mės ir prasmės lentelę: 


4 lentelė 


KT Tikrinis vardas „a“ Sąvokinis žodis „f()“|Sakinys „f(a)” 


netiesioginė reikšmė =| objekto O, kurį sąvokos S, kurią mintis, 
tiesioginė prasmė žymi „a“, identifika- | žymi „f()“, identifi- |kad f(a) 


vimo būdas kavimo būdas 


netiesioginė prasmė išraiškos „mintis, 
kad f(a)“ prasmė 


4 Frege, Über Sinn und Bedeutung, p. 43. 
> Ibid., p. 51. 

Pateikta sisteminė teorija taip pat numato, kad prasmę ir reikšmę 
galima skirti kartotinių kabučių vartojimo bei kelių pakopų propozi- 
cinės nuostatos išraiškų atveju. Pavyzdys gali būti nuoroda į minėtą 
sakinį „„Žemė yra apskrita““ (t.y. citatos citata) arba propozicinė nuos- 
tata propozicinės nuostatos atžvilgiu, tarkim, „Tomas baiminasi, kad 
Liucija mano, jog Pėteris pasiklydo“. Kadangi tiek kabutės, tiek pro- 
pozicinės nuostatos iš principo gali būti neribotai kartotinės, Frege's 
teorija turi pripažinti begalinę prasmių hierarchiją. Ar tai jo teorijos 
trūkumas, tebėra ginčytina. 


1.2.7 Frege’s prasmė ir įprastoji leksinė reikšmė 


Esminis Frege’s kalbos filosofijos bruožas yra sakinio ir minties tu- 
rinio tapatinimas. Sakiniu reiškiama mintis. Mintys savo ruožtu pasi- 
žymi objektyvumo, teisingumo (klaidingumo), užbaigtumo ir amži- 
numo savybėmis. Minčių objektyvumo ir teisingumo (klaidingumo) 
savybes jau aptarėme. Mintis užbaigta, jeigu visada galima nustatyti 
jos teisingumo vertę, t.y. jeigu teisingumo vertės atžvilgiu ji yra visiš- 
kai determinuota. Be to, ji pasižymi amžinumo savybe, t.y. visada 
išlaiko tą pačią teisingumo vertę. Kadangi mintis yra užbaigta ir am- 
žina, ji negali turėti jokių nuo konteksto priklausomų komponentų. 
Antraip jos teisingumo vertė turėtų būti nustatoma pagal kontekstą ir 
keistųsi priklausomai nuo skirtingų kontekstų. 

Kontekstinė priklausomybė yra gerai pažįstamas reiškinys. Sakinio 


(7) „Šiandien yra 1999 m. gruodžio 31 d." 


turinys gali būti apibrėžtas tik kartu nusakant jo vartojimo konteks- 
tą. Tik žinodami, kada jis sakomas, galime jam suteikti apibrėžtą tei- 
singumo vertę. Jeigu sakinys ištariamas 1999 m. gruodžio 31 dieną, 
jis išreiškia tiesą, pasakytas bet kurią kitą dieną — netiesą. Kadangi 
kasdienės kalbos sakiniai dažnai turi nuo konteksto priklausomų ele- 
mentų, o mintys, būdamos užbaigtos, jų niekada neturi, Frege'i iškyla 
problema, kaip apibrėžti nuo konteksto priklausomų išraiškų prasmę. 
Išraiškos „šiandien“ prasmė nėra pagal tam tikrą kontekstą nurodyta 
diena, nes tada sakinys (7) išreikštų mintį, kad 1999 m. gruodžio 31 d. 
yra 1999 m. gruodžio 31 d. Tačiau ši mintis neinformatyvi, priešingai 

informatyviai minčiai, kurią išreiškia sakinys „Šiandien yra 1999 m. 
gruodžio 31 d.“ Išraiškos „šiandien“ žymima diena yra veikiau jos 
reikšmė. Tačiau mums rūpi išsiaiškinti, kas yra išraiškos prasmė. Gal- 
būt tai įprastoji žodžio „šiandien“ leksinė prasmė, būtent „toji diena, 
kurią šis žodis tariamas“. Kadangi ir šis apibrėžimas žymi tam tikrą 
dieną tik priklausomai nuo konteksto, jis negali išreikšti fregiškosios 
žodžio „šiandien“ prasmės, nes ši negali priklausyti nuo konteksto. 
Taigi nuo konteksto priklausomų išraiškų analizė rodo, kad Frege's 
prasmė negali būti tiesiog sutapatinta su įprastąja leksine prasme. Tai 
patvirtina ir faktas, kad mintis, kuri sakiniu „Šiandien yra trečiadie- 
nis“ išreiškiama trečiadienį, yra ta pati mintis, kuri išreiškiama sakiniu 
„Vakar buvo trečiadienis“ ketvirtadienį. Nors išraiškos „šiandien“ ir 
„Vakar“ turi skirtingas leksines prasmes, jos gali būti vartojamos tai 
pačiai minčiai atskleisti. 

Nuo konteksto priklausomų išraiškų prasmės klausimu Frege ten- 
kinasi tik atskiromis pastabomis. Tačiau jis pateikia vieną aiškią nuo- 
rodą į tai, kaip turi būti traktuojamas sakinio su priklausomais nuo 
konteksto elementais ir minties santykis: 


Visais tokiais atvejais (Frege turi omenyje sakinius su priklauso- 
mais nuo konteksto elementais) vien akustinis ar tipografinis iš- 
raiškos pavidalas nepateikia užbaigtos minties; dar reikia žinoti 
tam tikras išraiškos vartojimo aplinkybes, kurios esti pagalbinės 
minties raiškos priemonės. Joms priklauso tokie dalykai, kaip ro- 
dymas pirštu, rankų ir akių judesiai.” 


Sakinys, turintis nuo konteksto priklausomų elementų, pats savaime 
negali išreikšti apibrėžtos minties; tam reikia Žinoti dar ir jo vartojimo 
kontekstą; kitaip sakant, kad sakinys tokiais atvejais galėtų išreikšti 
apibrėžtą mintį, jį turi papildyti nelingvistiniai tikrovės elementai. Ta- 
čiau kaip Frege's teorijoje gali būti nusakyta nuo konteksto priklau- 
somų išraiškų prasmė - tebėra neišspręsta Frege's egzegezės problema. 
Kadangi pats Frege apie ją beveik neužsimena, interpretuotojų ginčas 
šiuo klausimu virsta teorijos, aiškinančios nuo konteksto priklausomų 
išraiškų vaidmenį, paieška.“ 


% Frege, Der Gedanke, p. 38. 
” Perry, Frege on Demonstratives, in Künne, Hybrid proper names. 

1.3 Frege’s itaka 


Nors Frege laikytinas vienu Siuolaikines logikos ir analitines kalbos 
filosofijos pradininkų, savo amžininkų, su keliomis išimtimis, jis buvo 
nepripažintas ir neįvertintas. Tačiau toms išimtims priklauso analitinės 
filosofijos vėliavnešiai — Bertrand'as Russellas, Ludwigas Wittgenstei- 
nas ir Rudolfas Carnapas. Nors savo darbuose jie polemizavo su Frege, 
paties Frege’s veikalai, kaip pirminis sisteminės kalbos filosofijos šal- 
tinis, buvo iš naujo atrasti tik šio amžiaus penktajame dešimtmetyje. O 
dabar vykstantis Frege's renesansas turi svarių priežasčių. 

Frege dvejopa prasme laikytinas formaliosios semantikos pradi- 
ninku. Pirmiausia veikale Begriffsschrift jis dar 1879 metais pateikė 
formaliąją sistemą, pakankamą, kad būtų galima įgyvendinti kasdie- 
nės kalbos loginio formalizavimo projektą. Antra, savo darbais jis pats 
gerokai pasistūmėjo į priekį to projekto realizavimo linkme. Svarbūs 
šio pasiekimo aspektai buvo iš matematikos perimta sakinių skaidy- 
mo į funkcines ir argumentines išraiškas idėja, taip pat jo reikšmės ir 
prasmės teorija. Iškeldamas sakinių, išreiškiančių propozicines nuo- 
statas, prasmės ir reikšmės problemą, Frege sukėlė teorinę diskusiją, 
kuri tęsiasi iki šių dienų. Pagrindinis tos problemos klausimas - koks 
yra sakinių turinio ir minčių turinio ryšys? Frege's filosofijoje svarbu 
identifikuoti abu šiuos turinius. Ir net jeigu Frege’s sprendimas šian- 
dien laikytinas neadekvačiu, būtent šis pamatinis klausimas stumia į 
priekį teorines paieškas siekiant pateikti adekvatesnį propozicinių 
nuostatų aiškinimą. Veikale Begriffsschrift teiginį „Sokratas yra išmin- 
tingas“ Frege simbolizuoja taip: 


|- Sokratas yra išmintingas. 


Čia vartojamą simbolį „|-“ jis vadina teigimo ženklu. Horizontalusis 
jo brūkšnys yra „turinio brūkšnys“. Jis jungia dešinėje esantį ženklą į 
visumą ir reikalauja, kad šis ženklas išreikštų galimo teiginio turinį. 
Vertikalusis brūkšnys yra „teigimo brūkšnys“, kuris simbolizuoja tai, 
kad sakinio turinys pateikiamas kaip teiginys (tvirtinimas). Tad šį 
simbolį galima skaityti taip: „Teiginys, kurio turinį sudaro tai, kad 
Sokratas yra išmintingas“. Taip skirdama teigimo aktą nuo teigimo 
turinio Frege's teorija tarsi numato šiuolaikines kalbos aktų teorijas, 

kuriose skiriamas sakinio ilokucinis vaidmuo ir jo propozicinis tu- 
rinys (Zr. 8-a skyriu). Frege yra analitines filosofijos klasikas dar ir 
todėl, kad jo paradigmiškai lakoniškas, aiškus ir argumentuotas rašy- 
mo stilius tapo programiniu analitinės filosofijos reikalavimu. 


2. Bertrand’as Russellas 


Bertrand’as Russellas (1872-1970) priklausė britų aukštuomenei. Bai- 
gė Kembridžo (Anglija) universitetą, kuriame vėliau dirbo dėstytoju. 
Domėjimasis kitomis kultūromis jį dažnai skatino vykti į užsienį, be 
kita ko, ir į Kiniją. Pėr Antrąjį pasaulinį karą su šeima persikėlė į JAV, 
ten dėstė įvairiuose universitetuose. Po karo grįžo į Kembridžą. Reikia 
pastebėti, kad visą gyvenimą jis garsėjo savo kritine nuostata viešosios 
politikos atžvilgiu. Dėl viešo raginimo neiti karinės prievolės 1917 
metais pusmečiui jis net buvo atsidūręs už grotų. Dėl kritinių pastabų 
apie vyraujančią santuokinių santykių sampratą rašinyje „Santuoka 
ir moralė“ (1929) 1940/41 m. jam buvo atsakyta katedros vedėjo vieta 
Niujorko universitete. Kompensacija už šį smūgį buvo literatūrinė 
Nobelio premija, kuri jam suteikta būtent už šį kontroversinį rašinį. 
Savo audringą gyvenimą, beje, ir ketverias vedybas, jis aprašo gar- 
siojoje autobiografijoje. 

Kadangi per ilgą ir kūrybingą gyvenimą Russellas išdėstė savo 
nuostatą visais sisteminiais filosofijos klausimais, turime pateikti jo 
pagrindinių idėjų apžvalgą įvairiose filosofijos srityse. Jo darbai įnešė 
esminį indėlį dedant metodologinius analitinės filosofijos pagrindus. 
Jo minties raidą galima apytiksliai suskirstyti į keturias fazes: 


1890-1898 m. Vokiečių idealistinės filosofijos kritika, visų pir- 
ma epistemologinio idealizmo kritika ir epistemologinio realizmo 
gynimas. 

1898-1913 m. Posūkis nuo realizmo prie matematinės logikos: plė- 
tojama filosofinė logika, darbo rezultatai apibendrinami veikale Ma- 
tematikos principai (Principia mathematica). 

1905-1918 m. Posūkis nuo matematinės logikos prie loginio ato- 
mizmo: plėtojama pažinimo teorija, kalbos filosofija ir ontologija 
kuriant loginio atomizmo filosofiją. 

1918-1948 m. Perėjimas nuo loginio atomizmo prie neutralaus mo- 
nizmo: toliau plėtojama kalbos ir sąmonės filosofija atsižvelgiant į 


44 I. Frege, Russellas ir Wittgensteinas 


tuometines psichologijos laimejimus. Neutralaus monizmo, kaip nau- 
jos sąmonės teorijos, plėtotė - ryškiausias vėlyvosios fazės bruožas. 


Russellas visada stengėsi sistemingai sieti visas nagrinėjamas prob- 
lemas. Pateiktoji keturių fazių charakteristika tėra schema, kurios kon- 
kretų turinį dabar mėginsime atskleisti. 


2.1 Epistemologinio idealizmo kritika 


Russello filosofija pradėjo rutuliotis nuo Berkeley'io ir Kanto epis- 
temologinio idealizmo studijų. Pirmąją jo filosofinės veiklos fazės 
pabaigą ženklino pasitraukimas nuo idealizmo. Šį žingsnį jis žengė 
1898 metais kartu su George'u E. Moore'u, kuris paskatino kritinę 
nuostatą idealizmo atžvilgiu. Russello kritika visų pirma nukreipiama 
prieš Berkley'io argumentaciją, kuria grindžiama idealizmo tezė: visa, 
kas egzistuoja, egzistuoja tam tikroje sąmonėje. Russellas taip rekonst- 
ruoja svarbiausius Berkeley 'io argumentacijos žingsnius: 


(1) Vienintelis dalykas, kurio egzistavimu galime neabejoti, yra mūsų 
jutiminiai įspūdžiai jų suvokimo metu. 

Ši prielaida grindžiama jutimų apgaulės faktais: kai žvelgiame į van- 
denyje pusiau panardintą rąstą, jis atrodo taip, tarsi būtų sulenktas, 
nors iš tiesų jis toks nėra. Tokio pobūdžio jutiminės apgaulės faktai 
gerai žinomi, ir jie sudaro pagrindą esminei abejonei, ar apskritai kas 
nors egzistuoja toks, koks atrodo. Į šią abejonę idealizmas atsako: kai 
kurie dalykai yra tokie, kokie jie atrodo, būtent jutiminiai įspūdžiai 
jų suvokimo metu. Paprastai jie vadinami jutiminiais duomenimis. 
Įtraukdami šį jutiminių duomenų apibrėžimą į prielaidą (1) formu- 
luojame teiginį (2). 


(2) Vienintelis dalykas, kurio egzistavimu galime neabejoti, yra juti- 
miniai duomenys. 


Jutiminiais duomenimis Russellas vadina tik kažkieno suvokiamus 
įspūdžius, taigi jutiminiai duomenys visada egzistuoja tam tikroje 
sąmonėje. Šį postulatą išreiškia prielaida (3): 


(3) Jutiminiai duomenys egzistuoja sąmonėje. 

Iš prielaidų (2) ir (3) išplaukia teiginys (4): 


(4) Vienintelis dalykas, kurio egzistavimu galime neabejoti, esti są- 
monėje. 


Kad galėtume dedukuoti idealizmo tezę, turime postuluoti esminę 
patikimo žinojimo (tikrumo) ir egzistavimo sąsają: 


(5) Objektas egzistuoja, jeigu ir tik jeigu neabejojame jo egzistavimu. 
Teiginiai (4) ir (5) leidžia dedukuoti bendrąją idealizmo tezę: 
(6) Objektas egzistuoja, jeigu ir tik jeigu jis esti sąmonėje. 


Teiginys (6) yra lygiavertis mūsų pirminei formuluotei — visa, kas 
egzistuoja, egzistuoja tam tikroje sąmonėje. 

Norėdamas išvengti nepatogios išvados, kad tai, ko joks žmogus 
nesuvokia, neegzistuoja, Berkeley'is pasitelkia pagalbon spekuliaty- 
vią hipotezę: visa, kas egzistuoja, egzistuoja Dievo sąmonėje. Todėl 
tezę (6) galima teigti nekonstatuojant, kad egzistavimas priklauso nuo 
žmogaus sąmonės. Vis dėlto silpnoji idealizmo argumento vieta yra 
ta, kad jam būtina ši spekuliatyvi hipotezė, norint paaiškinti mūsų 
tvirtą įsitikinimą, kad daiktų egzistavimas nepriklauso nuo mūsų su- 
vokimo ar pažinimo. Russello kritika nukreipiama ne tik prieš spe- 
kuliatyviąją pagalbinę hipotezę, kurios būtinumas traktuotinas kaip 
argumento reductio ad absurdum; kitaip sakant, argumentas, kuriam 
reikalinga tokia spekuliatyvi pagalbinė hipotezė vien todėl, kad jis 
neprieštarautų tam tikrai elementariai tiesai, turi būti klaidingas. Rus- 
sello kritika siekia toliau. 

Teiginys (2) yra teiginio (1) ir sąvokos „jutiminiai duomenys“ api- 
brėžimo vedinys. Teiginiai (4) ir (6) taip pat yra loginiai vediniai. Taigi 
išvados pagrįstumas priklauso nuo prielaidų (1), (3) ir (5) pagrįstumo. 
Idealizmo kritika turi įrodyti, kad bent viena iš šių trijų prielaidų 
klaidinga. Kritiką Russellas nukreipia į vieną abipusės implikacijos 
(5) aspektą. Be abejo, jeigu objektą tikrai suvokiame (pažįstame), tai 
jis egzistuoja (nes abejonė tokiu atveju būtų logiškai prieštaringa), 
tačiau atvirkščias teiginys labai įtartinas. Kodėl kažkas turi egzistuo- 
ti tik tada, kai kas nors jį suvokia arba turi jo atžvilgiu patikimą žino- 
jimą? Akmenys ir planetos egzistuoja net tada, kai jų niekas nesuvokia 

ir neturi apie juos kokių nors kitų žinių. Šiuo požiūriu Russellas pri- 
ima Moore'o nuostatą, kuri pripažįsta sveiko proto įsitikinimą, kad 
daiktų egzistavimas nepriklauso nei nuo mūsų suvokimo, nei nuo 
mūsų žinių apie daiktus. Tačiau jis taip pat nori išsiaiškinti, kodėl 
idealistinė tezė klaidinga. Pasak Russello, idealistai neskiria sąmonės 
akto nuo sąmonės objekto. Jų tezė, kad x egzistavimas priklauso nuo 
x suvokimo, yra teisinga tik jeigu kalbama apie x sąmonės aktus; 
tačiau ji klaidinga, jeigu kalbama apie sąmonės objektus. Suvokimo 
aktas iš tiesų egzistuoja tik tuomet, jeigu kas nors ką nors suvokia, 
tačiau suvokiamasis objektas egzistuoja nepriklausomai nuo suvo- 
kimo akto, nuo sąmoningos objekto pagavos (čia remiamasi prielaida, 
kad suvokiamasis objektas nėra pats suvokimo aktas). 

Paneigus prielaidą (5) išvada (6) nustoja galios. Tačiau Russellas taip 
pat puola prielaidą (1) ir šitaip idealizmą mėgina griauti iki pamatų. 
Teiginio (5) kritika rodo, kad objektas gali egzistuoti net jei niekas jo 
nesuvokia. Teiginio (1) kritika rodo, kad jeigu turime patikimą žinojimą 
apie y egzistavimą, šis tikrumas dar neleidžia daryti išvados, kad y yra 
jutiminis duomuo. Pasak Russello, patikimo žinojimo objektai gali būti 
ne tik jutiminiai duomenys, bet ir kitokio pobūdžio esiniai. „Asmuo x 
patikimai žino y“ gali būti teisingas ir tada, kai y pakeičiamas ne juti- 
minio duomens, bet kitokio esinio vardu. Kadangi jutiminiai duomenys 
yra objektai, norint šią tezę pagrįsti, pakanka parodyti, kad schema „x 
patikimai žino y“ gali virsti teisingu teiginiu kintamąjį y pakeitus faktą 
žyminčia išraiška; kaip rodo žemiau pateikiamas pavyzdys, tas faktas 
gali būti bendrinis. Asmuo x gali, pavyzdžiui, patikimai žinoti faktą, 
kurį išreiškia šis bendrinis teiginys: 


Sandauga visų skaičių [turimos omenyje visos skaičių poros], ku- 
rie faktiškai jokio žmogaus nėra buvę dauginti vienas iš kito, yra 
didesnė nei 1000.” 


Teiginys yra teisingas, nes toks faktas egzistuoja ir jo atžvilgiu asmuo 
x gali žinoti, kad šis faktas tikras; remiamės prielaida, kad net jeigu 
asmuo x žino, kad visos skaičių poros, kurių sandauga mažesnė už 
1000, buvo bent kartą kieno nors (tarkim, paties x) sudaugintos, jis 


2 Russell, Philosophie. Die Entwicklung meines Denkens, p. 104. 

žino, kad daugybos veiksmams lieka be galo daug skaičių porų. Tad 
būtinai egzistuoja skaičių poros, kurios nėra kieno nors sudaugintos 
ir kurių sandauga didesnė nei 1000. Būtent tai teigia mūsų cituojamas 
bendrinis teiginys. Tad turime pavyzdį, kur y atžvilgiu egzistuoja 
patikimos žinios, nors jos nėra jutiminiai duomenys. Ši idealizmo 
kritika tolesnei Russello filosofijos raidai nubrėžė tam tikrus rėmus: 
pažinimo teorija turi būti kuriama taip, kad joje būtų vengiama idea- 
lizmo ir laikomasi realizmo pozicijos. 


2.2 Logika ir matematika: Russello antinomija 


Russellas buvo vienas iš nedaugelio matematikų, kurie simpatizavo 
Frege’s pastangoms redukuoti matematiką į logiką. Būtent Russellas 
atrado užslėptą prieštarą Frege's sistemoje, kurioje matematiką mėgi- 
nama grįsti logika. Šis atradimas išgarsėjo kaip Russello antinomija. 
Sužinojęs apie antinomiją iš Russello laiško, Frege pasijuto sukrėstas 
ir sužlugdytas - sugriuvo jo viso gyvenimo darbo rezultatas.” Tačiau 
Russellas rado antinomijos sprendimą, todėl jis galėjo tęsti Frege's 
projektą. Panagrinėkime tą antinomiją. Dvi pamatinės logikos sąvo- 
kos — tai „individas“ ir „klasė“. Tarkim, kad individai - tai atskiri 
liūtai. Jie yra klasių elementai. Visi liūtai yra liūtų klasės elementai. 
Loginio matematikos pagrindimo prielaida - kartotinis sąvokos „kla- 
sė“ taikymas. Pavyzdžiui, turėtų atsirasti galimybė suburti klasę visų 
klasių, kurių elementus sudaro žinduoliai. Šios klasės elementai savo 
ruožtu vėl yra klasės - liūtų klasė, banginių klasė, šunų klasė ir t.t. 
Tačiau Russellas atrado atvejį, kai kartotinis sąvokos „klasė“ taikymas 
veda į prieštarą, būtent klasė visų klasių, kurių elementams nepri- 
klauso jos pačios. Pavyzdys klasės, kurios elementams nepriklauso ji 
pati, — liūtų klasė, nes jos elementai yra liūtai, o pati liūtų klasė nėra 
liūtas. Tačiau kai kalbama apie tokias klases (t.y. apie klasę visų kla- 
sių, kurioms jos pačios nepriklauso kaip elementai), iškyla klausimas, 
ar šiai klasei priklauso kaip jos elementas ji pati. Jeigu tariame, kad 
klasė pati jiems nepriklauso, tada ji tenkina jos elementų apibrėžimą, 


“ Frege, Wissenschaftlicher Briefwechsel, parengė G. Gabriel, H. Hermes, F. Kam- 
bartel, C. Thiel, A. Veraart, Hamburg, 1976, p. 211-213. 

t.y. priklauso savo elementams, apima save pačią kaip savo elementą. 
Taigi iš mūsų prielaidos išplaukia, kad pati prielaida klaidinga. Tačiau 
jeigu tariame, kad ši keista klasė apima save pačią kaip savo elementą, 
tada tam, kad ji galėtų būti savo elementu, ji turi tenkinti savo ele- 
mento apibrėžimą, t.y. ji turi būti klasė, kuri nėra savo pačios ele- 
mentas. Taigi ir iš šios prielaidos išplaukia, kad pati prielaida klai- 
dinga. Kitaip sakant, toji keista klasė tik tada yra savo pačios ele- 
mentas, kai ji nėra savo pačios elementas. O tai yra akivaizdi prieštara. 

Antinomija atsiranda dėl daromos prielaidos, jog prasminga kelti 
klausimą, ar ši keistoji klasė (klasė visų klasių, kurios nėra savo pačių 
elementai) yra savo pačios elementas. Būtent šią prielaidą Russellas 
atmeta, pateikdamas štai tokį argumentą. Liūtų klasei priklauso, kaip 
jos elementai, tam tikri individai, būtent liūtai. Kadangi visi šios klasės 
elementai yra individai, klausimas, ar klasė yra savo pačios elementas, 
negali būti prasmingas, nes klasė akivaizdžiai nėra individas. Klasė - 
tai tam tikra individų visuma. Panašiai kaip iš esmės skiriasi individas 
ir individų klasė, taip skiriasi ir liūtų klasė bei liūtų klasių klasė. Šiuos 
du objektus taip pat sieja elemento ir visumos santykis. Visumos at- 
žvilgiu neprasminga kelti klausimą, ar ji yra savo pačios elementas; 
liūtų klasių klasės elementai yra klasės, būtent liūtų klasės, o liūtų 
klasės elementai yra individai, būtent liūtai. Tad kalbėdami apie liūtų 
klasę ir liūtų klasių klasę kalbame apie skirtingų tipų klases. Principas, 
kuris Russellui leidžia išvengti antinomijos, skamba taip: jokia visuma 
negali būti savo pačios elementas, todėl teiginys, kad tam tikra visuma 
yra savo pačios elementas, yra beprasmis. 

Šiuo principu remiasi Russello tipų teorija. Pagal ją turime skirti 
klasių hierarchiją. Pirmojo tipo klasės — tai klasės, kurių elementai yra 
individai. Po to eina klasės, kurių elementai yra pirmojo tipo klasės. 
Trečiojo tipo klasės — tai tokios klasės, kurių elementai yra antrojo 
tipo klasės ir t.t. Pasitelkus klasių hierarchijos idėją galima atskleisti 
klausimo, vedančio į antinomiją, neprasmingumą. Klausimas „Ar kla- 
sė visų x klasių (kur x laisvai pasirenkamas) gali būti savo pačios 
elementas?“ tipų teorijoje virsta klausimu „Ar n-ojo tipo klasė gali 
būti n-1-ojo tipo klase?“ Klausimas akivaizdžiai beprasmis, nes kas 
supranta sąvoką „n-ojo tipo klasė“ tipų teorijos prasme, tas žino, kad 
taip pažymėtoji klasė iš esmės skiriasi nuo n-1-ojo tipo klasės. 

GrieZtas visumos ir tos visumos elementy atskyrimas tipy teorijai 
leidžia išvengti ne tik klasių sąvokos antinomijos. Jis taip pat užkerta 
kelią antinomijoms atsirasti visais tais sąvokų kartotinio taikymo at- 
vejais, kuriais visumos ir elemento skirtumas turi reikšmės, pavyz- 
džiui, teiginio apie visų teiginių aibę ar pažado, kalbančio apie visų 
pažadų aibę, atveju ir pan. Todėl tipų teorija funkcionuoja kaip bendra 
antinomijų šalinimo priemonė. 

Pašalinęs savo paties atrastą Frege's programos trūkumą Russellas, 
kaip ir Frege, gynė tezę, kad matematika yra logikos dalis. Tačiau 
neginčijamo šios tezės įrodymo nepateikė nei Frege, nei Russellas. 
Tiesą sakant, ginčas dėl matematikos statuso tęsiasi iki šių dienų.“ 
Russello indėlį į logikos studijas apibendrino veikalas Principia mathe- 
matica, parašytas kartu su Whiteheadu. Nors pagrindinė jo tezė dėl 
matematikos statuso tebėra ginčytina, tas veikalas užima svarbią vietą 
analitinės filosofijos istorijoje. Jis įtvirtino tam tikrą loginės analizės 
standartą, kuris maždaug du dešimtmečius buvo metodologinis idea- 
liosios kalbos filosofijos pagrindas. 


2.3 Loginio atomizmo filosofija 


Užbaigęs Principia mathematica Russellas grįžo prie pažinimo teorijos 
problematikos, kurią glaudžiai siejo su kalbos filosofijos bei onto- 
logijos problematika. 

Darbų, parašytų 1905-1918 metais, serijoje plėtojama tam tikra siste- 
mine teorija — loginio atomizmo filosofija?! Šiuo Russello filosofijos 
raidos laikotarpiu didžiulę įtaką jam darė Ludwigas Wittgensteinas, 
kuris 1910-1913 metais buvo jo mokinys. Kaip Russellas nurodo savo 
paskaitų rinkinio Loginio atomizmo filosofija įvade, būtent iš Wittgen- 
steino jis perėmė pamatinę šios filosofijos idėją. Nieko keista, kad Rus- 
sello loginio atomizmo filosofiją sieja glaudus ryšys su Wittgensteino 
Logikos-filosofijos traktatu (LFT), nors pastarasis buvo parašytas nepri- 
klausomai nuo Russello per Pirmąjį pasaulinį karą. Teorija vadinama 


* Rheinwald, R., Der Formalismus und seine Grenzen: Untersuchungen zur neueren 
Philosophie der Mathematik, Königstein, 1984. 

3! Svarbiausius šių darbų į to paties pavadinimo knygą surinko ir išvertė Johan- 
nesas Sinnreichas. 

loginiu atomizmu todėl, kad remiasi prielaida: loginė kasdienės kalbos 
analizė laikytina instrumentu kuriant idealiąją kalbą, kurios paprastieji 
elementai žymi loginius atomus. Loginiai atomai yra galutiniai, toliau 
neskaidomi loginės analizės sandai. Iš idealiosios kalbos pašalinamas 
visas išraiškų daugiaprasmiškumas ir atskleidžiama loginė sakinių 
struktūra. Ji leidžia lengvai atpažinti, ar tam tikras teiginys yra eg- 
zistencinis, bendrinis, negatyvus ir pan. Russello įsitikinimu, idealiąją 
kalbą jis sukūrė veikale Principia mathematica. Loginio atomizmo filo- 
sofijos branduolį sudaro specifiniai pažinimo teorijos, kalbos filosofijos 
ir ontologijos principai. 


2.3.1 Pažinimo teorija 
2.3.1.1 Pažinimo būdai: patyrimas ir aprašymas 


Nors Russellas atsiribojo nuo idealizmo, jis išlaikė epistemologinio 
skepticizmo nuostatą. Atsižvelgdamas į minėtąjį jutiminės apgaulės 
argumentą, Russellas skiria jutiminį rudo daikto įspūdį nuo rudos 
dėžės, sukeliančios tą įspūdį, suvokimo. Kadangi nesame apsaugoti 
nuo jutiminės apgaulės, tik pirmuoju atveju turime tiesioginį žinojimą, 
nes būtų neprasminga abejoti, ar mūsų patiriamas jutiminis įspūdis 
yra iš tiesų rudo daikto įspūdis, ar jis toks mums tik atrodo. Pagal 
apibrėžimą jutiminiai duomenys yra būtent tokie, kokie atrodo. Jie 
yra tie vaizdiniai, kuriuos subjektas turi, kai jis jutimiškai suvokia tam 
tikrą objektą. Tiesioginį žinojimą Russellas vadina žinojimu patiriant 
(knowledge by acguaintance), arba tiesiog patyrimu. Antruoju atveju 
kalbame apie išvestinį žinojimą. Russellas jį vadina žinojimu pagal 
aprašymą (knowledge by description). Taigi skiriami du pamatiniai pa- 
žinimo būdai. Pasak Russello, išraiška „x žino y“ gali būti suprasta 
dvejopai: arba kaip „x žino y patyrimo būdu“ („x patiria y“), arba 
kaip „x žino y aprašymo būdu“. Patirtinį subjekto santykį su objektu 
Russellas apibrėžia taip: 


Kalbame apie patyrimą visais tais atvejais, kai objektą suvokiame 
tiesiogiai, o ne sprendžiame apie jį kokių nors kitų tiesų žinojimo 
pagrindu.” 


2 Russell, Probleme der Philosophie, p. 43. 

Skiriamasis Sio patyrimo bruoZas - tiesioginis santykis su objektu. As- 
muo x Zino y patyrimo büdu tik tada, kai x tiesiogiai susijes su y. Tas 
santykis yra tiesioginis tada, kai asmens x Zinios apie y grindZiamos 
vien minėtu santykiu, o ne išvadomis, kurios daromos pasikliovus kito- 
mis tiesomis. Kalbėdamas apie kitų tiesų pažinimą Russellas omenyje 
turi formos „x žino, kad p“ žinias, t.y. propozicines žinias. 

Russellas skiria keletą patyrimo rūšių: patyrimą, kuris remiasi mo- 
mentiniu jutiminiu suvokimu, patyrimą, kuris remiasi prisiminimu 
(kartu su ankstesniu jutiminiu suvokimu), ir patyrimą, kuris remiasi 
introspekcija. Be šių trijų, egzistuoja dar viena patyrimo atmaina - 
patyrimas, kuriuo remiasi savybių, tokių kaip raudonumas, ir san- 
tykių, tokių kaip x yra į kairę nuo y, pažinimas. Kadangi savybės ir 
santykiai apibūdinami kaip universalijos, Russellas kalba apie tie- 
sioginį universalijų pažinimą, kurį jis vadina suvokimu. 


Universalijų pažinimą vadiname suvokimu, o universaliją, kurią 
suvokiame, - sąvoka 33 


Tad esiniams, kurie gali būti patyrimo objektai, priklauso ne tik 
daiktai, bet ir universalijos (savybės, santykiai) bei faktai.“ Pačiam 
patyrimo santykiui reikšmės neturi, su kokio pobūdžio esybe sub- 
jektas santykiauja, svarbu tik tai, kad tokiu atveju tas santykis tiesio- 
ginis. Pažinimas, įgyjamas tokios patirties būdu, nesiremia išvadomis 
ar tiesų pažinimu (propoziciniu pažinimu). Pažinimas, įgytas apra- 
šymo būdu, priešingai, remiasi propozicinėmis žiniomis, t.y. išva- 
domis (loginio išvedimo formų pažinimas yra propozicinio pažinimo 
atmaina) arba kitomis propozicinėmis žiniomis. Pavyzdžiui, jeigu as- 
muo x žino, kad Žemė apvali, šis jo žinojimas remiasi išvadomis, 
padarytomis iš patyrimo būdu gautų žinių, arba propozicinėmis Zi- 
niomis, gautomis iš kitų asmenų (kai remiamasi patikimais šaltiniais), 
arba propozicinėmis žiniomis (pavyzdžiui, informacija, kad kažkas 
yra pasaulį apiplaukęs) kartu su atitinkamomis išvadomis. Žinojimas, 
kad Žemė apvali, yra tipiškas aprašomojo žinojimo pavyzdys, nes 
jokio asmens negali sieti tiesioginis santykis su faktu, kad Žemė ap- 
vali. Russellas taip apibūdina šį pažinimą: 


3 Russell, Probleme der Philosophie, p. 47. 
% Russell, Über die Natur der Bekanntschaft, p. 130, 135. 

Aprasomasis daiktų pažinimas visada remiasi [...] kitų tiesų, kurios 
jam suteikia pagrindą ir nurodo šaltinį, pažinimu.” 


Russellas vartoja visiškai kitokią žinojimo sąvoką, negu šiuo metu 
įprasta analitinėje filosofijoje. Šiandien kalbant apie žinojimą turima 
omenyje arba faktų žinojimas („žinojimas, kad“, propozicinis žino- 
jimas), arba mokėjimas („Zinojimas, kaip“). Russello vartojama žino- 
jimo sąvoka, viena vertus, siauresnė, nes jis neskiria faktų žinojimo 
nuo mokėjimo, t.y. juos abu traktuoja kaip propozicinį žinojimą. Kita 
vertus, jo sąvoka platesnė, nes pažintinio santykio objektu jis laiko ne 
tik faktus, bet ir daiktus (pavyzdžiui, jutiminius duomenis). Jo teorija 
leidžia kalbėti apie daiktų žinojimą. Toks žinojimas vadinamas nepro- 
poziciniu. Propozicinio ir nepropozicinio žinojimo skirtumas susijęs 
su žinojimo turiniu: jis apibūdina ontologinį žinojimo objekto statusą, 
t.y. daiktų ir faktų (taip pat mokėjimų) skirtumą. Svarbu pastebėti, 
kad šis skirtumas negali būti tapatinamas su patirtinio ir aprašomojo 
pažinimo skirtumu. Kaip jau buvo sakyta, apie patyrimo santykį gali- 
ma kalbėti tik tada, kai asmenį x su objektu y sieja tiesioginis santykis. 
Būtent tiesioginis santykis yra tas požymis, kuris nurodo, kuo grin- 
džiamos asmens žinios, o ne tai, kokiai (ontologinei) rūšiai priklauso 
pažinimo turinys. Taigi patyrimo ir aprašymo skirtumas nėra tapatus 
propozicinio ir nepropozicinio žinojimo skirtumui. 


2.3.1.2 Russello pažinimo teorijos ypatumai 


Įprasta manyti, jog būtent tokie kasdieniai daiktai, kaip stalai, kėdės, 
dėžės, yra suvokiami tiesiogiai ir būtent jų atžvilgiu turime patikimų 
žinių. Ši įprasta samprata visiškai skiriasi nuo Russello pažinimo teo- 
rijos. Pasak Russello, mums įprasti daiktai nėra tiesioginės pagavos 
objektai, kitaip sakant, mes jų nepatiriame. Pavyzdžiui, ši ruda kėdė 
nėra suvokiama tiesiogiai, o yra tiesiogiai suvokiamų spalvinių įspū- 
džių jungimo arba išvedimo darinys. Mūsų žinios apie kasdienius 
objektus igyjamos aprašymo, o ne patyrimo būdu. Antai žinios apie 
stalą yra aprašomosios; jos remiasi jutiminiais duomenimis, kurie su- 
daro stalo pasireiškimo būdą. Jutiminius duomenis patiriame, todėl 


® Russell, Probleme der Philosophie, p. 43. 

jie mums duoti patikimai. Kalbant jutiminiy duomeny kalba, stala 
galima apibüdinti kaip ,,tq fizikini objekta, kuris salygoja Siuos juti- 
minius duomenis“.* Tiesos, kuriomis šiuo atveju turime disponuoti, 
yra tos, kurios leidžia susieti turimus jutiminius duomenis su apra- 
šomuoju objektu, pavyzdžiui, kad „tokie ir tokie jutiminiai duomenys 
salygojami tokio ir tokio fizinio objekto“ ?7 Kadangi mūsų sąmonei 
stalas nėra duotas tiesiogiai, mes jo nepatiriame. Mūsų žinios apie 
stalą gaunamos aprašymo būdu, nusakant jutiminius duomenis, ku- 
rių pagrindu tas stalas gali būti konstruojamas. 


Žinome tam tikrą aprašymą ir žinome, kad šį aprašymą atitinka 
tik vienas objektas, nors pats šis objektas mums nėra tiesiogiai 
žinomas. Tokiais atvejais sakome, kad objektą pažįstame apra- 
šymo büdu.” 


Kad nuo turimų jutiminių duomenų galėtume pereiti prie įprastų 
objektų pažinimo, visada turime remtis propoziciniu žinojimu, jog šie 
jutiminiai duomenys sąlygojami tam tikro fizinio objekto. Be tokio 
propozicinio žinojimo, siejančio mūsų jutiminius įspūdžius su išori- 
niu pasauliu, apie tą pasaulį nieko nesužinotume. O kadangi visos 
žinios, tiesiančios būtinąjį tiltą tarp jutiminių įspūdžių ir išorinio pa- 
saulio, gali būti skepticizmo kvestionuojamos, jokios empirinės Zi- 
nios, priešingai nei mes įsitikinę, niekada nebus patikimos. 

Tačiau, skirtingai nei idealistai, Russellas laikosi įsitikinimo, kad 
net aprašomosios žinios gali būti patikimos, jeigu jas galima visiškai 
redukuoti į grynus patyrimo santykius. Jis čia kalba ne apie žinias, 
grindžiamas jutiminiu suvokimu, bet, pavyzdžiui, apie Žinias, susi- 
jusias su faktais, kurie gali būti vienareikšmiškai apibrėžti universa- 
lijų (savybių, santykių), kurias asmuo pažįsta tiesioginio suvokimo 
būdu. Antai kalbą mokantis asmuo suvokia, ką reiškia būti senberniu 
ir ką reiškia būti nevedusiu vyru. Be to, jis suvokia tapatumo santykį, 
tad kalbos supratimo pagrindu jis žino, kad šios dvi savybės yra ta- 
pačios. Šio fakto žinojimas remiasi dviejų savybių ir tapatumo santykio 
pažinimu (suvokimu), taip pat propoziciniu žinojimu, kad tos savybės 

* Russell, Probleme der Philosophie, p. 44. 

38 Ibid. 

yra tapačios. Kadangi čia remiamasi propozicinemis žiniomis, turime 
aprašomąjį pažinimą. O kadangi remiamasi vien patikimomis žinio- 
mis, pats šis pažinimas yra patikimas. Viena vertus, patikimą žinojimą 
teikia savybių ir santykių suvokimas, kita vertus, tokį pat patikimą 
žinojimą išreiškia (idealiosios) kalbos mokėjimas. Šis pavyzdys rodo, 
kad aprašomasis pažinimas taip pat gali teikti patikimų žinių. 
Patyrimas ir aprašomasis pažinimas yra vienas kitą papildantys 
pažinimo būdai, nors Russellas laikosi principo, kad būtent patyrimo 
santykis yra pasaulio pažinimo pagrindas ir pirminis jo šaltinis. 


Visas mūsų pažinimas - ir daiktų, ir tiesų — remiasi patyrimu.” 


Tačiau toks patyrimo santykio reikšmės išaukštinimas pažinimo pro- 
cese kelia abejonių. Juk, pavyzdžiui, jutiminiai įspūdžiai paprastai 
laikomi subjektyviais dalykais, todėl Russellui iškyla problema, kaip 
paaiškinti nesubjektyvaus pažinimo galimybę. Šią problemą spren- 
džia Russello ontologija (Zr. 2.3.3.4). 


2.3.2 Kalbos filosofija 
2.3.2.1 Semantikos principai 


Pagrindinis semantikos klausimas - kas yra kalbos ženklo reikšmė ir 
kaip toji reikšmė nustatoma? Šiame skirsnyje mėginsime išsiaiškinti 
Russello atsakymą į pirmąją šio klausimo dalį. Russello semantika 
grindžiama keliais principais. Vienas jų - kompozicijos principas, kuris 
sudėtinių lingvistinių išraiškų reikšmę leidžia redukuoti į sudeda- 
mųjų dalių reikšmę: 

Sudėtinės lingvistinės išraiškos reikšmę apibrėžia jos sudedamųjų 

dalių reikšmė. 

Russellas skiria du paprastųjų išraiškų reikšmės nustatymo bū- 
dus. Paprastosios išraiškos reikšmė gali būti nustatoma arba nepri- 
klausomai nuo jos funkcijos sakinyje, arba tik pagal sakinio kon- 
tekstą. Tuo atveju, kai jos reikšmė priklauso nuo sakinio konteksto, 
turime sinkategorematine išraišką, visais kitais atvejais — kategore- 

matinę išraišką. Kategorematinių išraiškų atžvilgiu Russellas taiko 
reikšmės kaip santykio principą: 

Kategorematinės išraiškos reikšmė yra ta išraiška nurodomas ob- 

jektas (daiktas, savybė ir pan.). 

Kitaip negu Frege, Russellas paprastosios išraiškos reikšme vadina 
tai, ką ta išraiška žymi. Papildomo išraiškų reikšmės lygmens, kuris 
būtų analogiškas Frege's prasmei, Russello teorijoje nėra. 

Sinkategorematinių išraiškų reikšmė gali būti nustatoma tik pagal 
jų vaidmenį sakinyje. Elementarus sinkategorematinės išraiškos pa- 
vyzdys gali būti loginės išraiškos, tokios kaip „ir“, „arba“ ir pan. 
Nustatant jų reikšmę apibrėžiama sakinių, kuriuose jos vartojamos, 
reikšmė. Loginių išraiškų atžvilgiu dabar tai atliekama naudojant va- 
dinamąsias teisingumo lenteles, kuriose sakinių, jungiamų loginiais 
ženklais, teisingumo sąlygos apibrėžiamos priklausomai nuo jas su- 
darančių paprastųjų sakinių teisingumo sąlygų. Antai teisingumo len- 
telė dviem sakiniams „p“ ir „ą“, kurie yra jungiami loginės jungties 
„Kr“ („į“), atrodo taip (T reiškia „teisinga“, K- „klaidinga“): 


p q piq 
T T T 
T K K 
K T K 
K K K 


Cia parodoma, kad sakinys „piq“ teisingas tada ir tik tada, kai teisin- 
gas tiek sakinys „p“, tiek ir sakinys „q“. Šis bendras sakinių, siejamų 
jungties „ir“, teisingumo sąlygų apibrėžimas kartu yra ir išraiškos „ir“ 
reikšmės apibrėžimas. Visų sinkategorematinių išraiškų atžvilgiu ga- 
lima teigti, kad jų reikšmę apibrėžia sakinių formų, kuriose tos iš- 
raiškos yra, reikšmė. 

Kontekstinės reikšmės principas: sinkategorematinės išraiškos reikš- 
mė apibrėžiama nurodant sakinių formų (schemų), kuriose jos yra, 
reikšmę. 

Kadangi sakinių formų reikšmė pateikiama nevartojant sinkate- 
gorematinių išraiškų, visą jų reikšmę apibrėžia atitinkamų sakinių 
formos reikšmės aiškinimas. 

2.3.2.2 Semantikos ir paZinimo teorijos rySys 


Antroji pagrindinio semantikos klausimo dalis - kaip reikšmė nusta- 
toma? Atsakydamas į šį klausimą kategorematinių išraiškų atveju 
Russellas sieja savo semantinius ir pažinimo teorijos principus. Kad 
būtų galima nustatyti sudėtinių išraiškų reikšmę, turi būti jau nusta- 
tyta paprastųjų kategorematinių išraiškų reikšmė. Russello teigimu, 
kategorematinės išraiškos reikšmė nustatoma tada, kai patiriame šios 
išraiškos reikšmę, t.y. jos žymimą objektą. 


Mūsų vartojami žodžiai privalo turėti kokią nors reikšmę, jeigu nori- 
me kalbėti prasmingai, o ne vien skleisti garsus; reikšmė, kurią savo 
žodžiams suteikiame, turi būti tai, kas yra mūsų patyrimo objektas.“ 


Čia Russellas remiasi savo pažinimo teorijos principais. Kadangi mes, 
kaip kompetentingi kalbos subjektai, žinome sakinių ir paprastųjų 
išraiškų reikšmę, o šis žinojimas galiausiai turi remtis tiesioginiu paty- 
rimu, nustatyti paprastųjų išraiškų reikšmę reiškia tiesiogiai pažinti 
jomis žymimus objektus; arba, kalbant pažinimo teorijos terminais, 
subjektą turi sieti su paprastųjų išraiškų reikšme tiesioginio patyrimo 
santykis. Nuo čia galima žengti dar vieną žingsnį — paaiškinti, kaip 
nustatoma toji reikšmė. Būtent tai daro Russellas, teigdamas, kad ka- 
tegorematinės išraiškos reikšmę nustato tiesioginis žymimojo objekto 
patyrimas. Kadangi kategorematinių išraiškų reikšmė teikia pagrindą 
visų kitų išraiškų reikšmei, tiesioginio patyrimo santykis yra pirmi- 
nis reikšmės nustatymo būdas, kuriuo turi remtis sakinių reikšmės 
supratimas. 


Kiekvienas sakinys, kurį galime suprasti, galiausiai turi būti suda- 
rytas iš sudedamųjų dalių, kurios yra mūsų tiesioginio patyrimo 
objektas.*! 


Sakinio sudedamosios dalys yra lingvistinės išraiškos. Šia netikslia 
formuluote Russellas nori pasakyti ne tai, kad mums turi būti tiesio- 
giai žinomos lingvistinės išraiškos, jis atkreipia dėmesį į objektus, 
savybes arba santykius, kuriuos šios išraiškos žymi. Kalbėdamas apie 


* Russell, Probleme der Philosophie, p. 53. 
4l Ibid. 

„sudedamasias dalis“ Russelas turi omenyje sudedamųjų dalių reikš- 
mes. Sakinio sudedamosios dalys, kaip dar matysime nagrinėdami 
loginės analizės teoriją, yra visos tos išraiškos, kurios pasirodo ele- 
mentariausiuose, arba atominiuose, sakiniuose; savo ruožtu atominiai 
sakiniai formuluojami sudėtinių sakinių loginės analizės būdu. Tad 
dabar galime pateikti Russello reikšmės ir tiesioginio patyrimo principą: 


Jeigu galime sakinį suprasti, tai atominiai sakiniai, kuriuos iš to 
sakinio sudarome loginės analizės būdu, turi būti suformuluoti iš 
išraiškų, kurių reikšmė (t.y. jų žymimi objektai) yra mūsų tiesiogi- 
nio patyrimo dalykas. 


2.3.2.3 Loginė analizė 


Loginės analizės metodas taikomas ne tik tiksliau formuluojant kas- 
diene kalba reiškiamas mintis. Jis taip pat turi duoti specifinį rezultatą, 
būtent elementariausius sakinius, kurie jau negali būti skaidomi į 
paprastesnius. Tokius sakinius Russellas vadina atominiais. Loginę 
analizę Russellas suvokia panašiai kaip ir Wittgensteinas Logikos-filo- 
sofijos traktate (2.0201): 


Kiekvienas teiginys apie kompleksus gali būti išskaidytas į teiginį 
apie jų sudedamąsias dalis ir tokius teiginius, kurie tuos komp- 
leksus išsamiai aprašo. 


Vėlesniame darbe Wittgensteinas pateikia tokią pirmojo analizės 
žingsnio iliustraciją: sakinys „Šluota stovi kampe“ gali būti išskai- 
dytas į teiginius „Kotas stovi kampe“, „Šepetys stovi kampe“ ir „Še- 
petys pritvirtintas prie koto“.* Russello ir Wittgensteino įsitikinimu, 
tokio pobūdžio analizė yra baigtinė, t.y. ji veda prie atominių teiginių. 
Kai loginės analizės būdu kasdienės kalbos sakiniai išskaidomi į ato- 
minius sakinius, gauname logiškai taisyklingą analizuojamojo sakinio 
simboliką. Loginė kasdienės kalbos sakinio analizė yra jo transfor- 
mavimas į logiškai taisyklingą simboliką, ir ji yra baigta tada, kai jau 
negalima surasti paprastesnių simbolių, išreiškiančių tą patį faktą, 
kurį nurodo įprastas sakinys. 


42 Wittgenstein, Philosophische Untersuchungen, 8 60. 

2.3.2.4 Loginiai tikriniai vardai 


Kategorematinių kalbos išraiškų reikšmės gali būti tik tai, kas mums 
pažįstama iš tiesioginio patyrimo. Sąvokinių žodžių reikšmės yra sa- 
vybės bei santykiai, kuriuos tiesiogiai suvokiame juos vartodami. Ki- 
tas tokio patyrimo objektas - jutiminiai duomenys. Išsiaiškinti, kokios 
lingvistinės išraiškos juos žymi, sunkiau. Objektai paprastai žymimi 
tikriniais vardais. Tačiau įprastieji vardai, pavyzdžiui, „Richardas von 
Weizsackeris“, žymi ne jutiminius duomenis, o tam tikrą sudėtinį 
objektą, būtent asmenį, vadinamą šiuo vardu. Apie jo egzistavimą 
sprendžiame tam tikrų jutiminių duomenų pagrindu. Išraiškos, ku- 
rios mums leidžia šiuos jutiminius duomenis nurodyti, yra parodo- 
mieji įvardžiai „šis“, „anas“ ir pan. Čia Russellas postuluoja, kad paro- 
domasis įvardis gali būti vartojamas pažymėti objektui, kurį subjektas 
tuo pat momentu tiesiogiai patiria. 


Vieninteliai žodžiai, kuriuos logine prasme vartojame kaip vardus, 
yra tokie žodžiai, kaip „šis“ arba „tas“. Žodį „šis“ galima vartoti 
kaip vardą, žymintį tą individualų objektą, kuris tuo pat momentu 
man tiesiogiai duotas.” 


Tačiau jeigu, pasak Russello, parodomasis įvardis „šis“ sakinyje „Šis 
yra baltas“ būtų vartojamas kalbančiojo jutiminiam įspūdžiui žymėti, 
būtų labai sunku paaiškinti vykstančios lingvistinės komunikacijos 
galimybę. Juk tokiu atveju klausytojas negalėtų suprasti įvardžio 
reikšmės, nes jutiminiai duomenys jų pagavos požiūriu yra subjek- 
tyvūs. Jutiminis įspūdis, kurį kalbėtojas patiria laiko momentu T ir 
erdvės vietoje P, negali būti patirtas kieno nors kito, nes niekas kitas 
negali užimti jo padėties tuo pačiu laiku ir toje pačioje vietoje. Klau- 
sytojas negali pajusti kalbančiojo jutiminio įspūdžio; geriausiu atveju 
jis gali turėti kitą, panašų jutiminį įspūdį arba įvairių kitų jutiminių 
įspūdžių pagrindu konstruoti kokį nors objektą, pavyzdžiui, kreidos 
gabalą, kurio atžvilgiu bus neaišku, ar klausytojas ir kalbėtojas konst- 
ruoja tą patį kompleksinį objektą. Susiduriame su dilema. Jeigu iš- 
raiška „šis“ žymi kreidos gabalą, tai ji jau negali būti vartojama kaip 

tikrinis vardas logine prasme, nes kreidos gabalas nera tiesioginio 
patyrimo objektas. Tačiau jeigu ji vartojama kaip loginis tikrinis var- 
das, jeigu ji, pavyzdžiui, žymi kalbančiojo patiriamą jutiminį įspūdį, 
tai klausytojas niekada negali žinoti, ką turi omenyje kalbantysis, nes 
klausytojas negali patirti tų pačių jutiminių įspūdžių. Pirmuoju atveju 
žymėjimo, arba nuorodos, santykis nėra redukuotas į tiesioginio paty- 
rimo santykį, todėl, pagal Russello reikšmės ir patyrimo principą, 
tebėra nepaaiškintas. Antruoju atveju egzistuojančios komunikacijos 
faktas tampa misle. 


2.3.2.5 Deskripcijų teorija 


Russello teorijoje skiriami du objektų pažinimo būdai: patyrimas ir 
aprašymas. Priklausomai nuo pažinimo būdo taikome skirtingus ob- 
jektų žymėjimo būdus; objektus, kuriuos tiesiogiai patiriame (suvo- 
kiame), žymime predikatais (žodžiais, išreiškiančiais savybes arba san- 
tykius) arba loginiais tikriniais vardais (pavyzdžiui, „šis“). Objektus, 
kuriuos pažįstame iš aprašymo, Zymime deskripcijomis, kurių forma — 
„tas, kuris yra F“ (kur „F“ yra įprastas atitinkamos gramatinės formos 
predikatas). Kadangi predikatų ir loginių tikrinių vardų reikšmė jau 
buvo aptarta, reikia išsiaiškinti šių deskripcijų reikšmę. Objektas, kurį 
nurodo deskripcija, negali būti mums duotas tiesiogiai, todėl negalima 
tarti, kad tokios deskripcijos, kaip antai „1994 metų Vokietijos kanc- 
leris“, reikšmė yra jį atitinkantis objektas, būtent Helmutas Kohlis. Tokia 
prielaida būtų nesuderinama su principu, kad tiesioginio patyrimo 
santykis yra vienintelis reikšmę apibrėžiantis santykis, nes asmenys bei 
įprasti daiktai mums epistemiškai prieinami tik aprašymo būdu. Ka- 
dangi Russellas tvirtai laikosi šio principo, klausimas dėl deskripcijų 
reikšmės gali būti suformuluotas taip: ar galima tokia loginė deskripcijų 
analizė, kuri juos išskaidytų į elementus, turinčius mums tiesiogiai 
duotą reikšmę? Be to, deskripcijos reikšmė negali būti tapatinama su 
žymimuoju objektu dar ir todėl, kad deskripcija gali būti prasmingai 
vartojama sakinyje net tada, kai ji nežymi jokio objekto. Analizuodamas 
Russellas atsižvelgia ir į šią aplinkybę. Pasak jo, deskripcijos yra sinka- 
tegorematinės išraiškos. Jų reikšmė yra ne jų žymimi objektai, bet tam 
tikras sakinių, kuriuose jos yra, reikšmės aspektas: 

Mano požiūriu, esminis deskripcijos bruožas - būti sakinio dalimi, 
ir neprivalu, kad ją sudarantys atskiri žodžiai patys savaime turėtų 
kokią nors reikSme.“ 


Deskripcija „tas G“ sakinyje „Tas G yra F“ (F ir G yra įprastieji pre- 
dikatai) gali būti analizuojama taip: „Vienas ir tik vienas objektas yra 
Gir jis yra F”. Imkime, pavyzdžiui, sakinį (A) „Dabartinis Prancūzijos 
karalius plikas“. Jį išanalizavus sakinys atrodo taip: (A1) „Vienas ir 
tik vienas objektas yra dabartinis Prancūzijos karalius ir jis yra plikas“. 
Išraiška „vienas ir tik vienas objektas“ slepia savyje egzistencinę prie- 
laidą ir singuliarumo (unikalumo) reikalavimą, todėl galutinė sakinio 
analizė teikia gana sudėtingą formuluotę: (A2) „Egzistuoja toks x, 
kuris yra dabartinis Prancūzijos karalius ir jis yra plikas, ir kiekvienas 
y, jeigu y yra dabartinis Prancūzijos karalius, tai jis tapatus x”. Pirmoji 
sakinio (A2) dalis išreiškia egzistencine prielaidą, antroji — predika- 
vima ir trečioji — singuliarumo (unikalumo) reikalavimą. Analitiškai 
išskaidžius sakinį A1, matyti, kad išraiška „dabartinis Prancūzijos 
karalius“ jau nefunkcionuoja kaip deskripcija. Gramatinis sakinio 
subjektas yra išraiška „vienas ir tik vienas objektas“, išraiška „yra 
dabartinis Prancūzijos karalius“ funkcionuoja kaip predikatas. Žo- 
džiai, kurie buvo pradinėje deskripcijoje, čia vėl vartojami, tačiau jau 
tik kaip predikato dalys. Tas pat pasakytina apie išsamesnę analitinę 
formuluotę A2. Predikatų reikšmė Russellui nekelia problemų, nes ją 
galima interpretuoti kaip universalijų, t.y. savybių arba santykių, tie- 
sioginį suvokimą. Svarbiausias žingsnis logiškai analizuojant sakinius 
su deskripcijomis — tai deskripcijų transformavimas į predikatus bei 
tokias logines išraiškas, kurių reikšmė jau išaiškinta. 


Ši išraiška (kalbama apie deskripciją) pati savaime neturi jokios 
prasmės, nes analizuojant ji galiausiai gali būti pašalinta iš bet 
kurio sakinio, kuriame ji esti.“ 

Reikia pastebėti, kad šioje analizėje deskripcijos, kaip sudedamosios 


sakinių dalys, yra prasmingos ir tada, kai jos nežymi jokio objekto. 
Antai, nors neegzistuoja objektas, toks kaip dabartinis Prancūzijos 


44 Russell, Uber das Kennzeichnen, p. 15. 
S Ibid., p. 16. 

karalius, sakinys „Dabartinis Prancuzijos karalius plikas” turi api- 
brėžtą reikšmę. Galime jį suvokti, nes suvokiame predikatų „būti 
dabartiniu Prancūzijos karaliumi“ ir „būti plikam“ reikšmę. Faktas, 
kad dabar Prancūzija neturi karaliaus, šį sakinį daro ne beprasmi, o 
klaidingą. 

Įprastus tikrinius vardus, tokius kaip „Sokratas“, „Ciceronas“ ir 
pan., Russellas laiko užslėptomis deskripcijomis, kitaip sakant, logi- 
nės struktūros požiūriu juos traktuoja kaip deskripcijas. Deskripciją 
(arba įprastą tikrinį vardą) logiškai išanalizavus, sakinyje lieka tik 
loginiai ženklai ir predikatai. Kadangi nei loginiai ženklai, nei predi- 
katai nekelia problemų reikšmės, kaip tiesioginio patyrimo, tezei, pa- 
teiktoji analizė rodo, kad toji tezė galioja ir deskripcijų atveju, taigi, 
Russello požiūriu, galioja visuotinai. 


Daiktas, kuris nėra tiesiogiai patiriamas, o tik apibūdinamas des- 
kripcijos, nėra teiginio, kuriame figūruoja deskripcija, objektas; 
teiginio objektus nusako įvairūs tą deskripciją sudarantys žodžiai. 
Taigi kiekvieno teiginio, kurį galime suprasti (t.y. ne tik tokio, kur 
sprendžiamas teisingumo ar klaidingumo klausimas, bet kiekvie- 
no, kurį galime mąstyti), visi objektai yra tiesiogiai patiriami.“ 


Vis dėlto Russello deskripcijų teorija išgarsėjo ne tiek dėl jos sąsajų su 
jo paties pažinimo teorija, kiek dėl produktyvaus jos taikymo šiuo- 
laikinėje kalbos filosofijoje bei ontologijoje. 


2.3.3. Ontologija 
2.3.3.1 Ontologinis taupumas 


Filosofinės disciplinos ontologijos užduotis — atsakyti į klausimą, kas 
realiai egzistuoja. Kalbama ne apie visų egzistuojančių esybių išvar- 
dijimą - filosofiniu požiūriu tai būtų neįdomu, o apie tai, kokios rūšies 
objektai (pavyzdžiui, daiktai, savybės) laikytini pasaulio sąrangos 
„plytomis“. Klasikiniu supratimu, tokiomis „plytomis“ laikytini tik 
tie objektai, be kurių neapsieinama norint sukonstruoti visą pasaulį; 


46 Russell, Uber das Kennzeichnen, p. 21 ir toliau. 

zinoma, Sie elementai patys negali büti sudaryti i$ elementu. Sia saly- 
ga iškėlė viduramžių filosofas Wilhelmas (Williamas) Ockhamas, ir jo 
formuluotė išgarsėjo Ockhamo skustuvo pavadinimu: Entia non sunt 
multiplicanda praeter necessitatem, t.y. esybės neturi būti dauginamos 
be reikalo. Kitaip sakant, neleistina priimti jokių nereikalingų, pertek- 
linių egzistencinių prielaidų. Pertekliniai objektai nėra pasaulio są- 
rangos elementai. Galima išskirti du argumentus, kurių pagrindu įro- 
doma, kad tam tikri objektai nereikalingi. Pirma, tam tikra objektų 
rūšis yra konstruktyviai perteklinė, jeigu ji gali būti sudaryta kitų objek- 
tų pagrindu. Jeigu pasaulis tebūtų vienas namas, susidedantis iš 
tūkstančio plytų, penkiasdešimties sijų ir molio, tai tokio pasaulio 
elementai būtų plytos, sijos ir molis. Nereikalinga būtų sienas, lubas 
ir pan. laikyti namo elementais, nes jas sudaro vien plytos, sijos ir 
molis. Antra, tam tikra objektų rūšis yra teoriškai perteklinė tada, kai 
egzistuoja fundamentalesne reiškinio teorija“, išsiverčianti be prie- 
laidos, kad tokie objektai egzistuoja, nors jų egzistavimas postuluo- 
jamas teoriškai aiškinant tam tikrą reiškinį. Pailiustruokime tai pa- 
vyzdžiu. Iki deguonies atradimo 1777 metais degimo reiškinys buvo 
aiškinamas flogistono egzistavimu. Pagal šią teoriją, kiekvieno degaus 
kūno sudėtyje esama flogistono - specifinės degimo proceso substan- 
cijos. Degimas buvo aiškinamas kaip tos substancijos išsiskyrimo pro- 
cesas. Tai substancijai visiškai išsiskyrus iš deginamojo daikto, liepsna 
užgęsta. Ši teorija, glaudžiai susijusi su kasdieniais įsitikinimais, pos- 
tulavo flogistono egzistavimą. Tačiau atradus deguonį jau galėjo būti 
pateiktas kitoks to reiškinio aiškinimas, būtent, kad degimas yra oksi- 
davimosi procesas, t.y. cheminė reakcija su deguonimi, esančiu ne 
deginamuosiuose daiktuose, bet ore. Atradus deguonį ir iškėlus naują 
degimo proceso teoriją, prielaida apie flogistono egzistavimą tapo 
teoriškai perteklinė ir nereikalinga. 

Kaip ir Frege, ontologijoje Russellas padaro „lingvistinį posūkį“. Jo 
požiūriu, klasikinis klausimas, kas egzistuoja, gali būti išspręstas tik 
pasitelkiant kalbos filosofiją. Klausimas, kas egzistuoja pasaulyje, pir- 


* „Fundamentalesnio aiškinimo“ sąvoka čia nėra apibrėžiama. Apeliuojame į 
mokslo teorijai įprastus kriterijus, kurie leidžia vieną aiškinimą laikyti geres- 
niu už kitą remiantis nuoseklumo, paprastumo ir platesnio pritaikomumo ar- 
gumentais. 

miausia transformuojamas į semantinį klausimą: kokio minimalaus 
žodyno pakaktų išsamiai aprašyti pasaulį? Šiuo atveju taip pat svar- 
bu ne išvardinti atitinkamas išraiškas, bet pateikti tokių išraiškų lo- 
gines klases. Minimalų žodyną sudaro tos išraiškų klasės, kurios ten- 
kina Ockhamo skustuvo reikalavimą: kiekviena tokios klasės išraiška 
žymi tai, kas negali būti apibrėžta nevartojant kitų minimalių žodyno 
išraiškų, taigi tokiu atveju kalbame apie tas išraiškų klases, kurios 
priklauso fundamentaliausios teorijos žodynui. Jeigu tam tikra iš- 
raiškų klasė netenkina šios sąlygos, ji minimaliam žodynui nereika- 
linga. Žodyno minimalizavimo užduotis grindžiama siekio sumažinti 
klaidų šaltinius bei sustiprinti aprašomąją žodyno galią. 


2.3.3.2 Kalbos ir tikrovės ryšys 


Atominio teiginio atžvilgiu galioja principas, kuriuo, kaip matysime, 
taip pat vadovaujasi Wittgensteinas: atominis teiginys turi tokią pat 
struktūrą kaip ir faktas, kurį jis aprašo. Russellas taip formuluoja 
kalbos ir pasaulio struktūrinės analogijos principą: 


[...] loginiu požiūriu taisyklinga simbolika garantuoja fakto ir ji 
žyminčio simbolio struktūros tarpusavio atitikimą.“ 


Pagal šį principą loginė kalbos analizė leidžia pažinti pasaulio struk- 
tūrą. Išraiškų klases, kurios būtinos loginei simbolikai, atitinka jų Zy- 
mimų objektų klasės: pavyzdžiui, tikriniai vardai „a“, „b“, ... žymi 
daiktus, vienviečiai predikatai „F“, „G“, ... žymi savybes, daugiavie- 
čiai predikatai „R2“, „Q2“, ... žymi galimus daiktų santykius. Santy- 
kius žyminčios išraiškos gali nurodyti ne tik dviejų, bet ir daugelio 
objektų santykius. Antai, kad galėtume apibūdinti pavyduliavimo san- 
tykį, reikalingas trivietis predikatas: A pavydi B dėl C. Apskritai n-vietis 
predikatas „Rn“, „Qn“, ... žymi n-vietį santykį. Šių išraiškų dėka galima 
formuluoti atominius teiginius, t.y. teiginius, kuriuose nefigūruoja lo- 
giniai ženklai („ir“, „arba“, „ne“ ir t.t.). Sakinys „F(a)“ aprašo faktą, kad 
daiktas a turi savybę F; sakinys „a R2 b“ aprašo faktą, kad daiktą a sieja 
su daiktu b santykis R2. Kalbos ir pasaulio analogijos principas teikia 


* Russell, Philosophie des logischen Atomismus, p. 196. 

pagrindą loginio atomizmo ontologijos „lingvistiniam posūkiui“. Šis 
principas leidžia atrasti pasaulio „sąrangos plytas“ - sakinių loginės 
analizės priemonėmis nustatant minimalųjį žodyną, kuris būtinas pa- 
sauliui išsamiai aprašyti. 


2.3.3.3 Loginis atomizmas kaip faktų ontologija 


Kurdamas savo ontologiją Russellas atmeta tą metafiziką, kuri vy- 
ravo nuo antikos laikų ir kuri rėmėsi daikto-savybės, arba subs- 
tancijos-atributo, dichotomija, nes jis kaip prietarą atmeta idėją, kad 
visų logiškai išanalizuotų sakinių forma yra subjektinė-predikatinė. 
Jis, pavyzdžiui, parodo, kad kai kurių sakinių neįmanoma pažymėti 
simboliais nevartojant dviviečių predikatų. Šitaip daiktų ir savy- 
bių metafizika išplečiama - ji tampa daiktų-savybių-santykių me- 
tafizika. Nepaisant šio papildymo, visos pasaulio „sąrangos plytos“ 
pasižymi bendra savybe: jas atitinkančios lingvistinės išraiškos nėra 
redukuojamos žyminčiųjų (referentinių) išraiškų, kurios leidžia da- 
lykus aprašyti tik tuomet, jei specifiškai viena su kita jungiamos. 
Kadangi šią aprašymo galimybę teikia sakinys, į minimalųjį žodyną 
turi būti įtraukti teisingi atominiai teiginiai — būtent jie leidžia išsa- 
miai aprašyti pasaulį. Vadinasi, atominiai faktai, kuriuos aprašo šie 
teisingi atominiai sakiniai, yra pasaulio „sąrangos plytos“. Integ- 
ravus deskripcijas į minimalųjį žodyną, ontologija tampa faktų onto- 
logija. Posūkis nuo daikto-savybės ontologijos prie faktų ontologijos 
yra reikšmingas pačios ontologijos posūkis. 

Kaip jau buvo pažymėta, Russello epistemologiją (pažinimo teo- 
riją), kalbos filosofiją ir ontologiją sieja glaudus ryšys. Teorinį šios 
sąsajos rezultatą jis pats vadino loginio atomizmo filosofija. Jos pagrindą 
sudaro epistemologinė tiesioginio patyrimo teorija, loginės analizės 
idėja, pagrįsta kalbos filosofija, ir ontologinio taupumo tezė. Pažinimo 
teoriją ir kalbos filosofiją sieja principas, kad kategorematinių išraiškų 
reikšmę apibrėžia tiesioginio patyrimo santykis. Kalbos filosofiją ir 
ontologiją sieja kalbos ir tikrovės struktūrinės analogijos principas. 
Galiausiai glaudžiai siejamos pažinimo teorija ir ontologija, nors šiuo 
atveju susiduriame su probleminiu rezultatu, kurį dabar aptarsime. 

2.3.3.4 Jutiminiai duomenys kaip materija 


Russello iškeltas reikšmės ir tiesioginio patyrimo sąsajos principas 
iš esmės teigia vieną dalyką: kategorematinių išraiškų reikšmės 
mums turi būti pažįstamos kaip tiesioginio patyrimo objektai. Savo 
ruožtu loginės analizės principas reikalauja, kad toks principas be 
išlygų galiotų atominius sakinius sudarančių išraiškų atžvilgiu. Šiai 
išraiškų kategorijai priklauso, šalia kitų, loginiai tikriniai vardai 
(„šis“, „anas“ ir pan.), kurie Russello teorijoje žymi jutiminius duo- 
menis. Kadangi išraiškos, žyminčios jutiminius duomenis, priklauso 
minimaliam pasaulio aprašymo žodynui, būtent jutiminiai duome- 
nys turi būti pasaulio „sąrangos plytos“. Tačiau jeigu tariama, kad 
jutiminiai duomenys sudaro šios sąrangos pagrindą, tada kyla įta- 
rimas, kad idealizmas, kurį Russellas išvarė pro fasado duris, su- 
grįžta pro kiemo duris. Ar gali būti pasaulis kitoks nei tik „subjek- 
tyvus”, jeigu jis konstruojamas jutiminių duomenų pagrindu? 
Kadangi Russellas siekia išlaikyti realizmo poziciją ir kartu gina 
tezę, kad jutiminiai duomenys sudaro pasaulio sąrangos pamatą, ju- 
timinius duomenis jam tenka laikyti materialiais objektais. Būtent šią 
tezę jis pripažįsta ir mėgina apginti iškeldamas spekuliatyvią juti- 
minių duomenų teoriją. Jutiminių duomenų materialumo tezę jis gina 
apeliuodamas į tai, kad tam tikromis sąlygomis tie duomenys objek- 
tyvüs: kai pats objektas, jo ir suvokejo (turinčio normaliai funkcionuo- 
jančius suvokimo organus) padėtis, suvokimo aplinka išlieka nepa- 
kitę, tada jutiminis duomuo tebėra apibrėžtas. Kai bent vienas iš šių 
faktorių pasikeičia, tada pasikeičia ir jutiminis duomuo. Tačiau net 
tuo atveju, kai galioja prielaida, kad šios ar panašios jutiminės paga- 
vos sąlygos patenkintos, iš to dar negalima, priešingai Russello įsiti- 
kinimui, daryti išvadą apie jutiminių duomenų materialumą - galima 
tik pripažinti tam tikrą jų objektyvumą. Kitas Russello argumentas 
yra toks: nors iš pirmo žvilgsnio jutiminiai duomenys atrodo visiškai 
individualūs, toks įspūdis tėra rezultatas atsitiktinio fakto, jog pasau- 
lis sudarytas taip, kad du asmenys negali užimti tos pačios jutiminio 
suvokimo padėties. Deja, ir dabar argumentas geriausiu atveju įrodo 
tik jutiminių duomenų objektyvumą, o ne jų materialumą. Jutiminių 
duomenų materialumo tezė yra silpniausia Russello loginio atomizmo 

filosofijos vieta. Ji tera ad hoc sprendimas, kurio griebtasi meginant 
iSlaikyti realizmo pozicija. 


2.4 Neutraliojo monizmo sąmonės teorija 


Po 1918 metų Russellas atsideda sąmonės filosofijai. Tačiau jo tyri- 
nejimai Sioje srityje palyginti fragmentiski, tad ir neturejo dideles ita- 
kos. Cia pateikiamas neutraliojo monizmo eskizas atlieka dvejopa 
funkciją. Pirma, ši teorija buvo vienas pirmųjų mėginimų įveikti iki 
pat XIX amžiaus vyravusį dualizmą, postuluojantį radikalų materialių 
ir dvasinių procesų atskyrimą; antra, ši teorija ypač ryškiai iliustruoja 
Russello metodologiją. 

Svarbus tos metodologijos aspektas — noras filosofiją nukelti nuo 
„mokslų karalienės“ pjedestalo ir traktuoti (geriausiu atveju) kaip 
lygiateisę visų mokslų bendrijos narę. Filosofams nedera vaizduoti, 
kad jie gali nekreipti dėmesio į patvirtintas kitų mokslų teorijas, jiems 
veikiau reikėtų į jas orientuotis, kai jos susijusios su jų nagrinėjamomis 
problemomis. 


Moksle egzistuoja daug dalykų, dėl kurių visuotinai sutariama; 
filosofijoje nėra jokio sutarimo. Nors kiekvienas atskiras mokslo 
teiginys gali būti klaidingas ir praktiškai neabejojama, kad kai 
kurie jų klaidingi, elgsimės išmintingiausiai, jeigu filosofiją staty- 
sime ant mokslo pamatų, nes rizika suklysti filosofijoje neabejo- 
tinai didesnė negu moksle.” 


Laikydamasis šio reikalavimo neutraliojo monizmo teorijoje Rus- 
sellas remiasi to meto psichologijos rezultatais, pirmiausia Williamo 
James'o teorija, kuri ir sudaro neutraliojo monizmo teorijos branduolį, 
taip pat bihevioristinėmis Johno B. Watsono bei Johno Dewey'o teo- 
rijomis. Abiem šioms pakraipoms būdinga tai, kad formuluojant psi- 
chologinius dėsningumus vengiama vartoti sąmonės sąvoką. Russel- 
las perima šią neigiamą nuostatą sąmonės sąvokos atžvilgiu ir savo 
teorijoje remiasi daugiausia zoopsichologijos bei tuo metu iškilusios 
psichoanalizės idėjomis. 


* Russell, Der logische Atomismus, 1924, in Philosophische und politische Aufsätze, 
p. 44-45. 

Pats pavadinimas „neutralusis monizmas“ reziumuoja pagrindinę 
šios teorijos tezę: medžiaga, iš kurios sudarytas pasaulis, nėra nei 
dvasia, nei materija, o kažkoks elementaresnis pradas. Jis yra neutralus 
dvasinių ir fizinių procesų atžvilgiu, kitaip sakant, dvasinių ir fizinių 
reiškinių pagrindą sudaro ta pati medžiaga. Be to, egzistuoja tik ši 
neutrali medžiagos rūšis, ir būtent todėl kalbama apie „monizmą“. 
Neutraliąją medžiagą Russellas taip pat vadina „pojūčiu“ arba „ap- 
raiška“. Tačiau čia jis turi omenyje ne subjekto santykį su jutiminiais 
duomenimis, bet tam tikrą procesą, kuris tam tikrame taške susijęs su 
fiziniu objektu. Remdamasis Whiteheado procesų metafizika, pama- 
tiniais pasaulio elementais Russellas laiko procesus, o ne daiktus, 
mano, kad neutralusis monizmas leidžia iš šių pamatinių elementų 
sukonstruoti ir fizinius, ir dvasinius reiškinius. 

Fizinių ir psichologinių reiškinių skirtumą Russellas aiškina pagal 
analogiją, pasiskolintą iš astronomijos. Kai giedrą naktį eksponuojama 
į dangų nukreipta fotografinė plokštelė, joje atsispindi tam tikroje 
dangaus dalyje vykstantys reiškiniai bei procesai. Tardamas, kad fizi- 
niai reiškiniai pastovūs, Russellas teigia, jog turi egzistuoti procesai, 
prasidedantys žvaigždėse ir pasibaigiantys nušvitinimo taškais foto- 
grafinėje plokštelėje. Bet kuriuo momentu ir bet kurioje vietoje, kurioje 
tokia plokštelė galėtų būti padėta, kiekvieno objekto, kuris iš tos vie- 
tos galėtų būti nufotografuotas, atžvilgiu turi egzistuoti toks procesas. 
Šie procesai gali būti konceptualizuojami pagal du principus. Galime 
susieti visas įvairių žvaigždžių apraiškas tam tikroje vienoje vietoje 
arba galime susieti visas tos pačios žvaigždės apraiškas skirtingose 
vietose. Pirmuoju atveju projektuojame tam tikrą „perspektyvą“ ir 
šitaip konstruojame psichinį reiškinį; antruoju atveju susiejame tai, 
kas būtina konstruojant fizinį reiškinį, pavyzdžiui, daiktą įprastąja 
neutralių pasaulio procesų atžvilgiu. Šioje vietoje galima priminti 
antrąjį Russello metodologijos principą: „Svarbiausia mokslinio filo- 
sofavimo maksima skamba taip: visur, kur tai įmanoma, išvestiniai objek- 
tai turi būti keičiami loginiais konstruktais.”’” 


>” Russell, Sinnesdaten und Physik, in Die Philosophie des logischen Atomismus, pa- 
renge J. Sinnreich, p. 111. 

Pagal šią maksimą tiek fiziniai objektai, tiek subjekto sąmonė tėra 
loginiai konstruktai, o ne pamatiniai pasaulio elementai. Psichologi- 
nė subjekto būsena, kai jis suvokia kėdę, laikytina kompleksiniu 
konstruktu: „Vaizdinys, kuriuo man dabar reiškiasi kėdė, yra ir mano 
paties, ir kėdės elementas, o Aš ir kėdė tėra loginės fikcijos.””' 


2.5 Russello įtaka 


Russellas padėjo pagrindus specifinei metodologijos krypčiai ana- 
litinėje filosofijoje: „Mano supratimu, svarbiausia kritiškai pažvelgti į 
tas sąvokas, kurios dažnai laikomos pamatinėmis ir todėl vartojamos 
nekritiškai.“ Russello loginės analizės metodą bei loginio atomizmo 
filosofiją perėmė ir toliau plėtojo pirmiausia Carnapas. Jeigu palik- 
tume nuošalėje Russello epistemologines tezes, tai šiedu dalykai ga- 
lėtų būti laikomi analitinės ontologijos ir mokslo teorijos pagrindu. 
Ilgainiui didžiausią poveikį turėjo Russello deskripcijų teorija. Ji iki 
šiol laikoma deskripcijų analizės standartu ir yra produktyviai tai- 
koma naujoje semantinėje literatūroje (pavyzdžiui, Steveno Neale'o 
Descriptions, 1991). Visą gyvenimą Russellas buvo politiškai aktyvus, 
ypač nuo penktojo dešimtmečio pradžios. Politikoje jis buvo kritiškai 
nusiteikęs intelektualas; jo balsą visuomenėje palaikant pasaulinę tai- 
ką sustiprino 1950 metais jam įteikta Nobelio premija. Kalbėdamas 
per radiją ir spaudoje jis aiškino atmosferinių branduolinių bandymų 
padarinius, agitavo didžiąsias valstybes nusiginkluoti; jis taip pat 
iškėlė į viešumą JAV karinių nusikaltimų Vietname faktus. Norėda- 
mas praktiškai paremti taikos šalininkus, jis įsteigė Bertrand'o Rus- 
sello taikos organizaciją. Ir nors jo politinės veiklos rezultatus sunku 
įvertinti, paskutiniaisiais gyvenimo dešimtmečiais jis neabejotinai 
garsėjo kaip įtakingas intelektualus kritikas. 


>! Russell, Philosophie des logischen Atomismus, in Die Philosophie des logischen Ato- 
mismus, parenge J. Sinnreich, p. 274. 


3. Ludwigas Wittgensteinas 


Ludwigas Wittgensteinas (1889-1951) baigė inžinerijos mokslus ir 
1911 metais nuvyko į Kembridžą studijuoti matematikos pas Russellą. 
Russello loginiai matematikos pagrindų tyrinėjimai jį paskatino susi- 
domėti logika bei filosofija. Pirmojo periodo filosofinių tyrinėjimų 
rezultatas buvo menkas, vėliau labai išgarsėjo Logikos-filosofijos trak- 
tatas (Tractatus logico-philosophicus, LFT). Atskiras šio veikalo dalis 
Wittgensteinas buvo parašęs per Pirmąjį pasaulinį karą dienoraščio 
pavidalu, po to 1918 metais jį perdirbo,o visas darbas buvo išleistas 
tik po trejų metų. 1918-1929 metais jis buvo metęs filosofiją, nes manė, 
kad Traktate iš esmės išnagrinėjo visas filosofijos problemas (žr. LFT 
įvadą). Dirbo kaimo mokytoju Žemutinėje Austrijoje, taip pat archi- 
tektu Vienoje. Baigiantis šiam periodui pradėjo dėstyti Kembridžo 
universitete; dėstytojo darbą, kurį kelerius metus nutraukė Antrasis 
pasaulinis karas, tęsė iki 1947 metų. Antruoju filosofinės veiklos pe- 
riodu, nuo 1928-1929 metų iki mirties, jis plėtojo filosofijos koncep- 
ciją, kuri ryškiai skiriasi nuo ankstesniojo veikalo nuostatos. Jo 
vėlyvąją filosofiją atspindi užbaigtas, tačiau tik po mirties išleistas 
veikalas Filosofiniai tyrinėjimai. Šis vėlyvasis darbas taip smarkiai ski- 
riasi nuo ankstesniojo, kad jie laikytini paradigminiais dviejų skir- 
tingų analitinės filosofijos metodologijų veikalais. Traktatas, kaip ir 
Frege's bei Russello kalbos filosofija, nagrinėja idealiąją kalbą, o Filo- 
sofiniai tyrinėjimai ženklina kasdienės kalbos filosofijos pradžią. Pir- 
moji srovė mėgina kasdienės kalbos loginės analizės priemonėmis 
kurti idealiąją kalbą, kuri leistų išreikšti visa, ką nurodome prasmin- 
gais kasdienės kalbos sakiniais, tik daug aiškiau ir loginiu požiūriu 
vienareikšmiškiau. Antroji srovė kasdienės kalbos vartojimą laiko 
kalbos filosofijos pradiniu tašku. Kasdienės kalbos nereikia koreguoti, 
modifikuoti ar papildyti pasitelkus idealiąją kalbą. Kuriant lingvis- 
tinių išraiškų reikšmės teoriją pirmoji srovė reikalauja konstruoti 

idealiaja kalbą, antroji srovė siekdama šio tikslo tiria kasdienės kalbos 
išraiškų vartojimo būdus įvairiuose kontekstuose. Išsamiau abi sroves 
galima charakterizuoti gretinant ankstyvojo ir vėlyvojo Wittgensteino 
teorijas. 


3.1 Logikos-filosofijos traktatas 


Logikos įtaką Traktate liudija jau pati minčių dėstymo forma. Teksto 
teiginiai numeruojami, vienas numeris kartais žymi tik vieną teiginį 
arba tik keletą teiginių. Traktatą sudaro septyni sunumeruoti „pagrin- 
diniai teiginiai“, kuriuos lydi paaiškinimai. Paaiškinimų numeracija 
nusako jų santykinę svarbą ir aiškinamų bei aiškinančių teiginių tvar- 
ką. Pavyzdžiui, teiginys 4.211 yra vienas 4-ojo „pagrindinio teiginio“ 
paaiškinimų, konkrečiau - teiginio 4.21 paaiškinimas. Nors išoriškai 
Traktato struktūra griežta, vis dėlto veikalas sunkiai suvokiamas. Mat 
daugelį teiginių Wittgensteinas kelia jų reikiamai neišaiškindamas 
ir nenurodydamas argumentų. Kadangi sunku pateikti nuoseklų ir 
vientisą Traktato vaizdą, jo interpretacijos iki šiol tebėra labai prieš- 
taringos. Taigi ir ši glausta pagrindinių Traktato tezių apžvalga tėra 
viena galimų interpretacijų. Tiesa, kai kuriose svarbiose vietose nuro- 
dysime ir kitokias interpretavimo galimybes. 


3.1.1 Traktato ontologija 


Jau iš pirmųjų Traktato teiginių matyti, kad Wittgensteinas, kaip ir 
Russellas (plg. 2.3.3.3), atmeta daiktų-savybių ontologiją ir teigia faktų 
ontologiją. 


LFT 1. Pasaulis yra visa, kas egzistuoja (was der Fall ist). 
LFT 1.1 Pasaulis yra faktų, o ne daiktų visuma. 


Pasaulis - tai faktų visuma, kurioje sudėtiniai faktai gali būti išskai- 
dyti į paprastuosius. Paprastaisiais faktais Wittgensteinas vadina da- 
lykų padėtis (Sachverhalte) (LFT 2). Dalykų padėtis yra objektų sąryšis 
(LFT 2.01). Objektai yra paprasti (LFT 2.02) ir nekintantys (LFT 2.027); 
o tai reiškia, kad pasaulį visada sudaro tie patys objektai nepriklau- 
somai nuo paties pasaulio kaitos. Pasaulis P1 ir pasaulis P2, kad ir 

kaip smarkiai jie skirtųsi, visada bus sudaryti iš tų pačių objektų. To- 
dėl objektus Wittgensteinas vadina pasaulio substancija (LFT 2.021), 
kuri nepriklauso nuo to, kas faktiškai yra (LFT 2.024). Šią objektų 
ypatybę galima nusakyti ir taip: objektų atžvilgiu neiškyla egzista- 
vimo ar neegzistavimo klausimas. O objektų sąryšis, arba dalykų pa- 
dėtis, gali priklausyti pasauliui P1, bet nepriklausyti pasauliui P2. 
Egzistuojanti dalykų padėtis vadinama paprastuoju faktu (Tatsache). 
Dalykų padėčių visuma sudaro situaciją (Sachlage). Situacijos atžvilgiu 
taip pat gali būti keliamas jos egzistavimo ar neegzistavimo klausi- 
mas. Egzistuojančią, arba realią, situaciją Wittgensteinas vadina sudė- 
tiniu faktu, arba tiesiog faktu. 

Realųjį pasaulį galima išskaidyti į sudėtinius faktus, o šiuos savo 
ruožtu - į paprastuosius, t.y. egzistuojančias dalykų padėtis. Traktato 
ontologijoje realaus pasaulio „sąrangos plytos“ yra tik egzistuojančios 
dalykų padėtys ir objektai -— nekintami dalykų padėties elementai. 
Sudėtiniai faktai nėra šios „plytos“, nes jie gali būti sukonstruoti iš 
paprastųjų, tad ontologinio taupumo sumetimais (žr. 2.3.3.1) turi būti 
išsiversta be jų. Neegzistuojančios dalykų padėtys bei situacijos taip 
pat nėra statybinė ontologijos medžiaga, nes ontologijai rūpi tik egzis- 
tuojantys dalykai, o visas realusis pasaulis gali būti sukonstruotas iš 
objektų ir egzistuojančių dalykų padėčių. 

Galimus pasaulius įmanoma charakterizuoti nusakant situacijas ir 
galiausiai dalykų padėtis nepriklausomai nuo to, ar jos egzistuoja. 
Kadangi visi galimi pasauliai susideda iš tų pačių objektų, jie ribojami 
objektų sąryšio galimybių. Kadangi objektų sąryšis jau buvo pava- 
dintas dalykų padėtimi, o dalykų padėtys negali viena nuo kitos pri- 
klausyti (LFT 2.061 ir toliau), tam tikras galimas pasaulis nusakytinas 
kiekvienos dalykų padėties atžvilgiu nurodant, ar ji egzistuoja, ar ne. 
Galimų dalykų padėčių aibė, kurią apibrėžia objektų sąryšio gali- 
mybės, taip pat sudaro pasaulių skirtingumo (tapatumo) pagrindą: 
du pasauliai P1 ir P2 yra skirtingi tada ir tik tada, kai bent viena 
dalykų padėtis, kuri egzistuoja pasaulyje P1, neegzistuoja pasaulyje 
P2, arba atvirkščiai. 

3.1.2 Paraleline kalbos ir pasaulio saranga 


Kalba traktuojama kaip sakinių visuma. Kasdienės kalbos sakiniai 
yra sudėtiniai. Juos loginė analizė gali išskaidyti į paprastuosius 
(elementarius). Savo ruožtu elementarius sakinius sudaro vardų są- 
saja, arba konkatenacija (LFT 4.22); vardai yra paprasčiausi ženklai, 
kurių jau negalima apibrėžti kitais ženklais (LFT 3.26). Vartojant 
sudėtinį sakinį nusakoma tam tikra situacija ir teigiama, kad ji eg- 
zistuoja. Vardus su objektais sieja atstovavimo (reprezentacijos) san- 
tykis. Sąvokas „reikšmė“ ir „prasmė“ Wittgensteinas vartoja kitaip 
negu Frege. Jis kalba tik apie vardų „reikšmę“ ir tik apie sakinių 
„prasmę“. Vardo reikšmė - tai objektas, kuriam jis atstovauja (kurį 
žymi) (LFT 3.203). Sakinio prasmė - tai jo nusakoma situacija (da- 
lykų padėtis) (LFT 4.031). Paralelinę kalbos ir pasaulio sąrangą gali- 
ma apibūdinti taip: 


Kalba Tai, ką atspindi sakiniai Tikrovė 
sudėtiniai sakiniai situacijos sudėtiniai faktai 
paprastieji sakiniai dalykų padėtys paprasti faktai 
vardai objektai 


3.1.3 Atvaizdo teorija 


Sakinio funkciją apibrėžia tai, kad juo galima kažką pasakyti apie 
tikrovę (LFT 4.027). Šią funkciją sakinys gali atlikti tik tuo atveju, jeigu 
jis yra loginis tikrovės atvaizdas (LFT 4.03). Tad ir situaciją arba da- 
lykų padėtį sakinys gali atvaizduoti tik tuo atveju, jeigu jis teikia loginį 
tikrovės vaizdą. Panagrinėsime atvaizdo teoriją išsamiau, nes ji su- 
daro Traktato kalbos filosofijos branduolį. 


Loginio atvaizdo (atspindžio) koncepcijos prielaidos 


Pagrindinė Traktato tezė skelbia: sakinys yra loginis fakto atvaizdas. 
Ją formuluoja du pagrindiniai Traktato teiginiai: 


LFT3 Loginis faktų atvaizdas yra mintis. 
LFT4 Mintis yra prasmingas sakinys. 

Traktatas teigia glaudų sakinio ir minties ryšį. Wittgensteinas perima 
Frege's idėją, kad sakiniu reiškiama mintis (LFT 3.1) ir sakinio turinys 
gali būti tapatinamas su minties turiniu. Nors tezėje LFT 3 kalbama 
tik apie mintį, kaip apie loginį faktų atvaizdą, dėl minėtojo sakinio ir 
minties glaudaus ryšio ji galioja ir sakinio atžvilgiu. 

Loginio atvaizdo idėja remiasi tam tikromis prielaidomis: 


(1) Jeigu atvaizdas atspindi tikrovę, tai jo vaizdavimo forma yra tik- 
rovės forma. (LFT 2.17) 
(2) Tikrovės forma yra loginė forma. (LFT 2.18) 


Iš (1) ir (2) išplaukia: 


(3) Jeigu atvaizdas atspindi tikrovę, tai jo vaizdavimo forma yra 
loginė. 

(4) Jeigu vaizdavimo forma yra loginė, tai atvaizdas yra loginis. (LFT 
2.181) 


Iš (3) ir (4) išplaukia: 


(5) Jeigu atvaizdas atspindi tikrovę, tai tas atvaizdas yra loginis. 
(6) Sakinys yra atvaizdas, atspindintis tikrovę. (LFT 4.01) 


Iš (5) ir (6) išplaukia: 
(7) Sakinys yra loginis tikrovės atvaizdas. (LFT 4.03) 


Kadangi teiginys (4) išreiškia tik lingvistinę konvenciją, išvada (7) iš 
esmės remiasi kitomis trimis prielaidomis. Panagrinėkime pirmąją — 
bendrosios atvaizdo koncepcijos - tezę. Ji nusako tas sąlygas, kurios 
turi būti patenkintos, kad būtų galima pavaizduoti tikrovę. Traktatas 
postuluoja ne tik prielaida (1) nusakytą ryšį, bet ir atvirkštinę impli- 
kaciją (LFT 2.171). Tad galioja ekvivalencija: X yra tikrovės atvaizdas, 
jeigu ir tik jeigu X vaizdavimo forma yra tikrovės forma. Antra, kon- 
cepcija remiasi įsitikinimu, kad loginė forma yra tikrovės forma (2-a 
prielaida). Trečia, postuluojama, kad sakiniai gali vaizduoti tikrovę 
(6-a prielaida). Jų forma turi atitikti tikrovės formą, t.y. loginę formą. 
Loginė forma yra bendra sakiniams ir faktams. Tad logika yra jun- 
giamoji kalbos ir pasaulio grandis. Šios trys prielaidos yra atvaizdo 
teorijos postulatai, kurie patys nėra įrodomi. 

„Loginis vaizdavimas“: sąvokos eksplikacija 


Atvaizdo teorija Traktate taikoma ne tik nušviečiant kalbos ir tikrovės 
santykį, bet ir aiškinant visų vaizdavimo priemonių bei tikrovės san- 
tykį. Erdviniai modeliai, spalvoti piešiniai ir t.t. yra taip pat tikrovės 
atvaizdai; kitaip sakant, jų vaizdavimo forma yra loginė. Tikrovės 
objektams atstovauja atvaizdo elementai (LFT 2.15). Tikrovės objektų 
santykiams atstovauja atvaizdo elementų santykiai (LFT 2.15). Kad 
atvaizdo struktūra galėtų atspindėti tikrovės struktūrą, atvaizdas ir 
tikrovė turi būti tos pačios loginės formos (LFT 2.17). Toliau ekspli- 
kuodami šią sąvoką remiamės Eriko Steniuso interpretacija. Tarkim, 
kad tam tikrą tikrovės fragmentą apibūdina tokie kasdienės kalbos 
sakiniai: 


„Feliksas yra Ernos ir Johano tėvas.“ „Johanas yra Ingridos tėvas.“ 
„Feliksas ir Ingrida yra garsūs žmonės.“ 


Čia aprašytas sudėtinis faktas gali būti pavaizduotas tik tuo atveju, 
jeigu kiekvieną tikrovės elementą atitinka tam tikras atvaizdo ele- 
mentas. Kadangi aprašomoji tikrovė susideda iš keturių asmenų (ob- 
jektų), vienos savybės (x yra garsus žmogus) ir vieno santykio (x yra y 
tėvas), bet kuris šio fakto atvaizdas turi būti sudarytas iš keturių tik- 
rinių vardų, vienos vienvietės ir vienos dvivietės predikatinės išraiš- 
kos. Tad šio fakto atvaizdas galėtų atrodyti taip: 


atvaizdas (i) 


Vardai: a,b,c,d (a) 
VEN 

Vienviečiai predikatai: O b z 

Daugiaviečiai predikatai: =? (d) 


Aiškinant atvaizde vartojamus ženklus kartu yra nusakomi visi at- 
vaizdo elementai. Taip pat nusakoma loginė atvaizdo forma. Taigi nu- 
rodant tikrovės elementus kartu nusakoma ir loginė tikrovės forma: 


Asmenys: Feliksas, Erna, Johanas, Ingrida 
Savybė: būti garsiam 
Santykis: būti tėvu 

Reikalavimas, kad atvaizdas ir tikrovė būtų tos pačios loginės formos 
(LFT 2.2), reiškia, kad atvaizdo ir tikrovės elementų skaičius bei jų 
pobūdis turi vienareikšmiškai atitikti vienas kitą. Atvaizdas ir tikrovė 
privalo turėti tą pačią loginę struktūrą (LFT 4.04). Ši sąlyga turi būti 
patenkinta, kad tam tikra atvaizdo elementų konfigūracija galėtų at- 
spindėti faktą. Tačiau tai dar negarantuoja, kad tas atvaizdas bus tei- 
singas. Žemiau pateikiamas atvaizdas (ii) turi tą pačią loginę formą 
kaip ir atvaizdas (i), tačiau, priešingai nei atvaizdas (i), jis nėra tei- 
singas, nes faktai nėra tokie, kokius atspindi šis atvaizdas. 


atvaizdas (ii) 


Vardai: a,b,c,d (a) 

wv IN 
Vienviečiai predikatai: O b | c 
Daugiaviečiai predikatai: => (d) 


Atvaizdas teisingas tada, kai dalykų padėtis yra tokia, kokią ją at- 
spindi atvaizdas, priešingu atveju jis yra klaidingas (LFT 2.222). Baig- 
dami panagrinėkime atvejį, kai atvaizdas išvis neatitinka minėtojo 
fakto, nes yra kitokios loginės formos. 


atvaizdas (iii) 
Vardai: a,b,c (a) 
Daugiaviečiai predikatai: — b c 


Loginė šio atvaizdo forma skiriasi nuo minėtojo fakto formos, nes 
joje figūruoja tik trys vardai ir nėra vienviečių predikatų. Tad ši ženk- 
lų konfigūracija nėra klaidingas mūsų nagrinėjamo fakto atvaizdas - 
ji apskritai nėra to fakto atvaizdas. 


3.1.4 Sakinio ir tikrovės ryšys 


Kad kasdienės kalbos sakinys galėtų vaizduoti tikrovę, jis privalo 
turėti jos loginę formą, t.y. kiekvienas tokio sakinio elementas turi 
atstovauti tik vienam apibrėžtam tikrovės elementui. Tačiau nors kas- 
dienes kalbos sakinys išreiškia mintį, loginė jo forma nėra akivaizdi. 
Ją turi atskleisti loginė analizė. 

Logine analize 


Loginė analizė yra procedūra, kurios metu tam tikras sakinys išskai- 
domas į paprastesnius sakinius taip, kad analizuojamasis sakinys ir 
skaidant gauti sakiniai išreiškia tą pačią mintį. Jų skirtumą lemia tai, 
kad išanalizuotieji sakiniai aiškiai atskleidžia reiškiamos minties lo- 
ginę formą. Wittgensteinas taip apibūdina loginę analizę: 


TLP 2.0201 Kiekvienas sakinys apie kompleksus gali būti išskai- 
dytas į sakinį apie jų sudedamąsias dalis ir į sakinius, kurie išsa- 
miai aprašo tuos kompleksus. 


Deja, konkretų loginės analizės pavyzdį, pateikiamą turint kritinę nuo- 
statą, randame tik jo Filosofiniuose tyrinėjimuose (žr. FT 60). Ten pradinis 
sakinys S1 „Šluota stovi kampe“ skaidomas į sakinį 52: „(S3) Šluotkotis 
stovi kampe ir (S4) Šluota stovi kampe, ir (S5) Šluota pritvirtinta prie 
šluotkočio.“ Sakinys 52 susideda iš trijų savarankiškų sakinių, siejamų 
loginės jungties „ir“. Panašiai turėtų būti atliekama tolesnė trijų su- 
dedamųjų sakinių (53, S4 ir 55) analizė. Pradinį kasdienės kalbos sakinį 
loginė analizė išskaido į elementarius sakinius, kuriuos sintaksiškai 
sieja loginiai ženklai („ir“, arba“, ne“ ir t.t.). Kada loginė analizė lai- 
kytina baigta, priklauso nuo elementarių sakinių apibrėžimo. 


Elementarūs sakiniai ir vardai 


Elementarūs sakiniai — tai paprasčiausi sakiniai. Jie paprasti sintak- 
siniu požiūriu, nes juose nėra loginių jungčių, ir jie vienas nuo kito 
nepriklauso. Sudedamąsias elementaraus sakinio išraiškas Wittgen- 
steinas vadina „vardais“ (LFT 4.22). Šie vardai - tai ne tik tikriniai 
vardai, bet ir savybių bei n-viečių santykių vardai. Kadangi šiuose 
sakiniuose negali būti loginių jungčių, sintaksiškai paprastos elemen- 
tarių sakinių formos atrodytų taip (LFT 4.24): f(a), g(a,b), ... z (a, 
a,,...a,), kur f yra vienvietė, g dvivietė ir z n-vietė predikatinė išraiška, 
o a, b, taip pat ir a,, a,, ...a yra vardai.” Kitas elementarių sakinių 
požymis - jų tarpusavio nepriklausomybė: 


?? Interpretacija, pagal kurią elementariuose sakiniuose gali figūruoti santykių 
vardai, ginčytina. Traktato sakinys 3.1432 gali būti suprastas kaip tezė, kad elemen- 

LFT 4.211 Elementaraus sakinio poZymis yra tai, kad joks kitas 
elementarus sakinys negali jam prieStarauti. 


Kadangi elementarus sakinys teigia, kad tam tikra dalykų padėtis eg- 
zistuoja (yra faktas), elementarių sakinių tarpusavio nepriklausomy- 
bės postulatas galioja ir paprastųjų faktų atžvilgiu (LFT 2.061 ir toliau). 

Pažvelgus į mūsų pavyzdį matyti, kad nors sudedamųjų sakinių 
S3, S4 ir 55 forma elementari, jie netenkina tarpusavio nepriklauso- 
mybės reikalavimo. Iš sakinio $3 „Šluotkotis stovi (kambario) kam- 
pe“, pakeitus vieną jo išraišką kita tokio pat loginio tipo išraiška, 
galime suformuluoti sakinį 56 „Šluotkotis stovi (kambario) viduryje“, 
kuris, kaip ir sakinys 53, yra elementarus. Tačiau sakiniai S3 ir 56 
nesuderinami: jeigu 53 teisingas, tai 56 turi būti klaidingas, ir atvirkš- 
čiai. O tai reiškia, kad šiedu sakiniai nėra elementarūs ir jų analizė 
turi būti tęsiama tol, kol visi sudedamieji jų sakiniai tenkins tarpu- 
savio nepriklausomybės postulatą. 

Traktate vardai yra iki galo išanalizuotų sakinių, t.y. elementarių 
sakinių, paprastieji ženklai (LFT 3.2 — 3.202). Jie yra neapibrėžiamieji 
pirminiai ženklai, t.y. jie negali būti paaiškinti vartojant kitus ženklus. 
Vardai turi reikšmę ne todėl, kad gali būti susieti su kitais ženklais, o 
todėl, kad žymi objektus. Vardo reikšmė yra objektas, kurį jis žymi. 
Objektai yra paprastieji tikrovės elementai. Kadangi vardai yra papras- 
tieji kalbos ženklai, sakinys gali atspindėti tikrovės fragmentą tik tuo- 
met, jeigu vardai, figūruojantys išanalizuotame sakinyje, vienareikš- 
miškai atitinka objektus, sudarančius nusakomos tikrovės fragmentą. 

Vardų ir objektų reprezentavimo (žymėjimo) santykis yra vienin- 
telė tiesioginė kalbos ir tikrovės sąsaja. Tik šiai sąsajai esant sakinys 
gali atspindėti tikrovę. 


LFT 4.0312 Sakinio galimybė pagrįsta objektų žymėjimo ženklais 
principu. 
Vardų ir objektų sąsaja yra loginio tikrovės vaizdavimo kalbos prie- 
monėmis pagrindas. Tačiau ji priklauso nuo elementarių sakinių ir 


tarūs sakiniai susideda tik iš daiktus žyminčių vardų. Plg. W. Sellars, Naming and 
Saying, in Science, Perception and Reality, London, 1963, p. 235. 

faktu sasajos. Tokia priklausomybe apibrézia Wittgensteino konteks- 
tines priklausomybes principas: 


LFT 3.3 Tik sakinys turi prasme; tik sakinio kontekste vardas turi 
reikSme. 


Taigi čia yra abipusė priklausomybė: sakinys turi prasmę tik tada, kai 
vardai, iš kurių jis sudarytas, turi reikšmę. 

Vardų sąsaja su objektais ir elementarių sakinių sąsaja su faktais 
kitaip dar vadinama projekcija. Sakinio ženklas tampa prasmingu saki- 
niu, jeigu jis teikia tam tikrą tikrovės projekciją. Projekcija atsiranda 
interpretuojant sakinio mintį (LFT 3.11). Todėl būtent minties pagava 
leidžia vaizduojant tikrovę vartoti sakinio ženklą. Deja, kaip ir Frege, 
Wittgensteinas minties pagavos, arba sakinio prasmės, sąvokos Trak- 
tate iki galo neaiškina. 


Loginių ženklų vaidmuo 


Logiškai išanalizuotas sakinys susideda iš elementarių sakinių, ku- 
riuos jungia loginiai ženklai. Elementarių sakinių prasmė buvo aiški- 
nama kaip vardo ir objekto reprezentavimo santykis. Dabar reikia 
išsiaiškinti, koks loginių ženklų vaidmuo sakinyje. Wittgensteinas 
laikosi esminės nuostatos, kad loginiai ženklai, arba loginės kons- 
tantos, objektų nežymi: 


LFT 4.0312 [...] Mano pagrindinė mintis yra ta, kad „loginės kons- 
tantos“ nieko nereprezentuoja; faktų logika negali būti reprezen- 
tuojama. 


Traktate loginių ženklų „ir“, „arba“, „ne“ ir t.t. vaidmuo nusakomas 
pasitelkiant teisingumo lenteles. Šie ženklai — sakinių operatoriai - iš 
vieno ar kelių sakinių sudaro naują sakinį, kurio teisingumo vertė 
priklauso nuo pradinių sakinių teisingumo vertės. 


P TP p q piq p q parbaq 
T K T T T T T T 
K T T K K T K T 

K T K K T T 

K K K K K K 

Sakinio operatoriaus „ne“ (~p) atžvilgiu galioja ši taisyklė: jeigu sa- 
kinys p teisingas, tai sakinys —p klaidingas, ir atvirkščiai. Sakinys, 
sudarytas iš dviejų sakinių, jungiamų operatoriaus „ir“ (į), yra tei- 
singas tada ir tik tada, kai abu sudedamieji jo sakiniai teisingi, visais 
kitais atvejais jis klaidingas. Sakinys, sudarytas iš dviejų sakinių, jun- 
giamų operatoriaus „arba“, yra klaidingas tada ir tik tada, kai abu 
sudedamieji sakiniai klaidingi, kitu atveju jis teisingas. 

Šie sakinių operatoriai taip pat vadinami teisingumo funkcijomis, 
kurių argumentai yra sudedamųjų sakinių teisingumo vertės, o re- 
zultatas — sudėtinio sakinio teisingumo vertė. Kadangi kasdienės kal- 
bos sakinys loginės analizės gali būti išskaidytas į elementarius saki- 
nius, kuriuos jungia sakinio operatoriai, atsiranda glaudus kasdienės 
kalbos sakinių ir elementarių sakinių ryšys: 


LFT 5 Sakinys yra elementarių sakinių teisingumo funkcija. 


Sudėtinio sakinio teisingumo vertę lemia sudedamųjų sakinių tei- 
singumo vertė pagal tai, koks loginis operatorius tuos sudedamuosius 
sakinius jungia. Nustatęs, kad skirtingi operatoriai gali būti išreikšti 
vienu kartotinai taikomu operatoriumi, Wittgensteinas pateikia ele- 
gantišką kasdienės kalbos sakinių ir elementarių sakinių sąsajos prin- 
cipą. Vieningą operatorių jis vadina N-operatoriumi. Šis operatorius 
gali būti taikomas bet kuriai baigtinei elementarių sakinių aibei. Sa- 
kinys, kuris gaunamas taikant N-operatorių baigtinei elementarių sa- 
kinių aibei, teisingas tada ir tik tada, kai nė vienas sudedamųjų sakinių 
nėra teisingas: sakinys „N (p, ą, r)“ reiškia tą patį, ką ir sakinys „—pį 
—gį r“. Del N-operatoriaus universalumo kiekvieną sakinį galima 
rekonstruoti kaip (paprastą arba kartotinį) N-operatoriaus taikymo 
elementariems sakiniams rezultatą. Šią konstrukcine sakinių savybę 
Wittgensteinas vadina bendrąja sakinio forma (LFT 6 ir toliau)?? 


3.1.5 Paprasti objektai ir sakinio prasmės apibrėžtumas 


Kasdienės kalbos sakinio prasmė Traktate apibrėžiama dviem aspek- 
tais: pirma, ją nurodo elementarių sakinių, gautų loginės analizės 


°° Varga von Kibėd, Variablen im Tractatus, in Erkenntnis, 39, 1993, p. 79-100. 

büdu, teisingumo funkcijos ir, antra, reprezentavimo (Zymejimo) san- 
tykis, siejantis elementariy sakiniy vardus su objektais. Vardais 
žymimi objektai turi būti paprasti ir nekintami, kitaip sakant, jie yra 
tie patys objektai visuose galimuose pasauliuose. Objektų egzista- 
vimas įrodomas remiantis modaliniu argumentu, kuris postuluoja 
atvaizdo teorijos teisingumą: 


(1) Jeigu pasaulis nebūtų sudarytas iš objektų, tai sakinio prasmė 
priklausytų nuo to, ar kitas sakinys teisingas. (LFT 2.0211) 

(2) Jeigu sakinio prasmė priklausytų nuo to, ar kitas sakinys tei- 
singas, negalėtume turėti pasaulio vaizdo. (LFT 2.0212) 

(3) Pasaulio vaizdą turime. 


(4) Pasaulis yra sudarytas iš objektų. 


Prielaida (1) rodo, jog Traktate Wittgensteinas pripažįsta tik dvi sakinio 
prasmės aiškinimo galimybes: arba apeliuodamas į vardo ir objekto 
žymėjimo santykį, arba į kitų sakinių teisingumą. Pastarąją alternatyvą 
jis atmeta remdamasis šiuo netiesioginiu argumentu. Prielaidoje (2) 
iškeliama hipotetinė idėja, kad sakinio prasmė priklauso nuo kitų 
sakinių teisingumo. Jeigu ši hipotezė būtų teisinga, tai sakinio pras- 
mės supratimas implikuotų žinojimą, kad tam tikras kitas sakinys 
teisingas. Sakinys ką nors sako apie tikrovę tik tuomet, jeigu jis mums 
teikia tam tikrą tikrovės vaizdą (LFT 4.03). Tačiau vaizdą suprantame, 
jo prasmę suvokiame nežinodami, ar kiti vaizdai mums teikia teisingą 
tikrovės atspindį. Taigi iš prielaidos, kad sakinio prasmė priklauso 
nuo to, ar kitas sakinys teisingas, išplaukia, jog sakiniai negali sukurti 
jokio tikrovės vaizdo. Tačiau, pagal prielaidą (3), neabejotina, kad 
tokius vaizdus sakiniais kuriame. Vadinasi, turi egzistuoti paprasti 
tikrovės elementai, t.y. objektai, taigi ir sakinio prasmė iš esmės pri- 
klauso nuo vardo ir objekto žymėjimo santykio. 

Objektų egzistavimas yra ne tik sakinio prasmingumo būtinoji są- 
lyga, bet ir tos prasmės apibrėžtumo garantija. Šią priklausomybę 
reikia paaiškinti plačiau. Pirmiausia pateikime naują sakinio prasmės 
charakteristiką. Traktate sakinys įvardijamas kaip savo paties teisin- 
gumo sąlygų išraiška (LFT 4.431). Sakinio prasmė, t.y. jo vaizduojama 
dalykų padėtis, gali būti charakterizuojama kaip aibė visų galimų 

pasauliu, kuriuose tas sakinys teisingas (LFT 4.2 ir toliau). Galimas 
pasaulis apibrėžtas tik tada, kai kiekvieno elementaraus sakinio at- 
žvilgiu nurodoma, teisingas jis ar klaidingas (LFT4.26). Jeigu išana- 
lizuoto sakinio forma yra ,,piq”, tai jis teisingas tada ir tik tada, kai 
egzistuoja dalykų padėtis p ir dalykų padėtis q, t.y. šis sakinys tei- 
singas visuose tuose galimuose pasauliuose, kurie turi vieną bendrą 
bruožą - juose elementariems sakiniams p ir q galima priskirti teisin- 
gumo vertę „tiesa“. Kokią teisingumo vertę juose galima priskirti 
kitiems elementariems sakiniams, šiuo atveju neturi reikšmės. 

Taip interpretuodami sakinio prasmę galime paaiškinti, kodėl pa- 
prastų objektų egzistavimas garantuoja prasmės apibrėžtumą. Logiš- 
kai išanalizuoto sakinio požymis toks: jame nėra išraiškų, žyminčių 
kompleksus, t.y. objektų konfigūracijas. Priešingu atveju tokios išraiš- 
kos būtų ne vardai, bet užslėptos deskripcijos (plg. p. 59), o tai reikš- 
tų, kad sakinys nėra galutinai išanalizuotas. Sakinio analizė, galiausiai 
pasibaigianti vardo ir objekto santykiu, garantuoja, kad sakinyje ne- 
lieka išraiškų, žyminčių kompleksus. Negali būti taip, kad paprastoji 
išraiška žymi objektų konfigūraciją, egzistuojančią realiame pasau- 
lyje, tačiau nebūtinai egzistuojančią visuose galimuose pasauliuose. 
Tokiu atveju ji kažką žymėtų tik realiame pasaulyje, viename galimų, 
o ne visuose. Paprastoji išraiška turėtų reikšmę, o elementarus sa- 
kinys, kuriame ji figūruoja, turėtų prasmę tik viename galimų pa- 
saulių. Tuose galimuose pasauliuose, kuriuose ji neturėtų reikšmės, 
sakinio teisingumas ar klaidingumas negalėtų būti apibrėžtas. Sakinio 
teisingumo sąlygų neapibrėžtumas Traktate reiškia to sakinio prasmės 
neapibrėžtumą. Vienareikšmiška ir galutinė sakinio analizė, kuri bai- 
giasi paprastaisiais ženklais elementariuose sakiniuose ir kuri dėl to 
galiausiai remiasi objektų egzistavimu, yra sakinio teisingumo sąlygų, 
vadinasi, ir jo prasmės apibrėžtumo pagrindas. 


LFT 3.23 Paprastųjų ženklų galimybės reikalavimas yra prasmės 
apibrėžtumo reikalavimas. 


Paprastų objektų prigimties klausimas Traktate nesprendžiamas ir iki 
šiol ginčijamas. Galime paminėti keletą labai skirtingų interpretacijų: 
realistinė — objektai yra elementarios fizikinės dalelytės (B.J. Griffi- 
nas), fenomenalistine - jie yra taškai regėjimo lauke (J. ir M. Hintikka), 


82 I. Frege, Russellas ir Wittgensteinas 


lingvistinio pragmatizmo - jie yra neredukuojamų savybių egzemp- 
lifikacijos (H. Ishiguro) arba net įprasti kasdienės kalbos objektai 
(B.P. Carruthersas). Nors interpretacijos skirtingos, visi vieningai lai- 
kosi įsitikinimo: Traktatas pateikia neprieštaringus principus tolesnei 
objektų specifikacijai. Tačiau iš tikrųjų taip nėra. Traktate pateikiami 
prieštaringi principai, iš kurių bent vieną privalu atmesti, kad būtų 
galimas objektų lygmens apibrėžtumas. Omenyje turime šiuos tris 
principus: 


(i) Elementarių sakinių forma yra „f(a)“, „g(ab)“, ... (žr. p. 76). Ele- 
mentariame sakinyje objektams priskiriamos išorinės savybės, pavyz- 
džiui, elementariame sakinyje „f(a)“ objektui a priskiriama išorinė 
savybė f. 

(ii) Išorinės ir vidinės savybės santykiauja kaip tam tikros dimensijos 
vertės su pačia dimensija. Pavyzdžiui, kaip ilgio padala santykiauja 
su ilgio matmeniu arba kaip spalviniai tonai — su spalvos dimensija. 
(iii) Elementarūs sakiniai yra logiškai vienas nuo kito nepriklausomi, 
t.y. jų teisingumo vertės nepriklauso viena nuo kitos. 


Jeigu elementariame sakinyje „f(a)“ objektui a priskiriama išorinė 
savybė f (pagal i), o ši savybė yra tam tikros dimensijos vertė (pagal 
ii), tai egzistuoja elementarus sakinys „g(a)“, kurio teisingumo vertė 
priklauso nuo sakinio f(a) teisingumo vertės. Čia „g“ žymi tos pačios 
dimensijos, kuriai priklauso „f“, kitą vertę taip, kad dvi skirtingos 
vertės negali vienu metu charakterizuoti to paties objekto. Pavyz- 
džiui, jeigu sakinys „Taškas a yra raudonas“ teisingas, tai sakinys 
„Taškas a yra mėlynas“ negali būti teisingas. Iš principų (i) ir (ii) 
išplaukia, kad šie elementarūs sakiniai logiškai vienas nuo kito pri- 
klauso. Wittgensteinas pats atkreipė dėmesį į šią problemą 1929 me- 
tais, kai grįžo prie filosofijos, ir rašinyje „Pastabos apie loginę for- 
mą“ („Some Remarks on Logical Form“) atmetė elementarių sakinių tar- 
pusavio nepriklausomybės postulatą. 


3.1.6 „Pasakymo“ ir „parodymo“ skirtumas 


Kalbą Traktatas apriboja faktų aprašymo funkcija. Todėl visi tie kas- 
dienės kalbos sakiniai, kurie šios funkcijos neatlieka, laikomi nepras- 

mingais arba beprasmiais. Kasdienės kalbos sakinys, aprašantis faktinę 
dalykų padėtį, prasmingas tada ir tik tada, kai visi vardai, kurie lieka jį 
išanalizavus, žymi objektus. Wittgensteinas išskiria dvi prasmės ne- 
turinčių sakinių klases. Pirmąją sudaro logikos sakiniai, pavyzdžiui, p 
arba ~p. Logikos sakiniai yra tautologijos, t.y. jie yra teisingi visuose 
galimuose pasauliuose. Todėl jie nieko nesako ir nieko neaprašo. Tą 
patį statusą turi jų neiginiai, loginiai prieštaravimai, pavyzdžiui, (p 
arba —p), nes jie yra klaidingi visuose galimuose pasauliuose. Vis dėlto 
tokie sakiniai nėra beverčiai, nes jie aiškiai atskleidžia savo loginę struk- 
tūrą. Kad sakinys „p arba ~p“ yra tautologija, nėra pasakoma, o veikiau 
parodoma. Panašiai bet kurio logiškai išanalizuoto sakinio forma parodo, 
ar tas sakinys yra tautologiškas, prieštaringas ar prasmingas. Sakinys 
parodo savo loginę formą (LFT 4.121). Tautologijas ir prieštaravimus 
Wittgensteinas vadina neprasmingais (sinnlose) sakiniais. Sakinius, pri- 
klausančius antrajai prasmės neturinčių sakinių klasei, jis vadina bepras- 
miais (unsinnige). Skiriamasis šių sakinių bruožas yra tas, kad, viena 
vertus, dėl jų loginės formos jie nėra nei tautologijos, nei prieštaravimai, 
tačiau, kita vertus, išanalizavus jų formą lieka bent viena išraiška, kuri 
nieko nežymi. Wittgensteinas skiria dvi nežyminčiųjų išraiškų klases, 
būtent formaliąsias ir vertybines sąvokas. Jeigu sakinyje figūruoja for- 
malioji sąvoka, tokia kaip „objektas“, „funkcija“, „skaičius“ ir t.t., tai 
taisyklingai vartojant ženklus visa, ką tokiu sakiniu mėginama pasa- 
kyti, gali būti tik parodyta. Jeigu mėginama pasakyti, kad du elemen- 
tarūs sakiniai tam pačiam objektui priskiria skirtingas savybes, gau- 
nami beprasmiai pseudosakiniai, nes juose turi figūruoti formaliosios 
sąvokos „objektas“ ir „savybė“. Idealiojoje kalboje tas sąvokas parodo 
taisyklingas paprastųjų ženklų vartojimas propozicinėse formulėse 
„Ka)“ ir „g(a)“. Kad kalbama apie tą patį objektą, parodo tai, jog varto- 
jamas tas pats objekto vardas, o kad kalbama apie skirtingas savybes, 
parodo tai, jog vartojami skirtingi predikatai. 

Ne tik formaliųjų, bet ir vertybinių sąvokų vartojimas paverčia 
sakinius beprasmiais. Etikos, estetikos bei religijos sakiniai, kuriuose 
yra vertybinių sąvokų, nieko neaprašo, o tik išreiškia vertinimą. Ka- 
dangi vertybės, Wittgensteino supratimu, nėra faktai, o prasmingi 
sakiniai gali išreikšti tik faktus, vertinimų negalima išreikšti pras- 
mingais sakiniais (LFT 6.41). Vartodami beprasmius sakinius prieiname 

kalbos ribą. Jie parodo kalbos ribas; bet koks mėginimas išreikšti etines, 
estetines ar religines tiesas pasmerktas nesėkmei. Kadangi tai, ką paro- 
do neprasmingi sakiniai (tautologijos, prieštaravimai, sakiniai su for- 
maliosiomis bei vertybinėmis sąvokomis), negali būti pasakyta (LFT 
4.1212) ir kadangi mokslas nagrinėja tik prasmingus sakinius, jis iš 
principo niekuo negali padėti, kai kasdiene kalba mėginama reikšti 
nenusakomus dalykus. Tokia yra paskutinė Traktato tezė: 


LFT 7 Apie ką negalima kalbėti, apie tai reikia tylėti. 


Wittgensteino įsitikinimu, visa, ką filosofija, suvokianti ir pripažįs- 
tanti savo ribas, iš principo gali pasakyti, jis pasakė Traktate. Todėl šį 
veikalą užbaigęs jis metė filosofiją ir išvyko mokytojauti į kaimo mo- 
kyklą Žemutinėje Austrijoje. 


3.1.7 Traktato įtaka 


Traktatas padarė didžiulę įtaką Vienos rateliui, kuriam, be kitų, pri- 
klausė Moritzas Schlickas, Friedrichas Waismannas, Rudolfas Car- 
napas, Ottas Neurathas ir Hansas Reichenbachas. Ši mokslininkų gru- 
pė iškilo į viešumą 1929 metais, kai paskelbė programinį rašinį „Moks- 
line pasaulėžiūra“ („Wissenchaftliche Weltanschauung”). Tas rašinys 
buvo loginio empirizmo filosofijos pradžia. Iš Wittgensteino Traktato 
jie perėmė įsitikinimą, kad visi prasmingi sakiniai yra gamtos mokslų 
sakiniai. Atmetę „metafiziką“ (kurią Aristotelis laikė svarbiausia filo- 
sofijos atšaka) ir laikydami ją netikusios filosofijos sinonimu, loginiai 
empirikai ėmėsi pastangų kurti ekonomišką gamtos mokslų teorijų 
aiškinimą, nes būtent čia funkcionuoja gamtos mokslų sakiniai. Iš šių 
pastangų kilo mokslo teorija. 

Traktato kalbos filosofija taip pat paskatino semantikos, grindžia- 
mos teisingumo sąlygų idėja, bei galimų pasaulių teorijos plėtotę. 
Traktate sakinys apibrėžiamas kaip savo paties teisingumo sąlygų iš- 
raiška (LFT 4.431). Vadinasi, sakinio prasmė gali būti visiškai paaiš- 
kinta nurodant jo teisingumo sąlygas. Kita vertus, sakinio prasmę 
galima apibrėžti nurodant galimų pasaulių aibę, kurioje jis bus tei- 
singas. Galimas pasaulis čia suvokiamas kaip visų tam tikrame pasau- 
lyje egzistuojančių dalykų padėčių aibė. Šiuo požiūriu Traktatas yra 

pirmtakas galimų pasaulių semantikos, kuri buvo išplėtota septin- 
tajame dešimtmetyje siekiant paaiškinti modalinių teiginių, tokių kaip 
„Galima, kad p“, „Būtina, kad p“, prasmę. 


3.2 Filosofiniai tyrinėjimai 
3.2.1 Paskatos 


1929 metais grįžęs į Kembridžą ir pirmąkart profesionaliai nagrinė- 
damas filosofijos problemas, rašinyje „Pastabos apie loginę formą“ 
Wittgensteinas atmetė savo ankstesnį postulatą apie elementarių sa- 
kinių tarpusavio nepriklausomybę, nes tas postulatas pasirodė nesu- 
derinamas su išorinių ir vidinių savybių vaidmeniu elementariuose 
sakiniuose (plg. 3.1.5). Tam tikros elementarių sakinių (priklausančių 
tai pačiai „dimensijai“) teisingumo sąlygų kombinacijos nėra galimos. 
Pavyzdžiui, jeigu objektas A yra raudonas, jis negali būti žalias; net 
jeigu „A raudonas“ nėra elementarus sakinys, reikia pripažinti, kad 
elementarius sakinius gali sieti nesuderinamumo santykiai. Tokios pri- 
klausomybės, kaip „kas yra raudona, negali būti žalia“ (jas Carnapas 
pavadino „prasmės postulatais“, žr. p. 115), siaurina elementarių sa- 
kinių sudarymo galimybes ir šitaip veikia jų prasmę nepriklausomai 
nuo atvaizdo teorijos postuluojamo reprezentacijos santykio. Repre- 
zentacijos santykį papildo kitas prasmės šaltinis — kalbinės išraiškos 
vieta kalbos sistemoje. 

Tai buvo pirmoji paskata tolesniems tyrimams; juos užbaigus Witt- 
gensteino atsakymas į klausimą „Kodėl sakinys turi prasmę?“ jau 
buvo ne „Todėl, kad jo sudedamieji žymi objektus“, o „Todėl, kad jis 
atlieka tam tikrą vaidmenį kalbiniame žaidime“. Klausimas, kaip kon- 
krečiai įvyko ši Wittgensteino minties transformacija, vis dar yra jo 
rašytinio palikimo, užpildančio trejų metų spragą tarp Filosofinių pas- 
taby (Philosophische Bemerkungen) ir Filosofinės gramatikos (Philosophi- 
sche Grammatik), tyrimų objektas. 

Antroji paskata galėjo būti Wittgensteino pasigauta žodžių ir šach- 
matų figūrų analogija. Tam tikra figūra yra „žirgas“ todėl, kad ji gali 
judėti tik tam tikru būdu. Jos reikšmę apibrėžia ši judėjimo taisyklė, 
o ne reprezentacijos santykis; panašiai ir vartojimo taisyklės gali 

apibrėžti (ir iš dalies neišvengiamai apibrėžia, kaip rodo prasmės pos- 
tulatų būtinybė) žodžių reikšmę. Koks „žirgo“ „ėjimo“ „užvaldant“ 
aštuonetą naujų langelių vaidmuo, savo ruožtu priklauso nuo kitų 
žaidimo taisyklių. Taigi šachmatų figūros vaidmuo priklauso nuo 
šachmatų taisyklių visumos; vadovaudamasis šia analogija, Wittgen- 
steinas daro išvadą, kad kiekvieno žodžio prasmė priklauso nuo kal- 
bos sistemos. 

Kalbant konkrečiau, jis atmeta vardo ir objekto pirmykštės sąsajos 
idėją, nes prisipažįsta, kad „parodomajam apibrėžimui“ - pavyzdžiui, 
„raudona yra visa tai, kas turi šio daikto spalvą“ — daro įtaką kalbos 
sistema, kuriai tas apibrėžimas priklauso: juk tai, kad šiuo atveju kal- 
bama apie spalvą, turi būti artikuliuota. Net elementariausias parodo- 
masis apibrėžimas — pasakymas „raudonas“, lydimas parodomojo 
gesto, - priklauso nuo kalbos sistemos; pati gesto nuoroda (net jeigu ji 
nesunkiai išmokstama) vis dėlto nėra objektyvus ar prigimtinis daly- 
kas. Parodomojo gesto prasmės priklausomybė nuo kalbos sistemos 
liudija, kad ženklas ir veiksmas negali iš esmės skirtis. Užrašas ar 
garsas tampa ženklu tik dėl jo vartojimo taisyklės. 

Taigi kalba įgyja prasmę ne dėl reprezentacinio santykio su tikrove, 
ji yra veikiau autonominė sistema; o tai reiškia, kad jos neriboja kokia 
nors pirminė ar vienintelė funkcija - pavyzdžiui, tikrovės aprašymo — 
ir kad ji aprėpia daugybę skirtingų ir vienodai teisėtų ženklų vartojimo 
taisyklių. Tačiau Wittgensteinas labai anksti suprato, kad parodomojo 
gesto problema iškyla ir taisyklių sistemos atžvilgiu: kaip taisyklės įgyja 
prasmę? Jeigu taisyklė sako, kad tam tikras būdvardis gali būti varto- 
jamas tam tikram objektui apibūdinti, tai pačios taisyklės santykis su 
konkrečiu jos taikymo atveju yra panašus į įsako santykį su jo vykdy- 
mu. Tačiau įsakas, kad jis galėtų būti vykdomas, turi būti suprantamas. 
Jeigu visas kalbos supratimas remiasi kalbos taisyklių taikymu, tai tam, 
kad būtų galima kalbos taisykles taikyti, reikėtų papildomų taisyklių, 
nurodančių, kaip tos taisyklės taikomos. Jeigu kalbos supratimas yra 
kalbos taisyklių taikymas, tai reikalingos taisyklės, paaiškinančios, kaip 
turi būti taikomos pirmosios. Tačiau ir šių papildomų taisyklių atžvil- 
giu iškyla ta pati problema - atsiranda nuolatinės regresijos pavojus. 

Dar vieną problemą kalbos taisyklių sistemos atžvilgiu kelia autori- 
teto regresija. Taisyklės gali būti nustatytos arba sutartinės. Jeigu kaž- 

kas nustato taisykles, kuriomis kiti turi vadovautis, jos privalo büti 
autoritetingos — turi būti papildomai nurodyta arba sutarta, kad kaž- 
kam suteikiama galia tokias taisykles nustatyti. Jeigu dėl taisyklių 
sutariama, tai turi būti nustatyta arba sutarta, kad tokio sutarimo 
privalu laikytis. Taigi ir čia susiduriame su regresija; „aukščiausiojo 
autoriteto“ būti negali — kas antraip jam pačiam būtų autoritetas? 


3.2.2 Kalbinis žaidimas ir prasmė 


Nagrinėdamas tokio pobūdžio problemas Wittgensteinas pakeitė au- 
tonomines kalbos sistemos koncepciją nauja — kalbinių žaidimų kon- 
cepcija. Ji yra pamatinė Filosofinių tyrinėjimų (FT), svarbiausio Witt- 
gensteino veikalo po Traktato, idėja. Nors Filosofiniai tyrinėjimai iš esmės 
buvo baigti dar 1946 metais, knyga dienos šviesą išvydo tik 1953-iai- 
siais, praslinkus dvejiems metams po Wittgensteino mirties. Glaustai 
panagrinėkime svarbiausius kalbinių žaidimų koncepcijos bruožus. 


Kalba ir veiksmas 


Kalba nėra vien simbolių, vartojamų pagal apibrėžtas taisykles, sis- 
tema (ji nėra „formalizmas“, kaip dažnai teigia Wittgensteinas); kal- 
ba — tai visų pirma vartojimas. Kalbą žmonės vartoja veikdami, ir pati 
veikla yra kalba: 


Visumą - kalbą ir veiksmus, į kuriuos kalba įpinta, - taip pat va- 
dinsiu „kalbiniu žaidimu“. (FT 7) 


Veikla, kai kalba atlieka savo funkciją, apibrėžia vartojamųjų sa- 
kinių prasmę. 


Įsivaizduok, kad nuvyksti kaip tyrinėtojas į nepažįstamą kraštą, ku- 
riame kalbama tau visiškai svetima kalba. Kokiomis aplinkybėmis 
pasakytum apie tenykščius žmones, kad jie duoda paliepimus, su- 
pranta juos, vykdo, priešinasi jiems ir t.t.? (FT 206) 


Kad šių žmonių lingvistiniai veiksmai galėtų turėti, pavyzdžiui, pa- 
liepimo arba įsakymo prasmę, privalo egzistuoti veiksmai, kurie suvo- 
kiami kaip vykdymas, priešinimasis (paprastai kartu su įsakančiojo 

pastangomis ji igyvendinti); turi egzistuoti atpaZistami autoriteto 
bei pavaldumo santykiai ir pan. Wittgensteinas daznai vartoja fraze 
„kalbinis Zaidimas” taip, kad galima isivaizduoti atskirus ,,kalbinius 
žaidimus“. 


Antai kokią kalbinių žaidimų įvairovę pateikia šie ar panašūs pa- 
vyzdžiai: 

Įsakyti ir veikti pagal įsakymą 

Aprašyti objektą pagal jo išvaizdą arba matmenis 

Sukonstruoti objektą pagal jo aprašymą (piešinį) 

Duoti įvykių tėkmės ataskaitą 

Išdėstyti spėjimus dėl įvykių tėkmės 

Iškelti hipotezę ir ją patikrinti 

Pateikti eksperimento rezultatus lentelėmis ir diagramomis 

Išgalvoti istoriją; ją skaityti 

Vaidinti kaip teatre 

Šokti ratelį ir dainuoti 

Įminti mįsles 

Laidyti sąmojus; pasakoti 

Išspręsti skaičiavimo užduotį 

Versti iš vienos kalbos į kitą 

Prašyti, dėkoti, keiktis, sveikinti, melstis. (FT 23) 


Akivaizdu, kad kalbiniai žaidimai susiję tarpusavyje; antai įsakymo 
atveju neklusnumas užtraukia tam tikras pasekmes; neklusnumas gali 
reikštis žodiniu atsisakymu jį vykdyti. Kitaip tariant, su įsakymu su- 
sijęs kalbinis žaidimas neatsiriboja nuo priešinimosi kalbiniu žaidimu, 
ir atvirkščiai. Šiuo požiūriu kasdienę kalbą galima traktuoti kaip skir- 
tingų, vienas kitą apibrėžiančių kalbinių žaidimų visumą. 

Norint suprasti Wittgensteino kalbinių žaidimų koncepciją pir- 
miausia būtina suvokti, kad kalbinių išraiškų prasmę lemia ne pats 
kalbėjimas, o veikiau ekstralingvistinis elgesys. Šitai paaiškėja, kai 
klausimą mėginame kelti supaprastintai, - jį taip ir kelia pats Wittgen- 
steinas — kaip suvokiame, kad žmonės nepažįstamame krašte varto- 
dami tam tikrus žodžius, pavyzdžiui, ką nors įsako? Galime pasiten- 
kinti šia įsakymams būdinga taisykle: 

Jeigu asmuo x turi galia isakyti asmeniui y atlikti veiksma z, ir x 
isako y atlikti z, tai y privalo atlikti z, ir x turi atsakyti uz z pa- 
sekmes. 


Tarkim, kad nustateme, jog asmuo A (kuri laikome vadu) turi galia 
isakineti medZiokléje asmeniui B (kuri laikome kariu). Tad jeigu B ryte 
atvyksta pas A, ir A jam pasako ,,Abrakadabra”, tai B privalo vyktii 
medžioklę; jeigu medžioklė B atitraukia nuo darbų savo ūkyje, o jo 
artimieji kreipiasi pagalbos į A, tai A privalo ką nors pasiųsti jiems 
pagalbon. Visa tai gana aiškiai liudija, kad tokiomis aplinkybėmis 
„Abrakadabra“ turi šitokią prasmę: A įsako B vykti į medžioklę. 


Papročiai ir taisyklės 


Šis faktas mūsų pavyzdyje priklauso nuo tam tikrų sąlygų: A yra 
autoritetas B atžvilgiu, B įpareigojamas atlikti tam tikrus veiksmus, A 
yra atsakingas. Tokios sąlygos susikuria dėl to, kad žmonės ypatingai 
elgiasi vienas su kitu: jie, pavyzdžiui, nesitaikstys su faktu, kad B, 
užuot vykęs į medžioklę, griebėsi plūgo, ir įtrauks jį į medžiotojų būrį. 
O Bartimieji nuvyks pas A ir neduos jam ramybės tol, kol tas nepasiųs 
ko nors jiems pagalbon. Kitais atvejais šios sąlygos dar aiškesnės. 


Ką bendra turi taisyklės išraiška - tarkim, kelrodis - su mano veiks- 
mais? 

[...] kelrodžio laikomasi tik tiek, kiek egzistuoja nusistovėjęs nau- 
dojimosi juo paprotys. (FT 198) 


Atsakymas į klausimą, kaip su kelrodžiu susiję veiksmai suteikia 
prasmę pačiam kelrodžiui, būtų toks: kelrodis rodo vietovės, kurios 
vardas ant jo užrašytas, kryptį, nes egzistuoja bendras žmonių pa- 
protys eiti rodyklės smaigalio kryptimi. Jeigu būtų įprasta eiti rodyk- 
lei priešinga kryptimi, kelrodis turėtų nuorodos eiti priešinga kryp- 
timi prasmę. (Tada jis, žinoma, būtų statomas kitaip.) Lygiai taip pat 
kiekviena kalbos išraiška įgyja prasmę tik dėl vienokio ar kitokio jos 
vartojimo papročio. 

Įtraukdamas į kalbinių žaidimų koncepciją „papročio“ sąvoką, Witt- 
gensteinas išsprendžia abi problemas, kurias, kaip matėme, taisyklės 
sąvoka kelia autonominės kalbos sistemos koncepcijai. Ankstesnioji 

taisyklių samprata rėmėsi modeliu, kai taisyklės išdėstomos atskiru 
sąrašu, į kurį galima apeliuoti siekiant nustatyti, ar tam tikras veiksmas 
atitinka taisyklę. Šio modelio taisyklė yra pirminis dalykas, ir būtent 
jos pagrindu sprendžiama, ar tam tikras elgesys su ja suderinamas. 
Tačiau nusistovėjus papročiui padėtis priešinga: taisyklingas, regu- 
liarus elgesys yra pirminis dalykas, o kaip turi atrodyti jį apibūdinanti 
taisyklė, sprendžiama to elgesio pagrindu. Žmonių įprotis kelrodį nau- 
doti būtent taip suponuoja išvadą, kad vadovaujamasi taisykle: „Kelyje 
į A atradęs kelrodį su užrašu A toliau ženk rodyklės smaigalio kryp- 
timi.” Tokio pobūdžio teisingai elgsenai pakanka, kad žmonės įprastai 
reaguoja į rodyklę; jie taip išmokyti. Žmonėms nebūtina apeliuoti į 
kokias nors atskiru sąrašu pateiktas taisykles, kad vėliau galėtų jas 
taikyti; taigi neiškyla abejonių dėl jų taikymo, vadinasi, ir nebūtina 
apeliuoti į papildomas taisykles, pašalinančias šią abejonę. 

Veikiau priešingai: jeigu žmonės dažnai abejotų, ką jiems daryti 
išvydus kelrodį, manytume, kad minėtojo papročio nėra (kelrodis 
neturi jokios prasmės). Pasak Wittgensteino, taisyklėmis besivado- 
vaujantis elgesys išmokstamas (FT 237) ir kartą išmoktas tampa savai- 
me suprantamas (FT 238): žmogus nespėlioja, ką jam reikėtų daryti 
(FT 210), jis nesirenka iš alternatyvų (FT 213, 219), nedvejoja (FT 212, 
213), veikia nesiaiškindamas, ar jo veiksmai pagrįsti, ar jis gerai in- 
formuotas (FT 211-213, 219, 222-223); neįsivaizduoja, kad galima 
veikti kitaip (FT 219, 231), jaučiasi įžeistas, jei kas pasielgia kitaip 
(FT 240). Todėl ir autoriteto problema esant papročiams negali iškilti. 
Papročiai galioja ne todėl, kad jie buvo tokie nustatyti ar kad dėl jų 
buvo susitarta, o todėl, kad visi paprastai elgiasi pagal tam tikrą mo- 
delį; papročiai saisto atskirą individą su kitais tiek, kiek jis taikosi prie 
kitų individų lūkesčių. Kur tokio prisitaikymo nėra, ten ir papročiai 
nesusiformuoja. (Wittgensteinas nesprendžia klausimo, kaip papro- 
čiai atsiranda ir kodėl išlieka; jam pakanka parodyti, kad jie neabe- 
jotinai egzistuoja ir lemia lingvistinių išraiškų prasmę.) 

Reikšmė ir vartojimas 
Wittgensteinas kartais nagrinėja ne prašymo, dėkojimo, įsakymo, pra- 


nešimo ir t.t. kalbinius žaidimus, bet žaidimus, siejamus su atskirais 
žodžiais ar sakiniais. Antai jis samprotauja apie sakinio „Jam skauda“ 

arba apie žodžio „skausmas“ kalbinius žaidimus (FT 300). Tokiais 
atvejais jis omenyje turi visumą kalbinių žaidimų, kuriuose figūruoja 
šie žodžiai arba sakiniai. Kalbiniai žaidimai, siejami su tam tikru žo- 
džiu ar sakiniu, yra, Wittgensteino teigimu, žodžio ar sakinio „var- 
tosena“; taip suvokiamą vartoseną jis tapatina su žodžio reikšme (pa- 
vyzdžiui, FT 30), tiesa, jos beveik niekada eksplicitiškai netapatin- 
damas su sakinių prasme (pavyzdžiui, FT 20). 

Kartais Wittgensteinas pateikia kalbinio žaidimo dramaturgiją, ypač 
pirmuose 64-iuose Filosofinių tyrinėjimų paragrafuose. Ten aprašyti su- 
konstruoti pavyzdžiai, kuriais siekiama parodyti, kaip žodžių reikšmė 
priklauso nuo veiksmų bei bendro kalbinio žaidimo konteksto. 

Perėjimas nuo taisyklių (taisyklių sąvado) prie papročių gali paaiš- 
kinti, kodėl Wittgensteinas taip įnirtingai puola (FT $ 65-80) idėją, 
kad sąvokas privalu vartoti pagal griežtus kriterijus, kurie galiotų 
visiems būsimiems jų taikymo atvejams. Šią idėją jis laiko prietaru, 
kuris žodžių vartojimą sieja su nustatytomis taisyklėmis; juk taisyklės 
veikia tik tiek, kiek jų taikymas konkrečiu atveju nepriklauso nuo 
konkrečių aplinkybių. Tačiau faktiškai vartojamos kalbos atžvilgiu 
tokia prielaida klaidinga, ji tėra prietaras; faktiškai kasdienė kalba 
vartojama nesikamuojant dėl abejonių, o tai rodo, kad iš anksto nu- 
statytų taisyklių idėja neturi pagrindo. Wittgensteino alternatyva — 
įprasta, savaime suprantama, visiems bendra kalbos išraiškų varto- 
sena - leidžia suprasti ir jo idėją, kad daugmaž panašūs faktai, kuriuos 
aprėpiame ta pačia sąvoka, sudaro tam tikrą „šeimyninių panašumų“ 
tinklą (FT 66, 67). Pavyzdžiui, jeigu A, B, C ir D yra kalbiniai žaidimai, 
tai nebūtina, kad jie turėtų kokį nors bendrą „žaidimo esmės“ api- 
brėžimą; pakanka to, kad A yra panašus į B, D-įC,oC-į D (arba B - 
į D). Nėra būtini kokie nors esminiai žaidimų bruožai („žaidimo es- 
mė“) būtent todėl, kad žodžių vartojimo sritis gali būti plečiama ne- 
numatomomis, tačiau taisyklę atitinkančiomis kryptimis. Tarkim, A 
yra žaidimas, kai leidžiant žiedą per rankas paskutinis, kuris jį gauna, 
turi pabučiuoti vieną dalyvių; kai sugalvojamas B, lošimas kauliukais, 
jis taip pat be abejonių laikomas žaidimu - galbūt del to, kad taurė 
irgi eina per rankas ir atsitiktinumas taip pat svarbus; tačiau niekas 
gali nežinoti, kas šiuo atveju lemia, kad abejonių neiškyla. Atsiradus 
D, pasiansui, visi galbūt neabejodami sakytų, jog tai nėra žaidimas 

(veikiau dėmesio koncentravimo pratimas); tačiau jeigu prieš tai būtų 
atsiradęs C, skatas, jis galbūt būtų suteikęs trūkstamą „panašumų 
tiltą“. Taigi galima žaidimo tąsa - nenumatomas dalykas, nes nejma- 
noma numatyti, kokie panašumai gali būti reikšmingi. Tačiau Zai- 
dimų atsiradimo procesas vyksta pagal taisykles, t.y. kaip savaime 
suprantamas. | 


Socialinis reikšmės pobūdis 


Nustatomas taisykles keisdamas papročiu Wittgensteinas žengia lemia- 
mą žingsnį — nuo individualistinės prie socialinės reikšmės teorijos. 
Taisyklių sąvadu asmuo gali naudotis individualiai; jam pakanka turėti 
taisyklės formuluotę, kuri užrašyta arba kurią jis prisimena. Įsitiki- 
nimas, kad reikšmė, kurią asmuo suteikia žodžiui, priklauso nuo vaiz- 
dinių, kuriuos jis su tuo žodžiu sieja, yra plačiai paplitęs tiek filosofijoje, 
tiek kasdienėje mąstysenoje. Paprastai įsivaizduojama, kad tai, kokią 
reikšmę asmuo teikia žodžiui ar sakiniui, yra jo reikalas; žodžio nesu- 
prantant klausiama, ką jis turi galvoje? Filosofijoje šia prasme dažnai 
vartojama „intencijos“ sąvoka; esą reikšmė, kurią turi tam tikro asmens 
vartojama išraiška, priklauso nuo to asmens „intencijos“. Kadangi tokiu 
atveju asmuo turėtų pasikliauti vartojimo taisyklėmis, tad ir žinoti tų 
taisyklių prasmę, t.y. turėtų remtis vartojimo taisyklių vartojimo taisyk- 
lėmis ir t.t., visa ši koncepcija veda į ydingą begalybę; keldami klausimą, 
ką reiškia, kad kalbantysis teikia tam tikrą prasmę žodžiui, gauname 
atsakymą, jog jis jau disponuoja „vidine“ kalba (nors jos atžvilgiu gali 
būti keliamas tas pats klausimas). Wittgensteinas Filosofinius tyrinėjimus 
pradeda būtent nuo šios koncepcijos kritikos (FT 1, 32), pabrėždamas 
socialinį kalbinių žaidimų pobūdį. 

Kritiką sustiprina jo argumentas, kuriuo mėginama įrodyti, kad 
„privati kalba“ negalima (FT 243-315). Pagal apibrėžimą privati kalba 
yra toji, kurios negali suprasti niekas, išskyrus patį vartotoją. Čia nag- 
rinėjama hipotetinė privati kalba, kuri tariamai atspindi nekomuni- 
kuojamus vidinius pojūčius; klausimas, ar tokia kalba yra tik atskiras 
„privačios kalbos“ atvejis, ar sudaro patį jos apibrėžimą, interpre- 
tuotojų tebėra ginčijamas; tačiau čia mums nebūtina jį spręsti, nes pats 
argumentas bet kuriuo atveju gali būti taikomas daug plačiau. Svar- 
biausi argumento momentai išdėstyti FT 258: jeigu asmuo nori suteikti 

prasmę privačiam - taigi pagal apibrėžimą kitų nesuprantamam, ne- 
paaiškinamam ir neišmokstamam - žodžiui „E“, juo pavadindamas 
tam tikrą savo pojūtį, tai tokiu būdu jis dar neapibrėžia to žodžio 
vartosenos. Juk čia nėra įprastas įvardijimas (kai iškart paaiškėja, ko- 
kias pasekmes kitiems jis sukels). Jis negalėtų, iš naujo patirdamas tą 
pojūtį, remtis prisiminimu, kad būtent jis jam davė vardą „E“, ir šio 
prisiminimo pagrindu jį vadinti „E“; nes faktas, kurį jis įsivaizduoja 
prisimenąs, nėra apibrėžtas. Čia negalima kalbėti apie teisingą (ar 
neteisingą) prisiminimą, kurio pagrindu galėtų atsirasti „E“ varto- 
senos taisyklė. „E“ lieka beprasmė išraiška; solipsistiniame kontekste 
jokiam ženklui neįmanoma suteikti jokios reikšmės. 

Pagal Wittgensteino kalbinių žaidimų koncepciją nei „turėjimas 
galvoje“, nei supratimas nėra problema. Vartodamas išraišką „2x“ 
individas turi galvoje dauginimą iš dviejų, jeigu jis laikosi įprasto „2x“ 
vartojimo būdo; vartodamas x jis turi galvoje kėlimą kvadratu, 
jeigu jį vartoja taip, kaip jis paprastai vartojamas. Vartodamas „x!2“ 
jis turi galvoje dauginimą iš dviejų, jeigu tą išraišką jis vartoja taip, 
kaip yra įprasta vartoti „2x“, arba turi galvoje kėlimą kvadratu, jeigu 
ją vartoja taip, kaip yra įprasta vartoti išraišką „x“ (FT 190). Varto- 
damas išraišką „x““ individas ją supranta kaip kėlimą kvadratu, jeigu 
jis laikosi įprastos X vartosenos; būtent šis „dispozicinis“ supra- 
timas yra reikšmės arba „intencijos“ pagava. Kas šia dispozicine pras- 
me suvokia seką 2, 4, 6, 8, tas gali ją tęsti įprastu būdu (FT 145). Tiesa, 
egzistuoja ir „epizodinis“ supratimas, kurį galima datuoti: „Priei- 
damas ketvirtąjį sekos skaičių jis suprato sekos sudarymo taisyklę“; 
tačiau šis epizodinis supratimas tėra dispozicinio supratimo pradžia 
(FT 151, 179). 


3.2.3 Sąmonė ir elgsena 


Dėmesys pojūčių kalbinės raiškos problemai paskatino Wittgensteino 
socialinę reikšmės koncepciją plėtoti trimis kryptimis pateikiant: a) 
„paradigminę“ sąmonės reiškinių interpretaciją, b) ekspresyvaus kal- 
bos vartojimo analizę ir c) socialinę ekspresyvios nelingvistinės elg- 
senos interpretaciją. 

Sąmoningumo faktai kaip paradigmos 


Samoningumo faktai - taip čia vadinsime Žmogaus pojūčius, jausmus, 
nuostatas, požiūrius, pomėgius, norus, įsitikinimus, prisiminimus, 
motyvus, ketinimus, sprendimus, mintis, suvokimus, vaizdinius, sva- 
jones ir t.t. - susiję su žmogaus elgsena. Įprasta sakyti, kad jie pasi- 
reiškia tam tikru elgesiu - tiek nelingvistiniu (pavyzdžiui, kai iš bai- 
mes žmogus pašoka), tiek lingvistiniu (pavyzdžiui, kai savo panieką 
žmogus atskleidžia pikta fraze „Esi visiškas kvailys!“). Filosofinių tyri- 
nėjimų antrosios dalies pirmame skyriuje, kalbėdamas apie elgesio, 
kuriuo reiškiami sąmoningumo faktai, pobūdį Wittgensteinas vartoja 
žodį „paradigma“. Jį čia vartosime šiek tiek supaprastintai, tardami, 
kad Wittgensteinas vadovaujasi tokia dalyko samprata: sąmoningu- 
mo faktų ir jų apraiškos santykis toks, koks tam tikros paradigmos ir 
jos dalių santykis. Antai skausmas su sužeidimu, vaitojimu, glostymu 
ir t.t. susijęs taip, kaip kryžiaus paradigma - su savo komponentais 
bei jų išdėstymo tvarka. Ši sąmonės reiškinių ryšio su elgesio faktais 
samprata nuosekliai dėstoma FT 143-155, taip pat FT 179-184, kur 
kalbama apie supratimo apraiškas bei atskirai (FT 156-178) apie skai- 
tymą. (Skaitymas problemiškas dėl to, kad žodžių junginys „skaityti 
garsiai“ pateikia psichologinę akustinio elgesio charakteristiką.) Tą 
pačią sampratą Filosofiniuose tyrinėjimuose liudija daugelis kitų pasta- 
bų, pavyzdžiui, kai kalbama apie „turėjimą omenyje“ (FT 33-35), va- 
dovavimasi taisykle (FT 198-242), skausmą (FT 286, 287), mąstymą 
(FT 327-333), įsivaizdavimą (FT 363-374), laukimą bei įvairius kitus 
sąmonės reiškinius (FT 437-465), veiksmo intenciją (FT 611-632). 
Grįžkime prie analogijos: nupieštą kryžių sudaro susikertantys 
skersinis ir išilginis brūkšniai. Analogijos esmė yra ta, kad, panašiai 
kaip negali būti kryžiaus be šitaip išdėstytų brūkšnių, negali būti jokio 
supratimo apie skausmą be minėtų jo apraiškų. Toji analogija yra 
netgi glaudesnė: ta pati kryžiaus paradigma gali būti realizuojama 
labai skirtingai (susikertančios sijos, malūno sparnai, namų blokus 
skiriančios gatvės); skausmas pasireiškia ne tik nurodyta elgsena, bet, 
pavyzdžiui, ir tada, kai pastebime žmogų krūpčiojant, išvystame 
skausmo iškreiptą jo veidą, matome, kaip jis kiša ranką į šaltą vandenį 
ir t.t. Kitokie šios elgsenos komponentų deriniai gali išreikšti kitokias 

paradigmas; tas pats elgsenos büdas kitame kontekste gali nurodyti 
kitokį sąmonės faktą (ašaros sutikus ilgai lauktą Žmogų reiškia vei- 
kiau džiaugsmą, o krüptelejimas dėl staigaus judesio - veikiau išgąstį 
nei skausmą). Šios paradigmos nepastebimai pereina viena į kitą: 
nuostaba, nusivylimas, pasipiktinimas. Jose gali būti spragų bei trik- 
džių, pavyzdžiui, kai jausmas reiškiamas tik užuominomis. Trūkstant 
daugelio paradigmos elementų, ji pati išnyksta; tačiau tai, ko trūksta 
viename jos gale, gali būti aptikta kitame - antai skausmas nebūtinai 
reiškiamas vaitojimu, apie jį gali byloti sukąsti dantys. Paradigmos 
gali susipinti, kai žmogus vienu metu reiškia ištisą jausmų gamą; jos 
gali slėpti viena kitą, kai vaidinama siekant jausmų neatskleisti. 

Kai yra tam tikri paradigmos komponentai ir jie reikiamai išdėstyti, 
atsiranda ir pati paradigma; šis santykis, žinoma, nėra priežastinis. 
Taigi matydami komponentus, išdėstytus tam tikra tvarka, matome 
ir pačią paradigmą. Lygiai taip pat, pasak Wittgensteino, galime su- 
vokti sąmoningumo faktus suprasdami atitinkamus elgsenos faktus. 
Šių faktų nededukuojame remdamiesi elgsenos faktais; juos matome 
tyrinėdami elgseną. (Žinoma, gali būti, pavyzdžiui, kad tas stebėjimas 
nebus pakankamai ilgas arba kad paradigmą nustelbs kita paradigma, 
kai ji bus struktūrizuota laike.) Tačiau iš principo žmogaus sąmonės 
faktai tokie pat atviri kaip ir visi kiti faktai. Maža to, pavyzdžiui, 
sielvarto apraiškas pastebime kartais tik suvokę Žmogaus sielvartą — 
panašiai, kaip nužvelgdami peizažą pirmiausia pastebime horizontą 
ir tik vėliau - žemę ir dangų. 

Saviraiška 

Lingvistinė raiška yra svarbi sąmoningumo faktų paradigmų sudeda- 
moji dalis. „O!“ gali reikšti nuostabą, „Tu parše!“ - pasipiktinimą, „Ly- 
ja“ - įsitikinimą, kad lyja. Kartais tokios raiškos priemonės yra sakiniai, 
kuriuose „aš“ atlieka veiksnio funkciją: „aš suprantu“ gali reikšti supra- 
timo aktą, „man skauda“ — skausmą. Siekdamas parodyti, kad tokiais 
sakiniais kalbantysis nieko neteigia apie save (ir atmesdamas tokių 


sakinių neklaidingumo interpretaciją, apie kurią netrukus kalbesime), 
Wittgensteinas iškelia įdomią funkcionalistinę hipotezę: 


Žodžiai siejami su pradine, natūralia pojūčių raiška ir vartojami jos 
vietoje. Vaikas susižeidžia ir rėkia; suaugusieji jį išmoko skausmą 

reikSti pirmiausia Süksniais, o veliau - ir sakiniais. Jie ji ismoko 
naujos skausmo elgsenos. (FT 244) 


Frazė „siejami ir vartojami jos vietoje“ turi būti interpretuojama tiesio- 
gine prasme, kaip toje pačioje pastraipoje sako pats Wittgensteinas: 
„žodinė skausmo raiška pakeičia riksmą, ji jo neaprašo“. Tokia savi- 
raiška (avowal) nėra aprašymas, nes ji negrindžiama pojūčių stebėjimu 
(FT 290). Ji taip pat nėra aptariamąjį objektą atitinkantis aprašymas; 
saviraiška nėra grindžiama tuo, kad ji atitinka savo objektą. Toks atiti- 
kimas - vienintelis kalbos išraiškų vartojimo pagrindas: 


Vartoti žodį jo nepagrindžiant nereiškia jį vartoti nepagrįstai. 
(FT 289) 


Saviraiška grindžiama veikiau tuo, kad tam tikra paradigma išreikšti 
pojūčiai ar išgyvenimai dera tarpusavyje ir prie aplinkybių (FT 155, 
179), kurių visuma sudaro paradigmą, signalizuojamą tos raiškos. 
Taigi skausmo išraiška „man skauda“ — kad ji būtų pagrįsta — turi 
atsirasti tinkamoje atpažįstamos skausmo raiškos paradigmos vietoje 
(pakeisdama, pavyzdžiui, vaitojimą). 

Kadangi žmonės išmoksta šiuos dalykus reikšti tinkamai, tokia 
saviraiška paprastai netrikdo paradigmų, yra patikima. Todėl stebė- 
tojas gali ją — panašiai kaip vaitojimą - laikyti patikimu tam tikros 
sąmonės būsenos ženklu; antai tas, kuris sako „suprantu“, paprastai 
supranta. Būtent šitai yra saviraiškos patikimumo šaltinis. Kitas toks 
šaltinis yra garantija, kad dauguma saviraiškos būdų atlieka socialiai 
vertingą funkciją. „Man skauda“ paprastai reiškia skundimąsi, „my- 
liu tave“ — meilės prisipažinimą, „tikiuosi sėkmės“ - sėkmės viltį; kelti 
abejones dėl tokios saviraiškos patikimumo arba ją kritikuoti papras- 
tai nesuderinama su visuomenės požiūriu. Būtent todėl jos palieka- 
mos už kritikos ribų. 

Su visuomenės pripažinimu siejamas saviraiškos būdų patikimu- 
mas leidžia Wittgensteinui diagnozuoti klaidą, kuria remiasi tokia 
koncepcija: saviraiška atspindi individo žinias apie jo vidinį pasaulį. 
Jeigu „man skauda“ išties reikštų teiginį apie individo asmens pasaulį 
ir jeigu jo sąmonė jam būtų neklystamai prieinama, tada saviraiškos 
tikrumas galėtų būti jos neklaidingumo garantija. Mėginant taip inter- 

pretuoti tikrumą - kaip tai daro faktiškai visa šiuolaikinė postde- 
kartiškoji filosofija — turi būti postuluojamas sąmonės prieinamumas 
jos subjektui. Wittgensteinas, aiškindamas sąmonės reiškinius, mė- 
gina išsiversti be šio abejotino postulato. 

Žinoma, tokia saviraiškos interpretacija paliko pėdsaką: Wittgen- 
steinas privalėjo pripažinti, kad sąmonės fakto raiška iš dalies apibrėžia 
patį sąmonės faktą. Kad ir dėl to, jog ji sudaro tam tikros paradigmos 
dalį, o paradigmos pobūdis priklauso nuo ją sudarančių elementų. Kal- 
biniai paradigmos komponentai turi ypatingą reikšmę: jie teikia, tech- 
nikos kalba tariant, daugiausia informacijos. Šachmatų lenta vadinama 
šachmatų lenta tik todėl, kad joje tam tikra žinoma tvarka išdėtyti 32 
juodi ir 32 balti langeliai. Jeigu langelis e4 būtų raudonas, lenta nebe- 
būtų šachmatų lenta; ji yra šachmatų lenta tik tada, jeigu langelis e4 
baltas. Tačiau ši langelio e4 „reikšmė“ niekuo nesiskiria nuo kitų lan- 
gelių reikšmės; joks atskiras langelis neturi išskirtinės reikšmės šach- 
matų lentos apibrėžtumui. 

Tačiau saviraiškos atveju viskas yra priešingai. Egzistuoja dau- 
gybė elgsenos faktų, kurie liudija, tarkim, tam tikrą individo įsiti- 
kinimą. Tai, kad ryte jis mano, jog dieną lis, byloja tokie faktai: jis 
apsivelka lietpaltį, pasiima skėtį, į miestą važiuoja autobusu, užuot 
apsivilkęs striukę ir važiavęs dviračiu. Tačiau joks nelingvistinis 
elgesys (ryte) negali išreikšti fakto, jog individas mano, kad popiet 
bus dargana. Kodėl? Nors Wittgensteinas aiškiai nepasako, tačiau 
suprantama, kad nelingvistinė elgsena žmogaus suvokimo požiūriu 
yra kur kas mažiau artikuliuota negu lingvistinė raiška. Šešių žodžių 
sakinio pasirinkimas atspindi pasirinkimą iš didžiulės aibės sakinių, 
sudarytų iš šešių žodžių; skėčio pasiėmimo prasmę nusako pasi- 
rinkimas turbūt tik iš kokio tuzino reikšmingų elgsenos būdų esant 
tokiai situacijai. Tad tam tikros kalbos sakinio vartojimas teikia (dėl 
kalboje artikuliuotų galimybių gausos) kur kas daugiau informacijos 
negu bet koks nelingvistinis elgesys. Galbūt tai susiję su faktu, kad 
žmogus pasižymi ypatingais garsų artikuliavimo ir jų pagavos gebė- 
jimais, nors Wittgensteinas nieko apie šiuos gebėjimus nekalba. Jis 
tiesiog priima faktą kaip savaime suprantamą. Tačiau pasiekus tam 
tikrą ribą, tik lingvistinės raiškos skirtumai pradeda lemti sąmonės 
būklės skirtumus: 

Sakome, jog šuo bijo, kad šeiminkas jį muš; bet nesakome, jog šuo 
bijo, kad šeimininkas jį muš rytoj. Kodėl? (FT 650) 


Kontekstas (FT 649) rodo, koks būtų Wittgensteino atsakymas: šuo ne- 
disponuoja reikiamais lingvistinio elgesio įgūdžiais. Ir šį nesutapimą 
lemia skirtingos artikuliacinės, o ne akustinės elgsenos galimybės. 


Socialinė saviraiškos interpretacija 


Ką konkrečiai atskiras saviraiškos aktas suteikia paradigminės sąmo- 
nės fakto išraiškai, priklauso nuo jo lingvistinės reikšmės, kuri pagal 
Wittgensteino kalbinių žaidimų koncepciją yra socialinis reikšinys. 
Kiek sąmonės būklės lingvistinė išraiška apibrėžia pačią sąmonės 
būklę, tiek toji išraiška, būdama lingvistinė, taigi ir socialinė, lemia, 
kaip bus suvokiama individo sąmonės būklė - ar individas kažko 
laukia, tikisi, baiminasi, viliasi. Nors to jau pakanka, antrojoje Filo- 
sofinių tyrinėjimų dalyje, maždaug nuo 315-0 skirsnio, Wittgensteinas 
pasitelkia pavyzdžių, kurie leidžia plačiau apibendrinti. Antai indi- 
vido noras pasiekti druskinę reiškiamas ne tik kalba, bet ir (tarkim, 
prie vaišių stalo) tam tikrais gestais, kurie „patenkinami“ perduodant 
jam druskinę. Taigi noro turinį — gauti druskine - apibrėžia tokios 
elgsenos įprasta interpretacija. 

Kai kurie Wittgensteino pavyzdžiai įtartinai priartėja prie bendrųjų 
teorinių teiginių. Anksčiau tai matėme kalbėdami apie „turėjimą gal- 
voje“: norint suteikti prasmę išraiškai „x!2“, ją reikia sieti su kita, 
vartojama pagal tam tikrą standartą. Pažvelkime į įsivaizdavimo bei 
ketinimo pavyzdį. Tikslingas veiksmas, pasak Wittgensteino, nėra 
elgesys, kurį kaip nors reguliuoja ketinimas, o veikiau visiškai įval- 
dytas elgesys (FT 628-630); jo priešybė — klumpantis elgesys. Prisi- 
minus Wittgensteino papročio sąvokos apibrėžimą, paaiškėja, kad 
klausimas, kokiu mastu individas yra ką nors įvaldęs, priklauso nuo 
visuomenės pripažintų standartų. Kitas pavyzdys pabrėžia socialinę 
vaizdinių turinio determinacija. Wittgensteinas sugretina „A isivaiz- 
duoja, kad...“ su „A elgiasi taip, tarsi ...“, sugestionuodamas analogiją 
su teatru. 


Turbūt net galiu įsivaizduoti [...], kad kiekvienas sutiktasis gatvėje 
jaučia baisius skausmus [...]. Kitaip tariant, aš atlieku vaidmenį, 

elgiuosi taip, tarsi kiti jaustu skausma. Kai ta darau, apie mane sako, 
jog aš įsivaizduoju, kad ... (FT 391) 


Kas matė kinų teatro piešinius, kurių prasmė kinų publikai yra visiš- 
kai akivaizdi, o europiečiui tėra terra incognita, tas žino: atsakymas į 
klausimą, ar individas elgiasi taip lyg x, ar taip lyg y, yra tam tikros 
konvencijos dalykas. Taigi tiek, kiek „A įsivaizduoja, kad ...“ gali būti 
interpretuojama kaip „A elgiasi taip, tarsi ...“, įsivaizdavimo turinys 
yra socialiai sąlygotas. Tas pat pasakytina ir apie tuos atvejus, kai 
įsivaizdavimas lyginamas su paveikslų stebėjimu arba aprašymu, kai, 
pavyzdžiui, tas aprašymas leidžia nupiešti objekto paveikslą: 


Psichinis vaizdinys yra toks vaizdas, kuris aprašomas, kai kas nors 
aprašo įsivaizduojamą objektą. (FT 367) 


O ką atspindi tas vaizdas, priklauso nuo visuomenėje priimtų vaiz- 
davimo būdų. 

Socialinis sąmonės faktų determinuotumas mūsų nestebins, jeigu 
prisiminsime dvi paradigmų ypatybes. Pirmiausia paradigma yra 
kontekstu apibrėžiamas dalykas; „s“ žodyje „sodas“ yra ne stilizuotas 
skaičius „5“, o raidė. Elgsenos paradigmų kontekstą sudaro pirmiau- 
sia socialiniai faktai: 


Matau paveikslą, vaizduojantį besišypsantį veidą. Ką darau, kai tą 
šypseną vienąkart suvokiu esant draugišką, o kitąkart -pikta? [...] 
Isivaizduoju, kad besišypsantis pirmuoju atveju žvelgia į Zai- 
džiančius vaikus, o antruoju - į kenčiantį priešą. (FT 539) 


Kita vertus, daugelis paradigmų egzistuoja tik tiems žmonėms, kurie 
geba jas atpažinti. Kryžiaus komponentai, išdėstyti tam tikra tvarka, 
galėtų tokie ir pasilikti; tačiau jie reiškia kryžių tiems žmonėms, kurie 
yra išmokę tą pačią paradigmą išskirti iš daugybės kitų komponentų. 
Tų paradigmų, kurios pasireiškia žmonių elgesiu, tapatumą lemia 
žmonių reakcijos panašumas. Individo elgsena atspindi skausmą tik 
tam individui susijus su kitais, kurie į ją reaguoja ir reiškia užuojautą 
ar teikia pagalbą. 

3.2.4 Wittgensteino itaka 


IS visy analitines filosofijos atstovu Wittgensteinas turi bene dau- 
giausia Sansy tapti filosofijos klasiku. Ir ne tik del aforistinio ir mis- 
lingo Traktato bei Filosofiniy tyrinėjimų teiginių pobūdžio. Wittgen- 
steinas visa gyvenimą laikėsi nuostatos vengti teiginių, kurie būtų ir 
suprantami, ir apibendrinamieji. Nelaimingas filosofo gyvenimas bei 
prieštaravimų draskoma asmenybė sukėlė prozos ir dramos tekstų 
apie jį laviną. Filosofinės Wittgensteino interpretacijos gali būti plė- 
tojamos kaskart iš naujo. Net jeigu jos akivaizdžiai šauna pro šalį, 
visada atsiras žmonių, traktuojančių jas rimtai. 

Turinio požiūriu daugiausia įtakos turėjo jo reikšmės vartojimo 
teorija (nors „vartojimas“ ir „reikšmė“ retai visų suprantami vieno- 
dai). Filosofinės psichologijos srityje jo įtaka buvo veikiausiai netie- 
sioginė, bet stipri. Šiuolaikinė sąmonės filosofija neįsivaizduojama be 
Gilberto Ryle’o 1949 metais išleisto veikalo Sąmonės samprata (The Con- 
cept of Mind), kurio idėjas formavo Wittgensteino sukurta Kembridžo 
filosofinė atmosfera bei jo rodoma pagarba kasdienei kalbai. Tik trum- 
palaikę įtaką padarė bene svarbiausia Wittgensteino įžvalga, kurią jis 
mėgino skleisti ir žodžiu, ir raštu: filosofinės kalbos atžvilgiu dera 
laikytis ypatingo įtarumo nuostatos, nes nekontroliuojama kalba daž- 
nai pati sukuria problemų, kurios vėliau pasirodo neišsprendžiamos. 
Deja, nors filosofui racionalu laikytis tokios nuostatos, nuo septintojo 
dešimtmečio jos beveik niekas neprisimena. 


II 


Kai kurių sisteminių disciplinų 
apžvalga 


4. Metaetika 


1903 metais išleistas Moore’o veikalas Etikos principai (Principia ethica) 
padėjo pagrindą toms lingvistinėms bei epistemologinėms etikos sta- 
tuso studijoms, kurios analitinėje filosofijoje žinomos metaetikos var- 
du. Tačiau toji knyga dar nebuvo paties etikos statuso analizė; tai dar 
nebuvo metaetinė studija, nes Moore'as joje veikiau dėsto tam tikrą 
utilitarinės moralės sistemą (žr. toliau 5-ą skirsnį). Jis mėgina paro- 
dyti, kas yra gėris ir kaip dera gyventi. Tačiau analitinė filosofija iš 
pradžių sutelkė dėmesį vien į metaetines problemas. 

Moore’o indėlis į metaetinę diskusiją, prasidėjusią jo knygos pa- 
grindu, buvo dvi jo iškeltos tezės. Pirmoji teigia, kad apibūdinimas 
„geras“ nėra grynai empirinis, nes sąvoka „gėris“ yra paprasta, ana- 
litiškai neskaidoma, taigi ji negali būti sudaryta iš empirinių kom- 
ponentų. Antroji tezė skelbia, kad gėrio savybė, kadangi ji nėra 
natūrali, turi būti nenatūrali; ji analitiškai neskaidoma, todėl negali 
būti dedukuojama iš kokių nors kitų faktų (pavyzdžiui, iš mūsų 
norų) ir turi būti suvokiama tiesiogiai; o kadangi jos negalima su- 
vokti jutimiškai, ji turi būti suvokiama intuityviai. Gėrį suvokiame 
taip, kaip suvokiame spalvas, nors jį suvokiame ne regėjimo, o 
moralinės intuicijos dėka. 

Tačiau tai pasakytina tik apie tuos dalykus, kurie gali būti laikomi 
gerais be išlygų, t.y. jie geri patys savaime kaip tikslai, o ne vien kaip 
gerų tikslų priemonės. Visi kiti dalykai gali būti geri tik dėl jų prie- 
žastinio ryšio su pirminėmis gėrybėmis. Antai teisingą elgesį Moo- 
re'as apibrėžia kaip elgesį, kuris esant tam tikrai situacijai sukuria 
daugiau gėrio nei bet kuris alternatyvus elgesys. Taigi teisingumas 
yra išvestinė sąvoka; gėris yra vienintelė paprasta, neišvestinė mora- 
linė savybė ir ji, kaip komponentas, įeina į visas moralines savybes. 

Svarbiausias Moore'o pirmosios tezės — gėrio savybė analitiškai 
neskaidoma - vedinys yra kita tezė, kad gėrio savybė negali būti 
apibrėžta empiriškai. Mėginimą vertybines savokas apibrėžti empi- 

rinemis Moore’as vadina „natüralistiniu paklydimu”. Jo poZiüriu, 
tokiais meginimais siekiama sulydyti i viena gamtos ir antgamtini 
vertybių pasaulį. Savo įsitikinimą, kad gėrio empiriškai pagrįsti ne- 
galima, Moore'as bando įrodyti ir kitais faktais: pavyzdžiui, galima 
pasakyti, kad „tai, ko visi nori, yra gėris“, ir šis posakis nebus tapatus 
trivialiam teiginiui „tai, ko visi nori, yra visų mūsų trokštamas da- 
lykas“. Vadinasi, „gėris“ nereiškia „tai, ko visi nori“. Kitaip sakant, 
Moore'as ontologijos tezę, kad gėrio savybė nėra tapati empiriniam 
„to, ko visi nori“ kompleksui, grindžia skirtinga kalbinių išraiškų 
„gėris“ ir „tai, ko visi nori“ reikšme. W.K. Frankena nusipelnė, nes 
parodė, kad „natūralistinis paklydimas“ nėra specifinis faktų ir nor- 
mų painiojimo atvejis, bet toji bendra klaida, kai tam tikros kalbos 
teiginio turinys painiojamas su teiginiu apie tos kalbos išraiškų reikš- 
mės tapatumą. Kas moralės teiginį „Tai, ko nori visi, yra gėris“ painio- 
ja su sinonimu „gėris“, reiškiančiu tą patį, ką ir „tai, ko visi nori“, 
daro tą pačią klaidą, kaip ir tas, kuris teiginį „Nevedę vyrai yra links- 
mi žmonės“ painioja su sinonimu „nevedę vyrai“, reiškiančiu tą patį, 
ką ir „linksmi vyrai“. 

Kalbant apie antrąją Moore'o tezę, pirmiausia reikėtų išsiaiškinti, 
ar ji teisinga, t.y. ar iš tiesų „gėris“ Žymi neempirinę savybę ir ar 
Moore'o argumentas ją realiai įrodo. Ar iš to, kad „gėris“ nežymi 
empirinės savybės, galima daryti išvadą, jog jis žymi neempirinę sa- 
vybę? Jeigu taip, tai ar šitai rodo, kad norint ją suvokti, reikalinga 
ypatinga moralinė intuicija? Klausimai, iškylantys dėl antrosios tezės, 
nėra vien lingvistiniai, kaip atsitiko su pirmąja teze; tačiau abi klau- 
simų grupės tapo pagrindine filosofų analitikų, kurie daugiausia tyri- 
nėjo kasdienę kalbą, metaetinių diskusijų tema, o keliami argumentai 
pirmiausia buvo susiję su reikšmės klausimais. 

Metaetinė diskusija buvo įspūdingas analitinės filosofijos pažangos 
pavyzdys. Diskutuojant atskleistos nebylios prielaidos, anksčiau pos- 
tuluotos kaip savaime suprantamos, parodyta, kokios jos klaidingos, 
nepagrįstos arba abejotinos. Vyravo sutarimas dėl pateikiamų argu- 
mentų svarbos ir jų santykinės reikšmės. 

Ryškus pirmasis diskusijos žingsnis buvo Stevensono veikalas 
Etika ir kalba (Ethics and Language). Mislingoji moralinė intuicija ture- 
tų kelti įtarimą kiekvienam, kuris pripažįsta, kad žmonės laikosi 

labai skirtingų moralinių nuostatų. Jeigu žmonių intuicijos taip 
smarkiai skiriasi, kaip intuicija gali būti pažinimo šaltinis? Steven- 
sonas rado spragą Moore’o argumentacijoje ir tai jam padėjo išsi- 
versti be apeliacijų į intuiciją. Pasak Stevensono, Moore'as buvo tei- 
sus konstatuodamas, kad vertinimai nėra empiriniai teiginiai; tačiau 
tai nereiškia, kad jie yra „neempiriniai“ teiginiai ar kad „geras“ įvar- 
dija neempirinę savybę. Vertinimo išraiškos, pasak Stevensono, ap- 
skritai nėra teisingi ar klaidingi teiginiai, o „geras“ ir kiti vertina- 
mieji žodžiai jokių savybių nežymi. 

Jeigu taip yra iš tikrųjų, tai moralinė intuicija negali būti objektyvaus 
vertybių pažinimo šaltinis, nes nėra vertybių, kurias būtų galima pa- 
žinti ar aprašyti. Moralinė intuicija yra ne kas kita, kaip visuma tų 
įvairių pozityvių ir negatyvių emocijų, kurias jaučiame žmonių, veiks- 
mų ar daiktų atžvilgiu. Tezę, kad vertinimai nėra teiginiai, Stevensonas 
mėgina įrodyti pirmiausia atkreipdamas dėmesį į jų funkciją. Vertinimo 
išraiškos funkcionuoja kitaip nei įprasti empiriniai teiginiai; jos var- 
tojamos ne siekiant informuoti, pranešti ar aprašyti, nenurodo kokių 
nors įsitikinimų ar nuomonių; jos veikiau atspindi pozityvią arba ne- 
gatyvią kalbančiojo nuostatą ir siekia sukelti tokią pat klausytojo 
nuostatą. Dėl to Stevensono teorija buvo pavadinta „emotyvizmu”. Šis 
apibūdinimas netikslus, nes Stevensonas taip pat aiškina, ar galima 
racionali diskusija vertybių klausimu. Jo požiūriu, ji galima tik tiek, kiek 
diskusijos dalyviai ginčijasi dėl empirinių vertinamojo dalyko savybių. 
Tokiais atvejais jie gali rinkti empirinę informaciją, pavyzdžiui, kad kas 
nors negirdėjęs apie Heinrichą Bölli arba nemoka skambinti pianinu. 
Tačiau jeigu šiais empiriniais klausimais jie sutaria, tada ginčas, ar 
vertinimas „Jis nėra kultūringas žmogus“ pagrįstas, jau negali būti 
racionaliai išspręstas; principai, kurie čia keliami, pavyzdžiui, „Tikroji 
kultūra — tai širdies išmintis“, yra ne argumentai, o veikiau mėginimai 
įteigti kitiems tam tikrą „kultūringumo“ apibrėžimą, grindžiamą ne- 
gatyvia nuostata nemuzikalių ar apie Bölli negirdėjusių Žmonių atžvil- 
giu. Racionalumo požiūriu tokie mėginimai niekuo nesiskiria nuo skal- 
bimo priemonių reklamos. 

Stevensonas aiškiai susiaurina racionalios argumentacijos gali- 
mybes apribodamas ją klausimu, ar tam tikri daiktai pasižymi tam 
tikromis savybėmis. Gindamas moralės racionalumą knygoje Proto 

vietos etikos moksle klausimu (An Examination of the Place of Reason in 
Ethics), Toulminas parodo, kad Stevensonas, kaip ir natüralistai bei 
intuityvistai, remiasi nebylia prielaida, jog vienintelis racionaliai iš- 
sprendžiamas ginčas sietinas su klausimu, ar objektas turi tam tikrą 
savybę. Natūralistų, kaip ir intuityvistų, nuomone, moralinių įsitiki- 
nimų nesutarimą galima spręsti racionaliai; tačiau dėl minėtosios savo 
prielaidos natūralistai priversti ieškoti ypatingos moralinės savybės. 
Jų požiūriu, tai yra empiriškai apibrėžiama gėrio savybė, Moore'as ir 
intuityvistai gėrį laiko neempirine savybe. Stevensonas suprato (ir čia 
Toulminas jam pritaria), kad šiuo atveju empirinės ar neempirinės 
savybės niekuo dėtos; tačiau vadovaudamasis minėtąja prielaida jis 
daro išvadą, kad nesutarimai dėl vertybių apskritai negali būti ra- 
cionaliai sprendžiami. Toulmino supratimu, priešingai, kiekvienas 
nesutarimas turi būti sprendžiamas racionaliai, ginčo dalyviai turėtų 
pasitelkti įrodymų savo pozicijai pagrįsti ir argumentuoti pagal 
specifines išvedimo taisykles. Šiuo požiūriu moraliniai ginčai gali būti 
visiškai racionalūs. Antai galima apeliuoti į drąsos arba bailumo mü- 
šio lauke faktus, ir yra taisyklės, kurios leidžia jų pagrindu racionaliai 
vertinti. Kaip tokių taisyklių pavyzdį Toulminas nurodo taikomą ko- 
dekso taisyklę, kuri reikalauja atlikti savo pareigą, ir bendrąją taisyk- 
lę, kuri tam tikromis aplinkybėmis iš individo reikalauja altruistinių 
veiksmų. 

Hare'as knygoje Moralės kalba (The Language of Morals), viename 
įtakingiausių mataetikos veikalų, nepritaria, kad tokio pobūdžio mo- 
ralinės taisyklės būtų vadinamos išvedamosiomis; šį terminą jis rezer- 
vuoja logikos taisyklėms, kurios vienintelės negali būti racionaliai 
ginčijamos. Racionalūs yra tie ginčai, kur argumentuojama logiškai. 
Toulminas esą to nesupratęs, nes vadovavosi nebylia prielaida, kad 
galioja tik teiginių logika. Štai kodėl Hare'as pirmiausia pateikia im- 
peratyvų logikos apmatus. (Kadangi, kaip ir Stevensonas, Hare'as 
pabrėžia imperatyvų vertinimų pobūdį, nors jo nelaiko kliūtimi lo- 
giškai analizuojant vertinimus, jo koncepcija vadinama „preskripty- 
vine“.) Pagrįsdamas tokią logiką Hare'as skaido imperatyvą, pavyz- 
dziui, „Uždaryk duris!“, į deskripcinį, t.y. aprašomąjį, komponentą 
„Kad tu uždarytum duris“ ir preskripcinį komponentą „prašau!“, ku- 
riuos vadina „frastiniu“ ir „njustiniu“. Logika taikytina deskripcinio 

komponento atžvilgiu . Teiginys „Tu uždarai duris“ turi tą patį fras- 
tinį komponentą, kaip ir „kad tu uždarytum duris“, tačiau jo njustinis 
komponentas yra „taip!“ Imperatyvų frastinį ir njustinį komponentus 
jiems giminingų vertinamųjų teiginių atžvilgiu atitinka jų reikšmės 
deskripcinis ir vertinamasis komponetai. Pavyzdžiui, sakinys „Šis 
automobilis geras“ turi deskripcinį komponentą „automobilis greitas, 
saugus ir ekonomiškas“; jo vertinamasis komponentas — rekomen- 
dacija, kurią tas sakinys atspindi. Išvada „Automobilis geras“ daro- 
ma prielaidos „Automobilis greitas, saugus ir ekonomiškas“ pagrin- 
du ir remiasi tam tikru standartu, pavyzdžiui, kad „Greiti, saugūs ir 
ekonomiški automobiliai yra geri“. Tokia išvada šiuo atveju visiškai 
logiška. 

Taigi nors Hare'as perima Stevensono įsitikinimą, jog vertinimai 
nėra savybių predikavimas daiktams ir todėl nėra teisingi ar klaidingi, 
jis vis dėlto mano, kad logika jų atžvilgiu gali būti taikoma. Galiausiai 
Baieris knygoje Moralinis požiūrio aspektas (The Moral Point of View) 
atmeta ir prielaidą, kad išraiška gali būti teisinga ar klaidinga tik tada, 
kai ji predikuoja kokias nors savybes; išraiška teisinga arba klaidinga 
veikiau tada, kai egzistuoja bendri ir pripažinti jos teisingumo ar klai- 
dingumo nustatymo metodai. Tokie metodai, pasak Baierio, egzis- 
tuoja, ir jis juos nusako panašiai kaip Hare'as. Vertybinis sprendimas 
grindžiamas pirmiausia apeliavimu į principus; o patys principai 
grindžiami apeliuojant į naudą, kurią duoda arba gali duoti jų lai- 
kymasis. Šis pagrindimas turi tokią ypatybę: net atskleidę tokio lai- 
kymosi rezultatus, racionalūs žmonės nebūtinai sutars, ar šis prin- 
cipas priimtinas. Moralinio nesutarimo galimybę, pasak Baierio, lemia 
mūsų nesugebėjimas suvokti visų moralės principų laikymosi pa- 
darinių. Hare'o teigimu, apibrėžus tą gyvenimo būdą, kurio reikalauja 
tam tikra moralė, visada iškils klausimas, ar individas tą būdą pa- 
sirinks. Protas neišvaduoja individo nuo būtinybės rinktis. 


5. Morales filosofija: utilitarizmo raida 


Pavyzdinis analitinės filosofijos laimėjimas - klasikinės, Benthamo 
iškeltos utilitarinės moralės teorijos plėtojimas, diferencijavimas bei 
tobulinimas. Tai buvo išties sutelktų pastangų rezultatas, ir jis buvo 
įmanomas dėl vyraujančio analitinio filosofavimo stiliaus, kuriam jis 
pats atstovavo. Pažangu, kad naujos idėjos nebuvo nuolat keliamos 
užmirštant ankstesnius darbus; buvo atskleidžiami ir šalinami at- 
randant tobulesnius sprendimus iki tol parašytų darbų trūkumai. 
Kiekviena nauja pastanga rėmėsi ankstesnių teorijų argumentacijos 
permąstymu bei kritika. 

Kaip ir kitos moralės filosofijos teorijos, utilitarizmas mėgina pa- 
teikti įrodomą atsakymą į klausimą, kada žmogaus elgesys grin- 
džiamas morale. Reikalavimas įrodyti reiškia, kad visų konkrečių 
kasdienių moralinių sprendimų atžvilgiu teorija turi pateikti jų pa- 
grindimą, kuris būtų ne tik neprieštaringas formaliąja logine prasme, 
bet ir teoriškai produktyvus, t.y. taikytinas nenumatytiems naujiems 
sprendimų atvejams. 

Pagrindinė utilitarizmo tezė sako: apie moralinį veiksmų pagrįstu- 
mą turi būti sprendžiama pagal jų rezultatus. Bendriausia prasme 
veiksmas yra tuo geresnis, kuo naudingesni jo rezultatai. Pavyzdžiui, 
kai vienintelis reikšmingas dviejų automobilių skirtumas yra tas, kad 
tik vienas jų turi katalizatorių ir todėl mažiau teršia aplinką, tada 
moralės požiūriu pateisinama pirkti automobilį su katalizatoriumi ir 
nepateisinama - be jo. Pirmasis veiksmas naudingas, antrasis žalingas; 
pats teorijos pavadinimas kilo iš lotynų kalbos žodžio utilitas, kuris 
reiškia naudą. Priešingai įsigalėjusiam įpročiui „utilitarizmą“ klai- 
dingai sieti su mintimi, esą jis naudą suabsoliutina, o moralę laiko ne 
tokia svarbia, iš tikrųjų jis tik mėgina pagrįsti gana įtikinamą idėją: jeigu 
individo veiksmams keliami kokie nors moraliniai reikalavimai, tai tas 
individas pagrįstai gali paklausti, ką tokie veiksmai duoda; o tai, ką 

veiksmai duoda, ir yra jų daroma nauda arba žala. Iškeldamas šią tezę 
utilitarizmas prieštarauja daugybei teorijų, pavyzdžiui, prigimtinių tei- 
sių, pagal kurią tam tikri veiksmai prieštarauja prigimčiai ir todėl 
laikytini blogais, religinėms, kurios apie veiksmo moralinį pagrįstumą 
sprendžia pagal tai, ar jis suderinamas su tam tikros religijos dog- 
momis. Religinį moralės pagrindimą dažnai siūlo vadinamosios deon- 
tologinės teorijos; jos teigia, kad tam tikro pobūdžio veiksmai turi būti 
privalomi arba draudžiami, nepaisant jų rezultato: privalu, pavyzdžiui, 
mylėti artimą arba neleistina meluoti. Savo metodologinėmis nuosta- 
tomis šios teorijos svetimos analitinei filosofijai, nes arba apskritai neke- 
lia pagrindimo klausimo, arba apeliuoja į dalykus (tarkim, į šventąsias 
knygas), kuriais galima tikėti arba ne. Utilitarizmas viliasi pagal veiks- 
mo rezultato naudingumą įvertinti veiksmą moraliniu aspektu; kadan- 
gi klausimas dėl veiksmo rezultato iš principo gali būti sprendžiamas 
empirinių mokslų, vadinasi, įrodomai, toji viltis remiasi tikėjimu, kad 
galima racionaliai susitarti dėl veiksmų rezultatų vertinimo. 

Kadangi utilitarizmas veiksmus apibūdina pagal jų rezultatų vertę, 
patys rezultatai negali būti vertinami utilitarizmo teorijos ribose. Ta- 
čiau dėl to nereikėtų menkinti aiškinamųjų teorijos galių, nes dau- 
guma veiksmo rezultatų savo ruožtu gali būti vertinami pagal jų 
tolesnius rezultatus. Taršos padidėjimą, kurį sukelia automobilis be 
katalizatoriaus, galima vertinti pagal tai, ar jis, pavyzdžiui, nekenkia 
miškams, ar nesukelia šiltnamio efekto ir ar nenaikina ozono sluoks- 
nio; šių padarinių vertę savo ruožtu galima nustatyti pagal vertę, 
kurią žmogui turi miškas, santykinai pastovi vidutinė temperatūra ar 
apsauga nuo ultravioletinių spindulių. Tad utilitarizmui nebūtina 
vertinant aprėpti rezultatų, kuriuos sukelia žmogaus veikla, įvairovę. 
Utilitatizmo programa grindžiama viltimi, jog įmanoma atskleisti ke- 
letą praktiškai neginčijamų pamatinių vertybių — pavyzdžiui, kad 
siektina tokia žmonių padėtis pasaulyje, kuri, visų suvokimu, nepa- 
žeidžia žmogaus orumo. Žinoma, galima kelti klausimą, ar tokia pa- 
dėtis pageidautina moralės požiūriu; tačiau akivaizdu, kad tokiu at- 
veju įrodymų naštą turi nešti skeptikas. Antai tas, kuris mano, kad 
moralės požiūriu nepateisinamos priemonės, mažinančios gimsta- 
mumą, nors tokios priemonės gali užkirsti kelią daugumos dar negi- 
musių žmonių skurdžiam vegetavimui, privalo įrodyti, ar ši nuostata 

pagrista. Jeigu jis negali geriau argumentuoti, o tik sako, kad Sio pa- 
saulio vargai bus atlyginti kitame pasaulyje, jis faktiškai išsižada ra- 
cionaliai pagrįsti savo poziciją. Šiuo požiūriu analitinė utilitarizmo 
atmaina turi dar vieną argumentavimo strategiją, kai apeliuojama ne 
į pamatines vertybes, o į spontaniškus konkrečių atvejų vertinimus. 
Apie tai netrukus dar kalbėsime. 

Utilitarizmas susiduria su dviem svarbiausiomis metodologinėmis 
problemomis. Pirmoji iškyla, kai sprendžiant vieno iš dviejų veiksmų 
pasirinkimo klausimą jų rezultatai beveik niekada negali būti iki galo 
numatomi; toks numatymas paprastai yra daugiau ar mažiau tiki- 
mybinis, ir kuo vėliau paaiškėja rezultatai, į kuriuos mėginama at- 
sižvelgti, tuo ryškesnė ši problema. Dar sudėtingesnė antroji prob- 
lema. Jeigu tam tikras veiksmas vieną žmogų padaro laimingą, o kitą 
nelaimingą, kaip tokį veiksmą vertinti? G.E. Moore'as šiai problemai 
spręsti taikė formulę „kuo daugiau laimės daugeliui žmonių“; tačiau 
toji formulė tik užslepia problemą jos neišspręsdama. Filosofijai šiuo 
atveju turi pagelbėti matematinė „gerovės ekonomika“ (welfare eco- 
nomics), kuri (be kita ko) sprendžia ir tokius klausimus: ar tam tikra 
priemonė, teikianti kiekvienam iš dviejų individų vieną naudos 
vienetą, atneša tiek pat naudos, kaip ir priemonė, kuri teikia du nau- 
dos vienetus vienam, arba kiek mažiau naudos iš tam tikros prie- 
monės gauna tas individas, kuris jau disponuoja šimtu naudos vie- 
netų, lyginant su kitu, kuris gauna pirmąjį jos vienetą. 

Rezultatų, kurie gali būti numatomi tik pagal tikimybę, vertinimo 
problema yra palyginti daug paprastesnė: racionalių sprendimų teo- 
rijoje lyginama ne dviejų priemonių faktinių rezultatų nauda, o tos 
naudos ir rezultato tikimybės sandauga, kiek ji gali būti nustatyta tu- 
rimų žinių pagrindu (vadinamoji numatoma nauda). Šis principas 
sudaro utilitarizmo etikos pagrindą. Pateisinamais laikomi ne tie veiks- 
mai, kurie faktiškai duoda geriausią rezultatą, o tie, iš kurių galima 
racionaliai tikėtis geriausio rezultato. Pagrindą šiai nuostatai teikia tam 
tikras požiūris į moralės paskirtį: ji turi pateikti principus, kuriais žmo- 
gus galėtų praktiškai vadovautis, o kadangi informacija apie būsimus 
veiksmų rezultatus negali būti išsami, moralė neturi reikalauti ko nors 
daugiau. Teisingo ir klaidingo moralinio sprendimo skirtumas vis dėl- 
to išlieka, nes žmogus gali nepasinaudoti arba netikusiai pasinaudoti 

turima informacija; taip pat išlieka nepagristo ir nepateisinamo veiks- 
mo, viena vertus, ir nepagrįsto, bet pateisinamo veiksmo, kita vertus, 
skirtumas. Su pastaruoju aveju susiduriame tada, kai nepasinaudojimas 
arba netikęs pasinaudojimas informacija yra pateisinamas, arba tada, 
kai individas net ir žinodamas, ką privalėjo daryti, to nepadarė dėl 
pateisinamų priežasčių. 

Iš dviejų utilitarizmo atmainų - taisyklių utilitarizmo ir veiksmų 
utilitarizmo - analitinėje filosofijoje pirmenybė teikiama pirmajam. 
Jos skiriasi tuo, kad veiksmų utilitarizmui rūpi individualių, konkre- 
čių veiksmų rezultatai, o taisyklių utilitarizmas klausia, ar indivi- 
dualus, konkretus veiksmas priklauso tokiam tipui veiksmų, kurie 
apskritai duoda ypač pageidautiną (arba ypač nepageidautiną) rezul- 
tatą. Antai jeigu esant diktatūrai siekdamas išgelbėti žmogų nuo įka- 
linimo ir kankinimų individas suklaidina policiją, tai veiksmų utili- 
tarizmo požiūriu jis turėjo spręsti klausimą, kokie būtų rezultatai, jei 
šiuo konkrečiu atveju jis būtų pasakęs tiesą; o taisyklių utilitarizmo 
požiūriu jo klausimas formuluotinas taip: ar melavimas policijai ne- 
teisinėje valstybėje paprastai atneša gerų ar blogų rezultatų? Jis gali 
šį klausimą taip formuluoti, nes konkretus veiksmas vienu ir tuo pačiu 
metu gali priklausyti skirtingiems veiksmų tipams: jis gali būti trak- 
tuojamas kaip paprasčiausias melas, kaip būdas užkirsti kelią žmo- 
gaus kankinimui, kaip solidarumo su skriaudžiamais žmonėmis 
pareiškimas ir pan.; ši moralės požiūriu reikšmingų interpretacijų 
įvairovė daro, kaip dar matysime, taisyklių utilitarizmo moralę di- 
namišką. Sprendimas, grindžiamas veiksmų utilitarizmo principais, 
gali skirtis nuo sprendimo, grindžiamo taisyklių utilitarizmo prin- 
cipais, nes iš tam tikro tipo veiksmų, kurie paprastai duoda gerą re- 
zultatą, atskiri veiksmai gali dėl ypatingų aplinkybių atnešti blogą 
rezultatą, ir atvirkščiai, šis faktas gali būti numatomas. 

Kadangi veiksmų utilitarizmas, ypač grynasis, išreiškia pamatinę 
utilitarizmo idėją, verta išsiaiškinti, kodėl apskritai nuo jo nukryps- 
tama. Būtent čia atsiskleidžia dar vienas analitinės filosofijos bruo- 
žas — atvirumas, kai sunkumai, kurie iškyla taikant net visuotinai 
pripažintus principus, nėra paprasčiausiai nustumiami į šalį, bet 
įtraukiami į principų argumentacijos sritį; ir apskritai atvirumas nau- 
jiems argumentams net tada, kai diskusija atrodo jau baigta. Būtent 

todėl analitinė filosofija teikia didžiulę reikšmę konkrečių pavyzdžių 
nagrinėjimui. Antai veiksmų utilitarizmo problemiškumas iškyla ti- 
riant „zuikių“ viešajame transporte pavyzdį; įsivaizduokime indi- 
vidą, kuriam vėlai vakare kyla klausimas, ar apskritai nevažiuoti na- 
mo, ar važiuoti „zuikiu“. Tarkim, kad jis samprotauja taip: metro 
traukinys vyks nepriklausomai nuo to, ar aš juo važiuosiu ar ne, todėl 
važiuodamas niekam neužkrausiu papildomų kaštų. Kadangi niekas 
nežino, kad tas individas keliauja „zuikiu“, toks jo elgesys nebus „už- 
krečiamas“; taigi dėl jo metro tarnyba nepatirs ir jokių netiesioginių 
nuostolių. Nebūtinai toks jo poelgis - pirmas žingsnis nuolatinio va- 
žiavimo „zuikiu“ praktikos link (nuolat baiminantis dėl nemalonios 
tokių kelionių atomazgos ir važiuojant „zuikiu“ net tuomet, kai yra 
alternatyva nusipirkti bilietą). Pakanka, kad tik šiandien jis turi tiek 
pinigų, jog jų užtektų bilietui nusipirkti, tačiau jis geidžia dar vieno 
bokalo alaus. Bokalas alaus jam suteikia malonumo; tad važiuoti „zui- 
kiu“ šiuo konkrečiu atveju individui naudinga, ir jis nepadaro kitiems 
žalos; vadinasi, veiksmų utilitarizmo požiūriu toks elgesys leistinas. 

Tačiau ši išvada prieštarauja daugumos žmonių moraliniams įsiti- 
kinimams. Spontaniškas jų pasipriešinimas gali atsirasti dėl dviejų 
visiškai skirtingų pavojų, kuriuos kelia toks elgesys. Pirmasis: „Kiek- 
vienas galėtų taip elgtis“. Turima omenyje, kad kiekvienas, galvo- 
damas, kad jis šitaip elgiasi vienintelis, prieitų prie minėtos išvados. 
Tačiau į šį pavojų galima nekreipti dėmesio, nes žinoma, kad jis neturi 
pagrindo - dauguma žmonių taip nesielgia. (Jeigu dauguma žmonių 
išties taip elgtųsi, t.y. jeigu dauguma važiuotų „zuikiu“, tada atski- 
ro individo elgesį būtų lengviau pateisinti.) Antrasis pavojus: „Taip 
negalima elgtis“. Turima omenyje, kad tik atsitiktinai tokiu atveju 
nepadaroma žalos, ir jeigu būtų išsiaiškinti visi padariniai, tai beveik 
neabejotina, jog ir šiuo atveju padaroma žalos. (Čia nesakoma: „Tai 
gali tapti pavyzdžiu kitiems“. Šio argumento nesvarstome, nes jei- 
gu ir kiti pradėtų taip elgtis, važiavimas „zuikiu“ — dėl didesnės Za- 
los tikimybės — būtų moraliai nepagrindžiamas net pagal veiksmų 
utilitarizmo kontekstą.) Šis argumentas įtikinamesnis; iš esmės jis 
grindžiamas tuo, kad žmonės vadovaujasi tam tikra tradicijų per- 
duodama gyvenimo patirtimi, kuri vertinga pati savaime ir kurią api- 
brėžia moralės taisyklės. Tas, kuris mėgintų gyvenime vadovautis 

veiksmų utilitarizmo principu, neturėtų nei pakankamai laiko, nei 
informacijos, kad galiausiai prieitų prie apibrėžtos sprendimų aibės 
kaip visumos (t.y. įtraukiant klaidas), atnešančios rezultatų, kurie 
apskritai būtų geresni už gaunamus atsižvelgiant į socialiai akumu- 
liuotą patirtį bei laikantis atitinkamų moralės taisyklių. 

Žinoma, tokios tradicinės taisyklės galėtų konservuoti abejotino 
pagrįstumo vertinimus. Ir, be abejo, pagal taisyklių utilitarizmo ke- 
liamus bendruosius sprendimų priėmimo kriterijus normos nėra šven- 
tos, visos jos veikiau tik hipotetinės. Faktiškai taisyklių utilitarizmas 
moralines taisykles traktuoja taip, kaip empirinis mokslas — hipotezes. 
Nors tos hipotezės mokslui reikalingos, kad galėtų paaiškinti kon- 
krečius faktus (pavyzdžiui, norint paaiškinti epidemijos protrūkį rei- 
kalingos bendros hipotezės apie tam tikrą bacilą ir Žmogaus orga- 
nizmo reakciją į ją). Tokiu atveju hipotezės bent laikinai traktuojamos 
kaip tiesos, nuolat tikrinamos ir reviduojamos, kai pasirodo, kad ne- 
paaiškina tam tikro fakto. Panašiai taisyklių utilitarizmas traktuoja 
įprastas moralės taisykles. Panašumą lemia tai, kad moralės taisyklės 
taikomos vertinant konkrečius veiksmus ir todėl bent jau prelimi- 
nariai laikytinos pagrįstomis. Tačiau gali būti, kad konkrečiu atveju 
tokia taisykle grindžiamas vertinimas bus nepriimtinas, ir tada toji 
taisyklė turės būti modifikuojama arba keičiama kita, geriau derančia 
vertinant konkretų veiksmą. Kaip tik čia atsiskleidžia, kad moralės 
pažangai turi esminės reikšmės toks faktas: konkretus veiksmas gali, 
kaip buvo pažymėta aukščiau, priklausyti daugeliui skirtingų veiks- 
mų tipų ir todėl vartotinas pagal skirtingus principus. Pažangą ska- 
tina galimybė rinktis iš kelių principų vadovaujantis naudingumo 
kriterijumi. 

Jeigu tokiu būdu atrastos taisyklės sudaro nuoseklią sistemą, ta- 
da idealiu atveju jos išreiškia bendrąsias gyvenimo teisingoje vi- 
suomenėje taisykles. Šiuo teiginiu galima pasiremti atskleidžiant 
veiksmo rezultato, kurį patiria skirtingi žmonės, bendro vertinimo 
problemą: visuomeninės santvarkos formas rikiuojame pagal jų pri- 
imtinumo laipsnį, o veiksmus vertiname pagal tai, ar jie pasitarnauja 
geriausios santvarkos iš galimų klostymuisi. Šiuo požiūriu dažnai 
keliamas toks kriterijus: visuomeninė santvarka A yra geresnė už 
visuomeninę santvarką B, jeigu blogiausiai gyvenančios grupės na- 

riai joje gyvena geriau negu blogiausiai gyvenantys santvarkos B 
nariai (vadinamasis maksimino principas). Sudetingesne problema 
atsiskleidžia tada, kai, pavyzdžiui, iškeliame klausimą, kaip vertinti 
tokį aukštos kultūros paveldą, kaip piramidės, šventyklos ar monu- 
mentai. Čia galime remtis prielaida, kad jų meninė vertė neginčijama 
ir į ją atsižvelgiama vertinant tam tikros veiklos rezultatus. Tačiau 
išlieka moralės klausimas - ar statant tokius šedevrus buvo patei- 
sinamai griebtasi priemonių, reikalingų jiems sukurti. Jeigu neatsi- 
žvelgiame į savaimines reakcijas, tai beveik neįmanoma rasti kri- 
terijaus, kuris leistų pasverti Praksitelio Hermio grožį lyginant jį su 
Atikos vergų kančiomis ar Laureiono sidabro kalnų bei piramidžių 
didingumą lyginant su Egipto felachų vargais. Maksimino principas 
šiuo atveju teikia aiškų atsakymą, kurią iš alternatyvių santvarkų 
pasirinkti. Visuomenė be Hermio ir piramidžių, tačiau ir be vergų 
sidabro kasyklose bei botagais vanojamų vergų, tempiančių per 
smėlį akmens luitus, yra geresnė už senųjų kultūrų visuomenes - 
joje blogiausiai gyvenančių Žmonių padėtis yra geresnė nei tokių 
žmonių padėtis antikinės kultūros laikais. Analitinė problemos eks- 
plikacija šiuo atveju padeda prieiti prie išvados, kuri leidžia nu- 
spręsti be jokių „bet“ ar „jeigu“. 


6. Jutiminio suvokimo filosofija: 
konstruktyvi ir kritine 


Nors formalistinis analitines filosofijos sparnas daZnai priskiriamas 
prie loginio pozityvizmo, bent vienu pavyzdžiu reikėtų parodyti, kaip 
ir kodėl vienoje ir toje pačioje filosofinės problematikos srityje orien- 
tacija į formaliąją arba į kasdienę kalbą veda prie skirtingų rezultatų. 
Kalbant apie jutiminio patyrimo filosofinę analizę ypač išryškėja, kad 
formaliosios analizės kryptis linksta į teorinį konstruktyvizmą, o 
kasdienės kalbos analizė dažniausiai - į klasikinės filosofijos proble- 
matikos kritiką. Šitai paaiškinama tuo, kad konstruojama formalioji 
kalba tarsi prašosi būti vartojama, o realaus kalbos vartojimo analizė 
beveik neleidžia išsiveržti iš tam tikrų kalbos vartosenos rėmų. 

Ryškiausi konstruktyvistinių pastangų darbai yra Rudolfo Car- 
napo Loginė pasaulio sąranga (Der logische Aufbau der Welt) ir Nelsono 
Goodmano Regimybės struktūra (The Structure of Appearance). Abie- 
juose darbuose mėginama itin taupaus pradinio sąmonės reiškinius 
apibūdinančio žodyno pagrindu, taikant logikos priemones, apibrėž- 
ti daug platesnį empirinį žodyną. Pasirinkti būtent tokį pagrindą 
skatina įsitikinimas, kad sąmonės reiškiniai (regimybė, įspūdžiai, 
pojūčiai ir pan.) teikia patikimų empirinių žinių. 

Pamatiniai Carnapo sistemos elementai — „elementariosios patir- 
ties“ epizodai. Elementarioji patirtis — tai visuma to, kas sąmonei 
duota patiriant: įvairūs jutiminiai pojūčiai, prisimenami vaizdai, jaus- 
mai ir t.t. Tuos epizodus sieja „panašumo įspūdis“, ir jis yra vienin- 
telis ekstraloginis sistemos komponentas. (Elementarūs patirties epi- 
zodai apibrėžiami kaip tie, kuriuos sieja panašumo įspūdis.) Tad visi 
konstruojamos kalbos teiginiai galiausiai yra ne kas kita, kaip nepa- 
prastai sudėtingi teiginiai apie tų panašumų įvairovę. Elementario- 
sios patirties epizodų skaidymas, sutvarkymas bei struktūrizavimas 
yra jų interpretacijos dalykas. Tas, kuris dar nėra patirties epizodų 

lyginimo būdu išmokęs, kad praktiškai svarbu skirti spalvas, neturi 
spalvų skyrimo patirties; tas, kuris jas skiria, turi spalvos sąvokos 
taikymo patirtį. Kadangi elementarioji patirtis teikia teorijai pagrin- 
dą, konstruojant teoriją ji laikytina neskaidoma. Taigi, pavyzdžiui, 
spalva neturi būti apibrėžiama kaip tai, kas bendra tam tikrai regos 
įspūdžių aibei; nes tam, kad būtų suvokta, kas įspūdžiams bendra, 
spalva turėtų būti išskaidyta į komponentus, tačiau toks skaidymas 
negalimas, jeigu ji suvokiama kaip elementarus dalykas. Konstruojant 
negalima postuluoti, kad elementariosios patirties epizodai pasižymi 
tam tikromis savybėmis (kad jie, pavyzdžiui, spalviniai), galima tik 
nurodyti, jog juos sieja panašumo santykis su kitais tokiais epizodais. 

Remiantis spalvinio panašumo įspūdžiais galima, pavyzdžiui, tam 
tikrą spalvą apibrėžti kaip aibę objektų, kuriuos sieja spalvinis pa- 
našumas. Šitaip konstruojamas skirtingas spalvinių objektų aibes 
galima interpretuoti kaip spalvas. Taigi analizuojamas ne objektas 
siekiant jame išskirti spalvą kaip komponentą, o veikiau atliekama 
objekto „kvazianalizė“ (Carnapo terminas) - jo panašumo į kitus ob- 
jektus analizė. Šitaip Carnapas mėgina išspręsti tradicinę abstrakcijų 
problemą, vildamasis, kad jo analizė pranašesnė už tradicinę, nes 
kiekvieną jos žingsnį galima patikrinti. 

Nors visi teiginiai taip interpretuojant galiausiai redukuojami į tei- 
ginius apie panašumo įspūdžius, tokios kalbės teikiamos raiškos 
galimybės vis dėlto labai plačios. Carnapas siekia parodyti, kad visas 
empirinių teiginių apie pasaulį žodynas gali būti šiuo pagrindu re- 
konstruotas tokia tvarka: teiginiai apie paties individo sąmonę, tei- 
giniai apie materialius objektus, teiginiai apie kitų individų sąmone ir 
galiausiai teiginiai apie kultūros objektus. Jis, žinoma, negalėjo forma- 
lizuoti visos šios rekonstrukcijos, tačiau vis dėlto pažengė stebėtinai 
toli — nuo dalinio panašumo įspūdžių bei kokybiškai apibrėžiamų 
klasių prie subjektyvaus „anksčiau“ ir „vėliau“ skyrimo, tad ir prie 
fenomenalios laiko konstrukcijos. Nuo čia jo analizė tampa ne tokia 
formali, o galiausiai nusakomas tik bendras planas, kaip turėtų vykti 
tolesnė rekonstrukcija. 

Griežta analizė leido Carnapui pirmajam pastebėti, kuriais požiū- 
riais jo programa negali būti realizuota; jis, pavyzdžiui, nustatė, kad 
dispoziciniai predikatai, tokie kaip „tirpus vandenyje“, negali būti 

apibrėžti pagal jo sistemą ir kad todėl jo programa sužlunga pasiekus 
antrą — kalbos apie daiktus - analizės lygmenį. Goodmanas parodė, 
kad ji žlunga pasiekus vos jutimiškumo lygmenį ir kad esant tam 
tikrai elementariosios patirties įvairovės struktūrai „kvazianalizė“ 
negali apibrėžti savybių. Todėl jis sistemą kurti pradeda nuo kito ga- 
lo - postuluodamas savybes ir mėgindamas jų pagrindu kurti subs- 
tratą, konkrečius daiktus. Jo supratimu, konkretizavimo problema 
sprendžiama lengviau negu abstrahavimo. Todėl ir jo tikslas kuk- 
lesnis — jis nesiekia tam tikro minimalaus žodyno pagrindu rekonst- 
ruoti visą empirinių teiginių kalbą, o tik tą jos sritį, kuri siejama su 
jutimiškumu. (Be to, Goodmanas taiko kitą loginį formalizma, kitą 
formaliąją kalbą.) 

Pamatiniai Goodmano sistemos elementai - vadinamosios kokybės 
(Oualia), pavyzdžiui, atspalviai, gyvenamieji momentai, regėjimo lau- 
ko taškai. Kokybė interpretuojama kaip objektas, kuris atskirais mo- 
mentais gali reikštis skirtingose vietose (panašiai kaip kultūra). Pirmoji 
konstravimo problema - sukurti tai, ką galima apibūdinti kaip mo- 
mentinį spalvos tašką regėjimo lauke. Tokį tašką apibrėžia atspalvis, 
gyvenamasis momentas ir jo vieta regėjimo lauke. Čia Goodmanas var- 
toja kokybių koegzistencijos sąvoką, kuri atlieka tokį patį sisteminį vaid- 
menį kaip ir Carnapo „panašumo įspūdžiai“, nors jos turinys nuo Car- 
napo sąvokos turinio skiriasi; taško regėjimo lauke ir momento 
„koegzistavimas“ reiškia, kad šiuo momentu regėjimo lauke yra tam 
tikras taškas. Vėliau Goodmanas mėgina įvairias kokybes klasifikuoti į 
juslines kategorijas, tokias kaip spalvos, tonai, kvapai ir t.t. Todėl jis 
pradeda taikyti dar vieną kokybių charakteristiką - santykinį predikatą 
„X nesiskiria nuo y“. Jo pagrindu spalvos nuosekliai išsidėsto pagal 
panašumo klases. Tad juslinei „regos pojūčio“ kategorijai priklauso visa 
tai ir tik tai, ką nuoseklaus konstravimo būdu galima gauti iš tam tikros 
spalvinės kokybės. 

Goodmanas nereikalauja, kad jo kuriamos kalbos teiginiai būtų 
teisingi tada ir tik tada, kai teisingi tie ekstrasisteminiai teiginiai, ku- 
riuos mėginama formalizuoti pagal jo sistemą; jis veikiau postuluoja, 
kad jo sistema teikia tam tikrą ekstrasisteminių faktų modelį. Klau- 
simai, kylantys pastarųjų atžvilgiu, keičiami klausimais apie modelį; 
atsakymas į juos turi padėti išaiškinti ekstrasisteminius klausimus. 


6. Jutiminio suvokimo filosofija: konstruktyvi ir kritine 117 


Tai yra pamatinė Goodmano „ekstensionalaus izomorfizmo” koncep- 
cijos idėja, kuri jau pati savaime teikia įdomią formalaus konstravimo 
priemonę. Apskritai apie Carnapo ir Goodmano sistemas galima 
pasakyti, kad jos vertos dėmesio ne tik kaip formalaus konstravi- 
mo teorijos, bet ir kaip pastangos eksplikuoti kalbą apie jutiminį 
patyrimą. 

Norėdami palyginti pasilikime prie pažinimo „fenomenaliojo, ar- 
ba jutiminio, pagrindo“. Pastebėsime, kad analitinė kasdienės kalbos 
filosofija daugiausia pastangų skyrė norėdama įrodyti, jog šis feno- 
menalusis pagrindas tėra filosofų fikcija. Tokio pagrindo idėja nuo 
Platono ir Aristotelio laikų atliko esminę funkciją pažinimo teorijoje, 
kurios svarbiausia tema lig šiol tebėra klausimas, kokiu būdu teigi- 
niai apie išorinį pasaulį gali būti paremti „jutiminiais duomenimis“, 
arba kaip jutiminių duomenų pagrindu galima daryti išvadas apie 
išorinį pasaulį. Manoma, kad sąmonei tiesiogiai duoti tik jutiminiai 
duomenys, pavyzdžiui, ne moneta, bet tik jos plokštumos projekcija 
akies tinklainėje. Ši kritinė pastanga buvo daugiausia kolektyvinis 
darbas, prie kurio prisidėjo J.L. Austinas, O.K. Bouwsma, R.J. Hirs- 
tas, G.A. Paulas, A. Ouintonas, G. Ryle'as, F.E. Sparshottas, F.N. Sibley 
ir L. Wittgensteinas. Kritikos objektu pirmiausia tapo argumentai, 
kurių pagrindu filosofijoje pripažįstamas jutiminių duomenų egzis- 
tavimas; juk niekas negali kitam parodyti jo sąmonėje esančių ju- 
timinių duomenų, todėl pats jų egzistavimas turi būti įrodytas. 

Vienas tokių argumentų apeliuoja į tai, kad vaizdas, kurį susiku- 
riame apie pasaulį, grindžiamas ne jo savybėmis, bet tuo, kaip yra vei- 
kiami mūsų pojūčiai. Kadangi, pavyzdžiui, šviesos greitis yra ribotas, 
daikto niekada nematome tokio, koks jis yra stebėjimo momentų; ge- 
riausiu atveju matome ankstesniąją daikto būklę, panašiai kaip galime 
turėti žvaigždės, nuo kurios mus skiria šviesmetis, vaizdą, nors pati 
žvaigždė jau gali būti užgesus. Kritika į tai atsako: šitaip argumen- 
tuojant painiojami jutiminiai dirgikliai (tarkim, potencialų skirtumai 
nervinėse ląstalėse) su jutiminiais duomenimis. Potencialo skirtumai 
nėra sąmonei duoti dalykai. Tais atvejais, kai žmogus iš tikrųjų nemato 
to, ką jis, kaip jam atrodo, mato, - o taip išties kartais būna — postula- 
vimas, kad vietoje to jis mato kažką kita, būtent jutiminį duomenį, yra 
visiškai nepagrįstas. Kažin ar negalima sakyti, kad žmogus mato seniai 

užgesusią žvaigždę. (Juk matome, pavyzdžiui, mirusius žmones fo- 
tografijose.) Žinoma, jis nemato jos dabartinės būklės, tačiau iš to neiš- 
plaukia, kad jis nemato žvaigždės. Darant tokią išvadą „daikto ma- 
tymas“ painiojamas su „faktinės padėties matymu”. 

Panagrinėkime dar vieną argumentą jutiminių duomenų egzis- 
tavimo naudai. Patirtis rodo, kad matymas priklauso nuo to, ar akys 
tinkamai atlieka savo funkciją. Ką žmogus mato, priklauso, pavyz- 
džiui, nuo to, ar jis nėra trumparegis; jeigu jis mato dvigubą vaizdą, 
gali būti, kad žmogus žvairas. Todėl keliamas reikalavimas, kad ob- 
jektyvios daiktų savybės turi nepriklausyti nuo stebėtojo jutiminių 
organų savybių. Iš prielaidų - (1) tai, ką žmogus mato, priklauso nuo 
jo jutimo organų, (2) objektyviai egzistuojantys daiktai nepriklauso 
nuo kieno nors jutimo organų - kaip atrodo, neišvengiamai darome 
išvadą: (3) niekas nemato objektyvių objektų. Tai, ką matome, yra tai, 
ką mums pateikia pojūčiai, kitaip sakant, matome jutiminius duo- 
menis. Kritika atkreipia dėmesį į prielaidos (1) dviprasmiškumą. Kad 
tokia išvada išties išplauktų iš prielaidų, pirmoji prielaida turi būti 
interpretuojama taip: (la) visa, ką žmogus mato, priklauso nuo jo 
jutimo organų. Tik tada galima daryti išvadą (3). Tačiau buvo įrodytas 
ne teiginys (la), o veikiau teiginys (1b): ar žmogus mato tą ar kitą 
objektą ir kaip jis jį mato, priklauso nuo jo jutimo organų. Šis teiginys 
išties pagrįstas, tačiau iš jo kartu su teiginiu (2) jau neišplaukia išvada 
(3). Teiginys (1) gali būti interpretuojamas kaip santykinis sakinys 
arba kaip netiesioginis klausiamasis sakinys. Kad jie painiojami, at- 
kreipia dėmesį kritika. Ši smulkmena reikšminga, nes būtent čia įžvel- 
giame dažną sintaksinę filosofinės argumentacijos dviprasmybę, kuri 
pasireiškia ir kitose srityse. 

Trečiasis argumentas apeliuoja į jutiminių iliuzijų faktus. Kai, pa- 
vyzdžiui, į vandenį panardinta tiesi lazda atrodo sulenkta arba kai 
apskrita moneta, žvelgiant į ją iš šono, atrodo eliptinė, kiti pojūčiai 
dažnai paliudija, kad tokie sulenkti arba eliptiniai daiktai nepriklauso 
materialiam pasauliui; taigi jie turi egzistuoti tik mūsų sąmonėje - kaip 
jutiminiai duomenys. Vadinasi, matyti iš tikrųjų reiškia interpretuoti 
faktus. Mes tam tikru būdu interpretuojame tai, ką matome; iš turimų 
įspūdžių kuriame tam tikrą vaizdą. Kritika pradeda nuo to, kad šitaip 
argumentuojant painiojamos sąvokos „matyti“ ir „matyti kaip kažką“. 

Tas, kuris lazdą mato ne kaip tiesią, o monetą ne kaip apskritą, tas esą 
nemato tiesios lazdos ir apskritos monetos; esą tokiu atveju jis mato 
kažką lenkta arba kažką eliptiška. Abi išvados klaidingos; jis mato tiesią 
lazdą, tačiau ją mato ne kaip tiesią, ir nors monetą jis mato kaip eliptinę, 
jis mato ne eliptinį daiktą, bet monetą, kuri nėra eliptinė. 

Ketvirtasis argumentas postuluoja, kad egzistuoja patikimo, neklai- 
dingo pažinimo galimybė, tačiau to neklaidingumo sritis apsiriboja 
sąmone. Pamatinę argumento mintį galima suformuluoti taip: objek- 
tas, kurį žmogus mato, egzistuoja, kitaip jis negalėtų jo matyti. Kai 
žmogus mato, jog padėtis yra vienokia ar kitokia, ji tokia ir yra, nes 
kitaip jis jos nematytų. Tačiau, kaip žinoma, mūsų įprastas matymas 
nėra patikimas; gana dažnai jis mus klaidina. Tad turi egzistuoti vidinė 
patirtis, pagrindžianti išorinę. Ji turi būti tiesioginė ir patikima, ir šį 
patikimumą garantuoja tai, kad ji susiduria tik su sąmonės faktais. 
Kritika, pasiremdama Ryle'o distinkcija, dėl šito argumento priekaiš- 
tauja, nes taip argumentuojant neatsižvelgiama į „sėkmės veiksmažo- 
džių“ ypatumus. Tokie veiksmažodžiai išreiškia veiksmo arba pastan- 
gos rezultatyvumą (sėkmę) ir funkcionuoja poromis kartu su „pastangų 
veiksmažodžiais“. Keli tokių porų pavyzdžiai: „ieškoti“ — „rasti“, 
„lenktyniauti“ — „laimėti“. Rasti reiškia sėkmingai baigti paiešką, lai- 
mèti — sėkmingai baigti lenktynes. Todėl sėkmės veiksmažodžiai gali 
būti vartojami tik tada, kai tam tikra pastanga baigiasi sėkmingai. Antai 
gydytojas negali paciento išgydyti nesėkmingai — ne todėl, kad jo meist- 
riškumas absoliutus, o todėl, kad teiginys „jis nesėkmingai išgydė pa- 
cientą“ prieštaringas. „Matyti“, „girdėti“ ir daugelis kitų žodžių, kuriais 
apibūdinami jutiminio suvokimo rezultatai, yra „sėkmės veiksmažo- 
džiai“. Negalima matyti to, ko iš tikrųjų nėra; faktai, kuriuos matome, 
yra tokie, kokius juos matome. Tačiau tai nereiškia, jog egzistuoja ne- 
klystamas „matymas“, veikiau žodis „matyti“ vartojamas neteisingai, 
jeigu žiūrėjimo nevainikuoja matymo sėkmė. Taigi nėra pagrindo 
postuluoti neklaidų, absoliučiai patikimą suvokimo procesą bei juti- 
minius duomenis, paaiškinančius to proceso galimybę. 

Penktasis ir paskutinis argumentas, kurį čia trumpai aptarsime, sie- 
jamas su pastangomis rasti patikimą empirinio pažinimo pagrindą - 
tam tikrą galutinę instanciją, į kurią apeliuojant galima būtų nustatyti 
visų kitų teiginių teisingumą ar klaidingumą. Žinios, grindžiamos 

jutiminiais duomenimis, šiuo požiūriu bene geriausios kandidatės. Ar 
raudonai atrodantis objektas yra iš tiesų raudonas, nėra tikra, tačiau 
yra visiškai tikra, kad man jis atrodo raudonas. Taigi nors objekto at- 
žvilgiu galiu abejoti, jo vaizdinio atžvilgiu negaliu turėti jokių abejonių. 
Vadinasi, net jeigu visos žinios apie objektus nepatikimos, egzistuoja 
patikimos žinios apie jų vaizdinius; būtent todėl šie vidinės patirties 
faktai, arba jutiminiai duomenys, pažinimo teorijai tokie svarbūs. Kri- 
tika pirmiausia atkreipia dėmesį į hipostazavimą, kuriuo remiasi juti- 
minių duomenų idėja. Kai objektas atrodo raudonas, regėjimo objektas 
nėra jutiminiai duomenys; bet jeigu susidaromas objekto raudonas vaiz- 
dinys, galima kalbėti apie tam tikrą jutiminį duomenį. Atitinkamai kyla 
klausimas, kuris iš dviejų teiginių patikimas. Teiginys „Moneta man 
atrodoeliptinė“ gali būti laikomas neabejotinai patikimu tik tuo atveju, 
jeigu jis vartojamas įspūdžiui išreikšti, nepretenduojant ką nors teigti 
apie tikrovę. Kad šiuo atveju nereikėtų abejoti, paaiškinama tuo, jog 
toks teiginys apskritai nieko nesako apie tikrovę. Jis negali būti falsi- 
fikuotas, tačiau toks tikrumas nėra teiginio apie tikrovę tikrumas. Žen- 
giant kitą žingsnį, teiginys „Moneta man atrodo eliptinė“ painiojamas 
su teiginiu „Mano susidarytas monetos vaizdinys yra eliptinis“. Pasta- 
rasis teiginys kartais gali išreikšti tiesą, kurią po kelių psichologinių 
testų individas, didžiai savo nuostabai, sužino apie save; bet taip inter- 
pretuojant dėl teiginio tikrumo abejojama. Tačiau jeigu „Mano susida- 
rytas monetos vaizdinys yra eliptinis“ painiojamas su „Moneta man 
atrodo eliptinė“, t.y. su neabejotinai patikimu, tačiau nieko apie tikrovę 
nesakančiu teiginiu, tada pirmasis teiginys taip pat atrodo neabejotinai 
teisingas. Galiausiai, kai išraiška „Moneta man atrodo eliptinė“ painio- 
jama su išraiška „Susidariau eliptinį monetos vaizdinį“, dėl šios sumaiš- 
ties pasiekiami neabejotinai tikri teiginiai apie jutiminius duomenis. 
Kritika, grindžiama kasdienės kalbos analize, parodo, kad jutiminiai 
duomenys tėra tuščia filosofinės spekuliacijos konstrukcija; tariamai 
patikimų pažinimo pradų idėja keliama vien lingvistinės painiavos 
pagrindu. Deja, nematyti tolesnės pozityvios jutiminio suvokimo teo- 
rijos plėtros, ir nors yra nemaža naujų mėginimų ją kurti, nė vienas jų 
šiandien neatrodo perspektyvus. Kodėl taip yra, jau užsiminėme: juti- 
minio suvokimo kalba tokia sudėtinga ir įvairialypė, kad visi mėgi- 
nimai ją analizuoti iki šiol apsiriboja tik atskirais kalbos aspektais. 


7. Antropologija 


Žmogaus prigimties klausimu analitinė filosofija buvo iškėlusi dvi 
pagrindines tarpusavyje susijusias idėjas, kurios atspindi klasikinius 
filosofijos klausimus ir kurių tolesnis rutuliojimas gali būti labai vai- 
singas. Klasikiniai filosofijos klausimai yra šie: „Ar žmogus turi sie- 
lą?“, „Ar žmogus yra socialinė būtybė?“ Pavyzdiniu analitinės filo- 
sofijos veikalu sprendžiant pirmąjį klausimą laikytina Ryle'o knyga 
Sąmonės sąvoka (The Concept of Mind), antrojo klausimo požiūriu 
daugiausia įžvalgų teikia Wittgensteino Filosofiniai tyrinėjimai. 

Ryle'as neigia vyraujančią doktriną, kurios pamatinė idėja apie 
dualistinę Žmogaus prigimtį apibrėžia bendrąją naujųjų laikų filo- 
sofijos nuostatą. (Naujaisiais laikais ją išpopuliarino Descartes'as, nors 
jos ištakos siekia Augustiną ir Platoną.) Pagal šią teoriją kiekvienas 
žmogus turi kūną ir sielą (dvasią ir sąmonę). Kūnas yra išorinis, siela 
(dvasia, sąmonė) - vidinis dalykas. Siela vadovauja žmogaus veiks- 
mams, kūnas vykdo jos įsakus. Kūnas yra pavaldus gamtos dėsniams 
ir todėl nelaisvas, siela yra laisva. Pažinimas, jutimas, mąstymas, norė- 
jimas, prisiminimas ir t.t. yra sielos veikla, kurią žmogui tiesiogiai 
atskleidžia vidinis patyrimas; o išorinis pasaulis dar turi būti sukonst- 
ruotas jutiminio suvokimo pagrindu. Taigi ir svetimą sielą žmogus 
gali pažinti tik netiesiogiai - stebėdamas kitų kūnų elgseną ir pagal 
analogiją su savo elgesiu darydamas išvadą, kad tiems kūnams taip 
pat vadovauja siela. 

Ryle’as šią teoriją polemiškai vadina „doktrina apie dvasią maši- 
noje“; jis ją taip pat vadina „dekartiškuoju mitu“. Tačiau tai nėra visiš- 
kai tikslu, nes daugelis jos elementų ateina iš laikų iki Descartes’o. 
Toji doktrina tapo beveik visos akademinės filosofijos bendru turtu. 
O tas bendras turtas — dėstomos mintys filosofijos vadovėliuose ir 
populiariuose filosofijos rašiniuose; būtent ten filosofija daro praktinį 
poveikį. Šiuo požiūriu Ryle'o etiketę „dekartiškasis mitas“ vertėtų 

pakeisti etikete „doktrina apie dvasią mašinoje“. Tačiau net palikdami 
nuošalėje etikečių klausimą, negalime nekreipti dėmesio į Ryle'o ana- 
lizės sisteminę reikšmę. Analizuodamas kalbą Ryle'as atrado argu- 
mentų, kurie padeda spręsti teorines sąmonės problemas, šaltinį; jis 
parodė, kad kalbės, vartojamos aprašyti tam tikrus faktus, analizė turi 
reikšmės suvokiant pačius faktus. Sąmonės sąvoka leido šio metodo 
galimybes patikrinti nagrinėjant konkrečią filosofijos problematiką; 
tiesa, šio veikalo populiarumas nukreipė dėmesį nuo jame taikomo 
metodo prie jo rezultatų. 

Ryle'ui rūpi suprasti būtybės, vadinamos žmogumi, esmę; tačiau, 
kaip pasirodo, ši būtybė įvairialypė. Tai, kad žmogus yra sąmoninga 
būtybė, reiškia, jog jam būdingos tam tikros tarpusavyje susijusios 
galios bei savybės. Jis geba tvarkyti daiktus, jam gimsta idėjos, jis 
mokosi, siekia, patiria, geidžia, suvokia ir prisimena, įsivaizduoja, 
kalba kitiems bei kitus supranta ir t.t. Kalbėdami apie šią būtybę ga- 
lime ne tik nusakyti, ką ji daro, bet ir išsiaiškinti, kodėl ir kaip ji tai 
daro; tam turime sąvokų, kurios leidžia jos elgseną struktürizuoti — ja 
klasifikuoti kaip tikslingą, išmoktą, žaismingą, impulsyvią, supra- 
tingą, apgalvotą ir t.t. Galime sakyti, kad matome veikiant dvasią, kai 
galime taikyti visas šias sąvokas; taigi jų tarpusavio sąsajų ir jų ryšio 
su elgsena, kurią jos struktūrizuoja, aiškinimas turėtų padėti atskleisti 
žmogaus dvasios sąrangą. 

Ryle'as analizuoja visą aibę šių sąvokinių priklausomybių; analizės 
raktas — dispozicinių žodžių ryšys su žodžiais, kuriais apibūdinamas 
dispozicijas išreiškiantis elgesys. Tačiau pats ryšys gali būti klaidingų 
interpretacijų šaltinis, kai teisėti klausimai dėl kūno ir sąmonės sąsajų 
klaidingai formuluojami ir šitaip atsiradusios „kategorinės klaidos“ ve- 
da prie tariamų problemų bei tariamų jų sprendimų, kurie ir sukuria 
„dvasios mašinoje dogmą“. Sąmonė tapati elgsenai neką daugiau, 
negu gebėjimas skaičiuoti tapatus atskiram skaičiavimo aktui. Tačiau 
lygiai taip pat, kaip negalima visiškai atskirti dispozicijos nuo jos 
apraiškų, negalima atskirti dvasios nuo kūno. Noras kaip dispozicija 
paaiškina veiksmą; tačiau, kaip dispozicija nėra savo apraiškų prie- 
žastis, noras nėra veiksmo priežastis. Lygiai taip pat, kaip dispozicija 
negali būti apibrėžta baigtiniu jos apraiškų sąrašu, sąmonė negali būti 
apibrėžta stebimos elgsenos kategorijomis; tačiau, kaip meilė nėra 

kažkas daugiau nei tai, kuo ji pasireiškia, sąmonė nėra kažkas daugiau 
nei jos kategorijomis struktūrizuotas elgesys. 

Dėl paplitusio įpročio humanitarinių ir socialinių mokslų rezul- 
tatus tam tikroje srityje sieti su daugmaž vienalaike raida kitose sri- 
tyse — juos klasifikuojant ir prikabinant tą pačią kokio nors „iz- 
mo“etikete - ši G. Ryle'o teorija buvo pavadinta „biheviorizmu“, t.y. 
specifinės, B.F. Skinnerio sukurtos teorijos vardu. Toks jos klasi- 
fikavimas klaidina jau vien todėl, kad Ryle'as kuria sąvokinę, o ne 
empirinę teoriją; taip pat klaidina jau vien žodžio „biheviorizmas“ 
asociacijos, kurios beveik be išimties implikuoja, kad realiai egzistuoja 
tik elgsena, ir tas „tik“ reiškia, jog užkertamas kelias į kitas tyrimų 
sritis. Dėl šios asociacijos filosofinėje antropologijoje už borto pasiliko 
žmogaus dvasia. Ši raida Ryle’ui visiškai nepriimtina; jis neneigia 
dvasios egzistavimo, o tik siekia išsiaiškinti, ką jos egzistavimas iš 
tikrųjų reiškia. Dėl tos pačios priežasties netinka „loginio bihevio- 
rizmo“ terminas; nes toks terminas sugestionuoja, esą loginė analizė 
parodo, kad be elgsenos daugiau nėra nieko. Kalbėti apie elgseną ir 
sąmonės faktus, kurie ja išreiškiami taip, tarsi tai būtų dvi nesude- 
rinamos alternatyvos, yra ne mažiau klaidinga, negu sakyti, kad 
staltiesę sudaro arba susikertančios raudonos ir baltos gijos, arba 
langeliai. Žinoma, staltiesės piešinys neegzistuotų be raudonų ir baltų 
gijų, ir šia prasme jos piešinys yra ne kas kita, kaip piešinio elementų 
derinys. Tačiau būtų akivaizdus absurdas iš to daryti išvadą, kad 
piešinys iš tikrųjų neegzistuoja, o tera tam tikra tvarka išdėstytos 
sudedamosios jo dalys. Lygiai taip pat absurdiška būtų teigti, kad 
egzistuoja tik piešinys, nes jeigu baltos ir raudonos gijos nebūtų išdės- 
tytos tam tikra tvarka, staltiesė būtų vienspalvė. 

Logines sąvokų priklausomybes Ryle'as aiškinasi analizuodamas 
taisykles, pagal kurias vartojami atitinkami kasdienės kalbos žodžiai; 
šios priklausomybės jam teikia argumentų šaltinį formuluojant teori- 
nius teiginius apie Zmogaus sąmonę. Procedūra, kai tam tikros srities 
kalbos analizės rezultatai taikomi tai sričiai apibūdinti, pateisinama, nes 
pačią sritį apibrėžia tam tikri paradigmiškai teisingais laikomi teiginiai: 
kas nori prasmingai kalbėti apie problemas, formuluojamas tam tikra 
kalba, tas turi paisyti jos taisyklių ir jų pagrindu formuojamos sąvokų 
sistemos. Ir tai nėra kalbos apribojimas, nes filosofinės problemos 

paprastai formuluojamos kasdiene kalba - bent jau ten, kur jos turi 
praktinę reikšmę. 

Žvelgiant iš klasikinės filosofijos pozicijų perspektyvos galima 
pastebėti, kad Ryle'o koncepcijoje platoniškoji kūno ir sielos santykio 
samprata keičiama aristoteliškąja. Platonui — kaip ir Descartes'ui, 
priklausančiam tai pačiai tradicijai, - kūno ir sielos santykis yra dviejų 
substancijų santykis, ir turbūt neperdedant galima sakyti, kad Plato- 
nui kūnas tėra laikina sielos buveinė, kuri moralės požiūriu gali būti 
laikoma net kalėjimu. Sielai iš tikrųjų nėra būtinas kūnas. Visai kitaip 
dalyką suvokia Aristotelis; jam siela yra visuma tų galių, — kitokių 
skirtingų rūšių organizmuose - kurios kūną apibūdina kaip tam tik- 
ros rūšies gyvą organizmą. Kalbant Aristotelio terminais, siela - tai 
gyvojo organizmo forma, o kūnas - pagal šį kontekstą — jo materija. 
Ir nors formą galima nagrinėti atskirai, ji egzistuoja visada tik kaip 
materijos forma; taigi siela egzistuoja tik kaip gyvos būtybės siela - jai 
būtinas kūnas. Kaip matysime, plėtodamas šią analogiją Wittgenstei- 
nas žengia dar vieną žingsnį į priekį - kiekvienai atskirai sielai būtinas 
kitų gyvų Žmonių egzistavimas, t.y. visuomenė. 

Tačiau Ryle'as savo teoriją dėsto sistemingai, o Wittgensteino filo- 
sofinę antropologiją reikia rekonstruoti iš atskirų Filosofinių tyrinėjimų 
fragmentų. Jo metodologinė nuostata neabejotinai artima Ryle’o nuo- 
statai. Wittgensteinas analizuoja atskiras sąmonės reiškinių sąvokas 
(pavyzdžiui, „turėti omenyje“, „apie ką nors galvoti“, „ką nors įsi- 
vaizduoti“, „ko nors laukti“) nagrinėdamas taisykles, pagal kurias var- 
tojame atitinkamus kasdienės kalbos žodžius. Būtent kasdienės kalbos 
sąvokos yra jo tyrimų objektas; ir nors tai nereiškia, kad negali būti 
nagrinėjamos kitokios sąmoningumo sąvokos, svarbu tai, kad kasdie- 
nės kalbos sąvokos yra filosofinių klausimų pradinis taškas. 

Sąmonės reiškinys, kurio analizei Wittgensteinas skiria daugiausia 
dėmesio, apibrėžiamas tokia schema: asmuo A vartodamas ženklą Z 
jam teikia reikšmę R. Šiai analizei rūpi ne klausimas, ką šis tam tikros 
kalbos ženklas faktiškai reiškia; ženklui galima suteikti kitokią nei 
įprasta reikšmę, taip pat galima suteikti reikšmę išraiškai, neturinčiai 
jokios reikšmės. Kokia reikšmė ženklui suteikiama, turi atsispindėti 
jo vartosenoje; schematiškai: jeigu A visais atskirais atvejais vartoja Z 
taip, kaip tokiais atvejais būtų taisyklingai vartojamas R, tai A ženklui 


7. Antropologija 125 


Z teikia reikšmę R. Iš čia išplaukia, kad A suteikia Z tam tikrą reikšmę 
tik tada, jeigu nuo tol jam egzistuoja taisyklingo ir netaisyklingo Z 
vartojimo apibrėžimas. Pavyzdžiui, A teikia ženklui „x!2“ dauginimo 
iš dviejų reikšmę, jeigu „x!2“ jo yra vartojamas taip, kaip turi būti 
vartojamas „2x“, t.y. jeigu x yra nuosekliai keičiamas skaičių 1, 2, 3, 4 
... seka, A turi pripažinti gaunamą seką 2, 4, 6, 8 ... kaip teisingą ir 
laikyti nukrypimus nuo jos klaidingais. Tačiau jeigu A teikia ženklui 
„X!2“ x kėlimo kvadratu reikšmę, tai jis jį vartoja taip, kaip yra var- 
tojamas t.y. jeigu x yra nuosekliai keičiamas skaičių 1, 2, 3, 4 ... 
seka, A turi pripažinti seką 1, 4, 9, 16 ... kaip teisingą ir turi laikyti 
nukrypimus nuo jos klaidingais. 

Tačiau esminis dalykas yra tas, kad, pasak Wittgensteino, atskiro 
individo elgsenos teisingumas (klaidingumas) gali būti apibrėžiamas 
tik pagal socialinį kontekstą. Šios tezės prasmę galima pailiustruoti žy- 
gio rikiuotėje pavyzdžiu. Žygiavimas rikiuotėje vyksta pagal tam tikras 
taisykles. Taigi visų rikiuotėje žengiančių Žmonių judėjimą lydi dau- 
giau ar mažiau pastebimi kontroliniai signalai, stabilizuojantys judėji- 
mo ritmą. Tie signalai rodo, ar, pavyzdžiui, einantys priešakyje ir už- 
pakalyje žengia koja kojon, ar nelipa ant kulnų, ar neatsilieka. Šis 
pavyzdys aiškiai rodo, kad kitų grupės narių elgesys teikia socialinės 
atskaitos rėmus atskiram individui, taip pat matyti, o tai dar svarbiau, 
kad toks elgesys nėra vien atskirų individų elgsenos suma; jeigu atski- 
ro individo veiksmus kiekvienu momentu tiksliai atspindėtų visų kitų 
žygeivių veiksmai, t.y. jeigu atskiras individas būtų multiplikuotas, 
tada apie jokį iš šių individų negalima būtų sakyti, kad jis „žengia koja 
kojon“. Juk tokiu atveju signalai prarastų paprastai atliekamą elgsenos 
koregavimo bei stabilizavimo funkciją. Tas pat, pasak Wittgensteino, 
teigtina apie koregavimo galimybes vartojant žodinę simboliką; antai 
tik dėl to, kad egzistuoja bendra operavimo skaitmeninėmis sekomis 
praktika, skaičiaus nubraukimas gali būti interpretuojamas kaip klai- 
dos ištaisymas, o kitų nesikišimas į tam tikros skaitmeninės sekos plėt- 
rą — kaip patvirtinimas. 

Iš čia išplaukia, kad A gali suteikti ženklui Z reikšmę R tik tuo 
atveju, jeigu Z jis įkomponuoja į taisyklingą R prasmę turinčių išraiš- 
kų vartojimą. Todėl teiginys „A teikia ženklui Z reikšmę R“ yra elip- 
tinis; jame neatsispindi tas socialinis kontekstas, pagal kurį individo 

elgsena su ženklu gali tapti pagrindu jam priskiriant šią sąmoningu- 
mo charakteristiką. Panašiai ir daugelio kitų dalykų charakterizavimas 
priklauso nuo pradinio taško, kuris nėra net minimas, jeigu visuotinai 
žinomas: kalbant apie dramblius žodis „didelis“ reiškia ne tą patį, ką jis 
reikštų kalbant apie peles; o konservatyvaus rusų politiko pažiūros 
paprastai skiriasi nuo konservatyvaus britų politiko pažiūrų. 

Šią idėją, nepriklausomai nuo Wittgensteino, sistemingai rutulioja 
T. Burge’as neindividualistinėje filosofinėje psichologijoje; laikyda- 
masis nuostatos, kad kalbos išraiškų reikšmė yra neabejotinai socia- 
linis dalykas, jis ypač pabrėžia lingvistinės raiškos svarbą charakte- 
rizuojant individo sąmonės būklę. Wittgensteinas žengia toliau, į šį 
kontekstą įtraukdamas ir nelingvistinį elgesį. Antai tam tikri elgsenos 
būdai - priklausomai nuo kultūros - laikomi (gelten) vaizdavimu; to- 
kiais atvejais sakoma, jog ką nors vaizduodamas individas įsivaiz- 
duoja, ką jis vaizduoja. Dar kiti elgsenos būdai laikomi kriterijumi to, 
kad individas mąsto arba kad jis ko nors tikisi; toji elgsena yra sąvo- 
kinis pagrindas Wittgensteinui predikuoti atitinkamas mintis arba 
lūkesčius. Ir apskritai, jeigu tam tikros kultūros („gyvenimo formos“, 
pasak Wittgensteino) žmogaus tam tikra elgsena traktuojama kaip 
tam tikros sąmonės būsenos išraiška, tai toji būsena turi būti individui 
predikuojama, nes tik tam tikra kultūra suteikia elgsenai interpre- 
tacijos kontekstą. Kas dedasi individo sąmonėje, priklauso nuo kultū- 
rinio konteksto. 

Pasiremdami Platono ir Aristotelio filosofijos kontrastu, kurį anks- 
čiau pasitelkėme kūno ir dvasios santykiui aptarti, galime nustatyti 
Wittgensteino poziciją žmogus socialumo klausimu. Platonui žmogus 
yra socialinė būtybė dėl empirinės būtinybės: be visuomenės jis nega- 
lėtų išlikti. Be abejo, su tuo negalima nesutikti; ir vis dėlto Aristotelis 
pateikia galbūt ne tokį akivaizdų, tačiau filosofiškai įžvalgesnį šio 
fakto aiškinimą; Nikomacho etikoje jis teigia, kad žmogaus formą (tiks- 
linę jo priežastį) apibūdina moralumas. Moralumas žmogų, žinoma, 
apibūdina kaip socialinę būtybę. Wittgensteino įsitikinimu, egzistuoja 
sąvokinis pagrindas, paaiškinantis, kodėl žmogus, kaip sąmoninga 
būtybė, yra neišvengiamai socialinė: be socialinio konteksto apskritai 
neįmanoma kalbėti apie individo sąmonę. Būtent šio sąvokinio pagrin- 
do nustatymas yra skiriamasis analitinės sąmonės filosofijos bruožas. 


8. Kalbos filosofija 


Filosofine kalbos analizė analitinėje filosofijoje atlieka išskirtinį vaid- 
menį. Pašaliečiui dažnai atrodo, kad analitinė filosofija, arba kalbos 
analizės filosofija, yra tapati kalbos filosofijai. Viena vertus, toks 
tapatinimas klaidingas, nes kalba yra tik vienas iš daugelio filoso- 
finės refleksijos objektų, ir ji nėra nei svarbiausia, juoba nei vie- 
nintelė analitinės filosofijos tema; tačiau, kita vertus, tas tapatinimas 
visai suprantamas, nes specifinis analitinės filosofijos metodas - kai 
apeliuojama į kalbos vartojimo faktus, prasmingumo kriterijų ir 
pan. - paprastai reikalauja, kad pirmiausia būtų nagrinėjami būtent 
šie dalykai. Dauguma metodų, kurie taikomi sprendžiant visai kitų 
sričių problemas, yra susiję su kalbos analize. Kiekvienas analitinės 
filosofijos darbas, pavyzdžiui, moralės filosofijos srityje, eksplicitiš- 
kai arba implicitiškai remiasi tam tikra kalbos koncepcija, o eks- 
plicitiniai kalbos filosofijos rezultatai savo ruožtu daro įtaką, pavyz- 
džiui, filosofinės antropologijos sričiai. 

Kalbos filosofijos koncepcijos analitinėje filosofijoje iš pradžių buvo 
keliamos formuluojant pamatines metodologines nuostatas. Garsiau- 
sia šių koncepcijų buvo „verifikacinė reikšmės teorija“. Tezė, kad saki- 
nio reikšmę apibrėžia jo verifikavimo metodas, labai neadekvačiai 
išreiškia teorijos turinį; tikslesnė jos formuluotė skambėtų taip: saki- 
nio reikšmę apibrėžia aibė sakinių, kurie gali būti iš jo logiškai dedu- 
kuoti ir kurie aprašo tiesiogiai patikrinamus faktus. „Tiesiogiai patik- 
rinamas“ paprastai buvo interpretuojamas kaip „stebimas“; tikslaus 
šios sąvokos apibrėžimo problema, su kuria koncepcija iškart susi- 
dūrė, mums čia mažiau svarbi negu pats motyvas, kuriuo vadovau- 
jantis ji buvo iškelta. Buvo tikimasi koncepcijos dėka išvengti šios 
problemos: jeigu sakinio reikšmė apibrėžiama kitais sakiniais, tai toks 
apibrėžimas bus informatyvus tik tuo atveju, jeigu tų kitų sakinių 
reikšmė lengviau paaiškinama nei pradinio sakinio. Konstatuojamųjų 
sakinių atžvilgiu galima tarti, kad jų teisingumui ar klaidingumui 

nustatyti pakanka paprasto stebėjimo. Taigi reikšmės apibrėžimas yra 
informatyvus, jeigu galima nesunkiai nustatyti, ar susidurdamas su 
stebimuoju faktu kalbos vartotojas šio fakto stebėjimo pagrindu pri- 
taria ar nepritaria tam tikram sakiniui. Tada iš visos aibės šiuo požiū- 
riu reikšmingų stebimųjų faktų kiekvienam sakiniui galima priskirti 
kaip jo reikšmę tuos, kurie atspindi jo teisingumo sąlygas. Vėliau 
sistemingai kaitaliojant tokių sakinių sudedamąsias dalis galima ati- 
tinkamai nustatyti teisingumo sąlygų požiūriu reikšmingus faktų 
komponentus, t.y. sakinių sudedamosioms dalims - žodžiams - pri- 
skirti kaip jų reikšmes tam tikrus procesus, objektus, savybes. 

Plėtojant verifikacinės reikšmės teoriją iškilo dvi pagrindinės prob- 
lemos: pirma, teorija gali būti taikoma tik palyginti siaurai kalbos sričiai, 
t.y. tiems sakiniams, kuriuos galima prasmingai charakterizuoti kaip 
teisingus arba klaidingus, antra, iškilo stebimojo fakto ir jį aprašančio 
sakinio vienareikšmio atitikimo klausimas. Pirmoji problema atsiranda, 
nes kasdien kalbėdami susiduriame ne tik su teiginiais, pranešimais, 
aprašymais, prognozėmis ir pan., bet ir su prašymais, reikalavimais, 
įspėjimais, pažadais, sveikinimais, grasinimais ir pan., kurių reikšmė 
nepriklauso nuo to, ar jie atitinka stebimuosius faktus. Tačiau net jeigu 
šios problemos išspręsti neįmanoma, ji vis dėlto tėra antraeilė, nes ją 
būtų galima įtraukti į platesnę kalbos vartojimo teoriją, kuri lingvistinių 
išraiškų reikšmę aiškina remdamasi prielaida, kad sakinio teisingumo 
sąlygos, kaip teorinis konstruktas, kartu su kitais teorijos komponentais 
apibrėžia visų išraiškų reikšmę. Faktiškai ši idėja leido iškilti „teisin- 
gumo sąlygų semantikai“, nors jos sisteminė plėtotė priklauso jau ne 
filosofijos, o veikiau teorinės lingvistikos sričiai. 

Kur kas sudėtingesnė pasirodė antroji — vienareikšmio atitikimo — 
problema, kurią „radikalaus vertimo neapibrėžtumo“ problemos pa- 
vadinimu septintajame dešimtmetyje išpopuliarino Ouine'as. Oui- 
ne'as labai įtikinamai argumentuoja, jog faktas, kad mums nežinomos 
kalbos subjektas vartoja tam tikrą išraišką tada, kai, tarkim, jo aki- 
ratyje pasirodo pievoje striksintis zuikis, neduoda jokio pagrindo api- 
brėžtai nustatyti, ar toji išraiška reiškia „Štai nustriksėjo zuikis“ ar 

11 54 


„Štai zuikio striksėjimo pavyzdys“, ar „Štai zuikio striksėjimas“. 


` Kitaip sakant, tebėra neapibrėžta, ar atitikimas galioja konkrečių ar abstrakčių 
objektų atžvilgiu ir ar parodomoji dalelytė „štai“ nurodo objektą ar savybę. 

Įdomu, kad ši nepakankamo apibrėžtumo problema iškyla ir senesnei 
analitinės kalbos filosofijos koncepcijai, kuri „reikšmės šaltiniu“ laiko 
ne sakinį (žodžių reikšmes traktuojant kaip teorinius konstruktus), 
bet atskiras prasmingas sakinio dalis, pavyzdžiui, žodžius, pavadi- 
nančius savybes, procesus ar daiktus. Tokia koncepcija atrodo visiškai 
natūrali, turint omenyje, kad nors žodžių reikšmė gali būti apibrė- 
žiama kitais žodžiais, kiekviena apibrėžimų sistema galiausiai turi 
remtis tam tikra neapibrėžiamųjų žodžių aibe. Akivaizdu, kad tokie 
žodžiai — pavyzdžiui, pagrindinių spalvų pavadinimai - negali būti 
paaiškinti kitaip, kaip tik parodomojo, „ostensyvinio“, apibrėžimo 
būdu; todėl „ostensyvinio apibrėžimo“ sąvokai formuojantis anali- 
tinės kalbos filosofijai buvo skiriamas toks svarbus vaidmuo. Russel- 
las, pavyzdžiui, laikė negalima reikšmės teoriją, kuri nepripažįsta 
parodomojo apibrėžimo būtinybės. Ši problema akivaizdžiausiai išky- 
la vartojant tikrinius vardus, ir jos radikalus metafizinis sprendimas 
Wittgensteino Traktate istoriškai buvo ne mažiau veiksmingas negu 
vėlesnis jo nusigręžimas nuo šio sprendimo, paskatinęs analitinę kal- 
bos filosofiją pasukti nauja kryptimi. 

Singuliarinių, t.y. atskirus objektus žyminčių, terminų reikšmės 
problema svarbi, nes mums nuolat reikia kalbėti apie atskirus objektus, 
ir tai būtų neįmanoma, jei negalėtume jų nurodyti. Yra trys nurodymo 
priemonės: tikriniai vardai, įvardžiai ir vadinamosios deskripcijos. De- 
skripcijų („tas, kuris yra F“, pavyzdžiui, „dabartinis Vokietijos kanc- 
leris”) vartojimas paprastai remiasi prielaida, kad aprašomasis objektas 
egzistuoja (žr. Russello pateiktą deskripcijų analizę, kuri taip pat ap- 
rėpia ypatingus jų vartojimo atvejus, skirsnyje 2.3.2.5); kitaip sakant, 
visi sakiniai, kurie deskripcijų dėka kalba apie neegzistuojančius objek- 
tus, yra arba klaidingi, arba (jeigu atmetame Russello sprendimą) be- 
prasmiai. Taigi deskripcija negali būti nuorodos į konkrečius objektus 
pagrindas. Tikrinį vardą galima paaiškinti paprasčiau - tiesiog paro- 
dant daiktą ar asmenį, kuris turi būti tuo vardu vadinamas. Įvardžiai 
vartojami arba anaforiškai ir tada daiktą žymi tik atgalinės nuorodos į 
ankstesnį žymimąjį žodį dėka, arba kaip parodomieji. Juos vartojant 
kartu su parodomuoju gestu, galima nurodyti kalbamąjį daiktą, tačiau 
čia bus svarbesnė gesto, o ne įvardžio reikšmė, kuri išlieka tokia pati 
nurodant skirtingus objektus. Taigi gestas čia atlieka esminį vaidmenį. 

Vis dėlto ir tokiu atveju kyla nepakankamo apibrėžtumo problema; 
gestas pats savaime dar neatskleidžia, ką jis nurodo - ar stalą, ar jo 
medžiagą, ar spalvą, ar pavidalą ir t.t. Be to, gestas gali klaidinti — kai 
nurodomas daiktas klaidingai manant, jog jis egzistuoja. Mėgindamas 
šias problemas išspręsti Wittgensteinas Traktate postulavo absoliučiai 
paprastus, būtinai egzistuojančius „objektus“; jie turėjo garantuoti 
parodomojo apibrėžimo vienareikšmiškumą ir neklaidingumą: ka- 
dangi objektai egzistuoja būtinai, nuoroda į juos turi būti sėkminga; 
kadangi jie absoliučiai paprasti ir neturi skirtingų savybių, nuoroda į 
juos turi būti vienareikšmė. Jeigu tokio parodomojo apibrėžimo pa- 
grindu vartojamas tam tikras vardas, tai jo reikšmė - juo žymimas 
objektas — apibrėžiama visiškai griežtai. Iš šių vardų sudaryti „ele- 
mentarūs sakiniai“ turi reikšmę todėl, kad vardų jungimo konfigü- 
racija atitinka nurodomųjų „objektų“, sudarančių tam tikrą dalykų 
padėtį, struktūrą; visi sudėtiniai sakiniai generuojami iš paprastųjų 
taikant loginius operatorius; ir nors patys operatoriai turi vardus, tie 
vardai žymi tik pačias operacijas, o ne tikrovę. (Ši Traktato interpre- 
tacija ginčytina; žr. skirsnį 3.1.) Čia remiamės vėlyvojo Wittgensteino 
savikritika Filosofiniuose tyrinėjimuose. 

Nors šios koncepcijos, orientuotos į empirinio mokslo teiginius, 
apibrėžimus bei loginį išvedimą, priklauso formaliajam analitinės fi- 
losofijos sparnui, kasdienės kalbos filosofijoje taip pat buvo iškelta 
idėjų, pretenduojančių pateikti bendrą kalbos funkcionavimo vaizdą. 
Kalba čia buvo suvokiama pirmiausia kaip lingvistinės elgsenos 
visuma; šią nuostatą išreiškė šūkis „Kalbėk ne apie reikšmę, kalbėk 
apie vartoseną“. Nuostata davė vaisių pirmiausia analitinio filoso- 
favimo metodus taikant už kalbos filosofijos ribų, pavyzdžiui, meta- 
etikoje; beje, patį dėmesį kalbai pirmiausia sužadino Morriso, Peirce'o 
ir James'o pragmatizmas. Pirmoji pozityvi koncepcija, išlaikiusi įtaką 
iki šių dienų, buvo Austino kalbos aktų teorija. Austinas ją iškėlė 
mėgindamas suteikti daugiau apibrėžtumo kalboms apie „vartose- 
na” — diferencijuojant atskiras problemas ir šitaip palengvinant jų 
sprendimą. Kitaip nei verifikacinė reikšmės teorija, jo teorija yra ne 
teiginių, bet išraiškų (Äußerungen, utterances) teorija. Spresdamas išraiš- 
kų funkcijų klausimą (klausimą, kaip jos „vartojamos“), Austinas iš- 
skiria tris aspektus: išraiška yra lokucijos aktas, jeigu ją vartodamas 

individas sako tam tikros kalbos sakini, kuriuo apibüdinamas tam 
tikras objektas. Ta pati išraiška yra ilokucijos aktas, jeigu ją vartojant 
išreiškiamas teiginys, pažadas, grasinimas, prašymas, reikalavimas ir 
t.t. Galiausiai ji yra perlokucijos aktas, jeigu siekiama adresatą paveikti, 
pavyzdžiui, jis įtikinamas, jam sužadinami tam tikri lūkesčiai, jis pa- 
skatinamas veikti ir t.t. Antai vartojant išraišką „Šis šuo piktas“ atlie- 
kamas lokucinis aktas, t.y. kalbantysis pasako lietuvių kalbos sakinį, 
išreiškiantį faktą, jog, tarkim, kaimyno šuo piktas; ilokucinis aktas gali 
vykti, pavyzdžiui, tuomet, kai klausytojas įspėjamas apie šuns pavojų; 
perlokucinis aktas gali būti tai, kad klausytojas pasitrauks nuo šuns. 
Austiną labiausiai domina ilokucinis kalbos aspektas, ir būtent dėme- 
sys šiam aspektui lėmė koncepcijos raidą. Jau Austinas pastebi, kad 
išraiškų ilokucinis vaidmuo (Austino force (vaidmuo) yra Frege's Kraft 
(jėga) atitikmuo) priklauso nuo tam tikros lingvistinės grupės konven- 
cijų; vėliau ši tezė buvo sustiprinta ilokucinį išraiškos vaidmenį tie- 
siog apibrėžiant kaip lingvistinės konvencijos darinį. Kadangi išraiš- 
kos reikšmė paprastai nusakoma nurodant jos ilokucinį vaidmenį ir 
propozicinį turinį (kalbantysis įspėja adresatą, kad šuo piktas; prog- 
nozuoja, kad orai pasitaisys; žada adresatui, kad jam padės dirbti sode 
ir pan.), Austinas čia atranda jungiamąją kalbos išraiškų vartojimo ir 
jų reikšmės grandį. 

Kalbos aktų teorija nebūtų turėjusi tokios įtakos, jeigu ji nebūtų 
mėginusi pateikti dviejų kitų sričių problemų sprendimo: pirma, ku- 
rie psichologiniai komunikacijos aspektai yra svarbūs reikšmės teori- 
jai, antra, kaip turėtų būti eksplikuojama konvencijos sąvoka. Abiejose 
probleminėse srityse egzistuoja po du alternatyvius sprendimus, ta- 
čiau iš keturių galimų derinių šiandien rimtai svarstomi tik du. 

Šiandien vyraujanti komunikacijos psichologinio aspekto koncepcija 
išsirutuliojo iš Grice'o teorijos; Grice'as pradeda nuo kalbančiojo ir me- 
gina apibrėžti jo komunikacines intencijas. Antai ką nors pranešdamas 
kalbantysis paprastai siekia adresatą įtikinti, kad pranešimas teisingas. 
Skiriamasis lingvistinės komunikacijos bruožas — kalbantysis nede- 
monstruoja adresatui situacijos, apie kurią jis kalba, taip pat nesuteikia 
jam kokių nors daiktinių ženklų (Spuren), kuriais vadovaudamasis 
adresatas galėtų pats įsitikinti; veikiau - ir tai yra antra skiriamoji ling- 
vistinės komunikacijos intencija - komunikuojamaji faktą adresatas turi 

atpažinti būtent iš kalbančiojo vartojamos lingvistinės išraiškos. Trečia, 
pati išraiška adresatui turi būti ne vien komunikuojamojo fakto simp- 
tomas — veikiau jis turi įsitikinti atpažindamas kalbančiojo intenciją jį 
įtikinti tam tikro fakto realumu. Kaip analitinėje filosofijoje įprasta, šiai 
analizei buvo surasta sėkmingos komunikacijos pavyzdžių, kurių ne- 
paaiškina Grice’o analizė; todėl Grice’as papildė analizę dviem, vėliau 
šeštąja bei septintąja komunikacine intencija; galiausiai Schifferis iškėlė 
be galo iteruojamų kalbinių intencijų postulatą. Nuo išvados, kuri ne- 
gali būti pateisinama vien loginiais sumetimais, koncepciją išgelbėjo 
Bennettas, suformulavęs principą, kad kalbantysis siekia būti atviras 
visais požiūriais ir jokia prasme nesiekia adresato klaidinti. (Tiksli šio 
principo formuluotė per daug sudėtinga, kad ją galėtume čia pateikti.) 

Alternatyvią psichologinio komunikacijos aspekto sampratą patei- 
kia Ryle'as ir Wittgensteinas; jie dėmesį kreipia į adresatą bei kitus 
žmones, kaip potencialius adresatus. Nepriklausomai nuo kalbančiojo 
intencijų, jo vartojama išraiška generuoja tam tikrą adresato įsitiki- 
nimą; kalbant schematiškai, tas įsitikinimas pasireikš kaip dispozicija 
veikti pagal tam tikrą įsitikinimą — pavyzdžiui, išgirdus, kad lis, bus 
griebiamasi skėčio. 

Abi koncepcijos susiduria su problema - kaip paaiškinti faktą, kad 
lingvistinės išraiškos reikšmė nėra tokia pati nei kaip reikšmė (inten- 
cija), kurią jai teikia kalbantysis, nei kaip reikšmė, kurią jai teikia adre- 
satas; tai, ką turi omenyje kalbantysis, nebūtinai yra tai, ką reiškia jo 
vartojama lingvistinė išraiška. Taigi reikia konvencijos arba taisyklės, 
kuri leistų apibrėžti, kada tai, kas turima omenyje vartojant tam tikrą 
lingvistinę išraiška, ir tai, kas suprantama suvokiant jos reikšmę, bus 
tapatu tam, ką ji reiškia. Turiningiausią ir teoriškai įdomiausią alter- 
natyvą abiem koncepcijoms iškėlė Lewisas. Pasak jo, konvencijas gali- 
ma paaiškinti pagal jų funkcijas: racionalių individų grupėje konven- 
cija leidžia išspręsti bendros strategijos, kuri būtų naudinga visiems, 
jeigu ja būtų vadovaujamasi visų, pasirinkimo problemą. (Papras- 
čiausias tokios konvencijos pavyzdys - eismas dešiniąja arba kairiąja 
kelio puse: kiekvienam eismo dalyviui naudinga, kai visi juda deši- 
niąja (arba kairiąja) kelio puse.) Tad konvencija yra tam tikras elg- 
senos reguliarumas; nors tai, kaip ji susikuria, yra empirinis ir labai 
sudėtingas klausimas; kartą jai susikūrus kiekvienas, kuris suvokia, 

kad kiti jos laikesi praeityje, tikisi, kad jos bus laikomasi ir ateityje; be 
to, jis suvokia, kad kiekvienas tikisi, jog jis ir visi kiti tos konvencijos 
laikysis. Konvencijos stabilumas remiasi tokio pobūdžio lūkesčiais; 
jeigu lūkesčiai nepasitvirtina, sistema žlunga. 

Lingvistinė konvencija - tai paprasčiausia konvencija laikytis vie- 
nos iš daugelio galimų kalbų. Kadangi iš Lewiso konvencijos apibrė- 
žimo išplaukia, jog kiekvienas ką nors sakydamas laikosi konvencijos, 
taigi ipso facto turi Grice'o intencijų, Lewiso konvencijos teorija natü- 
raliai papildo Grice'o komunikacinių intencijų teoriją. Šiuo požiūriu 
bendrinės kalbos vartojimas yra tam tikra kooperatyvi jos vartotojų 
veikla. 

Palyginti su Lewiso koncepija, antroji taisyklių problemos sprendi- 
mo alternatyva kelia mažiau reikalavimų taisyklingos veiklos sąvokai. 
Ji grįžta prie Wittgensteino Filosofinių tyrinėjimų nuostatos: faktą, kad 
individas laikosi tam tikros taisyklės, iš esmės atskleidžia natūrali, 
atitinkanti tą taisyklę jo elgsena socialinėje aplinkoje; kaip ir Lewiso 
konvencijos atveju, individui nebūtina žinoti nei to, kad jis vadovaujasi 
taisykle, nei to, kokia taisykle jis vadovaujasi. Sutinkamai su Wittgen- 
steino nuostata, tačiau veikiausiai visai savarankiškai, Hartas knygoje 
Teisės sąvoka (The Concept of Law) - klasikiniame analitinės teisės filo- 
sofijos veikale - „taisyklių egzistavimo“ kriterijumi laiko akivaizdumg, 
būtent tą faktą, kad individo nukrypimas nuo taisyklių staiga sukelia 
priešišką kitų reakciją ir kad į tą reakciją atsižvelgiama. (Papildomos 
Harto sąlygos - egzistuoja „vidinis“ taisyklių laikymosi aspektas - čia 
nenagrinėsime.) Wittgensteino ir Harto koncepcijos skiriasi nuo Lewiso 
koncepcijos dviem aspektais: pirma, jos nesiremia nei konvencijų racio- 
nalumo, nei jų naudingumo prielaidomis, antra, jose nesama aiški- 
namųjų komponentų - pavyzdžiui, kokiu būdu tam tikros taisyklės ar 
taisyklių sistemos laikymasis tampa stabilia praktika. Kadangi yra em- 
piriškai tikra, kad lūkesčių individo elgsenos atžvilgiu nuvylimas pa- 
prastai susilaukia priešiškos reakcijos, galima teigti, jog Lewiso kon- 
vencijų egzistavimas tėra atskiras vadovavimosi taisyklėmis - kaip tai 
supranta Wittgensteinas ir Hartas - atvejis. 

Vadovavimosi taisyklėmis sąvoka pasitelkiama kaip grandis, jun- 
gianti išraiškos supratimą su jos objektyviąja reikšme, nes postuluoja- 
ma, kad tie elgsenos būdai, kurie demonstruoja tam tikrą lingvistinės 

išraiškos supratimą, priklauso atitinkamos lingvistinės bendruomenės 
taisyklingos elgsenos „repertuarui“. Tad lingvistinėje bendruomenėje 
galioja kaip teisinga tam tikra lingvistinės išraiškos interpretacija; ir ši 
bendruomeninė interpretacija apibrėžia jos reikšmę kalboje. Pagal Gri- 
ce'o ir Lewiso interpretaciją lingvistinės išraiškos reikšmę apibrėžia 
kalbančiojo intencijos, o pagal Ryle’o, Wittgensteino ir Harto — tai, kaip 
ji suvokiama adresato ar kito kalbinės bendruomenės nario. 

Šie skirtumai nebūtinai reiškia, kad teorinis kalbos aprašymo mo- 
delis, kurį siekia pateikti analitinė kalbos filosofija, pagal šias kon- 
cepcijas iš esmės skiriasi. Tas modelis teoriškai postuluoja sakinio 
reikšmę (ją savo ruožtu gali eksplikuoti kalbos semantika). Po to hipo- 
tetiškai numatoma papildoma taisyklių sistema, arba pragmatika, mė- 
ginant paaiškinti, kokiomis sąlygomis sakiniai, turintys tam tikrą 
propozicinę reikšmę, įgyja tam tikras ilokucines reikšmes. Bendriausiu 
pavidalu šios reikšmės apibrėžiamos poromis, kurias sudaro išraiškos 
propozinis turinys ir jos ilokucinės funkcijos. Tai yra hipotetinė konst- 
rukcija; ji tikrinama nustatant, ar realiai vartojant kalbą išties pasi- 
reiškia ilokucinės funkcijos bei propozicinio turinio nusakomas tai- 
syklingas elgesys. Tokios teorijos taikymo produktyvumas bylotų, 
kad reikšmės, kaip teorinio konstrukto, sąvoka priklauso platesniam 
socialinės elgsenos diskursui. 


III 


Naujos srovės: 
keletas probleminių sričių 


9 Analitines ontologijos pagrindai 


9.1 Klasikinis ontologijos problemos pavyzdys 


Filosofijos disciplina ontologija sprendZia klausima, kas egzistuoja. 
Nagrinėjant šį klausimą turi būti pateikti principai, kuriais remiantis 
galima nustatyti, ar tam tikros egzistencijos prielaidos yra pagrįstos 
(nepagrįstos). Kalbant apie Russello filosofiją jau buvo iškeltas vienas 
svarbiausių ontologijos principų, būtent ontologinio taupumo, arba 
Ockhamo skustuvo, principas (žr. 2.3.3). Jis reiklauja, kad būtų atme- 
tamos visos nebūtinos egzistencijos prielaidos. Objekto O egzistavimo 
postulavimas nereikalingas, jeigu, pirma, objektas gali būti sudarytas 
iš egzistuojančių komponentų (tokiu atveju O konstruktyviai nerei- 
kalingas) arba, antra, jeigu egzistencijos prielaida daroma remiantis 
tokia reiškinių aiškinamąja teorija, kuri turi fundamentalesne teorinio 
aiškinimo alternatyvą, nesiremiančią objekto O egzistavimo postulatu 
(šiuo atveju O teoriškai nereikalingas). Šis ontologinio taupumo prin- 
cipas yra negatyvus, nes jis tik parodo, kuriais atvejais egzistencijos 
prielaidos nepagrįstos. Tačiau jis neteikia pozityvaus kriterijaus, lei- 
džiančio parodyti, kurios egzistencijos prielaidos pagrįstos. Ieškoda- 
mi tokio kriterijaus pirmiausia aptarsime ir atmesime vieną prelimi- 
narų principo siūlymą, kuris remiasi klaidinga prielaida apie kalbos 
ir tikrovės ryšį. Tas principas, pretenduojantis pagrįsti egzistencijos 
prielaidas objektų atžvilgiu, remiasi specifine prielaida apie objektų 
ir singuliarinių terminų sąryšį. Kasdienė kalba skiria tris singuliarinių 
terminų rūšis: tikrinius vardus („Ciceronas“), deskripcijas („tas, kuris 
yra F“) ir indeksinius žodžius (pirmiausia parodomuosius įvardžius). 

Preliminarus teisėtų egzistencijos prielaidų principas remiasi šia 
pamatine idėja: viena vertus, tam tikros kalbos singuliarinis terminas 
„E“ turi atlikti nuorodos į objektą O funkciją, kita vertus, „E“ privalo 
turėti tam tikrą lingvistinę reikšmę, t.y. jis negali būti beprasmis. Tą 

ideja galima suformuluoti dviem salyginiais teiginiais: 1) jeigu ob- 
jektas O egzistuoja, tai singuliarinis terminas „E“ apibrėžtai žymi 
objektą O (nes „E“ funkcija - žymėti šį, o ne kitą objektą), 2) jeigu „E“ 
vartojamas išraiškoje, kurioje, be „E“, vartojamos ir kitos turinčios 
lingvistinę reikšmę išraiškos, visa ši išraiška turi tam tikrą lingvistinę 
reikšme. 

Kartu šiedu teiginiai leidžia preliminariai suformuluoti pakankamą 
egzistencijos prielaidų pagrįstumo principą: 

Prielaida, kad objektas O egzistuoja, pagrįsta, jeigu, pirma, sin- 
guliarinis terminas „E“ žymi objektą O ir jeigu, antra, išraiškos, kurių 
kontekste „E“ vartojamas, turi tam tikrą lingvistinę reikšmę (arba 
jeigu jos tos reikšmės neturi, tai ne dėl „E“, o dėl kitų išraiškų kaltės).?? 

Kad šis principas taptų aiškesnis, jį turime papildyti dar viena prie- 
laida, nusakančia egzistavimo ir singuliarinių terminų sąryšį: singulia- 
rinis terminas „E“ gali turėti lingvistinę reikšmę tik tada, kai jis žymi 
tam tikrą objektą. 

Kadangi išraiška gali žymėti tik egzistuojantį objektą, singuliarinis 
terminas „E“ gali turėti lingvistinę reikšmę tik tada, kai objektas O 
egzistuoja ir „E“ jį žymi. 

Siūlomas principas teikia labai paprastą objekto O egzistavimo kri- 
terijų: pakanka pirmiausia parodyti, kad tam tikra kalba turi singu- 
liarinį terminą „E“, galintį žymėti objektą O, ir, antra, kad šis singu- 
liarinis terminas turi lingvistinę reikšmę. Pagal šį principą, remda- 
miesi tam tikros prasmingos lingvistinės išraiškos egzistavimo faktu 
darome išvadą apie objekto egzistavimą. 

Čia iš esmės pasikliaujama minėta papildoma prielaida, kad singu- 
liarinis terminas turi lingvistinę reikšmę tik tada, kai jis žymi tam tikrą 
objektą. Išvada apie objekto egzistavimą, daroma remiantis lingvis- 
tinių išraiškų egzistavimu, gali būti teisėta tik tuomet, jei teisėta ši 
papildoma prielaida. Taigi turime ją kritiškai panagrinėti. Tarkim, 


> Nesunka suprasti, kad čia pateikiamas tik pakankamas, o ne būtinas pagrįstų 
egzistencinių prielaidų kriterijus; juk remdamiesi atomo teorijos principais galime 
pagrįstai daryti prielaidą, kad, pavyzdžiui, stalas sudarytas iš atomų ir kad tie 
atomai egzistuoja. Tačiau čia nedisponuojame singuliariniais terminais, kurie Žy- 
mėtų atskirus atomus. Taigi egzistencijos prielaidos gali būti pagrįstos net tuomet, 
jeigu pirmoji šio principo sąlyga nėra patenkinta. 

kyla ginčas dėl to, ar tam tikras objektas egzistuoja. Žingsniuodami 
jūros pakrante Čarlzas ir Šarlotė prieina krūvą akmenų, kurie sudėti 
taip, kad galima perskaityti žodį „STOP“. Čarlzas mano, kad tie ak- 
menys buvo taip sudėti žmogaus, Šarlotė mano, kad tai veikiau van- 
dens ir vėjo darbas. Čarlzas teigia, kad egzistuoja žmogus, kuris juos 
sudėjo, Šarlotė neigia jo egzistavimą. 

Pirmiausia ginčą apibūdinkime iš abiejų ginčo partnerių perspek- 
tyvos tardami, kad minėtoji prielaida apie reikšmės ir egzistavimo 
sąsają singuliarinių terminų atveju galioja, t.y. kad singuliarinis ter- 
minas tik tada gali turėti lingvistinę reikšmę, kai jis žymi tam tikrą 
objektą. Čarlzo požiūriu, nesutariama todėl, kad Šarlotė nenori pripa- 
žinti tam tikro objekto egzistavimo, nors tas objektas egzistuoja. Ka- 
dangi Šarlotė neigia, kad egzistuoja akmenis sudėjęs žmogus, ji negali 
sutikti su Čarlzo pateikta ginčo esmės charakteristika. Jos požiūriu, 
nėra jokio objekto, kurio egzistavimą jai reikėtų pripažinti ar ne- 
pripažinti, o išraiška „žmogus, kuris šiuos akmenis sudėjo“ nieko 
nežymi, t.y. toji išraiška — pagal mūsų prielaidą - neturi lingvistinės 
reikšmės. Todėl kiekviena išraiška, kurioje ta reikšmė atsiranda, kaip 
visuma taip pat neturi reikšmės. Taigi tokio egzistencinio teiginio 
neįmanoma nei pagrįsti, nei paneigti. Šarlotės požiūriu, pati ginčo 
esmė negali būti neprieštaringai suformuluota. Gali pasirodyti, kad 
Čarlzo nuostata yra vienintelė priimtina, nes pozicija, kuri iš principo 
negali būti neprieštaringai suformuluota, turi būti klaidinga. Tačiau 
šis Čarlzo pozicijos pranašumas remiasi prielaida, kad lingvistinę 
reikšmę ir egzistavimą iš tiesų sieja minėtoji priklausomybė. Deja, ši 
prielaida veda prie paradoksalių išvadų: ją pripažinus, ginčijantis dėl 
tam tikro objekto egzistavimo neįmanoma užimti Šarlotės pozicijos, 
nes tam reikėtų neigiant egzistencinį teiginį postuluoti jo teisingumą. 
Teiginys gali būti teisingas tik tada, kai jis turi apibrėžtą reikšmę. Kad 
negatyvus egzistencinis teiginys „Žmogus, sudėjęs šiuos akmenis, 
neegzistuoja“ būtų teisingas, visos (savarankiškos) sudedamosios jo 
dalys privalo turėti reikšmę, tarp jų ir deskripcija „žmogus, sudėjęs 
šiuos akmenis“. Kadangi rėmėmės prielaida, kad singuliarinis ter- 
minas tik tada turi reikšmę, kai jis žymi tam tikrą objektą, negatyvus 
egzistencinis teiginys gali būti teisingas tik tuo atveju, jeigu jis bus 
klaidingas. O tai yra akivaizdi loginė prieštara. Taigi pripažįstant 

minetaja reikšmės ir egzistavimo ryšio prielaidą reikia daryti išvadą, 
kad negalimi teisingi negatyvūs egzistenciniai teiginiai, t.y. kad ne- 
įmanoma pagrįstai paneigti jokio egzistencinio teiginio. Susiduriame 
su išvadomis, kurios visiškai prieštarauja mūsų intuicijoms, - reikia 
pripažinti, kad ginčuose dėl egzistencijos tik tas gali būti teisus, kuris 
teigia ką nors egzistuojant, o tai reiškia, jog toks ginčas apskritai nėra 
realus, nes teiginį ginčijantis žmogus niekada nebus teisus. 

Susiduriame su dilema: arba laikomės prielaidos apie singuliarinių 
terminų reikšmės ir egzistencijos sąsają, arba pripažįstame intuityviai 
daug priimtinesnę prielaidą, kad ir tas, kuris neigia kokio nors objekto 
egzistavimą, gali būti teisus, t.y. kad galimi teisingi negatyvūs eg- 
zistenciniai teiginiai. Remdamiesi Quine’u” parodysime, kad verta 
atsisakyti prielaidos apie reikšmės ir egzistavimo sąsają ir kliautis 
savo intuicija. Kartu turime atsisakyti mūsų preliminaraus egzisten- 
cijos prielaidų pagrįstumo kriterijaus ir mėginti suformuluoti naują 
tokių prielaidų pagrindimo principą. 


9.2 Prasmingi teiginiai ir egzistencijos prielaidos 


Glaustumo dėlei prielaidą, kurios turime atsikratyti, pavadinkime 
reikšmės ir egzistencijos sąsajos teze. Ji teigia, kad singuliarinis terminas 
„E“ turi reikšmę, kai jis nurodo (žymi) tam tikrą objektą, o kad objek- 
tas galėtų būti nurodytas, jis privalo egzistuoti. 

Dar Meinongas, pripažindamas reikšmės ir egzistencijos sąsajos 
tezę, Mėgino paaiškinti, kaip tokiu atveju negatyvūs egzistenciniai 
teiginiai gali būti teisingi. Norint šiuos dalykus suderinti būtina, pa- 
sak Meinongo, skirti egzistencijos rūšis. Šalia (realaus) egzistavimo, 
jis teigia dar ir subsistavimo kategoriją. Daiktas subsistuoja, jeigu jis 
yra galimas, tačiau realiai neegzistuoja. Negatyvus egzistencinis tei- 
ginys „Aukso kalnas neegzistuoja“ atspindi tiesą, t.y. nors aukso kal- 
nas neegzistuoja, jis vis dėlto subsistuoja. Kadangi objekto subsis- 
tencijos pakanka, kad jį būtų galima nurodyti, reikšmės ir egzisten- 


“yx 


cijos sąsajos tezė tebėra nepažeista: deskripcija „aukso kalnas“ žymi 


* W.V.O. Quine, Was es gibt, in Von einem logischen Standpunkt. Neun philosophische 
Essays, Frankfurt, 1979, originalas 1953, p. 9-25. 

subsistuojantį objektą, o teisingas negatyvus egzistencinis teiginys 
sako, kad šis objektas (realiai) neegzistuoja. Ir vis dėlto dviejų egzis- 
tencijos rūšių skyrimas kelia porą problemų. Pirma, nepakanka pasi- 
telkti vien subsistavimo kategoriją. Pripažinus tokį skirtumą būtina 
atsižvelgti dar ir į tą egzistencijos rūšį, kurią nusako deskripcija „ap- 
skritas kvadratas“. Kadangi išraiška „yra apskritas kvadratas“ — nesu- 
derinamų terminų junginys, apskritas kvadratas neturi būti įtrau- 
kiamas į subsistavimo, t.y. į nerealių, bet galimų objektų, kategoriją. 
Reikėtų pasitelkti papildomą egzistencijos rūšį, t.y: neegzistuojančių 
ir negalimų objektų kategoriją. Tačiau idėja, kad nerealūs ir negalimi 
objektai, tokie kaip apskriti kvadratai, vis dėlto tam tikra prasme eg- 
zistuoja, nesuderinama su mūsų įprasta egzistavimo samprata. Be to, 
ši teorija neatsako į klausimą, kokiu pavidalu egzistuoja negalimi 
objektai. 

Antroji ir dar sunkesnė šios teorijos problema iškyla sprendžiant 
objektų tapatumo klausimą. Ji susijusi ne tik su nerealių ir negalimų, 
bet ir su subsistuojančių objektų kategorija. Tapatumo klausimas iš- 
kyla svarstant štai tokius dalykus: norint pagrįsti įsitikinimą, kad tam 
tikras objektas, pavyzdžiui, stalas, egzistuoja, privalu turėti tapatumo 
kriterijų, pagal kurį stalą galima atskirti nuo kitų objektų ir šį konkretų 
stalą - nuo kitų stalų.” Tokį kriterijų vadiname ontologiniu tapatumo 
principu: jeigu objektas netenkina bent apytikslių tapatumo kriterijų, 
prielaida, kad tas objektas (kokiu nors pavidalu) egzistuoja, ne- 
pagrįsta. 

Šį principą į naujosios ontologijos apyvartą įtraukė Ouine'as iš- 
keldamas šūkį no entity without identity (jokio objekto be tapatumo 
[kriterijaus]). Jeigu Meinongo koncepcijai, kur pripažįstamos įvairios 
egzistencijos rūšys, iškeliame jos objektų tapatumo kriterijaus klausi- 
mą, visas teorinis koncepcijos rentinys sugriūva. Juk akivaizdu, kad 
neturime jokio supratimo, kaip vieną apskritą kvadratą atskirti nuo 
kito ar kaip apskritą kvadratą atskirti nuo trikampio apskritimo. Be 
to, ne tik nerealių ir negalimų, bet ir subsistuojančių objektų atžvilgiu 
neturime jų tapatumo kriterijaus: kaip vieną nerealų galimą stalą 

” Tapatumo kriterijus, žinoma, gali būti netikslus ir todėl ribiniais atvejais gali 


neduoti aiškaus atsakymo. Tačiau svarbu tai, kad jis aiškius atsakymus duoda 
įprastais atvejais. 

atskirti nuo kito nerealaus galimo stalo, kiek nerealių galimų stalų 
pastatytume tuščiame kambaryje? Meinongo teoriją šie klausimai 
stumia prie absurdiškų išvadų, tad ją reikia pripažinti klaidinga ir 
atmesti. 

Išsiaiškinkime, ar nėra pozityvių argumentų, kuriais remiantis ga- 
lėtume atmesti reikšmės ir egzistencijos sąsajos tezę. Panagrinėkime 
šią tezę deskripcijų atžvilgiu, t.y. singuliarinių terminų „tas, kuris yra 
F“, kur „F“ yra bet koks atitinkamos gramatinės formos predikatas, 
atžvilgiu. Kad galėtume pagrįstai atmesti reikšmės ir egzistencijos 
sąsajos tezę, turime įrodyti, kad nepriklausomai nuo to, ar deskrip- 
cijos ką nors Žymi, jos gali turėti lingvistinę reikšmę, kitaip sakant, 
kad net nieko nežyminčios deskripcijos gali turėti lingvistinę reikšmę. 
Turėdami tokį tikslą grįžkime prie Russello pateiktos deskripcijų ana- 
lizės (žr. 2.3.2.5). Pagal Russellą, deskripcijos yra tokie ženklai, kurių 
reikšmė nustatoma tik pagal sakinio kontekstą ir ji nepriklauso nuo 
to, ar ženklai ką nors žymi; juk galima įrodyti, kad sakinys, kuriame 
figūruoja deskripcija, turi tą pačią reikšmę kaip ir sakinys, kuriame 
deskripcijų nėra. Antai sakinys „Tas žmogus, kuris šiuos akmenis 
sudėjo, buvo pamišėlis“ gali būti pakeistas tą pačią reikšmę turinčiu 
sakiniu „Egzistuoja vienas ir tik vienas x, kuris yra žmogus, sudėjęs 
šiuos akmenis, ir kuris buvo pamišėlis“. Svarbiausias šios transfor- 
macijos bruožas tas, kad deskripciją „tas žmogus, kuris šiuos akmenis 
sudėjo“ pakeičia predikatas „yra žmogus, kuris šiuos akmenis sudė- 
jo“. Predikatų atžvilgiu neginčijama, kad jie gali turėti reikšmę nepri- 
klausomai nuo to, ar egzistuoja koks nors objektas, turintis predikato 
nusakomą savybę (ir ar egzistuoja aibė objektų, siejamų predikato 
nusakomu santykiu)? Kadangi sakinys, turintis deskripciją, visada 
gali būti transformuotas į tą pačią reikšmę turintį sakinį, kuriame, be 
loginių simbolių, yra tik predikatai, sakinio su deskripcija reikšmė 
negali priklausyti nuo to, ar deskripcija žymi kokį nors objektą. Šar- 
lotės teiginys „Žmogus, sudėjęs šiuos akmenis, neegzistuoja“ turi tą 
pačią reikšmę, kaip ir teiginys „Netiesa, kad egzistuoja tik vienas toks 


?*ė Russello analizė čia pateikiama tik bendrais bruožais. Išsamiau ji nagrinėjama 
skyriuje, skirtame Russello filosofijai. 
>’ Kai apie predikatus sakoma, kad jie kažką žymi, turima omenyje, kad jie žymi 
savybes ar santykius, bet ne objektus. 

x, kuris yra žmogus ir kuris šiuos akmenis sudėjo“. Šiame teiginyje, 
be propozicinio operatoriaus „netiesa, kad“ ir loginio simbolio „yra 
tik vienas toks x“, pavartotas tik kintamasis x ir predikatas „yra žmo- 
gus, kuris šiuos akmenis sudėjo“. Kadangi predikato reikšmės nenu- 
lemia tai, ar egzistuoja objektas su predikato nusakoma savybe, visas 
sakinys turi apibrėžtą reikšmę nepriklausomai nuo to objekto egzis- 
tavimo. Akivaizdu, kad deskripcijų atžvilgiu reikšmės ir egzistencijos 
sąsajos tezė klaidinga.“ Objekto egzistavimo negalime dedukuoti iš 
fakto, kad sakinys su atitinkamu singuliariniu terminu turi reikšmę. 
Todėl privalome atmesti preliminarų egzistencijos prielaidų pagrin- 
dimo principą. 


9.3 Naujas egzistencijos prielaidų pagrindimo principas 


Egzistencinis teiginys tik tuomet leidžia daryti išvadą apie tam tikro 
objekto egzistavimą, jeigu jis teisingas. O jis yra teisingas, jeigu turime 
pagrindą jį laikyti teisingu. Teiginio teisingumas ir įsitikinimas jo 
teisingumu griežtai skirtini: pirmoji charakteristika yra ontologinė ir 
sietina su faktais, antroji episteminė ir sietina su mūsų turimomis 
žiniomis apie faktus. Pirmiausia pasvarstykime klausimą, kada tu- 
rime pagrindą egzistencinį teiginį laikyti teisingu. Vėliau panagrinė- 
sime egzistencinių teiginių teisingumo problemą. 

Ieškodami naujo egzistencijos prielaidų pagrindimo principo va- 
dovausimės mokslinio realizmo teze. Toji tezė sako, kad ne filosofija, bet 
empiriniai mokslai mums teikia žinių apie tai, kas egzistuoja ir kokia 
egzistuojančių dalykų prigimtis. Jeigu tam tikra empirinio mokslo 
teorija yra pakankamai pagrįsta, tai lygiai taip yra pagrįsti jos egzis- 
tenciniai teiginiai. Egzistenciniai teiginiai čia traktuojami ne izoliuotai, 
o kaip teorijos dalis. Bendras teiginys kalba apie visus tam tikros aibės 
objektus, pavyzdžiui, „Visi žmonės mirtingi“ kalba apie žmonių aibę, 


® Ta pati problema, žinoma, iškyla ir tikrinių vardų, tokių kaip „Pegasas“, at- 
žvilgiu. Remdamosi Kripke’s tikrinių vardų teorija, daugelis šiuolaikinių teorijų 
pripažįsta idėją, kad tikrinių vardų reikšmė - tai jų žymimas objektas. Iš čia iš- 
plaukia, kad vardai, kurie nieko nežymi, reikšmės neturi. Tačiau jeigu taip būtų, 
vartodami tikrinius vardus negalėtume išreikšti jokių teisingų negatyvių egzis- 
tencinių teiginių. Tačiau intuicija mums sako, kad teiginys „Pegasas neegzistuoja“ 
reiškia tiesą. 

t.y. apie visus Zmones. Jeigu Sis teiginys yra tam tikros patvirtintos 
teorijos dalis, jo prielaida, kad Zmones egzistuoja, pagrista. Taigi pa- 
gristos egzistencijos prielaidos gali remtis ne tik pagristais egzisten- 
ciniais, bet ir pagrįstais bendraisiais teiginiais. Tad naują pagrįstų egzis- 
tencijos prielaidų principą galima formuluoti dviem etapais: 

Prielaida, kad objektas O egzistuoja, yra pagrįsta, jeigu teiginys, 
kad O egzistuoja, priklauso pagrįstai empirinio mokslo teorijai. 

Prielaida, kad egzistuoja tam tikros rūšies objektai, yra pagrįsta, 
jeigu bendras teiginys, kuris kalba apie šios rūšies objektus, priklauso 
pagrįstai empirinio mokslo teorijai. 

Iš pirmo žvilgsnio šis principas gali pasirodyti per siauras, nes jis 
atsižvelgia tik į empirinių mokslų teorijas, o empiriniai mokslai iš 
esmės grindžiami stebėjimo duomenimis. Tačiau apsiribojimas em- 
pirinėmis teorijomis nereiškia, kad egzistencijos prielaidos gali būti 
grindžiamos tik stebimųjų objektų atžvilgiu; juk ir empirinio mokslo 
teorijos nurodo objektus, kurie nėra stebimi. Antai fizikas kalba apie 
elementariąsias dalelytes, remdamasis netiesioginiais stebėjimais vyk- 
dant eksperimentus greitintuvuose. Negalima teigti, kad šios dale- 
lytės yra stebėjimo objektas; galima tik sakyti, kad tam tikra teorija 
kartu su šiais stebėjimais yra reikiamai patvirtinta. Tačiau pagal mūsų 
naują egzistencijos prielaidų priimtinumo principą to pakanka, kad 
teiginį, jog egzistuoja elementariosios dalelytės, laikytume pagrįstu. 

Šis principas nekelia problemų, jeigu jį taikome tik tam tikro empi- 
rinio mokslo srityje, kitaip sakant, tik remdamiesi tam tikroje mokslo 
disciplinoje egzistuojančiu sutarimu dėl pamatinių teorinių principų. 
Tačiau toks sutarimas ne visada egzistuoja.° Kita šio principo silp- 
nybė atsiskleidžia tada, kai jį gretiname su ontologinio taupumo prin- 
cipu (žr. 2.3.3). Kad galėtume šį principą taikyti, reikia aiškiai suvokti 
atskirų empirinių mokslų teorijų sąsajas. Tačiau šiandien toks suvo- 
kimas gana fragmentiškas. Panagrinėkime problemą šiek tiek išsa- 
miau. Svarbiausias mums čia rūpimas ontologinio taupumo aspektas 


^ Thomas Kuhnas analizuodamas istorinę empirinių mokslų raidą parodo, kad 
čia esama fazių, kai vyrauja patvirtintų teorijų principai, bet taip pat esama fazių, 
kai tokio sutarimo nėra (paradigmų kaitos fazės). T. Kuhn, The Structure of Scien- 
tific Revolutions, 1962, vertimas į vokiečių k. Die Struktur der wissenschaftlicher Re- 
volutionen, Frankfurt, 1973 


144 III. Naujos srovės: keletas probleminių sričių 


yra teorinis taupumas. Prielaida, kad objektas O egzistuoja, teoriškai 
nereikalinga tada, kai ji priklauso teorinio aiškinimo sistemai, turin- 
čiai alternatyvią ir universalesnę aiškinimo sistemą“?, kuri nesiremia 
prielaida, kad O egzistuoja. Pavyzdžiui, prielaida, kad egzistuoja grai- 
kų dievas Dzeusas, teoriškai nereikalinga, nes žaibo - kaip Dzeuso 
pykčio proveržio — mitologiniam aiškinimui yra alternatyvus ir uni- 
versalesnis aiškinimas, kuris išsiverčia be Dzeuso egzistavimo, t.y. 
remiasi fizikine potencialų skirtumo teorija. Ontologinio taupumo 
reikalavimas nusako tam tikrą empirinių teorijų išsidėstymą: tarkim, 
biologija priima mažiau ontologinių prielaidų negu psichologija, che- 
mija — mažiau nei biologija, ir galiausiai fizika — mažiausiai iš visų 
mokslų. Mokslų vieningumo idealas - tai siekis tokios padėties, kai 
visi moksliniai aiškinimai galiausiai bus grindžiami fizikiniais. 
Žaibo pavyzdys akivaizdžiai parodo, kur gali būti pritaikytas 
ontologinio taupumo principas. Keblesni tie atvejai, kai tam tikro 
reiškinio aiškinimas dar neturi alternatyvaus fizikinio aiškinimo. Pa- 
vyzdys gali būti mums įprastas psichologinis žmogaus veiklos aiški- 
nimas. Antai faktą, kad Pėteris perka bilietą į kino teatrą, aiškiname 
tuo, kad jis nori pamatyti rodomą filmą, taigi nori patekti į kino salę 
ir mano, kad tam reikia įsigyti bilietą. Įprastas psichologinis veiksmų 
aiškinimas remiasi prielaida, kad egzistuoja tokie dalykai, kaip norai 
ir įsitikinimai. Galima kelti klausimą, ar ši egzistencinė prielaida 
teoriniu požiūriu nėra perteklinė. Be abejo, šiuo metu neturime fizi- 
kinio norų bei įsitikinimų aiškinimo. Netgi abejotina, ar iš principo 
galimas toks aiškinimas. Prielaida, kad egzistuoja norai bei įsitiki- 
nimai (kaip sui generis reiškiniai), jos šalininkams ir priešininkams 
kelia didelius reikalavimus. Priešininkas teigia: tik jeigu bus nu- 
statyta, kad nesama jokio fizikinio šių reiškinių aiškinimo, bus įro- 
dyta, kad neįmanoma be tos prielaidos išsiversti. Šalininkas teigia: 
tik jeigu bus pateiktas fizikinis norų ir įsitikinimų paaiškinimas, 
norai ir įsitikinimai taps teoriškai nereikalingi. Šiuo metu neturime 
teorijos, kuri patvirtintų kurio nors ginčo nario teisumą. Būtent dėl 


€ Klausimas, kada tam tikra sistema turi būti laikoma universalesne, priklauso 
mokslo teorijos kompetencijai; todėl čia apie šį dalyką nekalbėsime. Plg. Carl 
G. Hempel, Aspekte wissenschaftlicher Erklärung, Berlin, 1977, originalas 1965. 

to kritinė ginčininkų nuostata galiausiai pasireiškia kaip įrodymo 
naštos stūmimas nuo savęs oponentui, t.y. proponentas kelia opo- 
nentui tokius reikalavimus, kurių jis pats nepajėgia patenkinti. Taigi 
į klausimą, ar norai bei įsitikinimai yra sui generis reiškiniai, tebėra 
neatsakyta. Šis klausimas - tai pagrindinis analitinės sąmonės filo- 
sofijos klausimas, kurį nagrinėsime kitame skyriuje. 

Baigiant reikėtų atkreipti dėmesį į tai, kad lig šiol mums rūpėjo 
išsiaiškinti, kada egzistenciniai teiginiai gali būti laikomi pagrįstais; 
eksplicitiškai neaptarėme klausimo, kada jie yra teisingi. Nuo to, kaip 
atsakysime į klausimą dėl episteminio pagrįstumo ir teisingumo ryšio, 
priklausys, kokią poziciją užimsime tiesos sąvokos interpretacijos 
klausimu. Čia pasitenkinsime tuo, kad nurodysime alternatyvas. Vie- 
na iš radikalių pozicijų yra tokia: tiesa yra ne kas kita, kaip episteminis 
pagrįstumas, t.y. jeigu egzistencinis teiginys reikiamai patvirtintas, iš 
to (logiškai) išplaukia, kad jis teisingas. Priešingai pozicijai atstovauja 
nuostata, kuri teisingumo sąvoką apskritai atskiria nuo episteminės 
problematikos. Todėl visada egzistuoja galimybė, kad žingsnis nuo 
pagrįsto prie teisingo egzistencinio teiginio bus ginčytinas. Juk čia 
turime reikalą ne su dedukciniais vediniais iš neginčijamų prielaidų, 
o tik su vediniais, grindžiamais tikėtinomis prielaidomis. Šios alterna- 
tyvos liudija, kad ontologinės tezės gali būti implicitiškai grindžiamos 
epistemologinėmis. O tai, žinoma, atskleidžia filosofinių disciplinų 
tarpusavio priklausomybę. 


10. Analitinė sąmonės filosofija: 
psichologinio priežastingumo problema 


Analitinė sąmonės filosofija nagrinėja, beje, ir Descartes'o iškeltą kūno 
bei sąmonės santykio problemą. Problema išryškėja, kai klausiama, 
kaip paaiškinti dvasios ir kūno reiškinių ryšį. Ji tampa išties kebli, kai 
nagrinėdami šį klausimą suvokiame, kad laikomės nesuderinamų įsi- 
tikinimų. Žemiau pateiktos trys tezės apibrėžia klasikinę kūno ir sa- 
monės santykio problemą: 

(1) Sąmonės reiškiniai nėra fiziniai. 


(3) Fizinių reiškinių sritis priežastingumo požiūriu uždara.*? 


Teiginys (1) remiasi mūsų intuicija, kad sąmonės reiškiniai - skaus- 
mai, pojūčiai, viltys, įsitikinimai ir t.t. - iš esmės skiriasi nuo fizinių. 
Būtent šį skirtumą pabrėžia ontologinio dualizmo tezė (1), kuri dva- 
sinius ir fizinius reiškinius laiko atskiromis būties sritimis. Tezė (2) 
pagrįsta mūsų įsitikinimu, kad, pavyzdžiui, norai, t.y. dvasiniai reiš- 
kiniai, yra elgsenos, vadinasi, fizinio reiškinio, priežastis. Šiuo įsiti- 
kinimu remiasi visi mums įprasti psichologiniai aiškinimai. Sakome, 
kad žmogus verkia iš džiaugsmo, sustingsta iš baimės; asmens veiks- 
mus aiškiname nurodydami, kad jų priežastis — tie norai bei įsiti- 
kinimai, kuriais jis vadovaujasi. Teiginys (2) sako, kad egzistuoja psi- 
chologinis priežastingumas, t.y. kad dvasinį ir fizinį reiškinį gali sieti 
priežasties ir rezultato santykis. Galiausiai tezė (3) remiasi metodo- 
loginiu fizikos principu: fizinio reiškinio priežastis gali būti tik kitas 
fizinis reiškinys. Tradicinė sąmonės ir kūno problema atsiranda dėl 
to, kad šie trys teiginiai, kurių kiekvienas atrodo visiškai pagrįstas, 
negali būti teisingi visi kartu. Jeigu dvasiniai reiškiniai nėra fiziniai 


 Bieri, Analytische Philosophie des Geistes, p. 5. 

(1), bet vis dėlto dvasinis reiškinys gali būti fizinio reiškinio priežastis 

(2), tai fizinių reiškinių sritis priežastingumo požiūriu nėra uždara.“ 
Kadangi šie teiginiai nesuderinami, siekiant neprieštaringai išaiškinti 

dvasinių ir fizinių reiškinių santykį būtina bent vieno jų atsisakyti. 

Skiriamasis analitinės sąmonės filosofijos bruožas yra tas, kad ji 
atsisako ontologinio dualizmo tezės (1). Ji prieštarauja bet kokiai 
sąmonės koncepcijai, tokiai kaip Descartes'o, kuri brėžia griežtą onto- 
loginę skiriamąją liniją tarp sąmoningų būtybių (res cogitans) ir fizinių 
substancijų (res extensa). 

Toliau nagrinedami svarbiausias analitines filosofijos samones kon- 
cepcijas domėsimės ne tiek ju istorine raida, kiek sisteminiu klausimu, 
kaip jos traktuoja psichologinio priežastingumo tezę.“ Pirmiausia ap- 
tarsime dvi koncepcijas, kurios šią tezę pripažįsta, vėliau dvi kitas, 
kurios ją atmeta. Išdėstysime tik tuos jų bruožus, kurie svarbūs suvo- 
kiant jų poziciją psichologinio priežastingumo problemos atžvilgiu. 
Šių nuostatų skirtingumas lemia ir kitokią problemos traktuotę. Jeigu 
teoretikas mano turįs pagrindą neigti psichologinį priežastingumą, 
tai jam nėra reikalo tokį priežastingumą aiškinti. Tokia analitinės filo- 
sofijos strategija — kai filosofinė problema sprendžiama mėginant pa- 
rodyti, jog kai kurie probleminiai reiškiniai (pavyzdžiui, psichologinis 
priežastingumas) paprasčiausiai neegzistuoja — gana tipiška. Tačiau 
jei teoretikas tokį priežastingumą pripažįsta, tai jam būtina atskleisti 
psichologinių reiškinių priežastinį vaidmenį. 


10.1 Ryle’o sąmonės teorija: sąmonės reiškiniai kaip dispozijos 


Knygoje Sąmonės sąvoka (The Concept of Mind) Ryle'as gina tezę, kad 
dvasiniai reiškiniai yra dispozicijos ir kad tokie būdami jie nevaidina 
jokio vaidmens aiškinant fizinių reiškinių priežastis. Panagrinėkime 
šią tezę išsamiau. 


“ Šios tezės tokios nesuderinamos, kad bet kurių dviejų teisingumas implikuoja 
trečiosios klaidingumą. 

6 Tiesą sakant, esama ir išimčių. Žr., pavyzdžiui, B.R. Warner, In Defense of a Dua- 
lism, in Warner & Szubka, The Mind-Body Problem, p. 343-354; Popper & Eccles, 
The Self and Its Brain, New York, 1977. 

% Istoriškai orientuotą analitinės sąmonės filosofijos įvadą pateikia P. Bieris ir 
P. Lanzas (žr. Literatūros sąrašą). 


148 III. Naujos srovės: keletas probleminių sričių 


Dispozicijos — tai įvairios galios, potencijos, tendencijos, elgsenos 
nuostatos, tokios kaip trapumas, tirpumas, paslaugumas ir pan. Dispo- 
zicinės savybės skiriamos nuo kategorinių, tokių kaip būti ištirpu- 
siam, būti tam tikro ūgio. Kategorines savybes nusako kategoriniai 
teiginiai. Antai faktą, kad Tomas yra dviejų metrų ūgio, nusako tei- 
ginys „Tomo ūgis — du metrai“. Dispozicijas nusakome sąlyginiais, 
arba hipotetiniais, teiginiais. Pavyzdžiui, dispozicinę stiklo trapumo 
savybę nusako sąlyginis teiginys: 


Jeigu stiklą kliudo sunkus ir kietas daiktas, stiklas sutrupa. 


Dispoziciniams teiginiams, tokiems kaip „Stiklas trapus“, būdinga, 
kad jie paaiškinami hipotetiniais teiginiais, kuriuose nurodomas tam 
tikrų pradinių ir galutinių įvykių ryšys; pradiniam įvykiui nutikus, 
bus tikėtinas tam tikras galutinis rezultatas. Šio pobūdžio sąlyginiai, 
arba hipotetiniai, teiginiai taip pat vadinami kontrafaktiniais. Pasak 
Ryle'o, dispozicinių sąvokų reikšmę visiškai atskleidžia juos ekspli- 
kuojantys sąlyginiai teiginiai: 


(i) Dispozicinių teiginių reikšmę apibrėžia juos eksplikuojantys 
kontrafaktiniai teiginiai. 


Iš pirmo žvilgsnio teiginys „Stiklas trapus“ atrodo esąs kategorinis, 
panašiai kaip teiginys „Tomo ūgis - du metrai“, predikuojantis objek- 
tui (asmeniui) tam tikrą kategorinę savybę. Tačiau iš tikrųjų taip nėra, 
nes trapumas yra dispozinė, o ne kategorinė savybė. Teiginys „Tomo 
agis — du metrai“ klaidingas tada ir tik tada, kai Tomas neturi mine- 
tosios savybės. Kad galėtume nustatyti teiginio „Ši stiklinė trapi“ tei- 
singumo (klaidingumo) sąlygas, jį pirmiausia turime eksplikuoti są- 
iyginiu teiginiu: „Jeigu sunkus ir kietas daiktas kliudytų šią stiklinę, ji 
sutrupėtų.“ Kadangi sąvoka „būti trapiam“ nėra kategorinė, ji pa- 
aiškinama tik nusakant hipotetinį tam tikros pradinės situacijos ir 
rezultato ryšį. Vadinasi, dispozicinių teiginių reikšmę apibrėžia juos 
eksplikuojantys kontrafaktiniai teiginiai. Kadangi jų loginė forma są- 
lyginė, teiginys „Ši stiklinė trapi“ klaidingas tada ir tik tada, kai an- 
tecedentas (sakinys „jeigu...“) yra teisingas, o konsekventas (sakinys 
„tai...“) klaidingas. Kitaip tariant, teiginys klaidingas, jeigu sunkiam 
ir kietam daiktui kliudžius stiklinę, ji nesutrupa. 

Iki šiol kalbėjome tik apie materialius reiškinius. Tačiau Ryle'o tezė 
keliama sąmonės reiškinių atžvilgiu. Teiginius, kuriuose figūruoja 
psichologiniai predikatai ir kurie, suprantama, kalba apie psichologi- 
nius reiškinius, vadinsime psichologiniais. Tada pagrindinę Ryle'o 
tezę galime formuluoti taip: 


(ii) Psichologiniai teiginiai yra dispoziciniai teiginiai, kontrafak- 
tiškai nusakantys elgsenos nuostatas. 


Panagrinėkime paprastą psichologinį reiškinį, pavyzdžiui, tą, kurį 
aprašo teiginys „Tomas - inteligentiškas vairuotojas“. Pasak Ryle'o, 
inteligentišką vairavimą apibūdina tam tikra atvira sąlyginių teiginių 
aibė, nusakanti ne būtinas ar pakankamas, o tik tipiškas jo sąlygas: 


K1: jeigu Tomas automobiliu važiuotų į miestą, ypatingą dėmesį 
kreiptų į dviratininkus bei pėsčiuosius. 

K2: artėdamas prie sankryžų, jis sumažintų automobilio greitį. 
K3: pamatęs Žmones ties pėsčiųjų perėja, jis sustotų. 


Kn: jeigu jis patektų į situaciją x, jis elgtųsi taip ir taip; ir t.t. 


Teigdamas, kad inteligentiškumas yra dispozicija, kurią nusako kontra- 
faktiniai sąlyginiai teiginiai, Ryle'as meta iššūkį Descartes’o sąmonės 
filosofijai. Ji sąmonės reiškinius traktuoja kaip kategorines tam tikrų 
būtybių savybes, kurias gali tiesiogiai pažinti tik patys tokių savybių 
turėtojai. Kadangi pagal Descartes'o tradiciją sąmonės reiškiniai gali 
būti suvokiami tik jų subjekto, juos gaubia paslapties skraistė. Šią dokt- 
riną Ryle'as pašiepiamai vadina dvasios mašinoje mitu. Jo įsitikinimu, tas 
mitas atsiranda dėl to, kad dispozicinės savybės painiojamos su katego- 
rinėmis. Psichologiniai teiginiai yra dispoziciniai ir būdami tokie nu- 
sako išoriškai stebimas elgesio nuostatas, o ne, kaip teigia Descartes’as, 
išoriškai nestebimas kategorines vidines būsenas. Tokios doktrinos po- 
žiūriu, tam tikras elgesys laikytinas inteligentišku tik tada, jeigu to 
elgesio subjektas patiria tam tikrą vidinę, jam vieninteliam tiesiogiai 
pažįstamą būseną. O Ryle'o požiūriu, elgesys laikytinas inteligentiSku, 
jeigu esant tam tikrai situacijai asmens veiksmai pasižymi tam tikrais 
būdingais bruožais. Ryle'o tezė, kad psichologiniai teiginiai yra dispo- 
ziciniai, reikalauja atmesti ir psichologinio priežastingumo idėją. 

(iii) Įprasti psichologiniai aiškinimai nėra priežastiniai. 
Tokių aiškinimų formą iliustruoja schema: 


A daro V, nes: 
A siekia, kad būtų p, ir 
A mano, kad atlikdamas V jis pasieks, kad būtų p. 


Kitaip sakant, veiksmą aiškiname nurodydami tam tikrus veikiančiojo 
asmens norus bei įsitikinimus. Pasak Ryle'o, toks aiškinimas nėra 
priežastinis. Ryle'as skiria du aiškinimo tipus. Aiškinimas yra prie- 
žastinis, jeigu įvykis aiškinamas nurodant jį sukėlusį kitą įvykį. Pa- 
vyzdžiui, stiklo subyrėjimas aiškinamas tuo, kad į jį buvo mestas ak- 
muo. Aiškinimas yra dispozicinis, jeigu nurodoma savybė, dėl kurios 
stiklas sutrupa į jį metus akmenį. Toji savybė - stiklo trapumas. Dis- 
poziciniai ir priežastiniai aiškinimai iš principo skiriasi. Jų santykį 
galima apibrėžti taip: dispozicinis teiginys „Stiklinė trapi“ sutrauk- 
tiniu pavidalu išreiškia dėsnį, nusakantį tam tikrą priežasties ir pa- 
darinio ryšį; nors pateikiant nuorodą į dispoziciją daroma nuoroda į 
priežastinį dėsningumą, tačiau nedaroma nuorodos į kokį nors prie- 
žastinį veiksnį. Taigi dispozicija nėra priežastinis veiksnys. 

Pagal įprasto psichologinio aiškinimo kontekstą psichologiniai tei- 
giniai nurodo veiksmo motyvaciją. Kadangi psichologiniai teiginiai 
ne priežastiniai. Veiksmai aiškinami pasitelkiant jų motyvus. Tačiau 
nusakant veiksmo motyvus nurodomi ne konkretūs įvykiai, o tam 
tikri dėsningumai, kurie tam tikro tipo situacijas sieja su tam tikro 
tipo elgsena. 

Ryle'o argumentacija grindžiama pamatine prielaida, kad psichi- 
niai reiškiniai yra dispoziciniai ir kad tokie būdami jie adekvačiai 
charakterizuojami hipotetiniais teiginiais. Jeigu tam tikrą veiksmą 
suvokiame kaip įvykį, tai priežastinio aiškinimo kontekste jį turime 
pateikti kaip tam tikro kito įvykio rezultatą. Tačiau jeigu norus bei 
įsitikinimus adekvačiai apibūdina hipotetiniai teiginiai, tai nuoroda į 
norus bei įsitikinimus nėra nuoroda į kokius nors įvykius. Priešinga 
koncepcija, teigianti, kad įprasti psichologiniai aiškinimai yra prie- 
žastiniai, remiasi idėja, jog psichologiniai reiškiniai nėra vien dispozi- 

ciniai. Antai įsitikinimai gali būti traktuojami ir kaip dispoziciniai, ir 
kaip epizodiniai reiškiniai; kitaip sakant, nors jie gali būti suvokiami 
kaip dispozicijos, jie taip pat gali būti suvokiami ir kaip psichologiniai 
epizodai, t.y. kaip realūs įvykiai. Jeigu įsitikinimai traktuojami kaip 
epizodai, tai asmuo, turintis tam tikrą įsitikinimą, jį turi tam tikru 
momentu. Tokiu atveju įsitikinimas (kartu su epizodiškai traktuo- 
jamais norais) gali būti laikomas vykstančio veiksmo priežastimi. To- 
dėl įprasti psichologiniai aiškinimai laikytini (bent jau daugeliu at- 
vejų) prieZastiniais.” 


10.2 Danielis Dennettas: intencionaliosios sistemos 


Panašiai kaip Ryle'as, Dennettas kelia tezę, kad sąmonės reiškiniai 
nėra fizinių reiškinių priežastys. Norėdamas šią tezę įrodyti jis su- 
kuria intencionaliųjų sistemų teoriją. Skiriamasis intencionaliųjų siste- 
mų bruožas yra tas, kad jų elgsena gali būti aiškinama ir numatoma 
nurodant jų norus, baimes, įsitikinimus, viltis ir pan. Šia prasme kiek- 
vienas žmogus yra intencionali sistema. Apie intencionaliąją sistemą 
galima kalbėti tik tuomet, jeigu tenkinamos dvi sąlygos: 


1. Egzistuoja kažkas, kas mėgina suvokti ir numatyti šios sistemos 
elgseną (elgsenos aiškintojas). 

2. Aiškinimas grindžiamas specifine aiškinimo ir numatymo stra- 
tegija, būtent intencionalaus aiškinimo strategija. 


Dennettas skiria tris elgesio aiškinimo nuostatas, arba strategijas, — 
intencionalistinę, funkcionalistinę ir fizikalistinę. Jas galima pailiust- 
ruoti tokiu poavyzdžiu: asmuo A žaidžia šachmatais kompiuteriu. 
Tas asmuo galbūt mėgintų numatyti „kompiuterinio šachmatininko“ 
ėjimus. Jeigu jis laikytųsi fizikalistinės aiškinimo strategijos, jam būtų 
reikalinga tam tikros fizikinių būsenų serijos charakteristika. Jei kom- 
piuteris būtų lempinis, tos fizikinės būsenos būtų kitokios nei tuomet, 
jei kompiuteris būtų sukonstruotas iš puslaidininkių. Sistema tokiu 


€ Radikalesni kritikai kelia tezę, kad įprastų psichologinių aiškinimų pobūdis visada 
kauzalinis. Tačiau tai gali būti paaiškinama tuo, kad vienintelis aiškinimo modelis, 
kurį pripažįsta standartinė mokslo teorija, yra kauzalinio aiškinimo modelis. 

atveju aprašoma nusakant specifines fizikines būsenas pagal visų 
mums žinomų fizikinių dėsningumų kontekstą. Jeigu A vadovaujasi 
funkcionalistine aiškinimo strategija, tada jis atsiriboja nuo specifinių 
fizikinių būsenų, kreipdamas dėmesį tik į tam tikras funkcines bū- 
senas, kurios gali būti realizuotos skirtingose fizinėse terpėse. „Kom- 
piuterinio šachmatininko“ atžvilgiu funkcinėmis būsenomis gali būti 
laikomos tos būsenos, kurias aprašo programuotojas tam tikros prog- 
ramos kalba; kitaip sakant, čia kalbama apie loginę programos cha- 
rakteristiką.“ Funkcinis aprašymas, pateikus jį kasdiene kalba, galėtų 
atrodyti taip: „Esant lentoje tokiai figūrų konfigūracijai (juodųjų bokš- 
tas a8, juodųjų karalius d8, ... baltųjų bokštas fl, ...), baltųjų bokštu 
ženk iš f1 į £5.“ Cia dar nekalbama apie norus, įsitikinimus ar kitokius 
intencionalius reiškinius. Galiausiai intencionalistinei aiškinimo stra- 
tegijai būdinga tai, kad „kompiuterinio šachmatininko“ ėjimai apra- 
šomi ir prognozuojami jam priskiriant tam tikrus norus bei įsitiki- 
nimus. Pavyzdžiui, sakoma „Kompiuteris siekia užpulti priešininko 
karalienę ir mano, kad tam jis pirmiausia turi paaukoti pėstininką 
juodame langelyje; todėl jis daro iš pirmo žvilgsnio silpną ėjimą“. 
Fizikalistinis elgsenos aiškinimas bei prognozavimas nesiremia jo- 
kiomis specifinėmis prielaidomis, funkcionalistinis jau nurodo, kad 
aiškinamoji sistema veikia be sutrikimų. Sistemos aprašymas funk- 
ciniais terminais turi prasmę tik tada, kai funkcinės būsenos yra 
(daugmaž) realizuotos. Elgesio aiškinimas bei prognozavimas inten- 
cionaliaisiais terminais (terminais, kurie nusako psichologines savy- 
bes) turi prasmę tik tada, kai kalbame apie sistemą, realizuojančią 
(bent jau dažniausiai) racionalaus elgesio principus, t.y. sistemą, kuri 
savo tikslų bei turimos informacijos pagrindu imasi racionaliausių ir 
tinkamiausių veiksmų.“? Kai šios sąlygos nėra patenkintos, — kai sis- 
tema veikia neracionaliai — intencionalistinis aiškinimas neproduk- 
tyvus. Galbūt tada sistemą galima aiškinti taikant funkcionalistines 
kategorijas. Tačiau jeigu tokia sistema sutrinka, tada neproduktyvus 


# Ši charakteristika savo ruožtu gali būti labai įvairi. Tačiau svarbu tai, kad at- 
siribojama nuo specifinių fizinių būsenų ir, kita vertus, neapeliuojama į norus, 
įsitikinimus ar kitokius intencionalius veiksnius. 

® Ar sistema tenkina racionalumo reikalavimus, galima nustatyti tik Žinant tikslą. 
„Kompiuterinis šachmatininkas“ — racionali sistema tik turint tikslą pažaisti Sach- 
matais. Dennettas kalba apie sistemas, optimaliai sukonstruotas tam tikram tikslui. 


10. Analitine sqmones filosofija 153 


ir funkcionalistinis jos aiškinimas. Funkciniai sistemos sutrikimai gali 
būti komentuojami tik pagal fizikalistinio aiškinimo kontekstą. Ka- 
dangi fizikalistinis aiškinimas nesiremia jokiomis specifinėmis prielai- 
domis, visas sistemas galima aprašyti taikant jo kategorijas. Būtent šis 
teiginys atspindi materialistinę Dennetto teorijos nuostatą. Tačiau to- 
liau kalbėdami apie Dennetto požiūrį į psichologinį priežastingumą 
matysime, kad tiems dalykams, kuriuos laikome intencionaliaisiais 
reiškiniais, jis vis dėlto skiria specifinį vaidmenį. 


Nuostatos pobūdis Prielaidos, kuriomis Elgsenos aiškinimo / 
nuostata grindžiama numatymo pagrindas 


fizikalistinė nėra fizinės būsenos 


funkcionalistinė funkcionavimas funkcinės būsenos 
be sutrikimų 


intencionalistinė racionalus elgesys intencionalios būsenos 
(norai, įsitikinimai ir pan.) 


Pora argumentų rodo, kad laikantis Dennetto intencionaliųjų sistemų 
teorijos, psichologinio priežastingumo idėja turi būti atmesta. 

Pagal Dennetto intencionaliųjų sistemų apibūdinimą, sistema yra 
intencionali, jeigu kažkas jos elgesį mėgina aiškinti bei numatyti kliau- 
damasis intencionalistinio aiškinimo modeliu. Vadinasi, vien fakto, 
kad kažkas mėgina sistemos elgesį aiškinti intencionaliomis sąvo- 
komis, - pavyzdžiui, šuns inkštimą prie durų aiškina kaip šuns noro 
bėgti lauk išraišką — pakanka, kad tokią sistemą laikytume intencio- 
nalia. Intencionalistinė aiškinimo strategija gali būti produktyvi arba 
neproduktyvi, tačiau ji negali būti teisinga arba klaidinga. Jeigu in- 
tencionalistinė aiškinimo strategija pasirodo esanti produktyvi, tai 
reiškia tik tai, kad ji sėkmingai aiškina tam tikros sistemos elgesį pri- 
skirdama jai norus bei įsitikinimus. Klausimas, ar sistema iš tikrųjų turi 
norus bei įsitikinimus, apskritai nekeliamas. Intencionalistinė aiški- 
nimo nuostata pasirenkama pragmatiniais sumetimais, o ne todėl, kad 
ji teisingai aiškina elgesį; antai aiškinant „kompiuterinio šachmati- 
ninko“ elgseną apie jo siekius prabylama tada, kai stokojama žinių, — 
o ju stokoja visi, išskyrus programuotojus bei fizikos Zinovus - kurios 
leistų ją suprasti (paaiškinti) funkcionalistinės ar juoba fizikalistinės 

aiškinimo nuostatos kategorijomis. Taigi Dennetto intencionaliųjų sis- 
temų teorija neimplikuoja tezės, kad egzistuoja norai bei įsitikinimai. 

Antrasis argumentas, kuriuo grindžiama Dennetto pozicija, kad 
įprasti psichologiniai aiškinimai nėra priežastiniai, apeliuoja į minėtų 
trijų aiškinamųjų strategijų tarpusavio nepriklausomybę. Kiekviena tų 
strategijų savarankiška. Pagal intencionalistinio aiškinimo kontekstą 
elgsena siejama su norais bei įsitikinimais, pagal funkcionalistinio — su 
funkcinemis busenomis, pagal fizikalistinio - tik su fizinėmis būse- 
nomis. Kad šios strategijos viena nuo kitos nepriklauso, lemia tai, jog 
kiekvieno lygmens elgsenos aiškinimas yra sui generis. Fizikalistinis 
aiškinimas yra priežastinis, funkcionalistinis ar intencionalistinis aiški- 
nimas negali toks būti. Šių skirtingų aiškinamųjų strategijų painiojimas 
veda prie absurdiškų išvadų. Aiškinimą, kai apeliuojama į norus bei 
įsitikinimus, suplakant su aiškinimu, kai apeliuojama į fizinius reiški- 
nius, ne tik negaunamas priežastinis, bet ir apskritai joks paaiškinimas. 

Dennetto sąmonės teorija iš esmės remiasi prielaida, kad psicholo- 
giniai reiškiniai gali būti suvokiami tik priskyrimo būdu, tik laikantis 
intencionalistinio aiškinimo nuostatos. Kad asmeniui priskiriama vie- 
nokia ar kitokia psichologinė savybė, reiškia, pasak Dennetto, tik tai, 
jog jo elgsena gali būti efektyviai paaiškinta jam priskiriant tokią sa- 
vybę. Tačiau psichologinių reiškinių sričiai taip pat priklauso tokie 
reiškiniai kaip skausmas. Šiuo požiūriu, Dennetto teorija yra mažų 
mažiausiai neintuityvi, nes ji teigia: faktas, kad kažkas kenčia, pavyz- 
džiui, dantų skausmą, priklauso nuo to, ar kažkas kitas priskirdamas 
jam dantų skausmo pojūtį susikuria efektyvų jo elgsenos paaiškinimą. 
Tačiau aiškinamoji kitų žmonių nuostata, bent jau mūsų intuityviu 
supratimu, neturi nieko bendra su tuo, ar asmuo kenčia skausmą. Den- 
netto intencionaliųjų sistemų teorija turi pagrindą tiek, kiek turi pag- 
rindą jo išpažįstamas ontologinis principas. Glaustai tariant, jis toks: 
nėra psichologinių reiškinių be intencionalistinės nuostatos.“ 

Šios tezės, implikuojančios psichologinių reiškinių priklausomybę 
nuo aiškinamosios nuostatos, nepripažįsta tie filosofai analitikai, ku- 
rie gina psichologinio priežastingumo idėją. Toliau nagrinėsime dvi 


”” Dennetto teorija čia pateikiama tik tiek, kiek ją atspindi jo straipsnis „Intenciona- 
liosios sistemos“. Esminė jo koncepcijos raida atsiskleidžia vėlesniuose darbuose 
(žr. Literatūros sąrašą). 

pagrindines koncepcijas, skirtingai mėginančias spręsti psichologinio 
priežastingumo problemą. 


10.3 Tapatumo teorijos ir funkcionalizmas 


Tapatumo teorijų bei funkcionalizmo atstovai pripažįsta psicholo- 
ginio priežastingumo idėją, tačiau jie taip pat laikosi įsitikinimo, kad 
fizinių reiškinių sritis priežastingumo požiūriu yra uždara. Tačiau 
tokią poziciją jie gali užimti tik tada, jei psichologinius reiškinius laiko 
fizinių reiškinių atmaina. 

Tapatumo tezės šalininkai” mano, kad psichologinis prieZastingu- 
mas yra reali problema. Jų siūlomas sprendimas grindžiamas tokia 
idėja: psichologiniai reiškiniai yra tapatūs tam tikriems fiziniams reiš- 
kiniams, kaip antai smegenų būsenoms. Suprantama, jeigu psicholo- 
giniai reiškiniai išties tėra fizinių reiškinių atmaina, tai psichologinis 
priežastingumas sunkumų nekelia, nes tokiu atveju jis išreiškia įpras- 
tą priežastinį dviejų fizinių reiškinių santykį. Davidsono argumentas 
tapatumo teorijos naudai priima psichologinio priežastingumo tezę. 
Argumentą galima rekonstruoti maždaug taip”: 


(i) Egzistuoja psichologinis priežastingumas, t.y. psichologinis 
reiškinys gali būti fizinio reiškinio priežastis. 

(ii) Jeigu tam tikras psichologinis reiškinys yra tam tikro fizinio 
reiškinio priežastis, tai egzistuoja griežtas bendras dėsnis, siejantis 
abu reiškinius.” 

(iii) Negali būti griežtų psichofizinių dėsnių (dėsnių, apibūdinan- 
čių psichologinių ir fizinių reiškinių ryšį), jeigu psichologiniai reiš- 
kiniai gali būti charakterizuojami tik intencionaliaisiais (tiksliau, 
ne fizikiniais) predikatais. 


Išvada: Turi būti galima fizikinė psichologinių reiškinių charakte- 
ristika, t.y. psichologiniai reiškiniai tapatūs fiziniams reiškiniams. 


” Pirmiausia U.T. Place, J.J.C. Smart, D.M. Armstrong, D. Lewis, žr. Literatūros sąrašą. 
” Tikslesnę rekonstrukciją pateikia P. Lanzas knygoje Menschliches Handeln zwi- 
schen Kausalität und Rationalität, Frankfurt, 1987, sk. 5. 

73 Davidsono tezė yra ontologinė, todėl į klausimą, ar mes šiuos dėsnius žinome, ji 
neatsako. 

Pirmoji argumento prielaida išreiškia intuityviai priimtiną idėją. Ant- 
roji remiasi mokslo teorijos principu, kad bet kuris atskiras priežastinio 
ryšio atvejis iliustruoja griežtą bendrą dėsningumą. Dėsnis griežtas, 
jeigu jis priklauso tam tikrai bendrai ir uždarai teorijai, t.y. tokiai teo- 
rijai, kuri aiškindama tam tikros srities reiškinius apeliuoja tik į sude- 
rinamus su tos teorijos sąvokomis, prielaidomis bei dėsniais reiškinius. 
Trečioji prielaida sako: jeigu psichologinių reiškinių negalima apibū- 
dinti fizikos terminais, tai psichofiziniai dėsniai negali būti bendros ir 
uždaros teorijos dalis. Išties, jeigu psichologinis reiškinys apibūdina- 
gal tam tikrą prasmingumo bei racionalumo prielaidų kontekstą - tam 
tikrai psichologinių reiškinių rūšiai. Tačiau fizinis reiškinys — nepri- 
klausomai nuo tokių prielaidų - yra fizikinių reiškinių rūšis. Kadangi 
teorija, pripažįstanti skirtingus psichologinių ir fizinių reiškinių tapa- 
tumo kriterijus, negalėtų būti bendra ir uždara, tai neegzistuotų jokių 
griežtų psichofizinių dėsnių, jeigu psichologiniai reiškiniai nebūtų api- 
būdinami neintencionaliaisiais, t.y. fizikos, terminais. Kadangi, pagal 
prielaidą (1), psichologinis priežastingumas egzistuoja, tai turi egzis- 
tuoti ir griežti dėsniai, siejantys psichologinius ir fizinius reiškinius. 
Tačiau tam turi atsirasti galimybė psichologinius reiškinius apibūdinti 
fizikos terminais. 

Kad suvoktume esminę tapatumo teorijų problemą, turime pir- 
miausia suvokti rūšinio ir konkretaus tapatumo (Art-Vorkommnis, ty- 
pe-token identityY* skirtumą. Jeigu kalbame apie smegenų būsenas, tai 
pirmiausia turime išsiaiškinti, ar tai būsenos, būdingos skirtingiems 
asmenims skirtingais momentais, ar būsenos, charakterizuojančios tik 
tam tikrą konkretų asmenį tam tikru momentu. Pagal tai galima skirti 
du tapatumo tezės variantus. Teiginys, kad psichologiniai reiškiniai 
yra tapatūs tam tikram smegenų būsenos tipui (rūšiai), išreiškia pama- 
tine universaliosios tapatumo teorijos (universaliojo fizikalizmo) tezę; 
o teiginys, kad psichologiniai reiškiniai tapatūs tam tikrai konkrečiai 
smegenų būsenai, išreiškia partikuliariosios tapatumo teorijos (partiku- 
liariojo fizikalizmo) tezę. Iš universaliosios (psichofizinio) tapatumo 
teorijos išplaukia, kad psichologiniai predikatai gali būti taikomi tik 


“ Plg. Bieri, Analytische Philosophie des Geistes, p. 39-41. 


10. Analitinė sąmonės filosofija 157 


būtybėms, pasižyminčioms žmogui būdinga fiziologine sandara, bet 
tokia išvada neatitinka partikuliariosios tapatumo teorijos. Idėja, kad 
psichologinėmis savybėmis gali pasižymėti tik būtybės, kurios turi 
žmogaus smegenų sandarą, nėra įtikinama. Kodėl psichologinės savy- 
bės negali būti realizuotos visiškai kitokioje materialioje terpėje? Bū- 
tent šio pobūdžio abejonės lėmė, kad partikuliarioji tapatumo teorija 
išstūmė universaliąją. Tačiau nors partikuliarioji teorija išsivaduoja 
nuo šių problemų, ji vis dėlto neduoda to, ko iš jos tikimės. Kadangi, 
pavyzdžiui, atskirus skausmo epizodus ši teorija tapatina tik su atski- 
romis fizinėmis būsenomis, ji nepaaiškina, kas bendra visoms toms 
fizinėms būsenoms, kurios tapačios skausmui. Tačiau mes norime 
žinoti, kodėl tam tikras fizinis reiškinys tampa psichologiniu skausmo 
reiškiniu. Mus domina psichologinių universalijų teorija. Tad tapa- 
tumo teorija susiduria su dilema: 


Arba ji pateikiama kaip psichologinių universalijų teorija ir tada 
empiriškai nėra įtikinama. Arba ji yra empiriškai įtikinama, tačiau 
tokiu atveju ji neduoda atsakymo į rūpimus klausimus.“ 


Būtent ši dilema buvo viena svarbiausių funkcionalizmo (arba funk- 
cionalistinio materializmo) iškilimo paskatų. 


Funkcionalizmas, kaip ir tapatumo teorijos, pripažįsta psichologinio 
priežastingumo tezę. Toliau matysime, kaip glaudžiai ši tezė susijusi 
su pamatine funkcionalizmo idėja, kad sąmonės, arba psichologinės, 
būsenos, pagal analogiją su Turingo mašinų loginėms būsenomis, gali 
būti traktuojamos kaip funkcinės/* Kad šią analogiją suprastume, 
pirmiausia turime išsiaiškinti, kas yra Turingo mašina. Turingo maši- 
na — tai universalus skaičiavimo (Berechenbarkeit, calculation) modelis. 
Ją galima simboliškai įsivaizduoti kaip į atskirus langelius padalintą 
nesibaigiančią juostą, kuria juda rašymo ir skaitymo galvutė. 


ļ = iu 


^ Bieri, Analytische Philosophie des Geistes, p. 41. 
6H. Putnam, Minds and Machines. 

Turingo mašina gali atlikti šias operacijas: perskaityti skaičius lan- 
gelyje, t.y. gali atpažinti, ar langelis tuščias, ar jame yra skaičius „1“; 
įrašyti skaičių „1“ tuščiame langelyje arba skaičių „1“ ištrinti iš lan- 
gelio; rašymo ir skaitymo galvutė gali judėti per vieną langelį į kairę 
arba į dešinę. Iš šių jos operacinių galimybių panagrinėsime tik kelias, 
apibūdindami Turingo mašinos operacijas matricoje, kur al ir a2 yra 
pradinės pozicijos, o ml-m3 yra mašinos būsenos. Mašiną valdo trys 
instrukcijos: nurodymai rašyti ir trinti, nurodymai judėti ir nurody- 
mai pereiti į vieną iš būsenų ml, m2 arba m3. Vartojame tokias san- 
trumpas: „R1“ — „Rašyk langelyje ,1'; „T1“ - „Jeigu langelyje yra ‚1‘, 
ji ištrink“; „Jk“ — „Judėk per langelį į kairę“; „Jd“ - „Judėk per langelį 
į dešinę“. Tad, pavyzdžiui, instrukcija „R1, Jk, m2“ sako, kad 
pirmiausia langelyje turi būti parašytas skaičius „1“, po to galvutė 
turi pasislinkti per langelį į kairę, galiausiai mašina turi pasiekti būse- 
na m2, o tai reiškia, kad žengiant kitą žingsnį galios instrukcija m2. 


ml m2 m3 


al (tuščias langelis) R1,Jk,m2 RI, Jk, m3 R1, Jk, m1 
a2 (langelis su „1“) T1, stop T1, Jd, m3 T1, Jk, ml 


Jeigu Turingo mašina pradeda nuo langelio, viršuje pažymėto ro- 
dykle, o jos būseną apibrėžia ml, tai matrica vienareikšmiškai api- 
brėžia, kokias operacijas ji atliks. Jų rezultatas atrodys taip: 


Į T“ E Į = m 


Matematinė funkcija f(x) laikoma apibrėžta arba apskaičiuojama Tu- 
ringo prasme, jeigu galima sukurti Turingo mašiną, kuri ribotais ope- 
raciniais žingsniais apskaičiuoja funkcijos f(x) vertę. Esminis Turingo 
mašinos bruožas yra tas, kad visas jos operacijas griežtai apibrėžia 
matrica. Savo ruožtu matrica yra visiškai loginė programa, kuriai 
neturi reikšmės, su kokia medžiaga mašina ją realizuos. 
Funkcionalizmas psichologines būsenas traktuoja pagal analogiją 
su Turingo mašinos būsenomis. Kiekvienos sistemos, pasižyminčios 
psichologinėmis savybėmis, veiksmai gali būti aprašyti matricos pavi- 

dalu, kur pradine padeti (Zmoniy atveju) paprastai galima interpre- 
tuoti kaip jutiminį patyrimą, o matricos instrukcijas — kaip veiksmo 
motyvus. Be to, kiekvieną psichologinę būseną atitinka tam tikra 
mašinos būsena (mūsų pavyzdyje: m1, m2, m3). Tad psichologinės 
būsenos yra tapačios mašinos būsenoms, t.y. tokioms, kurios api- 
brėžiamos vien funkciniais terminais. Funkcinė būsena nusako, ko- 
kiais veiksmais bus reaguojama į tam tikrą pradinę padėtį, pavyz- 
džiui, į tam tikrą jutiminį pojūtį. Šia prasme funkcinės būsenos 
primena Ryle'o dispozicijas, nes jos taip pat gali būti charakterizuo- 
jamos hipotetinių pradinės ir galutinės padėties priklausomybių ter- 
minais. Kita vertus, funkcionalizmas labai artimas materializmui. Es- 
minis Turingo prasme apskaičiuojamų funkcijų bruožas yra tas, kad 
jos gali būti realizuojamos mechaniškai. Pagal šią analogiją, visos psi- 
chologinės būsenos gali būti realizuojamos fiziškai. Kadangi psicho- 
loginės būsenos tapatinamos su funkcinėmis, jos apibūdinamos nepri- 
klausomai nuo konkrečios jų realizacijos, vadinasi, jas gali realizuoti 
fizinės būsenos. Viena vertus, tam tikras funkcinės būsenos tipas gali 
būti realizuotas skirtingose medžiaginėse terpėse. Kita vertus, kiek- 
viena realizuota funkcinė būsena kartu yra ir fizinė, tad ji gali būti 
apibūdinama fizikos terminais. Tas pat pasakytina apie psichologines 
būsenas. Dabar aiškėja, kodėl funkcionalizmas pripažįsta psicholo- 
ginio priežastingumo tezę. Psichologinės būsenos yra fizinės būsenos 
net tada, kai jų tapatumo kriterijai gali būti apibrėžti tik jas pirmiausia 
apibūdinus kaip funkcines. Suprantama, būdamos fizinės, psicholo- 
ginės būsenos gali tapti kitų fizinių būsenų priežastimis. 


Turingo mašinų funkcionalizmas - tai ankstyvasis funkcionalizmo 
variantas. Šis jo variantas, kaip ir vėlesnės atmainos“, susiduria su 
dviem pagrindinėmis sąmonės filosofijos problemomis. 


(i) Pirmiausia iškyla patyrimo fenomenalaus, kokybinio, subjek- 
tyvaus aspekto problema (vadinamoji kokybių (gualia) problema). 
Antai pojūčiai pasižymi kokybiniais bruožais, kurių neaprėpia vien 
funkcinė ar kauzalinė analizė: egzistuoja, pavyzdžiui, kokybinis 


7 Vėlesnės funkcionalizmo atmainos nėra Turingo mašinų funkcionalizmo plėtotė; 
mat čia vartojamos kitokios funkcijų sąvokos (pavyzdžiui, biologijos sąvokos). 

rūgštumo ir saldumo pojūčio skirtumas. Atrodo, kad šį skirtumą 
suvokiame tiesiogiai, nepriklausomai nuo to, kokį priežastinį vaid- 
menį šioms kokybėms priskiriame. 
(ii) Iškyla ir psichologinio turinio problema: daugelis psichologinių 
reiškinių, pavyzdžiui, Pėterio noras suvalgyti pyragaitį, išreiškia 
tam tikrą turinį, būtent, kad Pėteris nori suvalgyti pyragaitį. O fizi- 
niai reiškiniai, kaip atrodo, tokio pobūdžio turinio neatspindi. Tad 
į klausimą, kaip vien fiziniai reiškiniai gali išreikšti psichologinį 
turinį, tebėra neatsakyta. 

Tas faktas, kad visos čia nagrinėtos teorijos daugeliu požiūrių prieš- 


tarauja mūsų įprastoms intuicijoms ir neatsako į kai kuriuos klausimus, 
reiškia, jog psichologinio priežastingumo problema dar neišspręsta. 


11. Naujoji kalbos filosofija: rinktines temos 


Šiame skyriuje panagrinesime kai kurių naujesnių kalbos filosofijos 
temų ištakas. Pradėsime nuo P. Grice’o kalbos filosofijos. Ji mums 
nubrėžia tam tikrus rėmus, į kuriuos galima įkomponuoti keletą svar- 
biausių šiuolaikinės kalbos filosofijos temų. 


11.1 Paulas Grice'as: kalbos ir komunikacijos teorija 
11.1.1 Grice'o programa 


Pasak Grice’o”, galima išskirti penkias lingvistinės elgsenos teorinio 
tyrimo pakopas. Mums jos bus suprantamesnės, jeigu rekonstruoti 
jas meginsime įsivaizduodami lingvistinę bendruomenę, kurios kal- 
bos ir papročių nepažįstame. Tad įsivaizduokime save esant antro- 
pologu, kuriam reikia spręsti tos kalbos vertimo į mūsų kalbą prob- 
lemą. Pirmiausia bus aprašoma tos bendruomenės narių elgsena jų 
aplinkoje. (Apie specifinę „radikalaus“ vertimo problematiką žr. 8-ą 
skyrių.) Ši elgsenos charakteristika bus abstraktesniu lygmeniu for- 
muluojamos kalbos teorijos empirinė bazė. Kitas etapas — psicholo- 
ginės teorijos, aiškinančios tos bendruomenės narių elgseną, kūrimas. 
Čia svarbiausia nustatyti jų norus bei įsitikinimus, nes pagal įprastą 
psichologinio aiškinimo kontekstą veiksmai komentuojami nurodant 
veikiančiojo norus bei įsitikinimus. Jie bus apibūdinami teiginiais „K 
nori, kad p“, „K mano, kad p“, kur K žymi kalbantijį, o „kad p“ nusako 
jo noro arba įsitikinimo turinį. Šalutinio sakinio „kad p“ turinys pa- 
prastai vadinamas propozicija. Taigi psichologinės nuostatos, kurias 
apibūdina psichologinis veiksmažodis (pavyzdžiui, „nori“, „mano“, 


"* Svarbiausias idėjas Grice'as dėsto straipsnyje „Meaning“. Išsamiausią jo 
programos analizę pateikia Bennettas knygoje Linguistic Behaviour. Mes šią 
programą glaustai apžvelgiame orientuodamiesi į Spohno darbus Namen (p. 8-15) 
bei Die fünf Stufen einer Theorie der Bedeutung. 

„tikisi“, „laukia“, „baiminasi“ ir t.t.) kartu su šalutiniu „kad...“ saki- 
niu, paprastai vadinamos propozicinėmis nuostatomis. Tad bus ku- 
riama bendruomenės narių propozicinių nuostatų teorija, leidžianti 
jau aprašytą elgseną aiškinti įprastomis psichologinėmis sąvokomis. 
Trečioji teorijos plėtojimo pakopa - subjektyvios išraiškų reikšmės 
koncepcijos kūrimas. Čia galima išskirti kalbėtojo ir klausytojo (audi- 
torijos) perspektyvą. Subjektyvi išraiškos reikšmė klausytojui yra tai, 
ką jis supranta ją girdėdamas. Subjektyvi išraiškos reikšmė kalban- 
čiajam yra tai, ką jis turi omenyje (meint, means) vartodamas tą išraišką. 
Išraiškos supratimas apibūdinamas tuo, kokį įsitikinimą įgyja klausy- 
tojas tą išraišką suprasdamas. Pasak Grice’o, ši subjektyvi reikšmė gali 
būti suprasta kaip tam tikras kalbančiojo intencijų derinys. Kadangi 
supratimas ir turėjimas omenyje yra specifiniai propozicinių nuostatų 
atvejai, trečiasis lingvistinės elgsenos aprašymo lygmuo yra specifinis 
antrojo lygmens aprašymas. Ketvirtosios pakopos tikslas — paaiškinti 
išraiškų įprastąją intersubjektyvią reikšmę nustatant taisykles, ku- 
riomis vadovaujasi lingvistinių išraiškų vartotojai ir kurias įtvirtina 
lingvistinės konvencijos. Įtakingiausia lingvistinių konvencijų teori- 
ja - kalbinių aktų teorija. Būtent ji iškėlė išraiškų ilokucinio vaidmens 
idėją. Ilokucinis vaidmuo nusako, kokio pobūdžio veiksmas atlieka- 
mas vartojant lingvistinę išraišką. Kalbinių aktų teorija išplėtė teorinės 
refleksijos erdvę — ne tik teiginiai, bet ir prašymai, įspėjimai, įsakai ir 
t.t. tapo sisteminės analizės objektu.” Daugelis lingvistinių išraiškų 
gali būti charakterizuojamos nurodant jų ilokucinį vaidmenį bei pro- 
pozicinį turinį: ilokucinis vaidmuo nusako kalbinio akto pobūdį (isa- 
kas, prašymas ir pan.), o propozicinis turinys išreiškia šalutinio saki- 
nio „kad p“ turinį.” Penktuoju žingsniu turi būti pateikta rekursyvine 
objektinės kalbos semantika. Rekursyvinė tam tikros kalbos semanti- 
ka suteikia kiekvienai kalbinei išraiškai tam tikrą reikšme. Šių reikš- 
mių pagrindu dedukuojama sakinio reikšmė kaip jo sudedamųjų 


” Austin, How to do Things with Words; vokiečių kalba Zur Theorie der Sprechakte, 
p. 166-183. 

% Jeigu išraiška „Uždaryk duris!“ skiriama adresatui A, analitiškai ji gali būti 
skaidoma į ilokucinį vaidmenį - reikalavimą ir propozicinį turinį - kad A uždaro 
duris. Paprastai abu šie išraiškos elementai reprezentuojami poromis (reikala- 
vimas; kad A uždaro duris). 

reikšmės funkcija. Rekursyvinė semantika nusako tik nedaugelio 
išraiškų reikšmes. Tačiau remiantis kompozicijos principu, pagal kurį 
sakinio reikšmė yra jo sudedamųjų reikšmės funkcija, šiuo pagrindu 
gali būti konstruojama begalinės sakinių aibės reikšmės.?! Tai yra 
esminė rekursyvinės semantikos idėja, leidžianti paaiškinti kalbos 
subjekto gebėjimą baigtinio žodyno pagrindu suprasti bei konstruoti 
begalinę įvairių sakinių aibę. Penkis Grice’o programos etapus galima 
pavaizduoti tokia lentele: 


Grice’o programa™: 


5 etapas: Rekursyvine objektines kalbos K semantika 
4 etapas: Išraiškų konvencines reikšmės teorija 


3 etapas: Išraiškų subjektyviosios reikšmės teorija 
2 etapas: Psichologinė bendruomenės narių propozicinių nuostatų teorija 
1 etapas: Bendruomenės narių elgsenos jų aplinkoje aprašymas 


Grice’o komunikacijos teorijos branduolį sudaro subjektyviosios 
reikšmės teorija, kuri konstruojama iš kalbančiojo intencijų perspek- 
tyvos. Panagrinėkime kai kuriuos Grice'o kalbos filosofijos bruožus ir 
pamėginkime patikslinti, kokia prasme kalbame apie intencionalistinę 
reikšmės teoriją. 


11.1.2 Racionalios komunikacijos maksimos 


Grice'as pateikia bendrą racionalios komunikacijos teoriją, gindžia- 
mą tokiu principu: vartodamas tam tikrą išraišką kalbantysis siekia 
tam tikrų komunikacinių tikslų, kuriuos klausytojas (auditorija) gali 
atpažinti tos išraiškos suvokimo pagrindu ir gali būti, pavyzdžiui, 
įtikintas tuo, „kad p“. Siekdamas sėkmingos komunikacijos, t.y. kad 
klausytojas įsitikintų būtent tuo, ką jam nori perteikti kalbantysis, 
kalbantysis privalo laikytis tam tikrų komunikacijos taisyklių. Jos 
grindžiamos kooperacijos principu, reikalaujančiu iš komunikacijos 


#! Rekursyvinę formaliosios kalbos semantiką pirmasis sukūrė A. Tarskis. Žr. jo 
Der Wahrheitsbegriff in den formalisierten Sprachen, in Berka, Kreiser (parengė), Logik- 
Texte, Berlin, 1971. Geras problematikos įvadas pateiktas rašinyje Kūnne, Wahrheit, 
in Martens, Schnädelbach (parengė), Philosophie. Ein Grundkurs, t. 1, p. 147-158. 
#2 Čia remiamės Spohno darbu Namen, p. 13. 

partnerių tam tikro tipo elgsenos. Elgseną nusako keletas komu- 
nikacijos maksimų. Tas maksimas Grice'as suskirsto, Kanto pavyz- 
džiu, į keturias grupes - pagal kiekybės, kokybės, santykio ir moda- 
lumo kategorijas. 


Kiekybė 
Siek, kad tavo išraiška atitiktų pateikiamą informaciją: 
a) daryk ją informatyvią tiek, kiek būtina, 
b) nedaryk jos pernelyg informatyvios. 


Kokybė 
Siek, kad tavo išraiška bylotų tiesą: 
a) nesakyk nieko, ko nelaikai tiesa, 
b) nesakyk nieko, ko negali pagrįsti. 


Santykis 
Kalbėk apie reikalą. 


Modalumas 
Siek aiškumo: 
a) venk miglotumo, 
b) venk daugiaprasmiškumo, 
c) venk daugiažodžiavimo, 
d) laikykis kalbos nuoseklumo. 


Kiekybes maksima reikalauja, kad kalba butu informatyvi tiek, kiek tai 
bütina siekiant komunikacijos tikslo, bet ne daugiau. Kokybes maksima 
reikalauja vengti teiginiu, kuriuos kalbantysis laiko klaidingais arba 
neturi pagrindo juos laikyti teisingais. Išsamiau tariant, kokybės mak- 
sima reikalauja, kad kalbinis aktas būtų atliekamas tik tuo atveju, kai 
manoma, jog yra patenkintos jo sėkmingo atlikimo sąlygos. Santykio 
maksima kelia dalykiškumo reikalavimą; kitaip sakant, privalu kalbėti 
taip, kad būtų aišku, kokio tikslo siekiama ir kodėl būtent ta išraiška 
pasirinkta. Galiausiai modalumo maksima visų išraiškų tipų atžvilgiu 
kelia aiškumo reikalavimą. Jo laikantis, kalbinis aktas, kurį siekiama 
atlikti (vadinasi, ir išraiškos intencija), būtų aiškiai atpažįstamas.“ Kokį 
vaidmenį atlieka šios maksimos, rodo implikatūros teorija. 


® Grice, Logic and Conversation, p. 26-28. 

11.1.3 Implikatüros teorija 
Nagrinėti implikatüros sąvoką pradėkime nuo pavyzdžio: 


Prie įėjimo į prekybos centrą XY stovi ryškus stendas, reklamuo- 
jantis pigų šokoladą. Jį pamačiusi mažoji Ana sako savo tėvui: „Čia 
yra pigaus šokolado.“ 


Šiuo teiginiu Ana faktiškai prašo tėvo nupirkti jai šokolado.“ Taip 
interpretuoti mergaitės žodžius galima tik tuomet, jeigu skiriami bent 
trys dalykai: pirma, nuo konteksto nepriklausanti sakinio reikšmė, 
antra, tai, kas sakiniu (pagal šį kontekstą) buvo pasakyta, ir, trečia, 
kas sakinį vartojant (pagal šį kontekstą) buvo turėta omenyje. Tad 
galime kalbėti apie: 

1) sakinio reikšmę, 

2) semantinį sakinio turinį (tai, kas pasakyta), 

3) išraiškos (Äußerung) reikšmę (tai, kas turima omenyje). 

Mūsų sakinio reikšmę galima nusakyti taip: „Ten, kur yra kalban- 
tysis, yra pigaus šokolado“. Eksplikuojant nuo konteksto priklau- 
somos išraiškos „čia“ teikiamą informaciją, sakinio semantinis turinys 
galėtų būti perteiktas sakiniu: „Prekybos centre XY yra pigaus šo- 
kolado.“ Galiausiai išraiškos reikšmė aprėpia papildomą informaciją, 
kuri reikalinga, kad klausytojas suprastų, ką kalbantysis turėjo ome- 
nyje (šiuo atveju — prašymą nupirkti šokolado). Šis pavyzdys rodo, 
kad sakinio reikšmė gali skirtis nuo semantinio turinio, o semantinis 
turinys — nuo išraiškos turinio. 

Pirmiausia panagrinėkime sakinio reikšmės ir jo semantinio turinio 
ryšį. Kalbant apskritai, semantinis turinys apibrėžiamas tada, kai, be 
sakinio reikšmės, dar pateikiama tam tikra kontekstinė informacija. 
Tad sakinio reikšmės ir semantinio turinio ryšį gali eksplikuoti nuo 
konteksto priklausomų išraiškų teorija. Jai, be kita ko, priklauso nuo- 
rodos (referencijos) teorija, kuri aiškina, kaip identifikuojamas objek- 
tas, kai jį norodo nuo konteksto priklausoma išraiška.* 


* Tas sakinys gali būti interpretuojamas ir kitaip. Tačiau pagal šį kontekstą tokia 
jo interpretacija įtikinamiausia. 

® Kitus šiuo požiūriu reikšmingus faktorius išsamiai nagrinėja Sperberis ir Wilso- 
nas knygoje Relevance. 

Dabar pažvelkime į semantinio turinio ir išraiškos reikšmės san- 
tykį. Semantinis turinys gali skirtis nuo išraiškos turinio tada, kai 
akivaizdžiai matyti, kad kalbantysis turi omenyje, nori pasakyti ne 
tai, ką paprastai reiškia jo vartojamas sakinys. Grįžkime prie mūsų 
pavyzdžio. Ana sako, kad prekybos centre XY yra pigaus šokolado, 
tačiau omenyje ji turi ką kita — nori, kad tėvas jai nupirktų šokolado. 
To, kas pasakoma, ir to, kas iš tikrųjų turima omenyje, skirtumas ypač 
išryškėja, kai tokius atvejus nagrinėjame kalbinių aktų teorijos po- 
žiūriu — atskirdami ilokucines funkcijas nuo jų propozicinio turinio. 
Semantinį turinį galima pavaizduoti šia charakteristikų pora: teiginys; 
kad prekybos centre XY yra pigaus šokolado. O tai, kas turima omeny- 
je, rodo kita pora: prašymas; kad tėvas nupirktų Anai šokolado. Aiš- 
kiai matyti, jog tai, kas sakoma, gali skirtis nuo to, kas turima omenyje, 
ne tik propoziciniu („kad...“ sakinio) turiniu, bet ir kalbinio akto tipu 
(ilokuciniu vaidmeniu). Implikatūros teorija mėgina paaiškinti, kaip 
tai, kas sakoma, transformuojama į tai, kas turima omenyje.* 

Taigi implikatūra yra sakinio semantinio turinio transformavimas 
į išraiškos reikšmę. Grice'as skiria įvairias implikatūros rūšis. Svar- 
biausios jų - konvencinės ir šnekamosios implikatūros. 

Konvencinė implikatūra iš esmės remiasi lingvistinėmis konven- 
cijomis. Antai žodyje „tačiau“ implikuojamas kontrastas gali būti aiš- 
kinamas pasiremiant konvencinės implikatūros idėja. Du toliau pa- 
teikiami sakiniai sako vieną ir tą patį dalyką, tačiau juos vartodamas 
kalbantysis turi omenyje skirtingus dalykus: 


(1) Van Gogh'as - genialus dailininkas, ir savo amžininkų jis ne- 
buvo deramai įvertintas. 

(2) Van Gogh'as - genialus dailininkas, tačiau savo amžininkų jis 
nebuvo deramai įvertintas. 


Pasak Grice'o, abu sakiniai turi tą patį propozicinį turinį, nes jų teisin- 
gumo sąlygos identiškos: abu teisingi būtent tuo atveju, jeigu Van 


86 Cia neteigiama, kad tai, ka Ana sako, nera tai, ka ji turi omenyje; veikiau gal- 
vojama, kad ji turi omenyje kažką daugiau nei pasako. Paprastai kalbantysis turi 
omenyje bent jau tai, ką išreiškia žodis, tačiau dažnai ir kažką daugiau. Yra ypa- 
tingų atvejų, kai kalbantysis turi omenyje visiškai ne tai, ką sako. Pavyzdžiui, 
suirzusiam asmeniui ironiškai pasakoma: „Esi puikiai nusiteikęs!“ 

Gogh’as yra genialus dailininkas ir jis nebuvo deramai vertinamas 
amžininkų. Kontrastas, kurį išreiškia „tačiau“ atsidūręs „ir“ vietoje, 
gali būti paaiškintas vartojant konvencinės implikatūros sąvoką. 
Lingvistinės konvencijos dėka „tačiau“ sakinyje (2) išreiškia daili- 
ninko genialumo ir to genialumo nepripažinimo kontrastą. Propo- 
zicinio turinio požiūriu šis kontrastas nereikšmingas. Tačiau jeigu 
kalbėtojas šio skirtumo visiškai nepaisytų, tai jis pažeistų komuni- 
kacijos kiekybės maksimą, nes savo teiginį padarytų informatyvesnį 
negu būtina. Tad vengiant pažeisti kiekybės maksimą (to, kas pasa- 
kyta, lygmeniu) propozicinis turinys transformuojamas į labiau 
artikuliuotą išraiškos reikšmę, kur tas kontrastas atsispindi. Išraiš- 
kos (2) reikšmė gali būti paaiškinta tik nurodant čia galiojančią impli- 
katūrą. Implikatūra šiuo atveju yra konvencinė, nes minėtasis kont- 
rastas siejamas su žodžiu „tačiau“ lingvistinių konvencijų dėka. 

Mažosios Anos žodžiai iš mūsų pavyzdžio byloja esant implikatūrų, 
kurios nėra konvencinės; Grice'as jas vadina snekamosiomis (conversa- 
tional). Jos skiriasi nuo konvencinių tuo, kad norint konvencines imp- 
likatūras suvokti, pakanka lingvistinės kompetencijos, o šnekamųjų 
implikatūrų supratimui reikalingos dar ir specifinės tam tikro kon- 
teksto žinios. 

Anos sakinį „Čia yra pigaus šokolado“ pagal kontekstą suprantame 
kaip tėvui adresuotą prašymą nupirkti jai šokolado, nors ji pasakė tik 
tai, kad nurodytoje vietoje esama pigaus šokolado. Tačiau jeigu tai 
būtų interpretuojama kaip visa jos ištarto sakinio reikšmė, kaip tai, ką 
ji turėjo omenyje jį sakydama, būtų pažeidžiamos kiekybės bei santy- 
kio maksimos. Kiekybės maksima iš kalbančiojo reikalauja neteikti 
informacijos daugiau nei būtina, santykio maksima - kalbėti apie rei- 
kalą. Kadangi stendas, reklamuojantis pigų šokoladą, matomas kiek- 
vienam, Anos žodžiai tėvui informacijos prasme būtų beprasmiai. Tai, 
ką Ana sako, jam jau žinoma. Jeigu tai, kas pasakyta, būtų tapatu tam, 
kas turima omenyje, pats tas teiginys būtų racionaliai nepaaiški- 
namas. Kadangi turime vadovautis prielaida, kad Ana - racionali 
būtybė, maksimos pažeidimas reikštų, kad tuo teiginiu siekiama 
pasakyti kažką daugiau. Iš čia kyla teiginio, kaip tėvui adresuoto 
prašymo, interpretacija. Tam tikros šnekamosios, kaip ir konvencinės, 
implikatūros gali būti identifikuojamos esant dar propozicinio turinio 

lygmeniui.” Šnekamųjų implikatūrų atžvilgiu svarbiausia tai, kad 
sakinio reikšmė interpretuojama ne vien lingvistinių konvencijų pa- 
grindu, bet ir remiantis žiniomis apie įprastus elgesio būdus bei 
kitokius kontekstui reikšmingus veiksnius. Pagal mūsų pavyzdžio 
kontekstą bendras žinojimas, kad vaikai mėgsta šokoladą ir kad tėvai 
rūpinasi savo mažamečiais vaikais, padeda suvokti, ką Ana turėjo 
omenyje. Implikatūrą leidžia tiksliau apibrėžti du kriterijai: pirma, 
mūsų turimos žinios apie lingvistines konvencijas ir, antra, racionalios 
komunikacijos maksimos, padedančios identifikuoti komunikacijos 
pažeidimus. 

Pagal Grice'ą, išraiškos reikšmė gali būti apibrėžiama kaip kal- 
bančiojo intencija, kaip tai, ką jis turi omenyje, atlikdamas tam tikrą 
kalbinį aktą. To, ką kalbėtojas turi omenyje, ir to, ką sako jo vartojamos 
išraiškos, ryšį priklausomai nuo implikatūrų parodo ši schema®: 


Ką turi omenyje kalbėtojas K 


ką K turi omenyje ką K turi omenyje 
konvencine prasme nekonvencine prasme 


ką Ksako kokias konvencines kokias šnekamąsias ką K, šalia konvencinių 
implikatūras K implikatūras K ir šnekamųjų implika- 
sugestionuoja sugestionuoja tūrų, sugestionuoja 


11.1.4 Reikšmė ir komunikacinės intencijos: Grice’o analizė 


Pasak Grice'o, kad veiksmas būtų komunikacinis, jį turi charakteri- 
zuoti tam tikros intencijos. Efektyvios komunikacijos atveju - tai, ką 
turi omenyje kalbantysis, yra tai, ką supranta klausytojas. Net jeigu 


% Yra ir tokių implikatūrų, kurios remiasi ne komunikacijos maksimų pažeidimu. 
Pavyzdžiui, kažkas sako: „Pėteris yra Berlyne arba Hamburge“. Toks pasakymas, 
šalia tos informacijos, kurią išreiškia pats sakinio turinys, suteikia papildomos 
informacijos, kad kalbantysis nežino, kur dabar Pėteris. 

# Plg. Neale, Paul Grice and the Philosophy of Language, p. 524. 

kalbantysis nereiškia komunikacinių intencijų, tam tikri jo veiksmai 
gali keisti jį supančių žmonių įsitikinimus. Jeigu kažkas sukurią laužą 
ir paleidžia stulpą dūmų, tai kas nors kitas, matydamas tą stulpą, gali 
padaryti išvadą, kad toje vietoje kažkas dega. Tokia išvada daroma 
remiantis įsitikinimu, kad ugnis yra dūmų priežastis. Tas, kuris maty- 
damas dūmus daro išvadą, kad kažkas dega, remiasi savo žiniomis apie 
atitinkamą priežastinį ryšį. Kadangi tokiai išvadai padaryti pakanka 
žinių apie priežastinius ryšius ir nebūtina žinoti kieno nors intencijų, 
apie dūmus galima kalbėti kaip apie natūralų ženklą. Jeigu asmens 
intencijos, jam siekiant tam tikrais veiksmais kuo nors įtikinti kitus, 
nevaidina jokio vaidmens, galime kalbėti apie natūraliąją reikšmę. An- 
tai raudonos dėmės ant žmogaus veido yra natūralus tymų požymis. 

Grice’as kalba apie ženklo nenatüraligjq reikšmę (sutrumpintai — 
reikšmę,,) tais atvejais, kai ženklo reikšmė priklauso nuo kalbančiojo 
noro kažką pasakyti, t.y. kalbantysis turi komunikacinių intencijų. 
Grice’o reikšmės, teorijoje tos intencijos atlieka pagrindinį vaidmenį, 
nes galiausiai tik jos suteikia ženklui reikšmę, „. ReikSme,, Grice’as 
mėgina apibrėžti trijų komukacinių intencijų pagrindu®”: 


Kalbančiojo K pasakytas sakinys A, kad lauke lyja, turi reikšmę,,, 
jeigu K sako A turėdamas intenciją 

(1) klausytoją įtikinti, kad lauke lyja, 

(2) siekdamas, kad klausytojas atpažintų intenciją (1), 

(3) siekdamas, kad klausytojas atpažintų intenciją (1) dėl to, kad 

atpažįsta intencija (2), t.y. siekdamas, kad klausytojas patikėtų, jog 

lauke lyja dėl to, jog atpažįsta būtent šią kalbėtojo intenciją. 


Kadangi Grice'o reikšmės teorijos branduolį sudaro tezė, kad šios trys 
komunikacinės intencijos apibrėžia ženklo reikšmę „ jo teorija va- 
dinama intencionalistine. Grice’o reikšmės. analizė sukėlė daug dis- 
kusijų, kurias šioje knygoje nurodome tik pateikdami atitinkamos 
literatūros sąrašą. Pačią teoriją toliau iš esmės plėtojo pats Grice’as.” 


8 Grice, P., Sprecher-Bedeutung und Intentionen, p. 20, in Meggle, G. (parengė), 
Handlung, Kommunikation, Bedeutung, p. 16-51. 

* Beveik visi Grice’o straipsniai surinkti į knygą Grice, P., Studies in the Way of 
Words, Cambridge Mass., 1989. Svarbiausi veikalai, atspindintys diskusiją: 

11.2 Semantika: reikšmė ir referencija 
11.2.1 Semantika ir pragmatika 


Pagrindinė semantikos užduotis — nustatyti tam tikros kalbos sakinių 
teisingumo sąlygas, kurios kartu apibrėžia ir sakinių turinį; kitaip 
tariant, semantika turi būti konstruojama taip, kad, pavyzdžiui, sa- 
kinio „Sniegas baltas“ atžvilgiu galiotų nuostata: jis teisingas tada ir 
tik tada, kai sniegas baltas. Kadangi kasdienė kalba leidžia generuoti 
begalinę sakinių aibę, nustatyti teisingumo sąlygas galima tik tada, 
kai pradedama nuo tam tikro baigtinio kalbos žodyno. Paprastosioms 
kalbos išraiškoms turi būti suteikiama tam tikra semantinė vertė, kad 
jų pagrindu būtų galima suteikti semantinę vertę sudėtinėms kalbos 
israiskoms.”' Tokio pobūdžio rekursyvines semantikos idėją galima 
nusakyti dviem principais. 


1. Kompozicinis principas: semantinė sudėtinės lingvistinės išraiškos ver- 
tė yra ją sudarančių paprastųjų išraiškų semantinės vertės funkcija.” 
2. Semantinės vertės principas: kiekviena (arba beveik kiekviena) pa- 
prastoji lingvistinė išraiška turi semantinę vertę. 


Paprastosios lingvistinės išraiškos semantinė vertė yra jos įnašas į 
sakinio, kuriame ji esti, teisingumo sąlygas. Šių principų pagrindu 
gali būti nustatyta visų sudėtinių išraiškų, sudarytų derinant papras- 
tąsias išraiškas, semantinė vertė. Sakinio semantinė vertė yra tai, ką 
nagrinėdami Grice'ą vadinome semantiniu sakinio turiniu. Seman- 
tinis sakinio turinys turi atspindėti įprastąją jo reikšmę. Tačiau tos 
reikšmės dažnai nepakanka norint suvokti tikrąją sakinio vartojimo 
intenciją. Imkime pavyzdį. Pėteris pateikia darbo paraišką. Rekomen- 
dacijoje apie jį sakoma: „Jo graži rašysena.“ Tad semantinis turinys 
gali būti nusakytas sakiniu „Pėterio graži rašysena“, kuris bus teisin- 


Strawson, P.F., Intention and Convention in Speech Acts; Kemmerling, A. Was Grice 
mit Meinen meint?; Schiffer, S., Meaning; Bennett, J., Linguistic Behaviour; Meggle, 
G. (parengė), Handlung, Kommunikation, Bedeutung (Zr. Literatūros sąrašą). 

| Grice'o programoje ši užduotis kiltų penktoje tam tikros bendruomenės ling- 
vistinio elgesio aprašymo pakopoje (žr. aukščiau 11.1.1). 

” Esama skirtingų šio principo formuluočių: plg. Crimmins, M., Talk about Beliefs. 
Mūsų nuomone, semantikos koncepcijos kompozicinis principas yra pamatinis. 
Tačiau tai ginčijamas teiginys; plg. Schiffer, S., Remnants of Meaning. 

gas, jeigu Pėterio rašysena išties graži. Tačiau tai dar neatskleidžia, ka 
rekomendacijos autorius iš tikrųjų nori pasakyti apie Pėterį. Galbūt 
jis siekia adresatą įspėti arba net siūlo Pėterio kandidatūrą atmesti. 
Čia susiduriame su šnekamąja implikatūra, t.y. su papildoma reikš- 
me, šalia semantinės sakinio reikšmės; tad pagal šį kontekstą sakinys 
gali reikšti, kad graži Pėterio rašysena nėra pagrindas jį pasamdyti. 

Semantika ir pragmatika maždaug taip ir skiriamos: semantika yra 
sakinio semantinio turinio teorija, o pragmatika - implikatūrų pagrindų 
formuojamos papildomos sakinio reikšmės teorija. Kadangi nė viena 
šių sąvokų nėra griežtai apibrėžta, nesutariama dėl skiriamųjų seman- 
tikos ir pragmatikos ribų. Paprastai mėginama tiksliau apibrėžti seman- 
tikos sritį, pragmatikai paliekant dar neišspręstas kalbos analizės prob- 
lemas. Dauguma kalbos filosofų sutaria dėl dviejų sąlygų, kurias turi 
tenkinti semantika. Pirma, ji turi būti rekursyvinė (t.y. jai turi galioti 
kompozicinis principas) ir, antra, ji turi apibrėžti įprastąjį sakinio turinį. 
Tad pamatinis semantikos principas skamba taip: semantinis sakinio 
turinys turi būti paprastųjų išraiškų semantinių verčių komponavimo 
rezultatas, atitinkantis intuityvų to turinio supratimą. 

Tiesa, intuityvus supratimas ne toks akivaizdus tada, kai nagrinė- 
jame sakinius, kur figūruoja nuo konteksto priklausomos išraiškos. 

Pateiksime svarbiausius reikalavimus, kurie paprastai keliami 
reikšmės teorijai, nors ne visada sutariama, ar būtent semantika turi 
juos visus patenkinti. Lingvistinių išraiškų ypatybė yra ta, kad var- 
todami akustinius ar grafinius ženklus kalbame apie pasaulį. Šią ypa- 
tybe atspindi pirmasis - adekvatumo tikrovei - reikalavimas: 


Sakinio reikšmė turi apibrėžti sąlygas, kurioms esant tas sakinys 
teisingas. 
Reikšmės sąvoka taip pat turi atspindėti bendras kompetentingų kal- 
bos vartotojų žinias. 


Adekvatumo žinioms reikalavimas: sakinio reikšmė turi atskleisti Zi- 
nias, kuriomis disponuoja kompetentingi kalbos vartotojai (t.y. 
nepriklausomai nuo kontekstinės informacijos). 


Galiausiai reikšmės teorija turi atsižvelgti į faktą, kad teiginiai reiškia 
įsitikinimus. Charakterizuojant įsitikinimo turinį turi būti taip pat atsi- 
žvelgiama į įsitikinimų vaidmenį aiškinant veiksmus. 

Kognityvinis adekvatumas: sakinio reikšmė pagal jo vartojimo kon- 
tekstą turi atspindėti kalbančiojo įsitikinimus (ar kitokias propo- 
zicines nuostatas). 


Nesutariama, ar visi šie reikalavimai vienodai svarbūs eksplikuojant 
intuityvųjį sakinio turinio supratimą; kitaip sakant, nesutariama, ar 
šie reikalavimai keltini būtent semantikai. Daugelis semantikos teore- 
tikų vis dėlto mėgina į juos atsižvelgti.” Tačiau jiems iškyla galybė 
standartinių problemų, kurias pailiustruosime sakinių su indeksiniais 
žodžiais — indikatoriais - pavyzdžiu. 


11.2.2 Nuostatos de se ir informatyvūs tapatumo teiginiai 


Indikatoriai — tai nuo konteksto priklausomos išraiškos (pavyzdžiui, 
parodomieji ir asmeniniai įvardžiai, erdvės bei laiko prieveiksmiai ir 
t.t.). Ypatingą vaidmenį čia atlieka žodžiai „aš“, „čia“, „dabar“. Be jų 
neįmanoma aprašyti trimačio patirties pasaulio iš subjektyvios as- 
mens perspektyvos. Taigi juos galima laikyti pamatiniais indikato- 
riais, kurių pagrindu apibrėžiami kiti. Tai atsiskleidžia, kai susiejame 
šių išraiškų referencijos objekto nustatymo taisykles. Pavyzdžiui, iš- 
raiškos „šiandien“ referencijos objektas nustatomas pagal taisyklę, 
kuri remiasi „dabar“ vartojimo taisykle, būtent „ta diena, kuriai pri- 
klauso kalbamasis momentas“. Panašiai ir visi kiti indikatoriai remiasi 
trimis pamatiniais indikatoriais „aš“, „čia“, „dabar“. Būtent šie indi- 
katoriai išreiškia pamatinius subjektyviosios perspektyvos matmenis. 

Faktą, kad nė vienas šių trijų indikatorių negali būti eliminuotas, 
iliustruosime indikatoriaus „aš“ pavyzdžiu. (Čia remiamės pirmtakų 
Perrio, Lewiso ir Kaplano studijomis.) Pažvelkime į sakinius, kiek- 
viename kurių figūruoja singuliarinis terminas: 


(1) Ernstas Machas susitepė marškinius. 
(2) Knygos Pojūčių analizė autorius susitepė marškinius. 
(3) Aš susitepiau marškinius. (Sako Ernstas Machas.) 


* Kitu keliu žengia, pavyzdžiui, S. Schifferis (Remnants of Meaning), K. Bachas 
(Thought and Reference). Adekvatumo sąlygas aptaria A. Newenas veikale Kontext- 
abhängigkeit, Referenz und Bedeutung, d. 1. 

Visi trys sakiniai išreiškia ta pati teiginį, nes visi trys singuliariniai 
terminai (tikrinis vardas, deskripcija ir indikatorius) Zymi ta pati as- 
meni, bütent Ernsta Macha. Pagal adekvatumo tikrovei reikalavima, 
visi sakiniai privalo turėti tas pačias teisingumo sąlygas: jie yra teisingi, 
jeigu ir tik jeigu Ernstas Machas susitepė marškinius. Tačiau jeigu ten- 
kiname šį reikalavimą, lieka neišreikšti skirtingi įsitikinimai, kuriuos 
turėtume eksplikuoti paisydami kognityvinio adekvatumo reikalavi- 
mo. Antai įsitikinimas, kuris reiškiamas vartojant sakinį su indikato- 
riumi „aš“, ypatingas tuo, kad tik indikatoriaus pagrindu galima būtų 
paaiškinti, kodėl Machas atiduoda marškinius skalbėjai. Machas (tarus, 
kad jis nenori dėvėti nešvarių marškinių) nesiimtų tokių veiksmų, jeigu 
būtų įsitikinęs, kad Ernstas Machas susitepė marškinius, bet nesuvoktų, 
kad jis pats yra Ernstas Machas. Jeigu, tarkim, dėl amnezijos jis būtų 
užmiršęs savo vardą, tai manytų, jog Ernstas Machas susitepė marš- 
kinius (nes, pavyzdžiui, būtų girdėjęs sakant (1)), bet nemanytu, jog 
būtent jis susitepė marškinius. Tad jis neturėtų pagrindo atiduoti marš- 
kinius skalbėjai. Tas pat galioja deskripcijai „knygos Pojūčių analizė 
autorius“. Jeigu Machui būtų pasakyta, kad knygos Pojūčių analizė au- 
toriaus marškiniai sutepti, ir jis tuo patikėtų, jis dar nebūtinai turėtų 
pagrindą kreiptis į skalbėją. Jis galėtų būti užmiršęs, kad parašė knygą 
Pojūčių analizė. Tik jeigu jis mano, kad būtent jo marškiniai sutepti, jis 
gali turėti pakankamą pagrindą imtis atitinkamų veiksmų. Tad būtent 
įsitikinimas (3), kurį išreiškia pats Machas sakiniu „Aš susitepiau marš- 
kinius“, yra specifinis įsitikinimas, kuris teikia pakankamą pagrindą 
imtis veiksmų. Dėl išskirtinio vaidmens tie įsitikinimai, kurie reiškiami 
vartojant indikatorių „aš“, semantinėje literatūroje įgijo „nuostatų de 
se“ pavadinimą. Nuostatos, reiškiamos vartojant indikatorių „dabar“ 
(konkretaus momento atžvilgiu neredukuojamos nuostatos), galėtų bū- 
ti vadinamos „nuostatomis de nunc“, o nuostatos, reiškiamos indika- 
toriumi „čia“ (konkrečios erdvinės vietos atžvilgiu neredukuojamos 
nuostatos), - „nuostatomis de hoc“. Naujesnėse kalbos filosofijos disku- 
sijose šiai problemai — kaip adekvačiai paaiškinti nuostatų de se (taip 
pat de nunc bei de hoc) turinį — skiriama daug dėmesio.?* Semantika, 


* Castaneda, H.N., Indicators and Quasi-Indicators; Kaplan, D., Demonstratives; Le- 
wis, D., Attitudes de Dicto and De Se; Perry, J., The Problem of the Essential Indexical; 

siekianti patenkinti kognityvinio adekvatumo reikalavimą, susiduria 
su problema, kaip teoriškai reprezentuoti subjektyvią asmens perspek- 
tyvą, kurioje tik ir pasireiškia jo įsitikinimai. Šiuo požiūriu įsitikinimas, 
kurį išreiškia sakinys (3), turi būti skiriamas nuo tų įsitikinimų, kuriuos 
išreiškia sakiniai (1) ir (2), nors visų jų teisingumo sąlygos yra tapačios. 
Nuostatų de se pavyzdys rodo, kad semantinei teorijai keliami adekva- 
tumo tikrovei ir kognityvinio adekvatumo kriterijai labai skirtingi. Vie- 
na semantikos užduočių - eksplikuojant sakinio turinį mėginti sude- 
rinti šiuos kriterijus.” 

Analogiška šių dviejų reikalavimų prieštara atsiranda ir analizuo- 
jant informatyvius tapatumo teiginius. Panagrinėkime pavyzdį. 


Karolina iš savo kambario, turinčio du langus, mato įlanka plau- 
kianti laivą. Laivas plaukia taip arti, kad pro savo langus ji gali 
matyti skirtingas to laivo dalis. Ji sako: „Šis laivas (žiūrėdama į ji 
pro vieną langą) yra tas pats laivas kaip ir šis (žiūrėdama į jį pro 
kitą langą).“ 


Pagal adekvatumo tikrovei reikalavimą semantinė teorija turi nuro- 
dyti šio sakinio teisingumo sąlygas. Akivaizdu, kad šiuo atveju toji 
sąlyga tokia: laivas tapatus pats sau. Sąlyga triviali, nes kiekvienas 
daiktas tapatus pats sau. Tačiau semantinis sakinio turinys, pagal 
kognityvinio adekvatumo reikalavimą, turi būti eksplikuotas taip, 
kad paaiškėtų, kokį įsitikinimą jis išreiškia. Įsitikinimas, kurį jis iš- 
reiškia, vis dėlto nėra trivialybė, kad laivas tapatus pats sau; jis veikiau 
išreiškia realią informaciją, kad laivas, matomas pro vieną langą, yra 
tas pats laivas, kuris matomas pro kitą langą. Taigi, viena vertus, 
semantinis sakinio turinys turi būti eksplikuojamas taip, kad eks- 
plikacija atspindėtų jo teisingumo sąlygą - faktą, kad kiekvienas lai- 
vas tapatus pats sau, bet, kita vertus, kad ji taip pat atspindėtų netri- 
vialią informaciją, jog iš skirtingų perspektyvų matomas objektas yra 


Schiffer, S., Indexicals and the Theory of Reference; Smith, O., The Multiple Uses of 
Indexicals; Stalnaker, R.C., Indexical Belief (bei kiti straipsniai žurnale Synthese 49, 
1981); Yourgrau, Palle (parengė), Demonstratives. 

* Pastangas, kurios dedamos siekiant šio tikslo, iliustruoja vokiečių autorių dar- 
bai: U. Haas-Spohn, Versteckte Indexicalität und subjektive Bedeutung; A. Newen, 
Kontextabhängigkeit, Referenz und Bedeutung. 

vienas ir tas pats. Kaip spresti tokio pobudzio problemas, nauju se- 
mantiniy teorijų autoriai vis dar ginčijasi. 


11.3 Reikšmė ir referencija: tikriniai vardai 


Kalbėdami apie referenciją turime omenyje faktą, kad vartodami ling- 
vistines išraiškas galime kalbėti apie objektus. Referencija išreiškia 
singuliarinio termino ir juo nurodomo objekto santykį. Referencijos 
santykis yra pamatinė semantikos problema ir viena svarbiausių kal- 
bos filosofijos problemų. Čia panagrinėsime kai kuriuos naujesnių 
diskusijų aspektus tikrinių vardų problemos pavyzdžiu. 

Vartodami tikrinį vardą, pavyzdžiui, „Aristotelis“, nurodome tam 
tikrą asmenį. Tikriniu vardu nurodomas objektas taip pat vadinamas 
referencijos objektu. Tikrinių vardų referencijos atžvilgiu kyla dvi 
pagrindinės problemos: 


1. Kaip nustatomas tikrinio vardo referencijos objektas? 
2. Kas yra tikrinio vardo reikšmė? 


Pirmasis klausimas nusako referencijos objekto nustatymo prob- 
lemą. Ilgą laiką ši problema nebuvo aiškiai skiriama nuo tikrinių var- 
dų reikšmės problemos. Pagal standartinį deskripcijų teorijos varian- 
tą, tikrinio vardo, tarkim, „Aristotelis“, reikšmę nusako vienokia ar 
kitokia deskripcija, pavyzdžiui, „Platono mokinys“. Tačiau tokiu at- 
veju susiduriame su problema - individas gali sėkmingai vartoti var- 
dą „Aristotelis“ kalbėdamas apie garsųjį antikos filosofą net ir tada, 
jeigu dėl savo neišprusimo jis nemano, kad Aristotelis buvo Platono 
mokinys. Atsižvelgdamas į šį faktą Searle'as iškėlė idėją, jog tikrinio 
vardo reikšmę apibrėžia tam tikras charakteringų deskripcijų „pluoš- 
tas“. Searle’o pluošto teorija yra deskripcijų teorijos atmaina - tikrinio 
vardo „Aristotelis“ reikšme suvokia tas, kuris žino keletą charak- 
teringų šio objekto deskripcijų. Pagal pluošto teoriją, būdingosios de- 
skripcijos, siejamos su tikriniu vardu, leidžia nustatyti jo referencijos 
objektą. Vardų reikšmės klausimas ir jų referencijos klausimas susi- 
laukia to paties atsakymo: tas pats charakteringų deskripcijų „pluoš- 
tas“, apibrėžiantis tikrinio vardo reikšmę, leidžia nustatyti ir tikrinio 
vardo referentą. 

Searle'o pluošto teorija, kaip ir visos kitos deskripcinės referencijos 
teorijos, tapo radikaliosios kritikos objektu Kripke's darbe Vardijimas 
ir būtinybė (Naming and Necessity). Pirmiausia Kripke parodo, kad vi- 
sos deskripcijų teorijos atmainos klaidingos. Modalinis argumentas, 
kurį jis pateikia, remiasi visų pripažįstama būtina reikšmės tapatumo 
(RT) sąlyga”: 


(RT) Jeigu išraiškos al ir a2 turi tą pačią reikšmę, tai jos gali būti 
sukeistos sakiniuose su modaliniu operatoriumi „būtina, kad“ dėl 
to nesikeičiant tų sakinių teisingumo vertei. 


Pailiustruokime šią sąlygą sąvokų „senbernis“ ir „nevedęs vyras“ 
pavyzdžiu. Pradėkime nuo akivaizdžiai teisingo teiginio: „Būtina, 
kad senbernis yra senbernis.“ Pakeitimo būdu galime gauti sakinį: 
„Būtina, kad senbernis yra nevedęs vyras.“ Kadangi abu sakiniai yra 
teisingi, būtinoji reikšmės tapatumo sąlyga nepažeista. 

Tokią pat operaciją galima atlikti su tikriniu vardu „Aristotelis“ bei 
laisvai pasirinkta deskripcija D. Pradedame nuo akivaizdžios tiesos: 
Būtina, kad Aristotelis yra Aristotelis. 

Pakeitimo būdu gauname šią sakinio schemą: Būtina, kad Aristo- 
telis yra D. 

Tačiau jeigu dabar vietoje D įstatome deskripciją „Platono mokinys“, 
iškart matome, jog gautas sakinys klaidingas — nebūtinai Aristotelis yra 
Platono mokinys. Aristotelio gyvenimas galėjo susiklostyti taip, kad jis 
niekada nebūtų sutikęs Platono. Tad turime reikalą ne su būtinąja tiesa. 
Kadangi teisingas sakinys tapo klaidingas dėl tikrinio vardo pakeitimo 
deskripcija, vardas „Aristotelis“ negali turėti tą pačią reikšmę, kurią 
turi deskripcija „Platono mokinys“. Šią operaciją galime pakartoti 
su bet kuria deskripcija D (jeigu tik D neišreiškia esminės asmens ta- 
patumo sąlygos). Verta atkreipti dėmesį į atskirą deskripcijų teorijos 
atvejį, vadinamąją metalingvistinę teoriją. Pagal šią teoriją tikrinio vardo 
„Aristotelis“ reikšmė gali būti nusakyta deskripcija „asmuo, vardu 
„Aristotelis““. Ši deskripcija atspindi nuo konteksto nepriklausomas 


* Toliau pateikiame pačių rekonstruotą Kripke's argumentą. Kritiškai analizuojant 
Kripke's argumentą nurodomos skirtingos jo interpretacijos ir su jomis disku- 
tuojama. Plg. Salmon, N., Reference and Essence; Bach, K., Thought and Reference. 

kalbos vartotojo žinias apie tikrinius vardus. Tačiau jeigu laikomes 
reikšmės tapatumo kriterijaus (RT), ir metalingvistinė teorija bus klai- 
dinga. Nors būtinai teisinga, kad Aristotelis yra Aristotelis, bet nebū- 
tinai teisinga, kad Aristotelis yra asmuo, vardu „Aristotelis“. Juk Aristo- 
teliui gimus galėjo jam duoti kitą vardą, bet dėl to jis nebūtų tapęs kitu 
žmogumi. Tad metalingvistinė koncepcija nepriimtina. 

Modalinis Kripke's argumentas atmeta deskripcines reikšmės teo- 
rijas; tačiau jis neatmeta objektinių reikšmės teorijų — teorijų, kurių 
atstovai tikrinio vardo reikšmę tapatina su žymimuoju objektu. Vie- 
nas jų variantų — tai Russello loginių tikrinių vardų reikšmės teorija. 
Russello „loginiai tikriniai vardai“ — tai parodomieji įvardžiai, tokie 
kaip „šis“ arba „tas“. Jų reikšmė - tai jų žymimas, nurodomas objek- 
tas. Klausimą, kaip tas objektas nustatomas, arba identifikuojamas, 
Russellas nagrinėja epistemologinėje tiesioginio pažinimo teorijoje 
(žr. skirsnį 2.3.1). Kadangi, kaip matėme, ši Russello teorija nepriim- 
tina, objektinėms teorijoms reikia ieškoti kitokio atsakymo į šį klau- 
simą. Vienas galimų sprendimų būtų toks: deskripcijų teoriją taikyti 
kaip referento nustatymo (identifikavimo) teoriją, t.y. pripažinti idėją, 
kad referencijos objektas gali būti nustatomas deskripcijos priemo- 
nėmis. Tokiu atveju singuliarinio termino „E“ referentas būtų tas vie- 
nintelis objektas, kuris atitinka su „E“ siejamą deskripciją. Ši idėja 
pirmąkart buvo iškelta Frege’s prasmės ir reikšmės teorijoje. Frege tik- 
rinio vardo reikšme vadina to vardo referencijos objektą. Atsakymą į 
klausimą, kaip tas objektas nustatomas, pateikia Frege's prasmės teo- 
rija. Tikrinio vardo prasmę gali išreikšti tam tikra deskripcija. Pasak 
Frege's, tokia deskripcija nurodo objekto identifikavimo būdą. Tad 
Frege derina objektinę reikšmės teoriją su deskripcine objekto iden- 
tifikavimo teorija. 

Tačiau kitame straipsnyje Kripke iškėlė svarių argumentų, prieš- 
taraujančių ir deskripcinei objekto identifikacijos teorijai. Imkime 
tikrinį vardą „Platonas“. Pagal deskripcinę objekto identifikacijos teo- 
riją, tam tikra deskripcija, siejama su „Platono“ vardu, leidžia varto- 
jant išraišką „Platonas“ nurodyti apibrėžtą asmenį. Tačiau, Kripke’s 
įsitikinimu, įprastųjų tikrinių vardų referentas negali būti nustatytas 
deskripcijos priemonėmis. Imkime tokios deskripcijos pavyzdį- „dia- 
logo Sofistas autorius“. Vartodami vardą „Platonas“, kalbėtume apie 

tą patį asmenį, kuriam buvo suteiktas šis vardas, net jeigu minėtoji 
deskripcija jam netiktų. Tarkim, kad ne Platonas, bet nežinomas jo 
amžininkas parašė tą dialogą, o po jo mirties Platonas pasisavino 
dialogo autorystę. Šioje hipotetinėje situacijoje vartodami vardą 
„Platonas“ vis dėlto kalbėtume ne apie tą nežinomą autorių. Vardas 
„Platonas“ įprastai vartojant visada žymi Platoną nepriklausomai nuo 
to, kokios deskripcijos jį apibūdintų esant įvairioms hipotetinėms si- 
tuacijoms. Taigi su vardu siejamos deskripcijos neleidžia identifikuoti 
tuo vardu nurodyto objekto. Kripke's pasiūlytas pozityvus identifi- 
kacijos problemos sprendimas išgarsėjo kaip kauzalinė teorija. 

Kauzalinė referento identifikacijos teorija teigia, kad referencijos ob- 
jektas nustatomas atskleidžiant tam tikrą priežastinę komunikacijos 
grandinę. Si grandinė prasideda nuo vardo davimo, arba „krikšto“, 
situacijos — kai asmeniui (ar daiktui) duodamas tam tikras vardas. Pra- 
dedant „krikšto“ situacija, vardo vartojimo atvejų grandinė tęsiama 
taip, kad kiekvienas naujas vardo vartotojas jį taria siekdamas nurodyti 
tą patį asmenį, kurį nurodė ankstesnysis vartotojas. Šiai priežastinei 
komunikacijos grandinei būdinga tai, kad ją apibrėžia to paties vardo 
vartojimų serija, kurią sieja komunikacinė visų kalbančiųjų intencija 
vartoti tą vardą objekto, kuriam tas vardas buvo duotas pradinėje 
grandinės grandyje, atžvilgiu. Vartojant vardą „Albertas Einsteinas“ 
nurodomas asmuo, kuriam šis vardas buvo duotas atitinkamos 
priežastinės komunikacinės grandinės pradžioje, - „krikšto“, arba var- 
do davimo, situacijoje.” 

Kauzalinę referencijos teoriją Kripke pateikia kaip referento iden- 
tifikacijos teoriją. Jis ją sieja su objektine reikšmės teorija. Devittas 
iškėlė kauzalinės reikšmės teorijos idėją. Pasak Devitto, tikrinio vardo 
reikšmė yra ne kas kita, kaip tas priežastinis tinklas, kurį sudaro mi- 
nėtosios komunikacinių intencijų grandinės. Referencijos teorija, kaip 
ir anksčiau, dar tebėra teorinių ginčų objektas. Vis dėlto per pasku- 
tiniuosius penkiolika metų susiklostė nauja teorijos kryptis, kuri Krip- 
ke's įžvalgas laiko tikrinių vardų reikšmės bei referencijos teorijų pa- 
grindų. Mūsų nagrinėtas teorijas sugretiname šioje schemoje: 


” Kripke, Name und Notwendigkeit, p. 112 ir toliau; originalas Naming and Necessity, 
p. 96 ir toliau. 

Deskripcine Objektine Kauzaline 
reikšmės teorija reikšmės teorija reikšmės teorija 


Deskripcinė refe- 
rento identifikacijos 
teorija 


- įprastoji deskrip- 
cinė teorija 

- Searle’o pluošto 
teorija 

— metalingvistinės 
teorijos 


Frege's prasmės ir 
reikšmės teorija 


Referento identifi- 
kacijos tiesioginiu 
pažinimu teorijos 


Russello loginių 
vardų teorija 


Kauzalinė referento 
identifikacijos teorija 


Kripke's teorija Devitto teorija 


Norintiems išsamiau pastudijuoti šią problematiką rekomenduojame 
Wolfgango Spohno paskaitų kursa.” Kai kurie svarbiausi verstiniai 
darbai tikrinių vardų reikšmės klausimu išspausdinti Ursulos Wolf 
sudarytame rinkinyje.” 


* Spohn, W., Namen, Bielefeld, 1993. 

” Wolf, U., (parengė), Eigennamen. Dokumentation einer Kontroverse. Kiti svarbūs 
darbai: Devitt, M., Designation; Evans, G., The Varieties of Reference; Loar, B., The 
Semantics of Singular Terms; Peacocke, C., Proper Names, Reference and Rigid Desig- 
nation; Schiffer, S., The Basis of Reference. 

